
Quand  vint  en  darrenier  lieu  mais- 
tre  François  Rabelais  à  la  Court  du 
roy  Henry,  secund  du  nom,  ce  feut 
en  l’hyver  où  debvoyt-il,  par  force 
de  nature,  quitter  son  pourpoinct 
de  chair  pour  revivre  éternellement 
en  ses  escnpts  resplendissants  de  ceste  bonne  philosophie  à 
laquelle  besoing  sera  de  tousiours  revenir.  Le  bonhomme  avoyt 
lors,  ou  peu  s’en  fault,  compté  septante  couvées  d’hirundelles. 
Son  chief  homérique  estoyt  bien  desguarny  de  cheveulx,  mais 
avoyt  encores  sa  barbe  particularisée  en  toute  maiesté,  et  respiroyl 
tousiours  le  printemps  en  son  coy  soubrire,  comme  vivoyt  toute 
sapience  en  son  ample  front.  Ce  estoyt  ung  beau  vieulx  homme, 

LES  CONTES  DROLATIQUES 
au  dire  de  ceulx  qui  ont  eu  l’heur  de  veoir  sa  face  où  Socrate  et 
Aristophanes,  iadis  ennemys,  mais  là  devenus  amys,  mesloyent 
leurs  imaiges.  Doncques,  oyant  son  extresme  heure  tintinnuler  en 
ses  aureilles,  se  délibéra  d’aller  saluer  le  Roy  de  France,  pour 
ce  que  ledict  seigneur  estant  venu  en  son  chasteau  des  Tour- 
nelles,  le  bonhomme  avoyt  la  Court  à  ung  gect  de  palet,  veu  que 
il  demeuroyt  en  ung  logiz  sis  ez  iardins  Sainct-Paul,  Se  treuvè- 
rent  lors  en  la  chambre  de  la  royne  Catherine  :  madame  Diane, 
que  par  haulte  politicque  elle  recevoyt  en  sa  compaignie;  le  Roy, 
puis  monsieur  le  connestable,  les  cardinaulx  de  Lorraine  et  du 
Bellay,  messieurs  de  Guyse,  le  sieur  de  Birague  et  aultres  Ita- 
lians,  qui  ià  se  mettoyent  bien  avant  en  Court  soubz  le  couvert  de 
la  Royne  ;  l’admirai,  Montgomery,  les  gens  de  service  en  leurs 
charges,  et  aulcuns  poêles  comme  Melin  de  Saint-Gelays,  Philibert 
de  l’Orme  et  le  sieur  Brantosme.  Apercevant  le  bonhomme,  le  Roy, 
qui  l’estimoyt  facétieux,  luy  dit  en  soubriant,  après  aulcuns  devis  • 

—  Has-tu  iamais  desgoizé  aulcun  prosne  à  tes  paroissiens  de 
Meudon? 

Maistre  Rabelais  cuyda  que  le  Roy  vouloyt  gausser,  veu  qu’il 
n’avoyt  iamais  perceu  de  sa  cure  aultre  soulcy  que  les  revenus  du 
bénéfice,  et  doncques  il  respondit: 

—  Sire,  mes  ouailles  sont  en  tous  lieux,  et  mes  prosnes  bien  en¬ 
tendus  de  la  haulte  chrestienté. 

Puis,  gectant  ung  resguard  à  tous  ces  gens  de  Court,  lesquels, 
fors  messieurs  du  Bellay  et  de  Chastillon,  souloyent  veoir  en  luy 
ung  sçavant  Triboulet,  alors  que  il  estoyt  le  roy  des  esperits  et 
mieulx  roy  que  n’estoyt  celluy  dont  les  courtisans  veneroyent  la 
bienfaisante  couronne  seulement,  il  print  au  bonhomme,  paravant 
de  tirer  ses  chausses  de  ce  monde,  ung  malicieux  dezir  de  les  philo- 
Eophicquement  compisser  tous  en  la  teste,  comme  bon  Gargantua 
se  plut  à  estuver  les  Parisiens  ez  tours  de  Notre-Dame.  Lors  il 
adiouxta  : 

—  Si  vous  estes  en  vos  bonnes.  Sire,  ie  puis  vous  resgallef 
d’ung  beau  petit  sermon  de  perpétuel  usaige  que  i’ay  guardé  soubz 
le  tympan  de  mon  aureille  senestre,  à  ceste  fin  de  le  dire  en  bon 
ficu;  par  manière  ue  parabole  aulicque. 

—  Messieurs,  feit  le  Roy,  la  parole  est  a  maistre  François  Rabe¬ 
lais,  et  il  s’en  va  de  nostre  salut.  Ores,  faictes  silence  et  prestez 
lauieille.  il  est  fécond  en  drosleries  évangelicques. 

Sire,  dit  le  bonhomme,  ie  commence. 


11  se  délibéra  d’aller  saluer  le  Roy. 


Lors  tous  les  courtizans  se  turent  et  se  rangièrent  en  ung  cercle, 
«ouples  comme  osier,  devant  le  père  de  Pantagruel,  qui  leur  des- 
glubale  Conte  suyvant  en  paroles  dont  rien  ne  sçauroyt  æquiparer 
l’inclyte  éloquence.  Mais,  pour  ce  que  cettuy  Conte  ne  ha  esté  que 
verbalement  conservé  iusques  à  nous,  il  sera  pardonné  à  l’Autheur 
de  l’escripre  à  sa  guyse. 

En  ses  vieulx  iours,  Gargantua  estoyt  coustumier  de  bigcarnes, 
dont  s’estomiroyent  moult  les  gens  de  sa  maison,  mais  lui  estoyent 
bien  pardonnées,  veu  que  il  avoyt  d’aage  sept  cents  et  quatre  ans, 
maulgré  l’advis  de  sainct  Clément  d’Alexandrie  en  ses  Stroniates, 
lequel  veult  que,  en  cettuy  temps,  il  eust  ung  quart  de  iour  de 
moins,  dont  peu  nous  chault.  Doncques,  ce  maistre  paterne, 
■voyant  que  tout  alloyt  à  trac  en  son  logiz  et  que  ung  chascun  tiroyt 

à  soy  la  laine,  tomba  en  grant  paour  d’estre  desnué  en  ses  darre- 
niers  momens  et  se  résolut  d’inventer  une  plus  parfaite  guberna- 
tion  de  ses  domaines.  Et  il  feit  bien,  Doncques,  en  ung  réduict  du 
logiz  gargantuesque  enfouit  ung  beau  tas  de  froment  rouge,  oultre 
vingt  pots  de  moustarde  et  plusieurs  friands  morceaulx,  comme 
pruneaulx  et  halleberges  de  Touraine,  fouaces,  rillons,  rillettes, 
tourmaiges  d’Olivet,  de  chievre  et  aultres,  bien  cogneus  entre  Lan¬ 
geais  et  Loches,  pots 
beurriers,  pastez  de  liè¬ 
vre,  canards  à  la  dodine, 
pieds  de  porc  au  son, 
navaux  et  potées  de  pois 
pilez,  iolies  petites  boë- 
tes  de  coingtinact  d’Or¬ 
léans,  muyds  de  lam- 
proye,  hussards  de 
saulce  vcrde,  gibier  de 
rivière  :  comme  franco- 
lys,  tyransons,  tadour- 
nes,  pouacres,  phénicop- 
tères  conservez  au  sel 
marin,  raisins  cuits,  lan¬ 
gues  fumées  en  la  ma¬ 
nière  inventée  par  Hap- 
pe-Mousche,  son  célèbre  ayeul  ;  puis  des  sucreries  pour  Gargamelle 
aux  bons  iours;  enfin  mille  aultres  chouses  dont  le  détail  se  lit  au 
recueil  des  lois  des  Ripuaires  et  dedans  aulcuns  feuillets  saultez 
des  Capitulaires,  Pragmaticques,  Establissements  royaulx.  Ordon¬ 
nances  et  Institutions  du  temps.  Brief,  le  bonhomme  mettant  ses 
bezicles  en  son  nez  ou  son  nez  en  ses  bezicles,  se  mit  à  quérir  ung 
beau  dragon  volant  ou  licorne,  auquel  pust  estre  commis  en  guarde 
ce  threzor  prétieulx.  Et,  en  ce  grave  pensier,  se  pourmena  en  ses 
iardins.  Point  ne  voulut  d’ung  Cocquesigrue,  pour  ce  que  les 
Ægyptiens  s’en  estoyent  mal  treuvez,  ainsi  qu’il  appert  des  Hiéro¬ 
glyphes.  Il  rebiiffa  les  cohortes  de  Caucquemarres,  veu  que  les 
empereurs  s’en  dégoustèrent,  et  aussy  les  Romains,  au  rapport  de 


Point  ne  voulut  d'ung  Cocquesigrue. 


(largantiui  on  ?>on  vieil  aauc. 

e  sournoys  qui  ha  nom  Tacite.  Puis  regecta  les  Pichrocholiers  unis 
en  sénat  ;  les  pellées  de  Mages,  pannerées  de  Druides,  la  légion 
de  Papimanie  et  les  Massoretz,  lesquels  poulsoyent  comme  chien- 
dens  et  envahissoyent  tous  les  terrains,  comme  luy  avoyt  esté  dict 
par  son  fils  Pantagruel  au  retourner  de  son  voyaige.  Ores,  le  bon¬ 
homme,  gaulant  en  Gauloys  les  anticques  histoires,  n’avoyt  nulle 
fiance  à  aulcune  race,  et,  s’il  eust  été  loysible,  en  auroyt  impétré 
une  quasi  neufve  du  Créateur  de  toutes  chouses;  mais,  n’ozant  le 
rebattre  de  ses  miesvreries,  paouvre  Gargantua  ne  sçavoyt  qui 
eslire,  et  se  doutoyt  d’estre  empesché  de  tant  de  biens,  alors  que 
rencontra  en  son  chemin  une  petite  gentille  Muzaraigne  de  la  noble 
race  des  muzaraignes,  lesquels  portent  en  ung  champ  d’azur  tout 
de  gueules.  Ventre-Mahom  !  comptez  que  ce  estoyt  ung  beau  masle, 
lequel  avoyt  la  plus  belle  queue  de  sa  famille,  et  se  pavanoyt  au 
soleil  en  brave  muzaraigne  de  Dieu,  fier  d’estre  en  ce  monde  de¬ 
puis  le  renouveau  du  déluge,  suivant  lettres  patentes  d’incontes¬ 
table  noblesse  registrées  au  parlement  universel,  veu  qu’il  conste, 
au  verbal  œcumenicque,  une  muzaraigne  estre  en  l’arche  de  Noë... 

Là,  maistre  Alcofribas  soubsleva  ung  petit  son  bonnet  et  dit  reli¬ 
gieusement  : 

—  Noë,  mes  seigneurs,  planta  les  vignes,  et  premier  eut  l’heur 
de  se  saouler  de  vin.  Car,  pour  seur,  une  muzaraigne  estoyt  en  la 
natif,  reprint-il,  d’où  nous  sommes  tous  yssus,  mais  les  hommes  se 
sont  mésalliez,  et  point  les  muzaraignes,  pour  ce  que  les  muzarai¬ 
gnes  sont  ialoux  de  leur  blason  plus  que  tous  aultres  animaulx,  et 
ne  recevrovent  point  ung  mulot  des  champs  parmy  eulx,  encores 
que  cettuy  mulot  auroyt  l’esoecial  don  de  transmuter  les  grains  de 
sable  en  iolies  noisettes  fresches.  Ceste  belle  vertu  de  gentil¬ 
homme  ayant  plu  au  bon  Gargantua,  il  eut  l’imagination  de  bailler 
à  ce  muzaraigne  la  lieutenance  de  ses  grayniers,  avecques  les  plus 
amples  pouvoirs  :  la  lustice,  Cofnmittimiis^  Missi  Doîiiinici,  Cler- 
gié.  Gens  d’armes,  et  tout.  Le  muzaraigne  promit  de  bien  accom¬ 
plir  sa  charge  et  faire  son  debvoir  en  féal  muzaraigne,  à  la  condi¬ 
tion  de  vivre  au  tas  de  bled,  ce  que  le  bon  Gargantua  treuva 
légitime.  Vécy  mon  muzaraigne  de  caprioler  en  son  beau  pourpnz, 
heureux  comme  ung  prince  qui  est  heureux,  allant  recognoistre  ses 


LE  PROSNE  DU  lOYEULX  CURÉ  DE  MEUDOxX 


immenses  pays  de  moustarde,  contrées  de  sucreries,  provinces  de 
iambons,  duchiez  de  raisins,  comtez  d’andouilles,  baronnies  de 
toute  sorte,  grimpant  ez  tas  de  bled,  et  balyant  tout  de  sa  queue. 
Brief,  partout  avecques  honneur  feut  receu  le  muzaraigne  par  les 
pots  qui  se  tindrent  en  ung  respectueux  silence,  sauf  ung  ou  deux 
hanaps  d’or  qui  s'entre-chocquèrent  comme  cloches  d’ecclise,  en 
manière  de  toc  sainct,  ce  dont  il  se  montra  trez-content,  et  les 
mercia,  de  dextre  à  senestre,  par  ung  hoschement  de  teste,  en  se 
pourmenant  dedans  ung  rais  de 


lumière  qui  soleilloyt  en  son 
pourpriz.  Là  resplendit  si  bien 
la  couleur  tannée  de  son  pel¬ 
lage,  que  vous  eussiez  cuydé  ung 
roy  du  Nord  en  sa  iourreure  de 
mart  e  zibeline.  Puis,  après  ses 
tours,  retours,  saults  et  caprio- 
les,  crocqua  deux  grains  de  bled, 
assis  sur  le  tas,  comme  un  roy 
en  Court  plenière,  et  se  crut  le 
plus  brave  des  muzaraignes.  En 
cettuy  moment  vindrent,  en  leurs 
trous  accoustumez,  messieurs 
de  la  Court  noctambule,  veu  que 


Le  Muzaraigne. 


ils  courent  à  petits  pieds  ez  plan- 

chiers,  lesquels  sont  les  rats,  souriz,  et  ung  chascun  des  bestes 
rongeuses,  pillardes,  fainéantes,  dont  se  plaignent  les  bourgeoys 
et  mesnaigieres.  Ores  toutes,  voyant  ce  muzaraigne,  eurent  paour 
et  se  tindrent  coys  au  seuil  de  leurs  taudiz.  Parmy  toutes  ces 
testes  menues,  maulgré  le  dangier,  s'advança  moult  ung  vieulx 
mescréant  de  la  race  trotteuse  et  grignotteuse  des  souriz,  lequel, 
mettant  son  museau  à  la  croizée,  eut  le  couraige  d’envisager  ce 
sieur  Muzaraigne,  fièrement  campé  sur  son  cul,  la  queue  en  l’aër, 
et  recogneut  finablement  que  ce  estoyt  ung  diable  avecques 
lequel  il  n'y  avoyt  que  coups  de  griffes  à  gaigner.  Vécy  comme. 
Bon  Gargantua,  pour  que  la  haulte  authorité  de  son  lieutenant 
feust  universellement  cogneue  de  tous  muzaraignes,  chats,  belet- 

tes,  fouyries,  mulots,  souriz,  rats  et  aultres  maulvais  garsons  de 
mesme  farine,  lui  avoyt  trempé  légierement  son  museau,  pointu 
comme  lardoire,  dedans  une  huile  de  musc,  dont  depuis  ont 
hérité  les  muzaraignes,  pour  ce  que  cettuy  se  frotta,  maulgré  les 
saiges  advis  de  Gargantua,  aux  aultres  gens  fouynesques.  De  ce 
vindrent  les  troubles  en  Muzaraignoys,  dont  vous  rendroys  bon 
compte  en  ung  livre  d’histoire,  si  le  temps  ne  me  deftailloyt.  Lors 
ung  vieulx  souriz  ou  ung  rat,  les  rabbins  du  Talmud  ne  sont  point 
encores  d’ung  mesme  advis  sur  l’espèce,  recognoissant  à  ce  sus- 
dict  pcrfum  que  ce  muzaraigne  avoyt  mission  de  veigler  au  grain 
des  Gargantua,  et  avoyt  esté  saupoudre  de  vertus,  investy  de  pou¬ 
voir  suflisant,  armé  de  tout  poinct,  eut  paour  de  ne  plus  vivre, 
selon  les  coustumes  souricquoises,  de  miettes,  grignotteries, 
croustons,  frusteaux,  reliefs,  boussins,  morceaulx,  fragmens,  et 
des  mille  aultres  chouses  de  ceste  terre  promise  des  rats.  Ores, 

I 


en  cet  estrif,  la  bonne  souriz,  rusée  comme  ung  vieulx  courtizan 
qui  ha  veu  deux  régences  et  trois  roys,  se  résolut  de  taster  l’esperit 
du  muzaraigne,  et  se  dévoua  pour  le  salut  de  toutes  les  maschoires 
ratamorphes.  Cecy  eust  esté  beau  pour  ung  homme,  mais  ce  estoyt 

bien  plus,  eu  esguard  à  l’égoïsme  des  souriz,  lesquelles  vivent 
pour  elles  seules,  sans  pudeur  ne  honte;  et,  à  ceste  tin  de  passer 
plus  vite,  conchieroyent  en  une  hostie,  rongeroyent  une  estole 
de  prebstre,  sans  vergongne,  et  boiroyent  en  ung  calice,  peu 


Provinces  de  jambons,  duchiez  de  raisins,  comtez  d’andouilles. 


soulcieuses  de  Dieu.  La  souriz  s’advança  faisant  de  iolies  courbet¬ 
tes,  et  le  muzaraigne  la  laissa  venir  ung  peu  près,  pour  ce  que 
besoing  est  de  vous  dire  que,  de  leur  nature,  les  muzaraignes 
y  voyent  peu.  Lors  le  Curtius  des  grignotteurs  dit  ces  paroles, 
non  en  patoys  de  souriz,  ains  en  bon  toscan  de  muzaraignoys  : 

—  Seigneur,  i’ai  entendu  moult  parler  de  vostre  glorieuse 
famille,  dont  ie  suis  ung  des  serviteurs  les  plus  dévouez,  et  sçays 
toute  la  légende  de  vos  ancestres,  qui  iadis  ont  esté  reverez  des 
anciens  Ægyptiacques,  lesquels  les  avoyent  en  grant  vénération  et 
les  adoroyent  comme  aultres  oyseaul.v  sacrez.  Néantmoins  vostre 
robbe  lourrée  est  si  royalement  perfumée,  et  la  couleur  en  est  si 
superlihcocquencieusement  tannée,  que  ie  doubte  à  vous  reco- 
gnoistre  comme  estant  de  ceste  race,  veu  que  ie  n’en  ay  iamais  veu 
de  si  bravement  vestu.  Cependant  vous  avez  esgoussé  le  grain  à  la 
mode  anticque  ;  vostre  trompe  est  la  trompe  de  sapience  ;  vous 

avez  rué  comme  ung  savant  muzaraigne  ;  mais,  si  vray  muzaraigne 
vous  estes,  bien  debvez-vous  avoir,  ie  ne  sçays  en  quel  endroict 
de  vostre  aureille,  ie  ne  sçays  quel  conduict  superauditif,  que  ie 
ne  sçays  quel  huys  miriHcque  ferme  ie  ne  sçays  comment,  en  ie  ne 
sçays  quels  momens,  à  vos  commandemens  secrets,  pour  vous 
donner,  ie  ne  sçays  pourquoy,  licence  de  ne  point  escouter  ie  ne 
sçays  quelles  chouses  qui  vous  sont  desplaisantes,  veu  la  perfec¬ 
tion  de  vostre  ouye  sacro-saincte  et  idoyne  à  tout  appréhender, 
laquelle  souvent  vous  blesse. 

—  Vère,  feit  le  muzaraigne.  Vécy  l'huys  tombé,  ie  n’entendray 
rien  ! 

—  Voyons,  respondit  ie  vieulx  drolle. 

Et  il  alla  en  plein  tas  de  bled,  dont  il  se  mit  à  convoyer  la  valis- 
cence  de  sa  cuicte  pour  l'hyver. 

—  Entendez-vous?  feit-il. 

—  l’entends  le  va-et-vient  de  mon  cueur... 

—  Kouik  !  feirent  toutes  les  souriz,  nous  le  trupherons  bien  ! 

Le  muzaraigne,  cuydant  avoir  rencontré  ung  bon  serviteur,  ou¬ 
vrit  la  trappe  de  l’orilice  musicqual,  et  entendit  le  trictrac  du  grain 
coulant  au  trou.  Lors,  sans  avoir  recours  à  la  bonne  iustice  des 
commissaires,  il  saulta  sur  le  vieulx  souriz  et  Testrangla  net.  Mort 
glorieuse  !  veu  que  ce  héros  mourut  en  plain  grain,  et  feut  cano¬ 
nisé  comme  martyr.  Le  muzaraigne  le  print  par  les  aureilles  et  le 
bouta  sur  l’huys  des  grayniers,  à  la  méthode  de  la  Porte  Otto¬ 
mane,  où  faillit  mon  bon  Panurge  estre  embrosché.  Au  cry  du 
mourant,  toutes  les  souriz,  les  rats  et  la  gent  desguerpit  de  ses 
trous  en  grant  paour.  Puis,  la  nuict  venue,  vindrent  tous  en  la 
cave,  convocquez  pour  tenir  ung  conseil  à  grabeler  les  affaires  pu- 
blicques,  auquel  devis,  en  vertu  de  la  loi  Papiria  et  aultres,  feu- 
rent  admises  les  espouses  légitimes.  Les  rats  voulurent  passer 
devant  les  souriz  et  la  grosse  querelle  des  préséances  faillit  à 
guaster  tout  ;  mais  un  gros  rat  print  soubz  son  bras  une  souriz  ; 
et  compères  rats,  commères  souriz,  s’estant  couplez  de  la  sorte, 
tous  leurent  assis  sur  leur  cul,  la  queue  en  l’aër,  le  museau  tendu, 
les  barbes  frétillantes  et  les  yeulx  brillans  comme  ceulx  des  esme- 
rillons.  Lors  commencèrent  une  délibération  qui  fina  par  des 

iniures  et  un  brouillamini  digne  d’un  beau  concile  de  Pères  œcu- 
nienicques.  Les  uns  disoyent  oui,  d’aultres  non,  et  ung  chat  pas¬ 
sant  eut  paour  et  s’enfuit,  en  oyant  ces  bruits  estranges  :  Bou  bou! 
frou  ou  ou!  houic  houic!  briflf!  brifïnac  nac  nac!  fouix  fouix!  trr 
trr  trr  trr  !  razza  za  za,  zaaa  !  brr  brrr  !  raaa  !  ra  ra  ra  ra  !  fouix  !  si 
bien  fondus  ensemble  en  tapaige  vocal,  que  des  conseillers  n’eus¬ 
sent  pas  faict  mieulx  en  ung  hostel  de  ville.  En  ceste  tempeste, 
une  petite  souriz  qui  ne  avoyt  point  l’aage  d’entrer  au  Parlement 
vint  à  bouter  par  une  fente  son  curieux  museau,  dont  le  poil  estoyt 
tin  comme  est  celluy  des  souriz  qui  n’ont  point  esté  prinses.  Ores, 
à  mesure  que  cvoyssoyt  le 
tumulte,  le  corps  suyvoyt  le 
museau  ;  puis  la  garse  tomba 
blentost  sur  ung  cercle  de 
futaille  et  s’y  accrocha  si  dex- 
trement,  que  vous  eussiez 
cuydé  un  gentil  chief-d’œuvre 
engravé  ez  bas-reliefs  antic- 
ques.  En  levant  les  yeulx  au 
ciel  pour  en  perpétrer  ung 
saige  remède  aux  niaulx  de 
l’Estat,  ung  vieulx  rat,  advi- 
sant  ceste  gente  souriz,  si  doulce  de  forme,  proclama  l’Estat 
debvoir  estre  saulvé  par  elle.  Tous  les  museaux  tournez  devers 
ceste  dame  de  Bon  Secours  devindrent  muets,  s’accordèrent 
à  la  lascher  au  muzaraigne,  et,  maulgré  le  despit  d’aulcunes 
souriz  envieuses,  elle  feut  triumphalement  pourmenée  en  la  cave, 
où  la  voyant  trotter  menu,  mouvoir  méchanicquement  les  ressorts 
de  son  train  de  derrière,  dodeliner  sa  petite  teste  fustée,  brandiller 
ses  aureilles  diaphanes,  se  pourlescher  de  sa  petite  langue  rose 
les  babouines  et  la  barbe  naissante  de  son  bagonisier,  les  vieulx 
ratz  s’enamouroyent  d’elle  et  barytonoyent,  monochordisoyent  de 
leurs  badigoinces  ridées  et  à  poils  blancs,  comme  iadis  feirent  les 
vieulx  Trc;  "rds  en  admirant  la  belle  Hélène  à  son  retourner  du 
bain.  Doncques,  la  pucellc  /eut  laschée  ez  grayniers  avecques  mis¬ 
sion  d’emputaner  le  cueur  du  muzaraigne  et  saulver  la  gent  ronge- 

grayne  comme  la  belle  Hébraïque  Esther  feit  iadiz  pour  le  peuple 
de  Dieu  près  le  soudau  Assuerus,  ainsi  qu’il  est  escript  au  maistre 
livre,  veu  que  Bible  est  yssu  du  grec  Biblos,  comme  si  disiez  le 
seul  livre.  La  souriz  promit  de  délivrer  les  grayniers,  car,  par  cas 
fortuit,  ce  estoyt  la  royne  des  souriz,  souriz  douillette,  blondelette, 
grassouillette,  la  plus  mignonne  dame  qui  oncques  eust  trottiné 
ioyeulsement  ez  solives,  allaigrement  couru  ez  frizes,  et  gecté  les 
plus  gentils  crys  en  treuvant  noix,  miettes  et  chaplys  de  pain  en 
ses  pourmenades  ;  vraye  fée,  iolie,  follette,  à  resguard  clair  comme 
diamant  blanc,  teste  menue,  poil  lisse,  corps  lascif,  pattes  roses, 
queue  de  veloux,  une  souriz  bien  née,  de  beau  languaige,  aymant 
par  nature  à  vivre  couchiée,  à  ne  rien  faire,  une  souriz  ioueuse, 
plus  ruzée  que  n'est  ung  vieulx  docteur  de  Sorbonne  cognoissant 
à  fund  les  Descretales,  vifve,  blanche  de  ventre,  rayée  au  dos, 
petits  tettins  poinctans  comme  ung  soupçon,  dents  de  perle,  na¬ 
ture  fresche,  morceau  de  roy  ! 

(Geste  paincture  estoyt  si  hardie,  pour  ce  que  la  souriz  sembloyt 
à  tous  estre  le  vray  pourtraict  de  madame  Diane,  lors  présente,  que 
les  courtizans  demourèrent  pantois.  La  royne  Catherine  soubrioyt, 
mais  le  Roy  n’avoyt  nulle  envie  de  rire.  Et  bon  Rabelais  de  conti- 
r.uer  sans  vouloir  entendre  aux  oeillades  des  cardinaulx  du  Bellay 
et  de  Chastillon,  en  grant  paour  du  bonhomme.) 

—  La  iolie  souriz,  dit-il  en  allant  son  train,  ne  feit  pas  longues 
circLimbilivaginations,  et,  dès  la  prime  vesprée  où  la  courattière 
trotta  aevant  le  muzaraigne,  elle  rengiponna  pour  tousiours  par 
ses  coquetteries,  minauderies,  chatonneries,  lesbineries,  petits 
reffuz  alleschans,  resguards  coulans,  chiabrenas  de  pucelle  qui 
veult  et  n’ose,  aiguillons  d’amourettes,  moitiez  de  caresses,  ion- 
gleries  préparatoires,  hertez  de  souriz  qui  sçait  son  prix,  noises 
pour  rire,  rire  pour  noiser,  vestilleriès  et  aultres  gentillesses,  trais- 
trises  féminines,  gentils  deviz  engluans,  tous  pièges  dont  usent 
d’abundant  les  femelles  de  chaque  pays.  Alors  que,  après  bien  des 
courbettes,  coups  de  pattes,  frosteries  de  museau,  guallantises^de 
muzaraigne  amoureux,  froussemens  de  sourcilz,  sospirs,  séré¬ 
nades,  gousteries,  soupers,  disners  au  tas  de  bled  et  aultres  badi- 
neries,  le  superintendant  des  grayniers  triumpha  des  scrupules  de 


-Maistre  François  Rabelais. 

sa  belle  maistresse,  ils  prinrent  goust  à  ceste  incestueuse  et  illicite 
amour,  et  la  souriz  devint,  veu  qu’elle  tenoyt  le  muzaraigne  par 
sa  braguette,  la  royne  de  tout,  voulut  emmoustarder  son  froment, 
mangier  les  sucreries  et  tout  fourraiger.  Ce  que  permit  le  muza¬ 
raigne  à  l’empérière  de  son  cueur,  encores  que  il  refrongnast  à 
ceste  trahison  envers  ses  debvoirs  de  muzaraigne  et  sermens  faits 
à  Gargantua.  Brief,  poursuyvant  son  évangelicque  emprinse  avec- 
ques  une  pertinacité  de  femme,  par  une  nuictée  où  ils  se  gaudis- 
soyent,  la  souriz  eut  en  remembrance  son  vieulx  bonhomme  de 
père,  et  voulut  que  il  mangiast  à  ses  heures  au  grain,  et  menassa 
le  muzaraigne  de  le  laisser  seul  à  se  morfondre  en  son  pourpriz, 
s'il  ne  donnoyt  toute  licence  à  la  piété  filiale  de  s’espanchier. 
Doncques,  en  ung  tour  de  patte,  octroya  le  dict  muzaraigne  des 
lettres  patentes,  revestues  du  grant  scel  de  cire  verte,  avecques 
les  lacets  de  soye  cramoisie,  au  père  de  sa  gouge,  à  ceste  fin  que 
le  palais  gargantuesque  luy  feust  ouvert  à  toute  heure,  et  pust 
veoir  sa  bonne  vertueuse  de  fille,  la  baiser  au  front  et  mangier  à 
son  appétit,  mais  dans  ung  coin.  Lors  vint  ung  vieillard  à  queue 
blanche,  rat  vénérable,  poisant  vingt-cinq  onces,  allant  comme 
ung  président  à  mortier,  branslant  le  chief,  et  suyvy  de  quinze  ou 
vingt  nepveux,  tous  endentez  comme  des  scies,  lesquels  démons- 
trèrent  au  muzaraigne,  par  de  bons  dires  et  interlocutoires  de  toute 
sorte,  que  eulx,  ses  parens,  luy  seroyent  féalement  attachiez  et 
s’eschineroyent  à  luy  compter  les  chouses  dont  il  avoyt  la  charge, 
les  notablement  renger,  bel  et  bien  esticquetter,  à  ceste  fin  que, 
alors  que  Gargantua  viendroyt  tout  visiter,  il  treuvast  les  finances 
et  l’espargne  des  victuailles  ordonnancées  au  mieulx.  Cecy  avoyt 
une  apparence  de  vérité.  Cependant,  le  paouvre  muzaraigne  estoyt, 
maulgré  ceste  morale,  gehenné  par  aulcuns  advis  d’en  hault  et 
griefs  tracas  de  conscience  muzaraignifolle.  Voyant  que  il  resna- 
gloyt  à  tout  et  n’alloyt  que  d’une  patte,  soulcieuse  du  soulcy  de 
son  maistre  devenu  son  mainmortable,  ung  matin,  en  iocquetant, 
la  souriz,  qui  estoyt  ià  grosse  de  ses  œuvres,  eut  l’imagination  de 
luy  calmer  ses  doubtes  et  apaiser  l’esperit  par  une  consultation 
sorbonicquement  faicte  et  manda  les  docteurs  de  la  gent.  Alors, 
dans  la  iournée,  elle  luy  mena  ung  sieur  Evegault,  sorty  d’ung 

fourmaige,  où  il  vivoyt  en  abstinence,  vieulx  confesseur  rataconné 
de  haulte  graisse,  ung  drolle  de  bonne  mine,  belle  robbe  noire, 
quarré  comme  une  tour,  légierement  tonsuré  en  la  teste  par  ung 
coup  de  griffe  de  chat.  Ce  estoyt  ung  rat  grave,  à  bedaine  monas- 
ticque,  ayant  estudié  les  authoritez  ez  science  en  mangiant  les  par¬ 
chemins  Décrétaliformes  et  paperasses  Clémentines,  livres  de  toute 
sorte,  dont  aulcuns  fragmens  avoyent  destainct  sur  sa  barbe  grise. 


Aussy,  par  grant  honneur  et  révérence  de  sa  haulte  vertu,  sapience 
et  modeste  vie  fourmaigiere,  estoyt-il  accompaigné  par  ung  trou¬ 
peau  de  rats  noirs  couplez  avecques  de  iolies  mignonnes  souriz 
privées,  veu  que  les  Canons  du  concile  du  Chezil  n’avoyent  point 
encores  esté  adoptez,  et  qu’il  estoyt  licite  à  eulx  d’avoir  des 
femmes  de  bien  pour  concubines.  Lesquels  rats  et  souriz  à  pré¬ 
bendes  et  bénéfices  estoyent  à  la  rengette  sur  deux  files,  que  vous 
eussiez  cru  veoir  une  procession  de  l’Cniversité  allant  au  Lendit. 
Et  tous  de  flairer  les  victuailles. 

Alors  que  ung  chascun  feut  placé  pour  la  cérémonie,  le  vieulx 
cardinal  des  rats  print  la  parole  et  feit  une  concion  en  latin  de 
souriz  pour  demonstrer  au  muzaraigne  que  nul,  fors  Dieu,  n’estoyt 


16 


LES  CONTES  DROLATIQUES 
au-dessus  de  luy;  et  que  à  Dieu  seul  il  debvoyt  obéissance  ;  puis 
force  belles  périphrases  fanfreluchées  de  citations  évangélicques 
pour  destourner  les  principes  et  emberlucocquer  les  assistans; 
enfin  beaulx  arraisonnemens  picquez  de  rouelles  de  bon  sens.  La- 


Llle  l’engiponna  pour  tousiours  par  scs  coquetteries. 

quelle  concion  fîna  par  une  péroraison  amplement  taborinée  de 
mots  ronflans  en  l’honneur  des  muzaraignes,  parmy  lesquels  cettuy 
estoyt  le  plus  inclyte  et  le  meilleur  qui  iamais  eust  esté  soubz  le 
soleil  ;  dont  du  tout  feut  esblouy  le  guardien  des  grayniers. 

Ce  bon  gentilhomme  eut  de  tout  poinct  la  tourne  testée  ou  la 
teste  tournée  et  installa  ces  rats  si  beaux  diseurs  en  son  pourpriz, 
où  se  conclama  nuict  et  iour  des  louanges  dorées  et  aulcuns  gentils 
canticques  en  son  honneur,  non  sans  célébrer  sa  dame,  dont  ung 
chascun  baisoyt  la  patte  et  flairoyt  la  ioyeulse  crouppe.  En  fin  de 
tout,  la  maistresse,  saichant  que  de  ieunes  rats  ieusnoyent  encores, 
voulut  parachever  son  œuvre.  Doncques,  elle  ioua  trez-bien  du 
bec  en  se  plaignant  avecques  amour  et  faisant  mille  de  ces  minau¬ 
deries  dont  une  seule  suflict  à  perdre  l’ame  des  bestes,  et  dit  au 
muzaraigne  que  il  perdoyt  le  temps  prétieux  à  leur  amour  pour 
aller  battre  l’estrade  et  veiller  à  sa  charge  ;  que  tousiours  il  estoyt 
par  voyes  et  par  chemins,  et  que  elle  n’en  iouissoyt  jamais  son 
quotient  ;  que,  alors  que  elle  avoyt  envie  de  luy,  il  estoyt  à  cheval  sur 
les  gouttières,  chassant  les  chats;  et  que  elle  le  vouloyt  tousiours 
prest  comme  une  lance  et  gentil  comme  ung  oyseau.  Puis  elle 

s’arracha  de  douleur  ungpoil  gris,  se  cuydant  la  plus  malheureuse 
souriz  qui  feust  au  monde,  et  ploura.  Là-dessus,  le  muzaraigne  luy 
remonstra  que  elle  estoyt  maistresse  de  tout,  et  voulut  regimber; 
mais,  après  une  averse  de  pleurs  que  lascha  la  dame,  il  implora 
une  tresve  et  s’enquit  de  ses  dezirs.  Lors  se  seichèrent  tost  les 
larmes;  et,  en  luy  donnant  sa  patte  à  baiser,  la  souriz  luy  con¬ 
seilla  d’armer  des  souldards,  de  bons  rats  esprouvez,  anciens  con¬ 
dottieri,  gens  seurs,  qui  feroyent  les  rondes  et  les  guettes.  Tout 
feut  lors  saigement  ordonné.  Le  muzaraigne  eut  le  reste  du  iour  à 
baller,  dancer,  baudouiner,  entendre  les  rondeaulx  et  ballades  que 
luy  composèrent  les  poètes,  iouer  du  luth,  de  la  mandore,  faire 
des  acrostiches,  fester  le  pot  et  mangier.  Ung  iour,  sa  maistresse, 


Lors  vint  ung  vieillard  à  queue  blanche,  rat  vénérable, 
suyvy  de  quinze  ou  vingt  nepvcux. 


relevant  de  ses  couches  après  avoir  pondu  le  plus  ioly  muzaraigne 
souricquoizé,  ou  la  plus  iolie  souriz  muzaraignée,  ie  ne  sçays  de 
quel  nom  feut  appellé  ce  produict  d’alquémie  amoureuse,  que  bien 
vous  pensez  les  chats  fourrez  légitimèrent  (le  connestable  de  Mont¬ 
morency,  lequel  avoyt  marié  son  hls  avccques  une  bastarde  légi¬ 
timée  du  dict  seigneur  Roy,  mit  la  main  sur  son  espée,  et  en  ser- 
royt  la  cocquille  à  faire  paour),  il  se  feit  une  feete  ez  grayniers  à 

laquelle  ne  sçauroyent  se  comparer  aulcuns  festoyemens  et  gala 
de  Court  que  vous  cognoissiez,  voire  mesmes  celluy  du  Drap  d’or. 
En  tous  les  coins  se  rigolloyent  les  souriz.  Partout  ce  estoyent 
des  dances  de  toute  sorte,  concerts,  beuvettes,  apprests,  sara¬ 
bandes,  musicques,  chants  ioyeulx,  épithalames.  Les  rats  avoyent 
desfoncé  les  pots,  descouvert  les  iarres,  abattu  les  dames  ieannes, 
deffagotté  les  réserves.  Et  si  A'oyoyt-on  des  fleuves  de  moustarde, 
des  iambons  deschiquetez,  des  taz  esparpillez.  Tout  couloyt, 
fluoyt,  pissoyt,  rouloyt,  et  les  petits  rats  barbottoyent  dedans  les 
ruisseaulx  de  saulce  verde.  Les  souriz  naviguoyent  sur  des  sucre¬ 
ries,  les  vieulx  convoyoyent  les  pastez.  Il  y  avoyt  des  fouynes  à 
cheval  ez  langues  de  bœuf  salées.  Aulcuns  mulots  nageoyent 
dedans  les  pots,  et  les  plus  rusez  voituroyent  le  bled  en  leurs 
trous  espédaulx,  prouftictant  du  tracas  de  la  feste  pour  se  fournir 
amplement.  Personne  ne  passoyt  devant  le  coingtinact  d’Orléans 
sans  le  saluer  d’ung  coup  de  dent,  et  souvent  de  deux.  Enfin  ce 
estoyt  ung  train  de  carnaval  romain.  Brief,  qui  eust  eu  l’aureille 
fine  eust  entendu  le  frifri  des  leschefrites,  les  crys  et  clameurs  des 
cuisines,  pestillemens  des  fourneaux,  le  panpan  des  mortiers,  le 
glouglou  des  marmites,  le  hinhin  des  tourne-brosches,  le  hanec- 
quinaige  des  paniers  et  corbeilles,  le  froufrou  des  pastisseries,  le 
cliquetis  des  broches  et  les  petits  pieds  trottant  dru  comme  gresle 
sur  les  planchiers.  Ce  estoyent  des  nopces  affairées,  des  allées  et 
venues  de  tous  les  gens  ayant  charge  en  la  maison,  gens  de 
bouche,  gens  de  pied,  gens  d’escuyerie,  sans  numbrer  la  musicque, 
les  tourdions  des  baladins,  complimens  de  ung  chascun,  tabourins 
des  milices  et  tintamarre  des  trois  Ordres.  Brief,  si  grant  feut  la 
ioye,  que  tous  se  prindrent  et  menèrent  ung  bransle  général  pour 
célébrer  ceste  belle  nuictée.  Mais  si  entendoyt-on  le  pashorrificque 
de  Gargantua,  lequel  montoyt  les  degrez  de  son  logiz  pour  venir 
en  ses  grayniers  et  faisoyt  trembler  les  solives,  planchier  et  tout. 
Aulcuns  vieulx  rats  s'enqueroyent  de  ce  bruit,  et,  veu  que  nul  ne 
sçavoyt  ce  que  estoyt  de  ce  pas  seigneurial,  en  grant  paour,  aul¬ 
cuns  descampèrent,  et  feirent  bien,  veu  que  le  seigneur  entra 
soubdain.  Ores,  advisant  le  remue-niesnaige  de  ces  messieurs  rats, 
voyant  ses  conserves,  ses  pots  avaliez,  ses  moustardes  deslayées, 

tout  conchié,  gallefretté,  mit  le  pied  sur  cette  vermine  rigolleuse 
pour  l’escharbotter,  sans  seulement  luy  laisser  le  loisir  de  crier  ; 
et  par  ainsy  guasta  leurs  biaulx  habits  satins,  perles,  veloux,  gue¬ 
nilles,  et  desconfeit  la  feste. 

—  Et  que  advint-il  du  muzaraigne  ?  dit  le  Roy  quittant  sa  mine 
songeuse. 

—  Ha  !  sire,  respondit  Rabelais,  vécy  en  quoy  feut  iniuste  la  gent 


Gargantua  mit  le  pied  sur  cette  vermine  rigolleuse. 


gargantuesque.  Il  feut  mis  à  mort;  mais,  en  sa  qualité  de  gentilhomme, 
il  eut  la  teste  trenchée.  Ce  estoyt  mal,  veu  que  il  avoyt  esté  truphé. 

—  Tu  vas  bien  loing,  bonhomme,  feit  le  Roy. 

—  Non,  sire,  respartit  Rabelais,  mais  bien  hault.  N’avez-vous 
pas  bouté  la  chaire  au-dessus  de  la  couronne  ?  Vous  m’avez  requis 
de  faire  ung  prosne.  Si  l’ai-ie  faict  évangelicquement. 

—  Beau  curé  de  Court,  luy  dit  madame  Diane  en  l’aureille,  hein, 
si  l’estoys  meschante? 

—  Madame,  feit  Rabelais,  n’est-il  doncques  pas  besoing  de  pré¬ 
munir  le  Roy,  votre  maistre,  contre  les  Italians  de  la  Royne,  qui 
abundent  icy  comme  hannetons? 

—  Paouvie  prescheiir,  luy  dit  le  cardinal  Odet  en  l’aureille, 
gaignez  le  pays  estrangier. 

—  Ha!  monseigneur,  respondit  le  bonhomme;  devant  peu,  ie 
seray  en  ung  bien  estrange  pays. 

—  Vertu-Dieu  !  monsieur  l’escripturier,  dit  le  connestable,  duquel 
le  fils,  comme  ung  chascun  sçayt,  avoyt  traistreusement  laissé 
mademoiselle  de  Piennes,  à  laquelle  il  estoyt  fiancé,  pour  espouser 
Diane  de  France,  fille  d’une  dame  d’en  deçà  des  monts  et  du  Roy, 
qui  te  ha  faict  si  hardy  de  te  prendre  à  si  haultes  personnes?  Ha! 
maulvais  poète,  tu  aymes  à  t’élever!  Ores  bien,  ie  te  baille  ma 
parole  de  te  bouter  en  haultlieu. 

—  Nous  y  viendrons  tous,  monsieur  le  connestable,  respondit 
le  bonhomme.  Mais,  si  vous  estes  amy  de  l’Estat  et  du  Roy,  vous 
me  mercierez  de  l’avoir  adverty  des  menées  des  Lorrains,  lesquels 
sont  rats  à  tout  ruyner. 

—  Mon  bonhomme,  luy  dit  en  l’aureille  le  cardinal  Charles  de 
Lorraine,  si  besoing  est  de  quelques  escuz  d’or  pour  mettre  en 
lumière  ton  quint  livre  de  Pantagruel,  ils  te  seront  comptez  à 
mon  espargne,  veu  que  tu  has  bien  dict  le  faict  à  ceste  vieille  lice 
qui  ha  envousté  le  Roy,  et  aussy  à  sa  meute. 

—  Hé  bien,  messieurs,  feict  le  Roy,  quel  est  vostre  advis  de  ce 
prosne  ? 

—  Sire,  dit  Mellin  de  Sainct-Gelais,  voyant  que  tous  estoyent 
contens,  oncques  ie  n’entendis  meilleure  pronosticquation  panta- 
grueline.  Bien  nous  la  debvoyt  celluy  qui  ha  faict  ces  carmes 
léonins  en  l’abbaye  de  Thelesme: 

C}'  vous  entrez,  qui  le  sainct  Evangile 
En  sens  agile  annoncez,  quoy  qu'on  gronde, 

Céans  aurez  ung  refuge  et  bastille 
Contre  r/ios/i/e  erreur  qui  tant  postille 
Par  son  faux  style  empoisonner  le  monde. 

Tous  les  courtizans  estant  accordez  à  plauder  le  voisin,  ung 
chascun  célébra  Rabelais,  qui  tira  ses  gregues,  accompaigné  en 
grant  honneur  par  les  paiges  du  Roy,  lesquels,  par  ordre  exprès^ 
luy  tinrent  les  flambeaux. 

Aulcuns  ont  enchargié  François  Rabelais,  impérial  honneur  de 
nostre  pays,  de  meschanceteries  et  babouineries  cingesques, 
indignes  de  ce  Homérus  philosophicque,  de  ce  prince  de  sapience, 
de  ce  centre  paterne  d’où  sont  yssues,  depuis  le  lever  de  sa 
lumière  subterranée,  bon  numbre  d’œuvres  mirificques.  Foing  de 
ceulx  qui  ont  concilié  sa  teste  divine!  Treuvent  en  toute  leur  vie 
du  gravier  soubz  leur  dent  ceux  qui  ont  descogneu  sa  saige  et 
modicque  nourriture  ! 

Chier  beuveur  d’eaue  claire,  fidelle  servateur  des  abstinences 
monachales,  sçavant  à  vingt-cinq  caratz,  de  quel  esternuement  et 


Bon  curé  de  cour,  hein,  si  j’estoys  meschante? 


rire  sempiternel  seroys-tu  prins,  si,  reverdissant  ung  boussin  de 
temps  en  Chinonnoys,  licence  feust  à  toy  baillée  de  lire  les  incon- 
greusbobelinages,  rataconnages  et  savatteries  des  sots  en  bémol  et 
bécarre  qui  ont  interprété,  commenté,  deschiré,  honny,  mésen- 
tendu,  trahy,  caïné,  freslaté,  brodé  ton  ouvraige  sans  pareil  ! 
Autant  Panurge  treuva  de  chiens  occupez  à  la  robbe  de  sa  dame 
en  l’ecclise,  autant  se  sont  rencontrez  de  chappons  académicques 
à  deux  pattes,  sans  méningés  en  teste,  sans  sursault  au  diaphragme, 
pour  embrenner  ta  haulte  pyramide  marmonne  en  laquelle  est  à 
iamais  cimentée  toute  graine  de  fantasticques  et  comicques  inven¬ 
tions,  oultre  les  magnificques  enseignemens  en  toute  chouse. 
Encores  que  bien  rares  soyent  les  pèlerins  d’haleine  à  suyvre  ta 
nauf  en  sa  pérégrination  sublime  en  l’océan  des  idées,  méthodes, 
fumées,  religions,  sapiences  et  trupheries  humaines,  pour  le  moins 
leur  encens  est-il  de  bon  aloy,  pur  et  sans  meslange,  et  ton  omnl- 

potence,  omniscience,  omnilanguaige,  sont-iis  par  eulx  bravement 
recogneus.  Doncques  ha  eu  cure  ung  paouvre  fils  de  la  gaye 
Touraine  de  te  faire  iustice,  quoyque  petitement,  en  magnifiant 
ton  image  et  glorifiant  tes  ouvraiges  d’éterne  mémoere,  tant  chéris 
de  ceulx  qui  ayment  les  œuvres  concentriques  où  Tunivers  moral 
est  clouz,  où  se  rencontrent,  pressées  comme  sardines  fresches 
en  leurs  buyssars,  toutes  les  idées  philosophicques  quelconques, 
les  sciences,  arts,  éloquences,  oultre  les  momeries  theastrales. 


En  tous  les  coins  se  rigolloyent  les  souriz. 


PROLOGUE 

Aulcuns  du  noble  pays  de  Touraine, 
féablement  édifiez  de  la  chaloureuse  pour¬ 
suite  que  faict  l’Autheur  des  antiquitez, 
adventures,  bons  coups  et  gentillesses  de 
cette  benoiste  contrée,  cuydant  que,  pour 
le  seur,  il  debvoit  tout  sçavoir,  s’enquirent  de  luy,  ains  après 
boire  s’entend,  s'il  avoyt  descouvert  la  raison  étymologicque 
dont  toutes  les  dames  de  la  ville  estoyent  bien  curieuses,  et  par 
laquelle  une  rue  de  Tours  se  nommoyt  la  rue  Chaulde.  Par  luy 
feut  respondu  que  il  s’estomiroyt  fort  de  veoir  les  anciens  habitans 
avoir  mis  en  ou'  ly  le  grant  numbre  de  convens  sis  en  ceste  rue, 
où  l’aspre  continence  des  moynes  et  des  nonnains  avoyt  deu  faire 
tant  arser  les  murailles,  que  aulcunes  femmes  de  bien  s’estoyent 

veues  engrossées  pour  s’y  estre  pourmenées  un  peu  trop  lentement 
à  la  vesprée.  Ung  hobereau,  voulant  trancher  du  sçavant,  dit  que 
ladis  tous  les  clappiers  de  la  ville  estoyent  acculez  en  ce  lieu.  Ung 
aultre  se  entortilla  dedans  les  menus  suffraiges  de  la  science  et 
parla  d’or,  sans  estre  comprins,  qualifiant  les  mots,  accordant  les 
mélodies  de  l’anticquaille  et  nouveautez,  congreageant  les  usaiges, 
distillant  les  verbes,  alquémisant  les  languaiges,  du  depuis  le 
déluge,  les  Hébrieux,  Chaldéans,  Ægyptiacques,  Grecs,  Latins, 
puis  Turnus  qui  funda  Tours;  puis  fina  le  bonhomme  par  dire 
que  Chauld,  moins  le  H  et  le  L,  venoyt  de  Cauda,  et  que  il  y 
avoyt  de  la  queue  en  ceste  affaire  ;  mais  les  dames  n’y  entendirent 
rien  aultre  chouse  que  la  fin. 

Ung  vieil  dit  que  dedans  cestuy  endroict  estoyt  iadis  une  source 
d’eaue  thermale,  de  laquelle  avoyt  beu  son  trisayeul.  Brief,  en 
moins  de  temps  que  une  mousche  ne  auroyt  mis  à  colleter  sa  voi¬ 
sine,  il  y  eut  une  pochée  d’étymologies  où  le  vray  de  la  chouse 
eust  été  moins  tost  treuvé  que  ung  pou  en  la  sorde  barbe  d'ung 
capucin.  Mais  ung  homme  docte  et  cogneu  pour  avoir  mis  ses 
bottes  en  divers  monastères,  bien  despendu  de  l'huile  en  ses 
nuicts,  desfoncé  plus  d’ung  volume,  et  plus  entassé  de  pièces, 
morceaulx  dypticques,  layettes,  chartriers  ou  registres  sur  l’histoire 
de  Touraine  qu’ung  mestivier  n’engrange  de  brins  de  feurre  au 
mois  d'aoust,  lequel,  vieulx,  cassé,  podagre,  beuvoyt  en  son  coin 
sans  mot  dire,  feit  ung  soubrire  de  sçavant  en  fronssant  ses  badi- 
goinces,  lequel  soubrire  se  résolut  en  ung  Foingl...  bien  articulé, 
que  l’Autheur  entendit  et  comprint  debvoir  estre  gros  d’une  ad- 
venture  historialement  bonne,  dont  il  pourroyt  œuvrer  les  délices 
en  ce  gentil  Recueil. 

Briet,  lendemain,  cettuy  podagre  luy  dit  : 

—  Par  vostre  poesme  qui  a  pour  titre  le  Péché  véniel,  vous 
avez  à  iamais  conquesté  mon  estime,  pour  ce  que  tout  y  est  vray 
de  la  teste  aux  pieds,  ce  que  ie  cuyde  estre  une  superabundance 
prétieuse  en  pareilles  matières.  Mais  vous  ne  sçavez  sans  doubte 
ce  qui  est  advenu  de  la  Mauricaulde,  mise  en  religion  par  ledit 
sieur  Bruyn  de  la  Roche-Corbon  ?  Moy,  bien  sçay-ie.  Doncques, 
si  ceste  étymologie  de  rue  vous  poind,  et  aussy  votre  nonne  ægyp- 

tiacque,  ie  vous  presteray  ung  curieux  et  anticque  pourchaz,  par 
moy  rencontré  dedans  les  Olim  de  l’Archevesché,  dont  les 
bibliothecques  feurent  ung  peu  secouées  en  ung  moment  où  ung 
chascun  de  nous  ne  sçavoyt  le  soir  si  sa  teste  luy  demoureroyt 
lendemain.  Ores,  par  ainsy,  ne  serez-vous  poinct  en  parfaict  con¬ 
tentement  ? 

—  Bien  !  feit  l’Autheur. 

Ores  ce  digne  collecteur  de  véritez  bailla  aulcuns  iolis  poul- 
dreux  parchemins  à  l’Autheur,  que  il  ha,  non  sans  grant  poine, 
translater,  en  françoys,  et  qui  estoyent  pièces  de  procédure  ecclé- 
siasticque  bien  vieilles.  Il  ha  cru  que  rien  ne  seroyt  plus  dro- 
laticque  que  la  réalle  résurrection  de  ceste  anticque  affaire  où 
esclatte  l’ignarde  naïfveté  du  bon  vieulx  temps.  Adoncques,  oyez. 
Vécy  en  quel  ordre  estoyent  ces  escripteures,  dont  l’Autheur  ha 
faict  usaige  à  sa  guyse,  pour  ce  que  le  languaige  en  estoyt  diabo- 
lificquement  ardu. 


Lü  iûurnalier  Cosfrnetestu  en  son  iardin  de  la  coulture  Sainct-Estienne. 


I 

CE  QUE  ESTOYT  d’uNG  SUCCUBE 

•f*  In  nomine  Pat  ris,  et  Filii,  et  Spiritiîs  Sancti.  Amen. 

L’an  de  nostre  Seigneur  mil  deux  cent  septante  et  ung,  parde- 
vant  moy,  Hierosme  Cornille,  grant  pénitencier,  iuge  ecclésias- 
ticque,  à  ce  commis  par  messieurs  du  chapitre  de  Sainct-Maurice, 
cathédrale  de  Tours,  ayant  de  ce  délibéré  en  présence  de  nostre 
seigneur  lehan  de  Monsoreau,  archevesque,  sur  les  douloirs  et 
quérimonies  des  habitans  de  la  ville,  dont  la  requeste  sera  cy- 

dessoiibz  lointe  ;  sont  comparus  aulcuns  hommes  nobles,  bour- 
geoys,  vilains  du  diocese,  lesquels  ont  dict  les  gestes  ensuyvans 
sur  les  desportemens  d’ung  démon  soupçonné  d'avoir  prins  visaige 
de  femme,  lequel  afflige  moult  les  âmes  du  diocese,  de  présent 
clouz  en  la  geôle  du  Chapitre  ;  et,  pour  arriver  à  la  vérité  desdicts 
griefs,  avons  ouvert  le  présent  verbal,  ce  lundy  unze  décembre, 
après  la  messe,  à  ceste  fin  de  communicquer  les  dires  de  ung 
chascun  au  dict  démon,  en  l’interroguant 
sur  lesdicts  faicts  à  luy  imputez  et  le  iuger 
suyvant  les  lois  portées  contra  dæmonios. 

En  ceste  enqueste,  me  ha,  pour  escriprc 
le  tout,  assisté  Guillaume  Tournebousche, 
rubricquateur  du  Chapitre,  homme  docte. 

Premier,  est  venu  devers  nous  lehan, 
ayant  nom  Tortebras,  bourgeoys  de  Tours, 
tenant,  avecques  licence,  l’hostellerie  de  la 
Cigoygne  en  la  place  du  Pont,  lequel  ha 
iuré  sur  le  salut  de  son  aame,  la  main  en 
les  saincts  Evangiles,  ne  proférer  aultrc 
chouse  que  ce  que  par  luy-mesme  ha  esté 
veu  et  ouy.  Puis  ha  dict  ce  qui  suit  : 


—  le  déclaire  que,  environ  deux  ans 
avant  la  Sainct-Iehan  où  se  font  les  feux 
de  ioye,  ung  gentilhomme,  en  prime  abord 
à  inoy  incogneu,  mais  appartenant,  pour  le 
seur,  à  nostre  seigneur  le  Roy,  et  lors  en  nostre  pays  retourné  de 
la  Terre  Saincte,  est  venu  chez  moy  me  prouposer  de  luy  bailler  à 
loyer  une  maison  des  champs  par  moy  bastie  en  la  censive  du  Cha¬ 
pitre,  prouche  le  lieu  dict  de  Sainct-Estienne,  et  que  ie  la  luy  ay 
laissée  pour  neuf  ans  moyennant  trois  besans  d’or  fin. 

En  ladicte  maison,  ha  mis  ledict  seigneur  une  belle  gouge  à  luy, 
ayant  apparence  de  femme,  vestue  à  la  méthode  estrangiere  des 
Sarrazines  et  Mahumetisches.  laquelle  il  ne  vouloyt  par  aulcun 
lai.sser  veoir  ne  approucher  plus  d’ung  gect  d’arc,  ains  à  laquelle 


lehan  tortebras  hostslier  a 
l’enseigne  de  la  Cigoygne. 


Cc'bte  Sarrazino  occasion  do  plubieurs  iiieiirtres. 

ay  veu  de  mes  yeulx  ung  plumaige  bigearre  en  la  teste,  ung  tainct 
supernaturel  et  yeux  plus  flambans  que  ie  ne  sçauroys  dire,  des¬ 
quels  sourdoyt  ung  feu  d’enfer. 

Le  deffunct  chevalier,  ayant  menacé  de  mort  quiconque  feroyt 
mine  de  flairer  le  dict  logiz,  i’ay,  par  grant  paour,  livré  la  dicte 
maison,  et  l’ay,  iusqu’à  ce  jour,  secrettement  guardé  en  mon  ame 
aulcunes  présumptions  et  doubtes  sur  l’apparence  maulvaise  de 


Cettuy  chevalier  a  esté  mis  en  terre. 


ladicte  estrangiere,  laquelle  estoyt  si  frisque,  que  nulle  femme 
pareille  n’avoyt  esté  encores  veue  par  moy. 

Plusieurs  gens  de  toute  sorte,  ayant  lors  réputé  ledict  sieur 
chevalier  pour  mort,  et  disant  luy  demourer  en  ses  pieds  par  la 
vertu  d’aulcuns  charmes,  philtres,  envousteries  et  sorcelleries  dia- 
bolicques  de  ceste  semblance  de  femme,  laquelle  vouloyt  se  logier 
en  nostre  pays,  ie  déclaire  avoir  tousiou-rs  veu  le  sieur  chevalier 
si  tellemeait  pasle,  que  ie  souloys  æquiparer  son  visaige  à  la  cire 
d’ung  cierge  paschal  ;  et,  au  sceu  de  tous  les  gens  de  l’hostellerie 
ile  la  Cigoygne^  cettuy  chevalier  ha  esté  mis  en  terre  neuf  iours 
après  sa  venue.  Au  dire  de  son  escuyer,  le  deff'unct  se  estoyt  cha- 

lourcusement  couplé  avecques  ladicte  Moresque  pendant  sept 
iours  entiers,  clouz  en  ma  maison,  sans  estre  sorty  d’elle,  ce  que 
ie  luy  ay  entendu  advouer  horrifiquement  en  son  lict  de  mort. 

Aulcuns,  en  ce  temps,  ont  dict  cette  diablesse  avoir  accollé  sur 
elle  ledict  gentilhomme  par  ses  longs  cheveux,  lesquels  seroyent 
guarnis  de  propriétez  chauldes  par  lesquelles  sont  communicquez 
aux  chrestiens  les  feux  de  l’enfer  soubz  forme  d’amour,  et  les  faict 
besongner  iusques  à  ce  que  leur  ame  soit,  par  ainsy,  tirée  de  leur 
corps  et  acquise  à  Satan.  Mais  ie  déclaire  de  ce  n’avoir  rien  veu, 
si  ce  n’est  ledict  chevalier  mort,  esreiné,  flatrv,  ne  pouvant  bougier, 
soubhaitant,  maulgré  son  confesseur, 
encores  aller  à  sa  gouge,  et  ha  esté 
recogneu  pour  estre  le  seigneur  de 
Bueil,  lequel  s’estoyt  croisé,  et  se 
trouvoyt,  au  dire  de  aulcuns  de  la 
ville,  soubz  le  charme  d’ung  démon 
duquel  il  avoyt  faict  la  rencontre  ez 
pays  asiaticques  de  Damas,  ou  aultres 
lieux. 

Ores  doncques,  ay  laissé  ma  maison 
à  ladicte  dame  incogneue  suyvant  les 
clauses  déduictes  en  la  charte  du  bail.  Ledict  seigneur  de  Bueil 
deffunct,  ay  néantmoins  esté  en  ma  maison  à  ceste  fin  de 
sçavoir  de  ladicte  estrangiere  si  elle  soubhaitoyt  demourer  en 
mon  logiz  ;  et,  avecques  grant  poine,  devers  elle  feus  mené  par 
ung  estrange  homme  my-nud,  noir  et  à  yeulx  blancs.  Lors  ay  veu 
la  dicte  morisque  en  ung  pourpriz  reluysant  d’or  et  de  pierreries, 
esclairée  par  force  lumières,  iuz  ung  tapis  d’Asie,  où  elle  estoyt 
vestue  de  legier,  avecques  ung  àultre  gentilhomme  qui  ià  perdoyt 
son  aanie,  et  n’ay  point  eu  le  cueur  assez  ferme  pour  la  resguarder, 
veu  que  ses  yeulx  m’eussent  incité  à  m’adonner  à  elle  aussitost, 
pour  ce  que  desià  sa  voix  me  grezilloyt  au  ventre,  me  remplissoyt 
la  cervelle  et  me  desbauchioyt  l’aame.  Oyant  cela,  par  crainte  de 
Dieu,  et  aussy  de  l’enfer,  ay  laschié  pied  soubdain,  luy  quittant 
ma  maison  autant  que  elle  la  cuyderoyt  guarder,  tant  dangereux 
estoyt  de  veoir  ce  tainct  moresque  d’où  sourdoyent  diabolicques 

chaleurs,  oultre  ungpied  plus  menu  que  n’est  licite  à  femme  vraye 
de  l’avoir,  et  d'entendre  sa  voix  qui  virvouchioyt  au  cueur;  et,  de 
ce  iour,  n’ay  plus  eu  cure  d’aller  à  ma  maison,  en  grant  paour  de 
cheoir  en  enter.  l’ay  dict. 

Au  dict  Tortebras  avons  lors  représenté  un  sieur  Abyssinien, 
Æthiopien  ou  Nubien,  lequel,  noir  de  la  teste  aux  pieds,  s’est 
treuvé  desnué  des  chouses  viriles  dont  sont  habituellement  fournis 


Ovant  cela,  ay  lasctiié  pied  soubdain. 


tous  chrestiens,  lequel  ayant  persévéré  en  son  silence  après  avoir 

•• 

esté  tormenté,  gehenné  à  plusieurs  foys,  non  sans  moult  geindre, 
ha  esté  convaincu  de  ne  sçavoir  parler  le  languaige  de  nostre  pays. 
Et  ledict  Tortebras  harecogneu  ce  dict  Abyssinien  héréticque  pour 
avoir  esté  en  sa  maison,  de  compaignie  avecques  ledict  esperit 
démoniacque,  et  soupçonné  d’avoir  presté  son  avde  aux  sortilèges. 

Et  ha  ledict  Tortebras  confessé  sa  grant  foy  catholicque  et 
déclairé  ne  sçavoir  aultre  chouse,  si  ce  n’est  aulcuns  dires,  lesquels 
estoyent  cogneus  de  tous  aultres,  et  desquels  il  ne  avoyt  esté  nul¬ 
lement  tesmoing,  si  ce  n’est  pour  les  avoir  entendus. 

Sur  citation  à  luy  donnée  s’est  approuché  lors  Mathieu,  dict 
Cognetestu,  iournalier,  en  la  coulture  Sainct-Estienne,  lequel, 

après  avoir  iuré  ez  saincts  Evangiles  de  direvray,  nous  ha  confessé 
avoir  tousiours  veu  grant  lumière  au  logiz  de  ladicle  femme  estran- 
giere,  entendu  force  rires  extravagans  et  diabolicques  aux  iours  et 
nuicts  de  festes  et  de  ieusnes,  notamment  les  iours  de  la  sepmaine 
Saincte  et  de  Nouël,  comme  si  bon  numbre  de  gens  estoyent  en 
ce  logiz.  Puis  ha  dict  avoir  veu,  ez  croisées  dudict  logiz,  verdes 
flouraisons  de  toute  sorte  en  hyver  poulsées  magicquement,  espé- 
cialement  des  roses,  par  ung  temps  gelif,  et  aultres  chouses  pour 
lesquelles  estoyt  besoing  de  grant  chaleur  ;  mais  de  ce  ne  s’esto- 


Le  sire  de  Bucil  ayant  occis  Geoffroy  de  la  Roche-Pozay. 


miroyt  nullement,  veu  que  ardoyt  si  fort  la  dicte  estrangiere,  que 
alors  que  elle  se  pourmenoyt  à  la  vesprée  au  long  de  son  mur,  il 
treuvoyt  lendemain  ses  salades  montées,  et  que,  aulcunes  foys, 
elle  avoyt,  par  le  froslement  de  sa  iupe,  faict  partir  la  sève  aux 
arbres  et  hasté  les  poulses.  En  fin  de  tout,  nous  ha  ledict  Cogne- 
festu  déclairé  ne  rien  sçavoir  de  plus,  attendu  que  il  laboroyt  de 
matin  et  se  couchioyt  en  l’heure  où  se  iuchioyent  les  poules. 

Puis  la  femme  dudict  Cognefestu  ha  par  nous  esté  requise  de 
dire,  ains  après  serment,  les  chouses  venues  à  sa  cognoissance  en 
ce  procez,  et  s’est  bendée  à  ne  rien  advouer  aultre  chouse  que 
louanges  de  la  dicte  estrangiere,  pour  ce  que,  depuis  sa  venue, 
son  homme  la  traictoyt  mieulx  par  suite  du  voisinaige  de  ceste 
bonne  dame  qui  espanchioyt  l’amour  dedans  l’aër,  comme  le  soleil 

ses  rais,  et  aultres  bourdes  incongreues  que  nous  ne  avons  point 

consignées  icy. 

Au  dict  Cognefestu  et  à  sa  femme  avons  représenté  le  dict  Afric- 
quain  incogneu,  lequel  ha  esté  veu  par  eulx  ez  iardins  de  la  mai¬ 
son,  et  réputé  par  eulx,  pour  seur,  estre  au  dict  démon. 

En  troisiesme  lieu,  s’est  advancé  messire  Harduin  V,  seigneur 
de  Maillé,  lequel,  par  nous  révérencieusement  prié  d’esclairer  la 
religion  de  l’Ecclise,  harespondu  le  bien  vouloir  et  ha,  d’abundant, 
engagié  sa  foy  de  preux  chevalier  de  ne  rien  dire  aultre  chouse 
que  ce  que  il  ha  veu. 

Lors,  ha  dict  avoir  cogneu  en  l’armée  des  Croisez  le  démon  dont 
s’agit.  Puis,  en  la  ville  de  Damas,  ha  veu  le  sieur  dç  Bueil  deflfunct 
se  battre  en  champ  clouz  pour  en  estre  l’unicque  tenant.  La  dessus 
dicte  gouge  ou  démon  appartenoyt  en  cettuy  temps  au  sire  Geof¬ 
froy  IV,  seigneur  de  la  Roche-Pozay,  lequel  souloyt  dire  l’avoir 
amenée  de  Touraine,  encores  que  elle  feust  Sarrazine  ;  ce  dont  les 
chevaliers  de  France  s’estomiroyent  moult,  autant  que  de  sa 
beaulté,  qui  faisoyt  grand  bruit  et  mille  scandaleux  ravaiges,  au 
camp.  Durant  le  voyaige,  ceste  gouge  feut  occasion  de  plusieurs 
meurtres,  veu  que  la  Roche-Pozay  avoyt  ià  desconfict  aulcuns 
Croisez  qui  soubhaitoyent  la  guarder  à  eulx  seuls,  pour  ce  que  elle 
donnoyt,  suyvant  certains  seigneurs  guerdonnez  en  secret  par 
icelle,  des  ioyes  à  nulles  aultres  pareilles.  Mais,  finablement,  le 
sire  de  Bueil,  ayant  occis  Geoffroy  de  la  Roche-Pozay,  devint  sei¬ 
gneur  et  maistre  de  ceste  guaisne  meurtrière  et  la  mussa  dedans 
Ling  convent  ou  harem  à  la  fasson  sarrazine.  Paravant  ce,  souloyt- 
on  la  veoir  et  l’entendre  desbagouler  en  ses  festoyemens  mille 
patoys  d’oultre-mer,  arabesque,  grec  de  l’empire  latin,  moresque, 
et  d’abundant  le  françoys  comme  pas  ung  de  ceulx  qui  sçavoient 
au  mieulx  les  languaiges  de  France  en  l’ost  des  chrestiens,  d’où 
vint  ceste  créance  que  elle  estoyt  prou  démoniacque. 

Le  dict  sire  Harduin  nous  ha  confessé  n’avoir  point  iouxté  pour 
elle  en  Terre  Saincte,  non  par  paour,  nonchaloir,  ou  aultre  cause; 
ains  il  cuydoyt  que  cet  heur  luy  estoyt  advenu  pour  ce  qu’il  por- 
toyt  un  morceau  de  la  vraye  Croix,  et  aussy  avoyt  ii  luy  une  noble 

dame  du  pays  grec,  laquelle  le  saulvoyt  de  ce  dangier  en  le  des- 
nuant  d’amour,  soir  et  matin,  veu  qu’elle  luy  prenoyt  substantiel¬ 
lement-  tout,  ne  luy  laissant  rien  au  cueur,  ni  ailleurs  pour  les 
aultres. 

Et  nous  ha  ledict  seigneur  acertené  la  femme  logiée  en  la  maison 
des  champs  de  Tortebras  estre  réallement  la  dicte  Sarrazine  venue 
ez  pays  de  Syrie,  pour  ce  que  il  avoyt  esté  convié  en  ung  regou- 
billonuer  chez  elle  par  le  ieune  sire  de 
Croixmare,  lequel  trespassa  le  septies- 
me  ioLir  après,  au  dire  de  la  dame  de 
Croixmare,  sa  mère,  ruyné  de  tout 
poinct  par  la  dicte  gouge,  dont  les 
accointances  avoyent  consumé  tous 
ses  esperits  vitaulx,  et  les  phantaisies 
bigearres  despendu  ses  escuz. 

Puis,  questionné,  en  sa  qualité 
d’homme  plein  de  preud’homie, sapience 
et  authorité  en  ce  pays,  sur  le  pensier 
que  il  avoyt  de  la  dicte  femme,  et 
sommé  par  nous  de  se  descouvrir  la 
conscience,  veu  que  il  s’en  alloyt 
d’ung  cas  trez-abominable,  de  la  foy 
chrestienne  et  de  iustice  divine,  ha 
esté  respondu  par  ledict  seigneur: 

Que  par  alcuns  en  l’ost  des  Croisez  luy  avoyt  esté  dict  que  tou- 
siours  ceste  diablesse  estoyt  pucelle  à  qui  la  chevaulchioyt,  et  que 
Mammon  estoyt,  pour  le  seur,  en  elle,  occupé  à  luy  faire  ung  nou¬ 
veau  pucelaige  pour  ung  chascun  de  ses  amans,  et  mille  aultres 
îollies  de  gens  yvres,  lesquelles  n’estoyent  point  de  nature  à  taire 
ung  cinquiesme  Evangile.  Mais,  pour  le  seur,  luy  vieulx  chevalier 
sur  le  retour  de  la  vie,  et  ne  saichant  plus  rien  du  déduict,  se 
estoyt  sentu  ieune  homme  en  ce  darrenier  souper  dont  l’avoyt 
resgallé  le  sire  de  Croixmare  ;  que  la  voix  de  cettuy  démon  luy 
estoyt  advenue  droict  au  cueur  paravant  de  se  couler  par  les 
aureilles,  et  luy  avoyt  bouté  si  cuysante  amour  au  corps,  que  sa 
vie  s’en  alloyt  toute  en  l’endroict  par  où  elle  se  donne  ;  et  que 

finablement,  sans  le  secours  du  vin  de  Chypre  dont  il  avoyt  beu' 
pour  se  clore  les  yeulx  et  se  couchier  soubz  les  bancs,  à  ceste  fin 
de  ne  plus  veoir  les  yeulx  flambans  de  Thostesse  diabolicque,  et  ne 
se  point  navrer  en  elle,  sans  doubte  aulcun  eust-il  desconfict  le 
ieune  Croixmare  à  ceste  fin  de  iouir  une  seule  foys  de  ceste  femme 


Le  secours  du  vin  de  Chj’pre. 


supernaturelle.  Depuis  ce,  avoyt  eu  cure  de  se  confesser  de  ce 
maulvais  pensier.  Puis,  par  advis  d’en  hault,  avoyt  reprins  à  son 
espouse  sa  relicque  de  vraye  Croix  et  estoyt  demouré  en  son 
manoir,  où,  nonobstant  ces  prévoyances  christiannes,  la  dicte  voix 
luy  fretilloyt  aulcunes  foys  en  la  cervelle,  et,  au  matin,  avoyt  sou¬ 
vent  en  remembrance  ceste  diablesse  mammalement  ardente  comme 
mesche.  Et  pour  ce  que  la  veue  de  ceste  gouge  estoyt  si  chaulde, 
que  elle  le  faysoyt  arser  comme  ung  homme  ieune,  luy  quasi  mort, 
et  pour  ce  que  il  luy  en  coustoyt  lors  force  transbordemens  d’es- 
perits  vitaulx,  nous  ha  requis  le  dict  seigneur  de  ne  point  le  con¬ 
fronter  avecques  ceste  emperière  d’amour,  à  laquelle,  si  ce  n’estoyt 
le  diable.  Dieu  le  Père  avoyt  octroyé  d’estranges  licences  sur  les 
chouses  de  l’homme.  Puis  s’est  retiré  après  lecture  de  ces  dires, 
non  sans  avoir  recogneu  le  dessus  dict  Africquain  pour  estre  le 
serviteur  et  paige  de  la  dame. 

En  quatriesme  lieu,  sur  la  foy  baillée  par  nous,  au  nom  du 
Chapitre  et  de  nostre  seigneur  l’archevesque,  de  n’estre  tourmenté, 
gehenné  ne  inquiété  en  aulcune  chouse  ni  manière,  ne  estre  plus 
cité  après  ses  dires,  attendu  les  voyaiges  de  son  négoce,  et  sur 
l’asseurance  de  pouvoir  soy  retirer  en  toute  liberté,  est  advenu  un 
juif,  ayant  nom  Salomon  al  Rastchild,  lequel,  maulgré  l’infamie 

de  sa  personne  et  son  iudaïsme,  ha  par 
nous  esté  ouy,  à  ceste  unicque  fin  de  tout 
sçavoir  concernant  les  déportements  du  des¬ 
sus  dict  démon.  Ains  ne  ha  esté  requis  de 
donner  aulcun  serment  ledict  Salomon,  veu 
que  il  est  en  dehors  de  l’Ecclise,  séparé  de 
nous  par  le  sang  de  nostre  Saulveur  [tru- 
cidatus  Salvator  inter  nos). 

Interrogué  sur  ce  que  il  comparoissoyt 
sans  le  bonnet  verd  en  la  teste  et  la  roue 
iaune  en  la  place  du  cueur  apparente  en  son 
vestement,  suyvant  les  ordonnances  ecclé¬ 
siastiques  et  royales,  ledict  al  Rastchild  nous 
ha  exhibé  lettres  patentes  de  dispenses 
octroyées  par  nostre  seigneur  le  Roy  et  recogneues  par  le 
senneschal  de  Touraine  et  de  Poictou. 

Puis  nous  ha  déclairé  le  dict  iuif  avoir,  pour  la  dame  logiée  en 
la  maison  de  l’hostelier  Tortebras,  faict  grant  négoce,  à  elle  vendu 
chandelliers  d’or  à  plusieurs  branches  mignonnement  engravez; 
plats  d’argent  vermeil  ;  hanaps  enrichis  de  pierres,  esmeraugdes  et 
rubiz;  avoir  pour  elle  tiré  du  Levant  numbre  d’estofFes  prétieuses, 
tapisde Perse,  soyeriesettoilesfines;  enfin,  chousessi  magnificques, 
que  aulcune  royne  de  la  chrestienté  ne  pouvoyt  se  dire  si  bien  fournie 
de  ioyaulx  et  d’ustensiles  de  mesnaige;  et  que  il  y  estoyt,  pour  sa 
part,  de  trois  cent  mille  livres  tournoys  receues  d’elle  pour  les 
raretez  à  l’achapt  desquelles  il  se  estoyt  employé,  comme  fleurs 
des  Indes,  papeguays,  oyseaulx,  plumaiges,  espices,  vins  de  Grèce 
et  diamans. 

Requis  par  nous  iuge  de  dire  s’il  luy  avoyt  fourny  aulcuhs  ingré- 
diens  de  coniuration  magicque,  sang  de  nouveau-nez,  grimoires,  et 
toutes  chouses  généralement  quelconques  dont  font  usaigeles  sor¬ 
cières,  luy  donnant  licence  d’advouer  son  cas,  sans  que,  pour  ce,  il 
soit  iamais  recherché  ne  inquiété,  ledict  al  Rastchild  ha  iuré  sa 
foy  hebraïcque  de  ne  faire  aulcunement  cettuy  commerce.  Puis  ha 
dict  estre  engarrié  en  trop  haults  intérests  pour  s’adonner  à  telles 
iniesvreries,  veu  que  il  estoyt  l’argentier  de  aulcuns  seigneurs  trez- 

puissans,  comme  les  marquis  de  Montferrat,  roy  d’Angleterre,  roy 
de  Chypre  et  Hiérusalem,  comte  de  Provence,  Messieurs  de 
Venice  et  aultres  gens  d’Allemaigne  ;  avoir  à  luy  des  galéasses 
merchantes  de  toute  sorte,  allant  en  Ægypte,  soubzlafoydu  Sou¬ 
dan,  et  estre  en  ung  traffic  de  chouses  prétieuses  d’or  et  d’argent, 
qui  l’amenoyt  souvent  en  la  Monnoye  de  Tours.  D’abundant,  il  ha 
dict  tenir  ladicte  dame  dont  s’agit  pour  trez-léale,  femme  naturelle, 
la  plus  doulce  déformés  et  la  plus  mignonne  que  il  ayt  veue.  Que, 
sur  son  renom  d’esperit  diabolicque,  mu  par  imaginacion  farfal- 
lesque,  et  aussy  pour  ce  que  il  estoyt  féru  d’elle,  il  luy  avoyt,  en 
ung  iour  où  elle  estoyt  veufve,  prouposé  d’estre  son  guallant,  ce 
qu’elle  avoyt  bien  voulu. 

Ores,  quoique  de  ceste  nuictée  il  se  feust  longtemps  sentu  les 
os  disioincts  et  les  reins  conquassez,  il  ne  avoyt  point  expéri¬ 
menté,  comme  aulcuns  disoyent,  que  qui  tomboyt  une  foys  là  n’en 
revenoyt  point;  et  s’y  fondoyt  comme  plomb  en  ung  creuset  d’al 
quemiste. 

Puis  ledict  Salomon,  auquel  nous  avons  laissé  la  liberté,  suyvant 
le  sauf-conduict,  maulgré  ce  dire,  lequel  prouve  d’abundant  ses 
accointances  avecques  le  diable,  pour  ce  que  il  ha  esté  sauf  là 


A  dict  avoir  à  luy  des  galéasses  merchantes  de  toute  sorte. 

OÙ  tous  les  chrestiens  succomboyent,  nous  ha  soubmis  ung  accord 
au  subiect  dudict  démon.  A  sçavoir  :  que  il  faisoyt  offre  au  Cha¬ 
pitre  de  la  cathédrale  de  donner  deladicte  apparence  de  femme  une 
ransson  telle,  si  elle  estoyt  condamnée  à  estre  cuicte  vifve,  que  la 
plus  haulte  des  tours  de  l’ecclise  Sainct-Maurice  de  présent  en 
construction  pourroyt  se  parachever. 

Ce  que  nous  avons  noté,  pour,  de  ce, 
estre  en  temps  opportun  délibéré  par  le 
Chapitre  assemblé.  Et  ha  tiré  le  pied  ledict 
Salomon,  sans  vouloir  indicquer  sonlogiz, 
et  nous  ha  dict  pouvoir  estre  informé  de 
la  délibération  du  Chapitre  par  ung  iuif  de 
la  luiverie  de  Tours  ayant  nom  Tobias 
Nathaneus.  Au  dict  iuif  ha,  paravant  son 
prrtement,  esté  représenté  l’Africquain, 
que  il  ha  recogneu  pour  estre  le  paige  du 
démon.  Et  ha  dict  les  Sarrazins  avoir 
coustume  de  desnuer  ainsy  leurs  serfs  pour 
les  commettre  à  la  guette  des  femmes,  par 
unganticque  usaige,  ainsy  qu’il  appert  des 
historiens  profanes  en  l’endroit  de  Narsez, 
général  de  Constantinopolis,  et  aultres. 

Lendemain,  après  la  messe,  est  pardevers  nous  comparue,  en 
cinquiesme  lieu,  trez-noble  et  inclyte  dame  de  Croixmare.  Laquelle 
ha  iuré  sa  foy  ez  saincts  Evangiles,  et  nous  ha  dict,  avecques 
larmes,  avoir  mis  en  terre  son  fils  aisné,  mort  parle  faict  de  ses 
extravaguantes  amours  avecques  ung  démon  femelle.  Lequel 
homme  noble  avoyt  d’aage  vingt-trois  ans,  estoyt  parfaictement 
complexionné,  trez-viril,  moult  barbu  comme  son  deffunct  père. 
Nonobstant  sa  grant  mouelle,  en  nonante  iours,  avoyt  petitement 
blesmy,  ruyné  par  ses  accointances  avecques  le  succube  de  lavoye 
Chaulde,  suyvant  le  dire  du  menu  populaire;  et  que  nulle  avoyt 
esté  sa  materne  authorité  sur  ce  fils.  Finablement,  en  ses  darreniers 
iours,  sembloyt-il  quasiment  ung  paouvre  ver  seichié  dont  les 
mesnaigieres  font  la  rencontre  en  ung  coin  alors  que  elles  balyent 
les  salles  du  logiz.  Et  tousiours,  tant  que  il  eut  force  d’aller, 
alloyt  se  parachever  de  vivre  chez  ceste  mauldicte  où  se  vuydoyt 
aussi  son  espargne.  Puis,  alors  que,  couchié  en  son  Uct  veit 
advenir  sont  extresme  heure,  iura,  sacra,  menassa,  dit  à  tous,  à 
sœur,  frère,  et  à  elle,  la  mère,  mille  iniures  ;  s’esmutit  au  nez  du 
chapelain;  renia  Dieu  et  voulut  mourir  en  damné;  ce  dont,  du  tout, 

feurent  navrez  les  serviteurs  de  la  famille, 
qui,  pour  saulver  son  aame  et  la  tirer  de 
l’enfer,  ont  fundé  deux  messes  annuelles  en 
la  cathédrale.  Puis,  pour  avoir  sépulture 
d'icelluy  en  terre  saincte,  la  maison  de 
Croixmare  s’est  engagiée  à  donner  au  Cha¬ 
pitre,  durant  cent  ans,  la  cire  des  chapelles 
et  de  l’ecclise,  au  iour  de  Pasques  fleuries. 

En  fin  de  tout,  sauf  les  maulvaises  paroles 
entendues  par  la  révérende  personne  de  dom 
Loys  Pot,  religieux  de  Marmoustiers,  venu 
pour  assister,  en  son  e.xtresme  heure,  le 
dessus  dict  baron  de  Croixmare,  ladicte 
dame  afferme  ne  avoir  oncques  entendu 
proférer  aulcunes  paroles  au  deffunct  tou¬ 
chant  le  démon  qui  le  poignoyt. 

Et  se  est  retirée  la  noble  et  inclyte  dame  en  grant  deuil. 


Le  ieune  sire  de  Croixmare. 


En  sixiesme  lieu,  pardevers  nous  est  comparue,  sur  adiour- 

nement,  lacquette,  dicte  Vieulx-Oing,  souillarde  de  cuisine,  allant 

ez  logiz  torcher  les  plats,  demourant  de  présent  enla  Poissonnerie, 

laquelle,  après  avoir  iuré  sa  foy  de  ne  dire  aulcune  chouse  que 

elle  ne  tinst  pour  vraye,  ha  déclaré  ce  qui  suyt.  A  sçavoir  que, 

ung  iour,  elle  estant  venue  en  la  cuisine  dudict  démon,  dont  elle  ne 

avoyt  nullement  paour,  pour  ce  que  il  souloyt 

ne  se  repaistre  que  de  masles,  elle  avoyt  eu 

loisir  de  veoir  au  iardin  cettuy  démon  femelle 

superbement  vestu,  marchant  en  la  com- 

paignie  d’ung  chevalier  avecques  qui  elle  rioyt 

comme  femme  naturelle.  Lors,  elle  avoyt  reco 

gneu  en  cettuy  démon  la  vraye  ressemblance 

de  la  Morisque  mise  en  religion  au  moustier 

de  Nostre-Dame  de  l’Esgrignolles  par  le 

deffunct  senneschal  de  Touraine  et  de  Poictou, 

messire  Bruyn,  comte  de  la  Roche-Corbon, 
Il  sembloyt  ung  paouvre  ,  •  ,  ,  ■  ^ 

ver  seichié.  laquelle  moncaulde  avoyt  este  laissée  au  lieu 

et  place  de  l’imaige  de  Nostre-Dame  la  Vierge,  mère  de  nostre 
benoist  Servateur,  robbée  par  des  Ægyptiacques,  environ^dix- 
huit  ans  auparavant.  En  ce  temps  duquel,  à  cause  des  troubles 
advenus  en  Touraine,  nul  ne  est  record,  ceste  garse,  aagée  de  douze 
ans  environ,  feut  saulvée  du  buschier  où  elle  debvoyt  estre  euicte, 
en  recepvant  le  baptesme,et  lesdits  defFunct  et  deffuncte  senneschalle 
avoycnt  lors  esté  parrain  et  marraine  de  ceste  tille  de  l’enfer.  En 
cettuy  temps,  estant  lavandière  au  couvent,  elle  qui  tesmoingne 
avoyt  soubvenir  de  la  fuite  que  feit,  vingt 
mois  après  son  entrée  en  religion,  ladicte 
Ægyptiacque,  si  subtilement  que  iamais 
ne  ha  esté  sceu  par  où  ne  comment  elle 
se  estoyt  déportée.  Lors  par  tous  feut 
existimé  que,  avecques  l’ayde  du  démon, 
elle  avoyt  volé  en  l’aèr,  veu  que,  obstant 
les  recherches,  nulle  trace  de  sa  chevaul- 
chée  ne  se  trouvoyt  dedans  le  moustier, 
où  chaque  chouse  estoyt  demource  en  son 
ordre  accoustumé. 

Le  sieur  Africquain  ayant  esté  représenté 
à  ladicte  souillarde,  elle  ha  dict  ne  l’avoir 
point  veu,  encores  que  elle  en  feust  cu- 

La  souillarde  lacquette,  dicte  .  , 

Vieuix-Oino-,  rieuse,  pour  ce  que  il  estoyt  commis  a  la 

guarde  de  l’endroict  où  s’esbattoyt  la 
Moris.que  avecques  ceulx  que  elle  grugioyt  par  le  douzil. 

En  septiesme  lieu,  pardevers  nous  ha  esté  traduict  Hugues  du 
Fou,  fils  du  sieur  de  Bridoré,  lequel  aagé  de  vingt  ans  ha  esté  mis  ez 
mains  de  messire  son  père,  soubz  caution  de  sa  seigneurie;  et  par 
luy  représenté  en  ce  pourchaz,  duquel  il  despend,  pour  estre 
deuement  atteint  et  convaincu  d’avoir,  assisté  de  plusieurs  maul- 
vais  garsons  incogneus,  assiégé  la  geôle  de  l’archevesqiie  et  du 
Chapitre,  et  de  s’estre  boudez  à  destourber  la  force  de  la  iustice 
ecclésiasticque  en  faisant  évader  le  démon  dont  s’agit.  Maulgré  son 
maulvais  vouloir,  avons  commandé  audict  Hugues  du  Fou  de 

tesmoingner  véridicquement 
touchant  les  chouses  que  il 
doibt  sçavoir  dudict  démon, 
avecques  lequel  il  est  véhé¬ 
mentement  réputé  d’avoir  accoin¬ 
tance,  luy  obiectant  que  il  s’en  va  de 
son  salut  et  delà  vie  de  ladicte  démo- 
niacque.  Lequel,  après  serment,  ha 
dict  : 

—  le  iure  par  mon  salut  éternel  et 
par  les  saincts  Evangiles,  cy  présentez 
soubz  ma  main,  tenir  la  femme  soup¬ 
çonnée  d’estre  ung  démon  pour  ung 

ange,  pour  femme  parfaicte,  et  plus  Le  sieur  de  Bridoré  et  son  fils 
,,  1  •  ^  Hugues  du  Fou. 

encores  d  aame  que  de  corps  ;  vivant 

en  toute  honnesteté  ;  pleine  de  mignonneries  et  superfinesses 
d’amour  ;  nullement  maulvaise,  ains  généreuse,  aydant  moult  les 
paouvres  et  souffreteux.  le  déclaire  que  ie  l’ay  vcue  plourant  de 
véritables  larmes  au  trespas  de  mon  amy  le  sire  de  Croixmare. 
Et,  pour  ce  que,  en  ce  iour,  elle  avoyt  faict  vœu  à  Nostre-Damc 
la  Vierge  de  ne  plus  recepvoir  à  mercy  d’amour  les  ieunes  hommes 
nobles  trop  foybles  à  son  service,  elle  me  ha  constamment  et 
avecques  grant  couraige  desnié  la  iouissance  de  son  corps,  et 
ne  me  ha  octroyé  que  l’amour  et  possession  de  son  CLieur, 
dont  elle  me  ha  faict  suzerain.  Depuis  ce  don  gracieux,  obstant 
ma  flamme  croissante,  ha  demouré  seulette  en  son  logiz,  où 
i’ai  despendu  la  plus  grant  part  de  mes  iournées,  l:e  n'eu  c  de  la 
veoir  et  l’entendre.  Ores,  si  mangioys-ie  bien  près  d'elle,  parta¬ 
geant  l’aër  qui  entroyt  en  son  gousier,  la  lumière  qui  esclairoyt  ses 
beaulx  yeulx,  treuvant  à  ce  mestier  plus  de  ioye  que  n'en  o.ît  les 
seigneurs  du  paradiz.  Esleue  par  moy  pour  estre  à  tousiours  ma 
dame;  choisie  pour  estre,  ung  iour  eschéant,  ma  colombe,  ma 
femme  et  unicque  amye,  moy,  paouvre  fol,  n’ay  receu  d’elle  aiilcun 
à-compte  sur  les  ioyes  advenir,  ains,  au  contraire,  mille  vertueux 
advis-  comme  quoy  debvoys  acquérir  renom  de  bon  chevalier, 
devenir  ung  homme  fort,  beau;  ne  rien  craindre,  fors  Dieu;  hono- 

rer  les  dames,  n’eu  servir  que  une,  et  les  aymer  en  mémoire 
d’icelle;  puis,  alors  que  seroys  afForty  par  les  travaulx  de  la 
guerre,  si  son  cueur  plaisoyt  tousiours  au  mien,  en  ce'  temps  seu¬ 
lement  elle  seroyt  à  moy,  pour  ce  que  elle  sçauroyt  m’attendre  en 
m’aymant  trez-fort... 

En  ce  disant,  ha  plouré  le  ieune  sire  Hugues,  et  ha,  plourant, 
adiouxté  : 

Que,  pensant  à  ceste  gracieuse  et  foyble  femme  dont  les  bras 
luy  sembloyent  naguères  trop  mignons  pour  soustenir  le  Icgier 
poids  de  scs  chaisnes  d’or,  il  ne  avoyt  sceu  se  contenir  eu  songiant 


La  dicte  Sœur  a  fuy  sans  laisser  aulcuns  vestiges  de  ses  pas. 


aux  fers  qui  la  meurdrissoyent  et  aux  misères  dont  elle  estoyt 
traistreusement  enchargiée  ;  et  que,  de  ce,  estoyt  venue  sa  rébellion. 
Fit  que  il  avoyt  licence  de  dire  son  douloir  en  face  de  la  lustice, 
pour  ce  que  sa  vie  estoyt  si  bien  liée  à  celle  de  ceste  délicieuse 
maistresse  et  amye,  que,  leiouroùil  luy  adviendroyt  mal,  il  mour- 
royt  pour  le  seur. 


Lj  geôle  de  Monseigneur  l'Archevesque  j^siégée. 

Et  ha  ledict  ieune  homme  noble  vociféré 
mille  aiiltres  louanges  dudict  démon,  lesquelles 
tesmoingnent  la  véhémente  envousterie  pra- 
ticquée  à  son  esguard  et  prouvent  d’abundant 
la  vie  abominable,  immunde,  incurable,  et  les 
frauduleuses  sorcelleries  auxquelles  il  est  pré¬ 
sentement  soubmis,  ce  dont  iugera  nostre 
seigneur  l’archevesque,  à  ceste  fin  de  saulver, 
par  exorcismes  et  pénitences,  cette  ieune  ame 
des  pièges  de  l’enter,  si  le  diable  ne  ha  esté 
trop  avant  en  icelle. 

Puis  avons  remis  ledict  ieune  homme  ez 
mains  du  noble  seigneur  son  père,  après  que 
par  ledict  Hugues  ha  esté  recogneu  l’Afric- 
quain  estre  le  serviteur  de  l’accusée. 

Eu  huictiesme  lieu,  devant  nous,  ont  les  estaffiers  de  nostre 
seigneur  l'archevesque,  en  grant  honneur,  amené  trez-haulte  et 

RÉVÉRENDE  DAME  IaCQUELINE  DE  ClIAMPCHEVRIER,  ABBESSE  DU  MOUS- 

TiER  DE  Nostre-Dame,  soubz  l’invocatioii  du  Mont-Carmel,  au 
gouvernement  de  laquelle  ha  esté  soubmise,  par  le  feu  sieur 
senneschal  de  Touraine,  père  de  monseigneur  le  comte  di  la 
Roche-Corbon,  présentement  avoué  du  dict  couvent,  l’Ægyp- 
tiacque,  nommée  sur  les  fonts  du  baptesme  Blanche  Bruyn. 

A  ladicte  dame  abbesse  avons  argumenté  sommairement  la  pré¬ 
sente  cause,  où  il  s’en  va  de  la  saincte  Ecclise,  de  la  gloire  de 
Dieu,  de  l’heur  éternel  des  gens  de  ce  dioceze  affligez  d’un  démont 
et  aussy  de  la  vie  d’une  créature  qui,  possible,  seroyt  du  tout 
innocente.  Puis,  la  cause  élaborée,  avons  requis  ladicte  seigneure 
abbesse  de  tesmoingner  ce  qui  estoyt  à  sa  cognoissance  sur  la  dis¬ 
parition  magicque  de  sa  fille  en  Dieu,  Blanche  Bruyn,  espousée 
par  nostre  Saulveur,  soubz  le  nom  de  sœur  Claire. 

Lors,  ha  dict  la  trez-noble,  trez-haulte  et  trez-puissante  dame 
abbesse,  ce  qui  suit  ; 

La  sœur  Claire,  d’origine  à  elle  incogneue,  ains  soupçonnée 


Trez-haulte  et  révérende 
dame  abbesse  de 
Nostre-Dame. 

d’estre  de  père  et  de  mère  héréticques  et  gens  ennemys  de  Dieu, 
avoir  esté  vrayement  mise  en  religion  au  moustier  dont  le  gouver¬ 
nement  luy  estoyt  canonicquement  escheu,  maulgré  son  indignité; 
ladicte  sœur  avoir  fermement  accomply  son  noviciat  et  faict  ses 
vœux  suivant  la  sainte  règle  de  l’Ordre.  Puis,  les  vœux  dicts,  estre 
cheue  en  grant  tristesse  et  avoir  moult  blesmy.  Par  elle,  abbesse, 
interroguée  sur  sa  maladie  melancholieuse,  avoyt  esté  respondu 
par  ladicte  sœur  avecques  larmes  que 
elle  ne  en  sçavoyt  aulcunement  la 
cause;  que  en  elle  s’engendroyent 
mille  et  ung  pleurs  de  ne  plus  se  sentir 
ses  beaulx  cheveulx  en  la  teste  ;  que, 
en  oultre  de  ce,  avoyt  soif  d’aër,  ne 
pouvoyt  résister  à  ses  envies  de  saulter 
ez  arbres,  grimper,  faire  ses  tourdions 
suyvant  les  usaiges  de  sa  vie  à  plein 
ciel  ;  que  elle  passoyt  ses  nuicts  en 
larmes,  resvant  aux  forests  soubz  la 
feuillée  desquelles  iadis  elle  couchioyt  ; 
et,  en  remembrance  de  ce,  elle  abhor- 
royt  la  qualité  de  l’aër  claustral  qui 
gehennoyt  son  respirouère;  que,  en 
dedans  d’elle,  sourdoyent  des  vapeurs 
maulvaises,  et  que  par  foys  elle  estoyt 
intérieurement  divertie  en  l’ecclise  par 
des  pensiers  qui  luy  faisoyent  perdre 
contenance.  Lorsay  rebattu  la  paouvrette  des  saincts  enseignemens 
de  l’Ecclise,  luy  ay  remis  en  mémoire  le  bonheur  éterne  dont  les 
femmes  sans  péché  iouissoyent  en  paradiz,  et  combien  estoyt  tran¬ 
sitoire  la  vie  d’icy-bas  et  certaine  la  bonté  de  Dieu,  lequel,  pour 
aulcunes  liesses  amères  perdues,  nous  gardoyt  ung  amour  sans 
fin.  Maulgré  ces  saiges  advis  maternels,  l’esprit  maulvais  ha  per¬ 
sisté  en  ladicte  sœur.  Et  tousiours  reguardoyt-elle  lefeuillaige  des 
arbres,  les  herbes  des  prées  par  les  fenestres  de  l’ecclise  pen  iant 
les  offices  et  temps  des  prières;  puis  s’obstinoyt  à  paslir  comme 
linge  par  malice,  à  cestefin  de  demourer  conciliée  en  son  Uct;  puis 


La  maladie  melancholieuse  de 
sœur  Claire. 

aulciines  ioys  courattoyt  par  le  cloistre  comme  chievre  desliée  du 
picquet.  Finablement,  ha  maigry,  perdu  sa  beaulté  trez-grant,  et 
est  tournée  en  ung  rien.  Ores,  en  cet  estrif,  nous  l'abbesse,  sa 
mère,  redoutant  la  veoir  mourir,  par  nous  lent  mise  en  la  salle  aux 
malades.  Par  ung  matin  d'hyver,  ladicte  sœur  a  fuy  sans  laisser 
aulcuns  vestiges  de  ses  pas,  sans  bris  de  portes,  ni  locquets  des- 
manchiez,  ni  croisées  ouvertes,  ni  quoy  que  ce  soit  où  son  passaige 
feust  attesté:  adventure  espouvantable,  laquelle  t'eut  existimée 
avoir  eu  lieu  parle  secours  du  démon  qui  la  gehennoyt  ettormen- 


—  le  su's  ung  paou\Te  père,  moult  oflligé. 


toyt.  Au  demourant,  fent  conclud  par  les  authoritez  de  l’ecclise 
métropolitaine  que  ceste  tille  d'enfer  avoyt  eu  mission  de  divertir 
les  nonnes  de  leurs  sainctes  voyes,  et,  tout  esblouie  de  leur  belk 

vie,  estoyt  retournée  par  les  acrs  au  sabbat  des  sorciers  qui 
l’avoyent  laissée,  par  mocquerie  de  nostre  saincte  religion,  en  la 
place  de  la  vierge  Marie. 

.\yant  dict,  la  dame  abbesse  ha  esté  en  grant  honneur,  etsuyvant 
l'ordonnance  de  nostre  seigneur  arche- 
vcsque,  accompaignée  iusque  au  mous- 
tier  du  Mont-Carmel. 

En  neufviesme  lieu,  devers  nous  est 
venu,  sur  citation  à  luy  donnée,  Joseph, 
dit  Leschalopier,  changeur,  demourant 
en  amont  du  pont,  à  l’enseigne  du 
Besant  d'or,  lequel,  après  avoir  iuré  sa 
foy  catholicque  de  ne  rien  dire  aultre 
chouse  que  le  vray,  sceu  par  luy  touchant 
le  procez  devant  le  tribunal  ecclésias¬ 
tique,  ha  tesmoingné  comme  suyt  : 

—  le  suis  ung  paouvre  père,  moult 
affligé  par  la  sacre  voulenté  de  Dieu. 

Paravant  la  venue  du  succube  de  lavoye 
Chaulde,  ie  avoys  pour  tout  bien  ung  fils  beau  comme  ung  homme 
noble,  sçavant  comme  ung  clerc,  ayant  t'aict  des  voyaiges  plus  de 
douze  en  pays  estranges  ;  au  demourant,  bon  catholicque  ;  se 
tenant  à  l'escart  des  aiguillons  de  l’amour,  pour  ce  que  il  refrongnoyt 
au  mariaige,  se  voyant  le  baston  de  mes  vieul.xiours,  l’amour  de  mes 
yeul.x  et  la  resiouissance  constante  de  mon  cueur.  Ce  estoyt  ung  lils 
dont  ungroy  de  France  eust  esté  lier,  ung  bon  et  couraigeux  homme, 
la  lumière  de  mon  négoce,  la  ioye  de  mon  toict,  et,  en  lin  de  tout, 
une  richesse  inestimable,  veu  que  ie  suis  seul  en  ce  monde,  ayant 
eu  le  maulvais  heur  de  perdre  ma  compaigne  et  d’estre  trop  vieil 
pour  faire  ung  aultre  moy-mesme.  Ores,  monseigneur,  ce  threzor 
sans  pair  me  ha  esté  prins  et  mis  en  l’enfer  par  le  démon.  Oui, 
seigneur  iuge,  alors  que  par  luy  ha  esté  veue  ceste  guaisne  à  mille 
coulteaulx,  cette  diablesse  en  qui  tout  est  atelier  de  perdition, 
ioincture  de  liesse,  délectation,  et  que  rien  ne  peut  assouvir,  mon 
paouvre  enfant  s’empestra  dedans  la  giue  de  son  amour,  et  depuis 


Le  sire  de  Bueil. 

ne  vesquit  qu'entre  lescolumnes  de  Vénus,  et  n’y  vesquit  pas  ung 
long  temps,  pour  ce  que  en  ce  lieu  gist  si  grant  chaleur,  que  rien 
ne  désaltère  la  soif  de  ce  goulphre,  quand  mesmes  vous  y  bou¬ 
teriez  les  germes  du  monde  entier.  Las  !  doncques,  mon  paouvre 
garson,  son  escarcelle,  ses  espérance  génératifves,  son  heur  éterne, 
tout  luy,  plus  que  luy,  s’est  engoulphré  en  ce  pertuys  comme  ung 
grain  de  mil  en  la  gueule  d’ung  taure.  Par  ainsy,  devenu  vieulx 
orphelin,  moy  qui  parle,  n’auray  plus  d’aultre  ioye  que  de  veoir 
cuire  ce  démon  nourry  de  sang  et  d’or,  ceste  Arachné  qui  a  entor¬ 
tillé,  sugcé  plus  d’hymenées,  plus  de  familles  en  herbe,  plus  de 
CLieurs,  plus  de  chrestiens  qu’il  n’y  ha  de  ladres  en  toutes  les 
ladreries  de  la  chrestienté.  Bruslez,  tormentez  ceste  goule,  ce  vam¬ 
pire  qui  paist  des  âmes  ;  ceste  nature  tigre  qui  boit  du  sang  ; 
ceste  lampe  amoureuse  où  bout  le  venin  de  toutes  les  vipères. 
Fermez  cet  abysme  où  ung  homme  ne  peut  trouver  de  fund... 
i'offre  mes  deniers  au  Chapitre  pour  le  buscher,  et  mon  bras  pour 
y  bouter  le  feu.  Veiglez,  seigneur  iuge,  à  bien  détenir  ce  diable, 
veu  que  elle  ha  feu  plus  flambant  que  tous  aultres  teux  ter¬ 
restres  :  elle  ha  tout  le  feu  de  l’enfer  en  son  giron,  la  force  de 
Samson  en  ses  cheveulx  et  apparences  de  musicques  célestes  en 
la  voix.  Elle  charme  pour  tuer  le  corps  et  l’aame  en  ung  coup;  elle 
soubrit  pour  mordre  ;  elle  baise  pour  dévorer  ;  briet,  elle  engipon- 
neroyt  ung  sainct  et  luy  feroyt  renier  Dieu.  Mon  fils!  mon  fils! 
Où  est,  à  ceste  heure,  la  fleur  de  ma  vie,  fleur  coupée  par  cet 
estuy  féminin  comme  par  ciseaulx  !  Ha  !  seigneur,  pourquoy  m’avoir 
appelé?  Qui  me  rendra  mon  fils,  dont  l’aame  ha  esté  absorbée  par 
ung  ventre  qui  donne  la  mort  à  tous  et  la  vie  à  aulcun  ?  Le  diable 
seul  Laye  et  n’engendre  point.  Cecy  est  mon  tesmoingnaige,  que 
ie  prie  maistre  Tournebousche  d’escripre  sans  omettre  ung  iota, 
puis  m’en  bailler  cédule  pour  que  ie  dise  à  Dieu  tous  les  soirs  en 
mes  prières,  à  ceste  fin  de  tousiours  faire  crier  à  ses  aureilles  le 
sang  de  l’innocence  et  obtenir  de  sa  miséricorde  infinie  le  pardon 
de  mon  fils. 

Suyvent  vingt  et  sept  aultres  dires,  dont  la  transcription,  en  leur 
vraye  obiectivité  et  en  toutes  leurs  qualitez  d’espace,  seroyt  prou 

fastidieuse,  tireroyt  moult  eu  longueur  et  divertiroyt  le  fil  de  ce 
curieux  pourchaz  ;  histoire  qui,  selon  les  préceptes  anctiques,  doit 
aller  droict  au  faict  comme  ung  taureau  en  son  office  principal.  Et 
doncques,  vécy,  en  peu  de  mots,  la  mouelle  de  ces  tesmoin- 
gnaiges  : 


Par  ung  grant  numbre  de  bons  chrestiens,  bourgeoys,  bour- 
geoyses,  habitans  de  la  noble  ville  de  Tours,  feut  dict  :  ce  démon 
avoir  faict  tous  les  iours  nopces  et  festins  royaulx  ;  ne  iamais  avoir 


Maistre  Uierosme  Cornille. 


esté  veue  en  aulcune  ecclise  ;  avoir  mauldict  Dieu  ;  s’estre  mocquée 
de  ses  prebstres  ;  ne  s’estre  signée  en  aulcun  lieu  ;  parler  tous  les 
languaiges  de  la  terre,  ce  qui  ne  ha  esté  octroyé  par  Dieu  qu’aux 
saincts  Apostres  ;  avoir  esté  maintes  fois  rencontrée  par  les  champs, 
montée  sur  ung  animal  incogneu,  lequel  allovt  devant  les  nuées; 
ne  point  vieillir  et  avoir  le  visaige  touiours  ieune  ;  avoir  deslié  sa 
ceincture  pour  le  père  et  le  fils  en  ung  mesme  iour,  disant  que  sa 
porte  ne  péchoyt  point  ;  avoir  de  visibles  influences  malignes  qui 
fluoyent  d’elle,  pour  ce  que  ung  talmellier,  assis  en  son  banc  à  sa 
porte,  l’ayant  aperceue  ung  soir,  receut  telle  halenée  de  chaulde 
amour,  que,  rentrant,  s’estoyt  mis  au  lict,  avoyt,  en  grant  raige, 
beliné  sa  mesnaigiere  et  feut  treuvé  mort  lendemain,  besongnant 
tousiours;  que  les  vieulx  hommes  de  la  ville  alloyent  despendre  le 

demourant  de  leurs  iours  et  de  leurs  escuz  à  son  ouvrouère,  pour 
gouster  la  ioye  des  péchez  de  leur  ieunesse,  et  que  ils  niouroyent 
comme  mousclies,  tous  à  contre-fil  du  ciel,  et  que  aulcuns  mourans 
noircissoyent  comme  des  Mores  ;  que  ce  démon  ne  se  laissoyt 


I!s  mouroyent  tous  comme  mousches. 


point  veoir  à  disner,  ni  à  desieuner,  ni  à  souper,  ains  mangioyt 
seule,  pour  ce  que  elle  AÙvoyt  de  cervelle  humaine  :  que  plusieurs 
Tavoyent  veue,  durant  la  nuict,  aller  ez  cimetières,  y  gruger  de 
ieunes  morts,  pour  ce  que  elle  ne  pouvoyt  assouvir  aultrement  le 
diable  qui  trépignoyt  dedans  ses  entrailles  et  s'y  demenoyt  comme 
un  oraige  ;  et  que  de  là  venoyent  les  bauracineux,  ascres,  mordi- 


t 


Montée  sur  ung  animal  incogneu. 

cans,  nitreux,  lancinans,  précipitans  et  diabolicqiies  mouvemens, 
estraintes,  tourdions  d'amour  et  de  voluptez,  d'où  plusieurs 
hommes  revenoyent  bleuis,  tordus,  mordus,  desbiffez,  conquassez  ; 
et  que,  depuis  la  venue  de  nostre  Saulveur,  qui  avoyt  emprisonné 
le  maistre  diable  au  corps  des  gorets,  aulcune  beste  maligne  n’avoyt 
esté  veue  en  aulcun  lieu  de  la  terre  si  malfaisante,  si  veneneuse, 
gryphante,  et  tant  que,  si  on  gectoyt  la  ville  de  Tours  en  ce  champ 
de  Vénus,  elle  s'y  transmuteroyt  en  graine  de  cités,  et  cettuy 
démon  favalleroyt  comme  fraize. 

Puis  mille  aultres  dires,  proupos  et  dépositions  d’où  sourdoyt 
en  toute  claireté  la  génération  ini enraie  de  ceste  femme,  fille,  sœur, 
ayeule,  espouse,  garsette  ou  frère  du  diable,  oultre  les  preuves 
abundantes  de  sa  malfaisance  et  des  calamitez  espandues  par  elle 
en  toutes  les  familles.  Et,  si  licence  estoyt  donnée  de  les  mettre 
icy  conformément  au  roole  conservé  par  le  bonhomme  auquel  en 
est  deue  la  descouverte,  sembleroyent  ung  eschantillon  des  cris 
horrificques  que  poulsèrent  les  Ægyptiacques  au  iour  de  la  sep- 
tiesme  playe.  Aussy  ce  verbal  ha-t-il  faict  grant  honneur  à  messer 
Guillaume  Tournebousche,  par  lequel  en  sont  quotez  tous  les 
cayers. 

En  la  dixiesme  vacquation,  leut  ainsv  clouse  ceste  enqueste 
arrivée  en  sa  maturité  de  preuves,  guarnie  de  tesmoingnaiges 
authenticques,  suffisamment  engrossée  de  particularitez,  com- 
plainctes,  interdicts,  contredicts,  charges,  assignations,  recolemens, 
confessions  publicques  et  particulières,  iuremens,  adiournemens, 
comparitions,  controverses,  auxquels  debvoyt  respondrele  démon. 
Aussy  dirent  partout  les  bourgeoys  que,  feust-elle  réallement 
diablesse  et  munie  des  cornes  intérieures  mussées  en  sa  nature, 
avecques  lesquelles  elle  beuvoyt  des  hommes  et  les  brisoyt,  ceste 
femme  debvoyt  nagier  longtemps  en  ceste  mer  d'escripteures, 
paravant  d’atteindre,  saine  et  saulve,  l’enfer. 


Pardevant  nous,  sont  comparus  ; 


II 

COJIMENT  PEUT  PROCÉDÉ  EX  l’eNDROICT  DE  CETTUY 
DÉMON  FEMELLE 

7  In  nomine  Patris,  et  Filii,  et  Spiritus  Sjucti.  Amen. 

L’an  de  nostre  Seigneur  mil  deux  cent  septante  et  ung,  parde¬ 
vant  nous,  Hiérosme  Cornille,  grant  pénitencier,  iuge  ecclesias- 
ticque,  à  ce  commis  canonicquenient,  sont  comparus  ; 

Le  sire  Philippe  d’Ydré,  baillif  de  la  ville,  cité  de  l'ours  et 
province  de  Touraine,  demourant  en  son  hostel,  rue  de  la  Rostis- 
serie,  en  Chasteauneuf  ;  maistre  lehaii  Ribou,  prevost  de  la 
confrairie  et  maistrise  des  Drapiers,  demourant  sur  le  quav  de 
Bretaingne,  à  l'imaige  de  Sjinct  Pierre  ez  tiens  :  messire  Antoine 
lahan,  eschevin,  chief  de  la  confrairie  des  Changeurs,  demourant 
sur  la  place  du  Pont,  à  l'imaige  de  Sainct  Marc  comptant  des 
livres  toiirnoys;  maistre  Martin  Maupertuis,  capitaine  des  archers 
de  la  ville,  demourant  au  chasteau  :  lehan  Rabelais,  goildronneur 
de  navires,  faisant  bateaulx,  demourant  au  port  de  l'isle  Sainct- 
lacques,  threzorier  de  la  confrairie  des  Mariniers  de  la  Loire  , 
Marc  Hiérosme,  dict  Maschefer,  chaussettier,  à  l'enseigne  de 
Saincte  Sébastienne,  president  des  Preudhommes,  et  lacques  dict 

de  Villedomer,  maistre  cabaretier,  vigneron  demeurant  en  la 
grant  rue,  A  la  Pomme  de  Pin  \  auquel  sire  d’Ydré,  baillif,  et  aux¬ 
quels  bourgeoys  de  Tours  avons  lu  la  Requeste  suyvante,  par 
eulx  escripte,  signée  et  délibérée  pour  estre  mise  soubz  les  yeulx 
du  tribunal  ecclésiastique. 


REQUESTE 

<i  Nous  soubz  signez,  tous  bourgeoys  de  Tours,  sommes  venus 
en  riiostel  de  nostre  seigneur  le  sire  d'Ydré,  baillif  de  Touraine, 
en  l’absence  de  nostre  Maire,  et  l’avons  requis  d’entendre  nos 
plainctes  et  quérimonies  sur  les  faicts  ensuyvans,  dont  nous  nous 
portons  forts  devant  le  tribunal  de  l'archevesque,  iuge  des  crimes 
ecclésiasticques,  auquel  doibt  estre  defféré  lepourchaz  de  la  cause 
que  nous  exposons. 

»  Depuis  ung  long  temps  est  venu  en  ceste  ville  ung  maulvais 
démon  soubz  visaige  de  femme,  laquelle  demoure  en  la  coulture 
Sainct-Estienne,  dedans  la  maison  de  l'hostelier  Tortebras,  sise 
en  la  censive  du  Chapitre,  et  soubz  la  iurisdiction  temporelle  du 

domaine  archiépiscopal.  Laquelle  femme  estrangiere  faict  le  mes- 
tier  de  fille  de  ioye  en  fasson  proditoire,  abusive,  et  en  telle  empi- 
rance  de  malfassons,  que  elle  menasse  de  ruyner  la  foy  catholicque 
en  ceste  ville,  pour  ce  que  ceulx  qui  vont  à  elle  en  reviennent  l’aame 
perdue  de  tout  poinct,  refusent  l'assistance  de  l'Ecclise  avecques 
mille  scandaleux  discours. 

»  Ores,  considérant  que  ung  grant  numbre  de  ceux  qui  s’adon¬ 
nent  à  elle  sont  morts,  et  que,  advenue  en  nostre  ville  sans  aultres 
biens  que  sa  nature,  elle  ha,  suyvant  la  clameur  publique,  des 
richesses  infinies,  threzors  royaulx  dont 
l'acquest  est  véhémentement  soupçonné 
de  sorcellerie,  ou  sinon  de  vol  commis  à 
l’ayde  des  attraicts  raagicques  de  sa  per¬ 
sonne  supernaturellement  amoureuse; 

»  Considérant  que  il  s'en  va  de  l’hon¬ 
neur  et  sécurité  de  nos  familles;  que 
jamais  en  ce  pays  ne  s’est  veu  femme 
toile  de  son  corps,  ou  fille  d'amour,  fai¬ 
sant  avecques  tel  détriment  sa  besongne 
de  galloise,  et  menassant  si  apertement 
et  asprement  la  vie,  les  espargnes,  les 
mœurs,  chasteté,  religion,  et  le  tout 
des  habitans  de  ceste  ville  ; 

»  Considérant  que  besoing  est  d'une  enqueste  de  sa  personne, 
de  ses  biens  et  de  ses  déportemens,  à  ceste  fin  de  vérifier  si  ces 
effects  de  l’amour  sont  légitimes  et  ne  procèdent  point,  ainsy  que 
le  démonstrent  ses  gestes,  d'ung  maléfice  de  Satan,  lequel  vient 
souvent  visiter  la  chrestienté  soubz  forme  femelle,  ainsy  qu’il 
appert  des  livres  saincts,  où  il  est  dict  que  nostre  benoist  Saulveur 
feut  emporté  sur  ung  mont  d’où  Lucifer  ou  Astaroth  luy  monstra 
de  fertiles  domaines  en  ludée,  et  que,  en  plusieurs  endroicts,  ont 
esté  veus  des  succubes  ou  démons,  ayant  visaige  de  femme,  les¬ 
quels,  ne  voulant  poinct  retourner  en  enfer  et  guardant  en  eulx 
ung  feu  insatiable;  tentent  de  se  rafreschir  et  substauter  en  aspi¬ 
rant  des  aames  ; 

2  Considérant  que  au  cas  de  ladicce  femme  se  rencontrent  mille 


lehan  de  la  Haye, 
vicaire  de  la  Cathédrale 

tesmoingnaiges  de  diablerie,  dont  aulcuns  habitans  parlent  ouver¬ 
tement,  et  e]ue  il  est  utile  pour  le  repos  de  ladicte  femme  que 
la  chouse  soit  vuydée,  à  ceste  lin  qu'il  ne  soit  point  couru  sus  par 
aulcunes  gens  ruynez  par  le  train  de  ses  maulvaisetez  ; 

»  A  ces  causes,  nous  supplions  que  il  vous  plaise  soubmettre  à 
nostre  seigneur  spirituel,  père  de  ce  diocèse,  le  trez-noble  et  sainct 
archevesqtie  lehan  de  Monsoreau,  les  doiiloirs  de  ses  ouailles 
atfligées,  à  ceste  fin  qu’il  y  advise. 

»  En  ce  faisant,  vous  remplirez  les  debvoirs  de  vostre  charge, 
ainsy  que  nous  celluy  de  servateurs  de  la  sécurité  de  ceste  ville, 
chascun  suyvant  les  chouses  dont  il  ha  cure  en  son  quartier. 

»  Et  avons  signé  le  présent,  l’an  de  nostre  Seigneur  mil  deux 
cent  septante  et  ung,  le  iour  de  tous  les  Saincts  après  la 
messe.  » 

Maistre  Tournebousche  ayant  parachevé  la  lecture  de  ceste 
requeste,  par  nous,  Hiérosme  Cornille,  ha  esté  dict  aux  requérans  : 

—  Messires,  auiourd’huy,  persistez-vous  dans  tes  dires,  avez- 
vous  preuves  aultres  que  celles  venues  à  nostre  cognoissance,  et 
vous  engaigez-vous  à  soustenir  la  vérité  de  cecy  devant  Dieu, 
devant  les  hommes  et  devant  l’accusée? 

Tous,  fors  maistre  lehan  Rabelais,  ont  persévéré  dans  leur 
créance,  et  le  dessus  dict  Rabelais  ha  soy  retiré  du  pourchaz,  disant 
tenir  ladicte  Morisque  pour  femme  naturelle,  pour  une  bonne 
gouge  qui  n’avoyt  aultre  deffault  que  de  conserver  une  trez-haulte 
température  d'amour. 

Doncques,  nous,  iuge  commis,  après  meure  délibération,  avons 
treuve  matière  à  suyvre  sur  la  requeste  desdicts  bourgeoys,  et 
ordonnons  qu'il  sera  procédé  à  l'encontre  de  la  femme  mise  en  la 
geôle  du  Chapitre,  par  toutes  voyes  de  droict,  escriptes  ez  canons 
et  ordonnances  contra  dæmonios. 

Ladicte  ordonnance  commutée  en  assignation  sera  publiée  par 
le  crieur  de  la  ville  en  tous  les  qtiarroys,  et  à  son  de  trompe,  à 
ceste  hn  d’estre  cogneue  de  tous,  et  pour  ce  que  ung  chascun  tes- 
moingne  suyvant  sa  conscience,  puisse  estre  confronté  avecques 
ledict  démon,  et  en  fin  de  tout  la  dicte  accusée  estre  pourveue 

d'nng  defFenseur  suyvant  les  usaiges,  puis  les  interroguations  et  le 
procez  estre  congruement  faicts. 

»  Signé  :  Hiérosme  Cornille. 

«  Et  plus  bas  : 

>5  Tournebousche.  » 


7  In  noiuinc  Patris,  cl  Filii.  et  Spiritus  Sancti.  Amen. 

L’an  de  nostre  Seigneur  mil  deux  cent  septante  et  ung,  le  dixiesme 
lourde  febvrîer,  après  la  messe,  par  ordonnance  de  nous  Hiérosme 
Cornille,  iuge  ecclésiasticque,  ha  esté  tirée  delà  geôle  du  Chapitre 


Ladicte  ordonnance  sera  publiée  en  tous  les  quarroys. 


et  amenée  devers  nous  la  femme  prinse  en  la  maison  de  l’hostelier 
Tortebras,  située  sur  le  domaine  du  Chapitre  de  la  cathédrale 
Sainct-Maurice,  et  par  ainsy  subiecte  de  la  iustice  temporelle  et 
seigneuriale  de  l’archevesché  de  Tours,  oultre  que,  suyvant  la 
nature  des  crimes  à  elle  imputez,  elle  est  soubmise  au  tribunal  et 
relève  de  la  iustice  ecclésiasticque,  ce  que  nous  liiy  avons  lait 
cognoistre  à  ceste  tin  que  elle  n'en  ignore. 

Puis,  après  lecture  sérieuse,  entière  et  bien  comprinse  par  elle: 
en  prime  lieu,  de  la  Requeste  de  la  ville  ;  puis  des  dires,  plainctes, 

accusations  et  procédures  qui  se  treuvent  escriptes  en  vingt-deux 
cayers  par  maistre  Tournebousche,  et  sont  cy-dessus  relatez,  nous' 
avons,  soubz  l’invocation  et  l’assistance  de  Dieu  et  de  l’Ecclise, 
advisé  à  quérir  la  vérité,  d'abord  par  interroguatoires  faits  à  ladicte 
accusée. 

En  prime  interroguation,  avons  requis  ladicte  de  nous  dire  en 
quel  pays  bu  ville  avoyt  prins  naissance.  Par  elle  qui  parle  ha 
esté  dict  : 

—  En  Mauritanie. 

Puis  nous  sommes  enquis  si  elle  avoyt  ses  père  et  mère  ou  aul- 


Sœur  Claire. 

cuns  parents.  Par  elle  qui  parle  ha  esté  respondu  que  elle  ne  les 
avoyt  iamais  cogneus. 

Par  nous  ha  esté  requise  de  declairer  quel  nom  estoyt  le  sien. 
Par  elle  qui  parle  ha  esté  dict  : 

—  Zulma,  en  langue  arabe. 

Par  nous  ha  esté  demandé  pourquoy  parloyt-elle  nostre  lan- 
guaige.  Par  elle  qui  parle  ha  esté  dict  ;  «  Pour  ce  que  elle  est 
venue  en  ce  pays.  » 

Par  nous  ha  esté  demandé  : 

—  En  quel  temps? 

Par  elle  qui  parle  ha  esté  dict  : 

—  Environ  douze  ans. 


Le  sire  d'Ambuise  rayant  aperceiic  à  la  croisée  de  ce  rciraict. 

Par  nous  ha  esté  demandé  en  quel  aage  lors  estoyt-elle.  Par  elle 
qui  parle  a  esté  dict  : 

—  Quinze  ans,  ou  peu  s’en  fault. 

Par  nous  ha  esté  dict  : 

—  Doncques,  vous  recognoissez  avoir  vingt  et  sept  années? 

Par  elle  qui  parle  ha  esté  dict  ; 

—  Oui. 

Par  nous  ha  esté  dict  à  elle  que  elle  estoyt  doncques  la  Morisque 
treuvée  en  la  niche  de  madame  la  Vierge,  puis  baptizée  par  l’ar- 
chevesque,  tenue  sur  les  fonts  par  le  feu  seigneur  de  la  Roche- 
Corbon  et  la  damoiselle  d’Azay  son  espouse  ;  puis,  mise  par  eulx 
en  religion  au  moustier  du  Mont-Carmel,  où  par  elle  auroyent  esté 
faicts  vœux  de  chasteté,  paouvreté,  silence  et  amour  de  Dieu,  soubz 
la  divine  assistance  de  saincte  Claire.  Par  elle  qui  parle  ha  esté 
dict  : 

—  Cela  est  vray. 

Par  nous  luy  ha  esté  demandé  si  lors  elle  tenoyt  pour  évidentes 
les  déclarations  de  la  trez-noble  et  inclyte  dame  abbesse  du  Mont- 
Carmel,  et  aussy  le  dire  de  la  lacquette,  dite  Vieulx-Oing,  souil¬ 
larde  ez  cuisines.  Par  elle  qui  parle  ha  esté  dict  leurs  paroles  estre 
vrayes  pour  la  plus  grant  part. 

Lors,  par  nous  luy  ha  esté  dict  : 

—  Doncques,  vous  estes  chrestienhe  ? 

Et  par  elle  qui  parle  ha  esté  respondu  : 

—  Oui,  mon  père. 

En  ce  moment,  par  nous  ha  esté  requise  de  faire  le  signe  de  la 
croix  et  de  prendre  eaue  benoiste  en  ung  benoisti.r  mis  par  Guil¬ 
laume  Tournebousche  iouxte  sa  main;  ce  que  ayant  faict,  et  par 
nous  ayant  esté  veu,  ha  esté  admis  comme  ung  faict  constant  que 
Zulma  la  Mauritaine,  dicte  en  nostre  pays  Blanche  Bruyn,moynesse 
du  moustier  soubz  l’invocation  du  Mont-Carmel,  y  nommée  sœur 
Claire  et  soupçonnée  estre  une  faulse  apparence  de  femme  soubz 
laquelle  seroyt  ung  démon,  ha,  en  nostre  présence,  faict  acte  de 
religion  et  recogneu  par  ainsy  laiustice  du  tribunal  ecclésiasticque. 

Lors,  par  nous  luy  ont  esté  dictes  ces  paroles  : 

— ■  Ma  fille,  vous  estes  véhémentement  soupçonnée  d’avoir  eu 

recours  au  diable  en  la  manière  dont  vous  estes  yssue  du  couvent, 
laquelle  ha  esté  supernaturelle  de  tout  poinct. 

Par  elle  qui  parle  ha  esté  dict  avoir  en  ce  temps  naturellement 
gaigné  les  champs  par  l’huys  de  la  rue,  après  vespres,  soubz  la 
robbe  de  dom  lehan  de  Marsilis,  visiteur  du  moustier,  lequel 
l’avoyt  logiée,  elle  qui  parle,  en  ung  taudis  à  luy,  sis  en  la  ruelle 
du  Cupidon,  prouche  une  tour  de  la  ville.  Puis,  là,  ce  dict  prebstre 
avoyt,  à  elle  qui  parle,  longuement  et  trez-bien  apprins  les  doul- 

ceurs  de  l’amour,  dont,  elle  qui 
parle,  estoyt  lors  de  tout  poinct 
ignorante  ;  auxquelles  doulceurs 
elle  avoyt  moult  prins  goust,  les 
treuvant  de  bel  usaige.  Puis  le  sire 
d’Amboise,  l’ayant  aperceue,  elle 
qui  parle,  à  la  croisée  de  ce  retraict, 
avoyt  esté  féru  pour  elle  d'ung 
grant  amour.  Lors,  elle  qui  parle, 
l’ayant  de  bon  cueur  aymé  plus 
que  le  moyne,  s’estoyt  enfuie  du 
bouge  où  la  détenoyt,  au  prouflfct 
de  son  plaisir,  dom  Marsilis.  Et 
lors  elle  estoyt  allée,  en  grant  erre, 
à  Amboise,  chastel  du  dict  sei¬ 
gneur,  où  elle  avoyt  eu  mille  pas- 
setemps,  la  chasse,  les  dances  et 
beaulx  vestements  de  royne.  Ung  iour,  le  sire  de  la  Roche-Pozay 
ayant  esté  convié  par  le  sire  d’Amboise  à  venir  gobelotter  et  se 
resiouir,  le  baron  d’Amboise  l’avoyt  faict  veoir,  elle  qui  parle,  à 
son  insceu,  alors  que  elle  sortoyt  nue  du  bain.  Ores,  à  ceste  veuc, 
ledict  sieur  de  la  Roche-Pozay,  estant  tombé  de  hault  mal  d’amour 
pour  elle  qui  parle,  avoyt  lendemain  desconfict  en  combat  singu¬ 
lier  le  sire  d’Amboise  ;  et,  par  grant  violence,  maulgré  ses  pleurs, 
l’avoyt,  elle,  emmenée  en  Terre  Saincte,  où  elle  qui  parle  avoyt 
mené  la  vie  des  femmes  bien-aymées  et  tenues  en  grant  respect  à 
cause  de  leurs  beaultez.  Puis,  après  force  adventures,  estoyt,  elle 
qui  parle,  revenue  en  ce  pays,  maulgré  ses  appréhensions  de  maul- 


A  gaigné  les  champs  soubz  la  robbe 
de  dom  lehan  de  Marsilis. 

vais  heur,  pour  ce  que  tel  estoyt  le  vouloir  de  son  seigneur  et  mais- 
tre  le  baron  de  Bueil,  lequel  se  mouroyt  de  poine  ez  pays  asiatic- 
ques  et  deziroyt  reveoir  son  manoir  patrial.  Ores,  luy  avoyt,  à  elle 
qui  parle,  promis  de  la  saulver  de  tout  estrif.  Lors,  elle  qui  parle, 
avoyt  eu  foy  et  créance  en  luy,  d’autant  que  ellel’aymoyt  trez-fort. 
Ains,  à  son  arrivée  en  ce  pays,  le  sieur  de  Bueil  feut  prins  de  ma¬ 
ladie  et  trespassa  desplourablement  sans  faire  aulcuns  remèdes, 
maulgré  les  ferventes  requestes  que  luy  avoyt  adresséees  elle  qui 
parle,  ains  sans  succès,  pour  ce  que  il  haïoyt  les  physicians,  mais- 
tres  myres  et  apothicaires  ;  et  que  cecy  estoyt  toute  la  vérité. 

Lors  par  nous  ha  esté  dict  à  l’accusée  que  elle  tenoyt  par  ainsy 
pour  vrays  les  dires  du  bon  sire  Harduin  et  de  l'hostelier  Tort  ibras. 
Par  elle  qui  parle  ha  esté  respondu  que  elle  les  recognoissoyt  pour 
évidens  pour  la  plus  grant  part,  et  aussy  pour  maulvais,  calumnieux 
et  imbécilles  en  aulcuns  endroicts. 

Lors  par  nous  ha  esté  requise  l’accusée  de  déclairer  si  elle  avoyt 


Alors  que  elle  sortoyt  nue  du  bain. 


eu  amour  et  copulation  charnelle  avecques  tous  les  hommes 
nobles,  bourgeoys  et  aultres  dont  tesmoingnent  les  plainctes  et 
déclarations  des  habitans.  A  quoy  par  elle  qui  parle  a  esté  res¬ 
pondu  trez-effrontement  : 

—  Amour,  oui  ;  mais  copulation,  ie  ne  sçays. 

Par  nous  lors  luy  ha  esté  dict  que  tous  estoyent  morts  par  son 
faict.  Par  elle  qui  parle  ha  esté  dict  que  leur  mort  ne  sçauroyt  estre 

son  faict,  pour  ce  que  tousiours  se  refusoyt  à  eulx,  et  tant  plus  les 
fuyoyt,  tant  mieulx  veno3"ent-ils,  et  la  sailloyent,  elle  qui  parle, 
avecques  raiges  infinies  ;  et  alors  que,  elle  qui  parle,  estoyt  par 
eulx  prinse,  bien  y  alloyt-elle  de  tout  son  mouvement  à  la  graace 
de  Dieu,  pour  ce  que  elle  sentoyt  des  ioyes  à  milles  aultres 
pareilles  en  ceste  chouse.  Puis  ha  dict,  elle  qui  parle,  advouer  ses 
secrets  sentimens  unicquement  pour  ce  que  par  nous  elle  estoyt 


Il  l'avoyt  emmenée  en  Terre  Saincte 


requise  de  dire  la  vérité  de  tout,  et  que,  elle  qui  parle,  redoutoyt 
moult  les  gehennemeiis  des  torsionnaires. 

Lors  par  nous  luy  ha  esté  demandé  de  nous  respondre,  à  poine 
de  torteures,  en  quel  pensier  estoyt-elle  alors  que  ung  homme 
noble  mouroyt  par  suite  de  ses  accointances  avecques  elle.  Lors 
par  elle  qui  parle  ha  esté  respondu  que  elle  demouroyt  toute  mé- 
lancholieuse  et  vouloyt  se  defïaire  ;  prioyt  Dieu,  la  Vierge  et  les 
Saincts  de  la  recepvoir  en  paradiz,  pour  ce  que  iamais,  elle  qui 
parle,  n’avoyt  faicte  rencontre  que  de  beaulx  et  bons  cueurs  en 
lesquels  n’estoyt  nul  vice,  et  que  elle  tomboyt,  les  voyant  defuncts, 
en  grans  tristifications,  se  cuydoyt  une  créature  malfaisante  ou 
subiecte  d'un  maulvais  sort  que  elle  communicquoyt  comme  peste. 

Lors  par  nous  ha  esté  requise  de  dire  où  se  faisoyent  ses 
oraisons. 

Par  elle  qui  parle  ha  esté  dict  que  elle  prioyt  en  son  oratoire,  à 

genoilz  devant  Dieu,  qui,  selon  l’Evangile,  veoit,  entend  tout  et 
réside  en  tous  lieux. 

Lors  par  nous  ha  esté  demandé  pourquoy  elle  ne  fréquentoyt 
point  les  ecclises  ni  les  offices  et  festes.  A  ce  par  elle  qui  parle  ha 
esté  respondu  que  ceulx  qui  venoyent  pour  l’aymer  avoyent  esleu 
les  iours  feriez  pour  s’esbattre,  et  que,  elle  qui  parle,  faisoyt  tout 
à  leurs  voulentez. 

Par  nous  luy  ha  esté  remontré  chrestiennement  que,  par  ainsy, 
elle  estoyt  en  soubmission  des  hommes  plus  que  des  comman- 
demens  de  Dieu. 

Lors  par  elle  qui  parle  ha  esté  dict  que,  pour  ceulx  qui  la  bien 
ayraoyent,  elle  qui  parle  se  seroyt  gectée  en  bûchers  ardens, 
n’ayant  oncques  suyvy  en  son  amour  aultre  cours  que  celluy  de  sa 
nature,  et,  pour  le  monde  poisant  d’or,  n’eust  presté  ni  son  corps 
ni  son  amour  à  ung  Roy  que  elle  n’eust  point  aymé  de  cueur,  de 
pieds,  de  teste,  de  cheveulx,  de  front  et  de  tout  poinct.  Brief,  et 
d’abundant,  elle  qui  parle  n'avoyt  iamais  faict  acte  de  galloise  en 
vendant  ung  seul  brin  d’amour  à  ung  homme  que  elle  n’eust  point 
esleu  pour  sien,  et  que  cil  qui  l’avoyt  tenue  en  ses  bras  une  heure, 
ou  l’avoyt  baisée  ung  petit  en  la  bouche,  la  possédoyt  pour  le 
demourant  de  ses  iours. 

Lors  par  nous  ha  esté  requise  de  dire  d’où  procédoyent  les 
ioyaulx,  plats  d’or,  argent,  pierres  prétieuses,  meubles  royaulx, 
tapis,  et  cœtera,  valant  deux  cent  mille  doublons  suyvant  expertise, 
treuvés  en  son  logiz  et  remis  en  guarde  du  threzorier  du  Chapitre. 
Par  elle  qui  parle  ha  esté  dict  que  en  nous  elle  plaçoyt  tout  son 
espoir,  autant  que  en  Dieu  mesme,  mais  que  elle  n’osoyt  respondre 
à  cecy,  pour  ce  qu’il  s’en  alloyt  des  plus  douces  chouses  de  l’amour, 
dont  elle  avoyt  tousiours  vescu. 

Puis,  interpellée  de  rechief,  ha  dict  elle  qui  parle  que  si,  nous 
iuge,  cognoissions  en  quelle  ferveur  elle  tenoyt  celluy  que  elle 
aymoyt,  en  quelle  obedience  le  suyvoyt  par  toute  voye  bonne  ou 
maulvaise,  en  quelle  estude  luy  estoyt  soubmise,  avecques  quel 
bonheur  elle  escoutoyt  ses  dezirs  et  aspiroyt  les  sacres  paroles 
desquelles  sa  bouche  la  gratifioyt,  en  quelle  adoration  avoyt  sa 
personne,  nous-mesme,  vieulx  iuge,  cuyderions,  comme  ses  bien- 

aymez,  nulle  somme  ne  pouvoir  payer  ceste  grant  affection  après 
laquelle  courent  tous  les  hommes.  Puis  ha  dict,  elle  qui  parle, 
n'avoir  iamais,  de  nul  homme  ayme  par  elle,  sollicité  nul  présent 
niguerdon,  et  que  elle  demouroyt  parfaictement  contente  de  vivre 
en  leur  cueur  ;  que  elle  s’y  rouloyt  avecques  des  plaisirs  intaris¬ 
sables  et  ineffables,  se  treuvant  riche  de  ce  cueur  plus  que  de  tout, 
et  ne  songioyt  à  rierr  aultre  chouse  qu'à  leur  rendre  plus  de  ioye 
et  de  bonheur  que  elle  n’en  recepvoyt  d’eulx.  Mais,  obstant  les 


L’ung  venoyt  avecques  ungr  teriiiail  de  perles. 


deffenses  itératives  de  elle  qui  parle,  ses  amoureux  se  bendoyent  à 
tousiours  la  gracieusementmercier.  Tantostl’ungvenoyt,  à  elle  qui 
parle,  avecques  ung  fermail  de  perles,  disant:  «  Vécy  pour  mons- 
trer  à  ma  mye  que  le  satin  de  sa  peau  ne  me  paroissoyt  pas  à  faulx 
plus  blanc  que  perles  !»  Et  le  mettoyt  au  cou  de  elle  qui  parle  en 
le  baisant  bien  fort.  Elle  qui  parle  se  choleroyt  de  ces  follies, 
ains  ne  pouvoyt  reffuser  de  conserver  ung  ioyau  qui  leur  faisoyt 
plaisir  à  veoir  là  où  ils  le  mettoyent  sur  elle.  Ung  chascun  avoyt 
phantaisie  diverse.  Tantost  ung  aultre  aymoyt  à  deschirer  les  ves- 
temens  prétieux  dont  elle  qui  parle  se  couvroyt  pour  luy  agréer; 
puis  ung  aultre  à  la  vestir,  elle  qui  parle,  de  saphirs  aux  bras,  aux 
iambes,  au  col  ou  en  ses  cheveuix  ;  cettuy  à  l'estendre  ez  tapiz,  en 
de  longs  linceuls  de  soye  ou  veloux  noir,  et  demouroyt  des  iours 
entiers  en  ecstase  des  perfections  d’elle  qui  parle,  à  qui  les  chouses 

dezirées  par  ses  amoureux  donnoyent  plaisirs  infinis  pour  ce  que 
ces  chouses  les  faisoyent  tout  aises.  Puis  ha  dict,  elle  qui  parle, 
que,  comme  nous  ne  aymons  rien  tant  que  nostre  plaisir  et  voulons 
que  tout  esclate  en  beaulté,  harmonie,  au  dehors  comme  en  dedans 
du  cueur,  alors  tous  soubhaitoyent  veoir  le  pourpriz  habité  par 
elle  qui  parle  aorné  des  plus  belles  chouses;  et  en  ce  pensiertous 
ses  amoureux  se  plaisoyent  autant  que  elle  à  y  respandre  l’or,  la 
soye  et  les  fleurs.  Ores,  veu  que  ces  belles  chouses  ne  guastoyent 
rien,  elle  qui  parle  n’avoyt  nulle  force  ni  commandement  pour 
empescher  ung  chevalier  ou  mesnies  ung  riche  bourgeoys  dont  elle 
estoyt  aymée  de  faire  à  sa  voulenté  ;  et,  par  ainsy,  se  trouvoyt 
contraincte  d’en  recepvoir  perfums  prétieux  et  aultres  satisfactions 
dont  elle  qui  parle  estoyt  affollée,  et  que  telle  estoyt  la  source  de 
ces  plats  d’or,  tapis  et  ioyaulx  prins  chez  elle  par  les  gens  de  la 
iustice. 

Cy  fina  la  prime  interroguation  iaicte  à  ladicte  sœur  Claire,  soup¬ 
çonnée  d’estre  ung  démon,  pour  ce  que  nous  iuge  et  Guillaume 
Tournebousche  avoyent  trop  grant  fatigue  d’entendre  la  voix  de 
ladicte  en  leurs  aureilles,  et  se  treuvoyent  l’entendement  brouillé 
de  tout  poinct. 

Par  nous  iuge  ha  esté  assigné  le  second  interroguatoire  à  trois 
iours  d’huy  pour  estre  cherchées  les  preuves  de  l’obsession  et 
présence  du  démon  au  corps  de  la  dessus  dicte  ;  laquelle,  suivant 
le  commandement  du  iuge,  ha  esté  réintégrée  en  sa  geôle  soubz  la 
conduicte  de  maistre  Guillaume  Tournebousche. 

7  In  nomine  Patris,  et  Filii,  et  Spirittis  Sancti.  Amen. 

Le  treiziesme  iour  ensuyvant  dudict  moys  de  febvrier,  pardevers 
nous,  Hiérosme  Cornille,  et  cætera,  ha  esté  traduicte  la  sœur 
Claire  cy-deâsus  nommée,  à  ceste  fin  d’estre  interroguée  ez  faicts 
et  gestes  à  elle  imputez  et  d’iceulx  convaincue. 

Par  nous  iuge  ha  esté  dict  à  la  comparue  que,  veu  les  diverses 
responses  par  elle  données  aux  interroguats  qui  précèdent,  il  cons- 
toyt  que  oncques  ne  feut  au  pouvoir  d’une  simple  femme,  encores 
qu’elle  feust  authorisée,  si  telles  licences  estoyent  baillées,  à  mener 

la  vie  de  femme  folle  de  son  corps  faisant  plaisir  à  tous,  de  pratic- 
quer  tant  de  morts  et  accomplir  envoiisteries  si  parfaictes  sans 
l’assistance  d’ung  espécial  démon  logié  en  son  corps  et  auquel 
l’aame  auroyt  esté  vendue  par  ung  pacte  espécial.  Doncqiies,  il 
estoyt  apertement  démonstré  que  soubz  son  apparence  gist  et  se 
mouve  ung  démon  autheur  de  ces  maulx,  et  que  elle  estoyt  présen¬ 
tement  sommée  de  déclairer  en  quel  aage  elle  avoyt  receu  cettuy 
démon  ;  advouer  les  conditions  atermoyées  entre  elle  et  luy,  puis 
dire  la  vérité  sur  leurs  communs  maléfices.  Par  elle  qui  parle  ha 
esté  reparty  que  elle  vouloyt  respondre,  à  nous  homme,  comme  à 
Dieu,  qui  doibt  estre  nostre  iuge  à  tous.  Lors,  ha  prétendu,  elle 
qui  parle,  n'avoir  iamais  veule  démon,  ne  luy  avoir  point  parlé,  ne 
aulcunement  soubhaité  le  veoir  ;  ne  point  avoir  faict  mestier  de 
courtizane,  pour  ce  que  oncques  elle  qui  parle  n’avoyt  practicqué 
les  délices  de  toute  sorte  qu’invente  l’amour  aultrement  que  meue 
par  le  plaisir  que  le  Créateur  souverain  avoyt  mis  en  ceste  chouse 
et  y  avoir  tousiours  esté  incitée,  elle  qui  parle,  plus  par  dezir 
d’estre  doulce  et  bonne  au  chier  seigneur  aymé  par  elle  que  par 
ung  vouloir  incessamment  trespignant.  Mais  que,  si  tel  avoyt  esté 
son  vouloir,  elle  qui  parle  nous  supplioyt  de  songier  que  elle  estoyt 
une  paouvre  fille  africquaine,  en  laquelle  Dieu  avoyt  mis  ung  sang 
trez-chauld,  et,  en  son  pensouère,  si  facile  entendement  des  delices 
amoureuses,  que,  alors  que  homme  la  resguardoyt,  elle  sentoyt 
ung  grant  esmoy  en  son  cueur.  Puis,  si  par  dezir  d’accointance 
ung  amoureux  seigneur  la  touchioyt,  elle  qui  parle,  en  aulcun 
endroict  du  corps,  en  y  coulant  la  main,  elle  estoyt,  maulgré  tout, 
soubz  son  pouvoir,  pour  ce  que  le  cueur  luy  failloyt  aussitost.  Par 
ce  touchier,  l'appréhension  et  remembrance  de  toutes  les  belles 
ioyes  de  l’amour  se  resveigloyent  en  son  centre  et  y  mouvoyent 
une  aspre  ardeur,  laquelle  gaignoyt  le  hault,  flamboyt  ez  veines  et 
la  faisoyt  amour  et  ioye  de  la  teste  aux  pieds.  Et  du  iour  où,  pre¬ 
mier,  dom  Marsilis,  en  elle  qui  parle,  avoyt  ouvert  la  compré¬ 
hension  de  ces  chouses,  elle  n’avoyt  iamais  eu  aultre  pensier,  et 
recogneut  alors  que  l’amour  estoyt  chouse  si  parfaictement  concor¬ 
dante  à  sa  nature  espéciale,  que  depuis  avoyt  esté  prouvé  à  elle 
qui  parle  que,  par  faulte  d’homme  et  arrouzement  naturel,  elle 

serovt  morte  desseichiée  au  dict  couvent.  En  tesmoingnaige  de 
cecy,  elle  qui  parle  nous  afferme  en  toute  certaineté  que,  après  sa 
fuyte  dudict  moustier,  oncques  n’eut  ung  iour  ni  feut  ung  seul  brin 
de  temps  en  mélancholie  ne  tristesse,  ains  tousiours  feut,  elle  qui 
parle,  ioyeulse,  et  par  ainsy  suyvit  la  sacre  voulenté  de  Dieu  à  son 
esguard,  de  laquelle  se  cuydoyt  avoir  esté  divertie  en  tout  le  temps 
perdu  pour  elle  en  ce  moustier. 

A  cecy  feut  obiecté  par  nous  Hiérosme  Cornille  au  dict  démon 


Elle  avoyt  achepté  la  clémence  du  geôlier. 


que,  en  ceste  response,  estoyt  par  luy  apertement  blasphémé 
contre  Dieu,  pour  ce  que  nous  avions  esté  taicts  tous  à  sa  plus 
grant  gloire,  et  mis  en  ce  monde  pour  l’honorer  et  le  servir  ;  avoir 
soubz  les  yeulx  ses  benoists  commandemens  et  vivre  sainctement 
à  ceste  fin  de  gaigner  l’heur  éternel,  et  non  estre  couchiez  à  taire 
tousiours  ce  que  les  bestes  elles-mesmes  ne  font  qu'en  ung  temps. 
Lors  par  ladicte  sœur  ha  esté  respondu  que  elle  qui  parle  avoyt 
moult  honoré  Dieu  ;  que,  en  tous  les  pays,  avoyt  eu  cure  des  paou- 
vres  et  souffreteux,  leur  donnant  force  deniers,  vestemens,  et 
plourant  au  v'eu  et  au  sceu  de  leurs  miseres  ;  et  que,  au  ioui  du 

iiigement  darrenier,  elle  qui  parle  souloyt  espérer  avoir  autour 
d’elle  bonne  compaignie  des  sainctes  œuvres  plaisantes  à  Dieu, 
qui  crieroyent  mercy  pour  elle.  Puis  que,  n’estoyt  son  humilité, 
crainte  d’estre  reprouchée  et  paour  de  desplaire  à  messieurs  du 
Chapitre,  elle  eust  avecques  ioye  despendu  ses  biens  à  parachever 
la  cathédrale  de  Sainct-Maurice,  et  y  establir  des  fundations  pour 
le  salut  de  son  aame,  n’y  espargnant  point  sa  ioye  ni  sa  personne  ; 
et  que,  en  ce  pensier,  elle  auroyt  prins  double  plaisir  en  ses  nuictées, 
pour  ce  que  chascun  de  ses  amours  auroyt  bouté  une  pierre  à 
l'édihcation  de  reste  basilicque.  Aussy,  d'abundant,  pour  ceste  fin 
et  pour  l'heur  éternel  d’elle  qui  parle,  tous  ceulx  qui  l’aymoyent 

auroyent-ils  donné  leurs 
biens  à  grant  cueur. 

Lors,  par  nous  ha  esté 
dict  à  ce  démon  que  elle 
ne  sauroyt  se  iustifîer  d’es¬ 
tre  brehaigne,  pour  ce  que, 
maulgré  tant  de  copula¬ 
tions,  nul  enfant  n’estoyt 
né  d’elle;  ce  qui  prouvoyt 
la  présence  d’ung  démon 
en  son  corps.  D’abundant, 
Astaroth  seul  ou  ungapos- 
tre  pouvoyt  parler  en  tout 
languaige,  et  que  elle  par- 
loyt  à  la  mode  de  tout 
pays,  ce  qui  tesmoingnoyt 
la  présence  du  diable  en 
elle.  A  ce  par  elle  qui 
parle  a  esté  dict,  pour  ce 
qui  est  des  diversitez  de 
languaige,  que  de  grec 

En  la  chambre  cie  la  Gehenne.  Ue  SÇaVOyt  ricu  aultre 

chouse  si  ce  n'est  Kyrie 
eleison  !  dont  elle  faisoyt  grant  usaige  ;  de  latin,  rien  si  ce 
n’est  Amen  !  et  le  disoyt  à  Dieu,  soubhaitant  en  obtenir  la  liberté. 

Puis  que,  pour  le  demourant,  elle  qui  parle  avoyt  eu  grant  douleur 
d  estre  orbe  d’enfans  ;  et,  si  les  mesnaigieres  en  faisoyent,  elle 
cuydoyt  que  ce  estoyt  pour  ce  que  elles  ne  prenoyent  que  petite¬ 
ment  plaisir  en  la  chouse,  et  elle  qui  parle,  ung  peu  trop.  Mais 
que  tel  estoyt  sans  doubte  le  vouloir  de  Dieu,  qui  songioyt  que 
par  trop  grant  bonheur  le  monde  seroyt  en  dangier  de  périr. 


Entendant  ce  et  mille  aultres  raisons  qui  sufhsamment  establis- 
sent  la  présence  d’ung  diable  au  corps  de  la  sœur,  pour  ce  que  le 
propre  de  Lucifer  est  de  toiisiours  treuver  arraisonnemens  héré- 
ticques  ayant  ATaysemblance,  avons  ordonné  que  ladicte  accusée 
seroyt  appliquée,  en  nostre  présence,  à  la  torteure  et  moult  gehen- 
née,  à  ceste  fin  de  réduire  ledict  démon  par  souflrance  et  le  soub- 
mettre  à  l’authorité  de  l’Ecclise.  Doneques,  avons  mandé  pour 
nous  faire  assistance  Françoys  de  Hangest,  maître  myre  et  médecin 
du  C,  apitre,  en  l’enchargeant,  par  une  cédule  cidessoubz  trans- 

cripte,  de  recognoistre  les  qualitez  de  la  nature  féminine  [virtiites, 
vulvæ)  de  la  dessus  dicte  femme,  pour  esclairer  nostre  religion  sur 
les  modes  mis  en  usaige  par  cettuy  démon  pour  happer  les  aames 
en  ceste  voye,  et  descouvrir  si  aulcun  artifice  y  apparoist. 

Lors  ha  moult  plouré,  geint  par  advance  ladicte  Morisque,  et, 
nonobstant  ses  fers,  se  est  agenouillée,  implourant  avecques  crys 
et  clameurs  révocation  de  ceste  ordonnance,  obiectant  ses  membres 
estre  en  tel  estât  de  foyblesse  et  ses  os  si  tendres,  que  elle  se 
romproyt  comme  verre.  Puis,  en  fin  de  tout,  elle  ha  faict  offre  de 


Trois  jeunes  chevaliers  de  Touraine. 


se  rachepter  de  ce  par  le  don  de  ses  biens  au  Chapitre,  et  de  vuyder 
incontinent  le  pays. 

Sur  ce,  par  nous  feut  requise  de  déclairer  voulentairement  soy 
estre  et  avoir  tousiours  estéung  démon  de  la  nature  des  succubes, 
qui  sont  diables  femelles,  ayant  charge  de  corrompre  les  chres- 
tiens  par  les  blandices  et  flagitioses  délices  de  l’amour.  A  cecy  par 
elle  qui  parle  ha  esté  dict  que  ceste  affirmation  seroyt  ung  men¬ 
songe  abominable,  veu  que  elle  se  estoyt  tousiours  sentie  trez-bien 
femme  naturelle. 

Lors,  ses  fersluy  ayant  esté  tollus  par  le  questionnaire,  la  dicte 
ha  deffaict  sa  cotte  et  nous  ha  meschamment  et  à  dessein  obs- 
curcy,  brouillé,  adhiré  renteudement  par  la  veue  de  son  corps, 
lequel  exerce  de  faict  sur  l’homme  des  coërtions  supernaturelles. 

Maistre  Guillaume  Tournebousche  ha,  par  force  de  nature, 
quitté  la  plume  en  cet  endroict  et  ha  soy  retiré,  obiectant  ne  pou- 

voir,  sans  tentations  incredihles  qui  luy  laboroyent  la  cervelle, 
estre  tesmoing  de  ceste  torteure,  pour  ce  que  il  sentoyt  le  diable 
gaigner  violemment  sa  personne. 

Cy  finale  secund  interroguatoire,  et,veu  que  par  l’appariteur  et 
ianiteur  du  Chapitre  ha  esté  dict  maistre  Françoys  de  Hangest 
estre  en  campaigne,  la  gehenne  et  interroguations  sont  assignées 
à  lendemain,  heure  de  midy,  après  la  messe  dicte. 

Cecy  ha  esté  escript  au  verbal  par  moy  Hierosme,  en  l’absence 
de  maistre  Guillaume  Tournebousche,  en  foy  de  quoy  avons 
signé. 

Hierosme  Cornille, 

Grant  pénitencier. 


Maistre  Guillaume  Tournebouche  quitta  la  plume. 


REQUESTE 

Ce  iourd’hay,  quatorzicsme  iour  du  mois  de  febvrier,  en  pré¬ 
sence  de  moy  Hierosine  Cornille,  sont  comparus  lesdicts  maistres 
lehan  Hibou,  Aiitoyne  lahaii,  Martin  Baupertuys,  Hiérosme  Mas- 
cheter,  Jacques  de  Ville  d'Omer,  et  sire  d'Ydré,  au  lieu  et  place 
du  Maire  de  la  cité  de  Tours,  lors  absent.  Tous  plaignans  désignez 
en  l'acte  du  pourchaz  faict  en  l’hostel  de  la  ville,  auxquels  avons, 
sur  la  requeste  de  Blanche  Bruyn,  se  recognoissant  présentement 
moyiiesse  au  moustier  du  Mont-Carmel,  soubz  le  nom  de  sœur 
Claire,  déclairé  l'appel  faict  au  iugement  de  Dieu  par  la  dicte 
accusée  de  possession  démoniacque  et  son  offre  de  passer  par 
l'epreuve  de  l'eaue  et  du  feu,  en  présence  du  Chapitre  et  de  la 
ville  de  Tours,  à  ceste  tin  de  prouver  ses  réalitez  de  femme  et  son 
innocence. 


Cette  pacuvre  Mon-'que  l'avuyt  tiuuliie  par  scs  larmes. 

eCl.NTES  liKÜLAl  IIJL'LS 


78  LES  CONTES  DROLATIQUES 

A  ceste  requeste  ontadhéré  pour  leur  part  lesdicts  accusateurs; 
lesquels,  attendu  que  la  ville  se  porte  fort,  se  sont  engaigiez  à 
préparer  la  place  et  ung  buscher  convenable  et  approuvé  des 
parrains  de  l’accusée. 

Puis,  par  nous  iuge  ha  esté  assigné  pour  terme  de  l’épreuve  le 
prime  iour  de  l’an  neuf,  qui  sera  Pasques  prochain,  et  avons 
indicqué  l’heure  de  midy,  après  la  messe  dicte,  ung  chascun  des 
parties  ayant  recogneu  ce  délay  estre  moult  suffisant. 

Doncques,  sera  le  présent  arrest  crié  à  la  diligence  de  ung 
chascun,  en  toutes  les  villes,  bourgs  et  chasteaulx  de  Touraine  et 
du  pays  de  France  à  leurs  soubhaits,  à  leurs  cousts  et  diligence. 

Hiérosme  Cornille. 


Confession  extresme  de  maistre  iliérosme  CorniUe. 


III 

CE  QUE  FEIT  LE  SUCCUBE  POUR  SUCCER  l’aaME 
DU  VIEL  lUGE,  ET  CE  QUE  ADVINT  DE  CESTE  DÉLECTATION 
DIABOLICQUE 

Cecy  est  l’acte  de  confession  extresme  faicte  le  premier  ioiir  du 
mois  de  mars  de  Va^i  mil  deux  cent  septante  et  iing  après  la  venue 
de  notre  benoist  Saulveur,  par  Hierosme  Cornille,  prebstre,  cha¬ 
noine  du  Chapitre  de  la  cathédrale  de  Sainct-Maiirice,  grant péni¬ 
tencier^  de  tout  se  recognoissant  indigne.  Lequel,  se  treuvant  en 
sa  darrenière  heure,  et  contrit  de  ses  péchez,  malfassons,  forfaic- 
tures,  meffaicts  et  maulvaisetez,  ha  soubhaité  ses  adveux  estre  mis 
en  lumière  pour  servir  à  la  préconisation  de  la  vérité,  gloire  de 
Dieu,  justice  du  tribunal,  et  luy  estre  une  allégeance  à  ses  punitions 
en  l'aultre  monde.  Ledict  Iliérosme  Cornille  estant  en  son  Uct  de 
mort,  ont  esté  convocquez  pour  ouyr  ses  déclarations  lehan  de  la 
Haye(de  Haga),  vicaire  en  l'ecclise  Sainct-Maurice;  Pierre  Guyard, 

threzorier  du  Chapitre,  commis  par  nostre  seigneur  lehan  de  Mon¬ 
soreau,  archevesque,pour  escripre  ses  paroles;  puis  dorn  Louis  Pot, 
religieux  du  maius  inonasterium  {Marmoiistier),  esleu  par  luy 
pour  père  spirituel  et  confesseur;  tous  trois  assistez  du  grant  et 
inclyte  docteur  Guillaume  de  Censoris,  archidiacre  romain,  de 
présent  en  nostre  dioceze  envoyé  (legatus)  par  notre  saint  père  le 
Pape.  Finablement  en  présence  d'ung  grant  iioinbre  de  chrestiens 
venus  pour  estre  tesmoings  du  trespassement  diidict  Hiérosme  Cor- 
nille,sur  son  soubhait  cogneu  de  faire  acte  de  publicque  repentance 
veu  qu'il  s'en  va  du  Quaresme  et  que  sa  parole  pourra  ouvrir  les 
yeulx  aux  chrestiens  en  train  de  soy  logier  en  enfer. 

Et  devant  luy,  Hiérosme,  qui,  pour  cause  de  grant  foyblesse,  ne 
pouvoyt  parler,  ha  leu  dom  Louis  Pot  la  confession  ensuyvante, 
au  grant  esnioy  de  la  dicte  assistance  : 


«  Mes  frères,  iusquesen  l’an  septante-neuf  de  mon  aage,  lequel 
est  celluy  où  ie  suis,  sauf  les  menus  péchez  dont,  tant  sainct  soit- 
il,  ung  chrestien  se  rend  coupable  envers  Dieu,  mais  qu’il  nous  est 


le  fus  coiiduict  vers  ia  geôle  maulgrè  mon  ange  guardien. 


loysible  de  rachepter  par  pénitence,  ie  cuyde  avoir  mené  une  vie 
chrestienne  et  mérité  le  los  et  renom  qui  m’estoyt  esclieu  en  ce 
dioceze,  où  ie  feus  eslevé  à  la  trez-haulte  charge  de  grant  péni¬ 
tencier,  dont  suis  indigne.  Ores,  saisy  par  l’apprehension  de  la 

gloire  infime  de  Dieu,  espouvanté  des  supplices  qui  attendent  les 
meschans  et  prévaricateurs  en  enfer,  i’ay  songié  d’amoindrir 
l’énormité  de  mes  forfaictsparla  plusgrant  pénitence  que  ie  puisse 
faire  en  l’extresme  heure  où  i’arrive.  Lors  ay  impétré  de  l’Ecclise, 
dont  i’ay  mécogneu,  trahy,  vendu  les  droicts  et  le  renom  deiustice. 


Le  démon  me  servit  ung  festin  de  mets  rares. 


l’heur  de  m’accuser  publicquement  en  la  manière  des  anciens 
chrestiens.  le  soubhaiteroys,  pour  tesmoingner  plus  grant  repen¬ 
tance,  avoir  encores  en  moy  assez  de  vie  pour  estre,  au  portail  de 
la  cathédrale,  iniurié  par  tous  mes  frères,  y  demourer  ung  iour 
entier  à  genoilz,  tenant  ung  cierge,  ayant  la  chorde  au  col,  les 
pieds  nuds,  veu  que  i’ay  moult  suyvy  les  erremens  de  l'enfer  à  l’en¬ 
contre  des  sacres  interests  de  Dieu.  Mais,  en  ce  grant  naufraige  de 
ma  fragile  vertu,  ce  qui  vous  soit  un  enseignement  de  fuir  le  vice, 
les  pièges  du  démon,  et  vous  réfugier  en  l'Ecclise  où  sont  tous 
secours,  i’ay  esté  si  tellement  envousté  par  Lucifer,  que  notre 
Seigneur  lésus-Christ  prendra,  par  l’intercession  de  vous  tous 
dont  ie  réclame  l’ayde  et  les  prières,  pitié  de  moy,  paouvre  chres- 
tien  abuzé,  dont  les  yeulx  fondent  en  eaue.  Aussy  vouldroys-ie 
avoir  une  aultre  vie  à  despendre  en  travaulx  de  pénitence.  Ores 
doncques,  oyez  et  tremblez  en  grant  paour!  Esleu  par  le  Chapitre 

assemblé  à  ceste  fin  de  faire,  instruire  et  grabeler  le  procez  encom- 
mencé  à  l’endroict  du  démon  qui  se  est  produict  soubz  la  forme 
féminine  en  la  personne  d’une  religieuse  relapse,  abominable  et  re¬ 
niant  Dieu,  ayant  nom  Zulma  au  pays  infidelle  d’où  est  venue;  lequel 
diable  est  cogneu  dans  le  dioceze  soubz  celluy  de  Claire  du  mous- 
tier  du  Mont-Carmel,  et  ha  moult  affligé  la  ville  en  soy  mettant 
soubz  ung  numbre  infiny  d’hommes,  pour  en  conquester  les  aames 
à  Mammon,  Astaroth  et  Satan,  princes  de  l’enfer,  en  leur  faisant 
vuyder  ce  monde  en  estât  de  péché  mortel,  et  leur  donnant  le 
trespas  là  où  se  prend  la  vie,  ie  suis,  moy  iuge,  tombé,  sur  le  tard 
de  mes  iours,  en  ce  piège,  et  i’ai  perdu  le  sens  en  m'acquittant 
proditoirement  des  fonctions  commises  en  grant  fiance  par  le 
Chapitre  à  ma  vieillesse  froide.  Oyez  comme  est  subtil  le  démon, 
et  maintenez-vous  contre  ses  artifices.  En  entendant  la  prime  res- 
ponse  faicte  par  le  susdict  succube,  ie  veis  avecques  effroy  que  les 
fers  mis  en  ses  pieds  et  mains  n’y  laissoyent  aulcunes  traces;  et, 
par  ainsy,  feus  esblouy  de  sa  force  absconce  et  de  sa  foyblesse 
apparente.  Doncques,  mon  esperit  se  troubla  soubdainau  veu  des 
perfections  de  nature  desquelles  s’estoyt  vestu  le  diable,  i’escou- 
toys  la  musicque  de  sa  voix,  laquelle  me  reschauffioyt  de  la  teste 
aux  pieds  et  me  faisoyt  soubhaiter  estre  ieune  pour  m’adonner  à  ce 
démon,  treuvant  que,  pour  une  heure  passée  en  sa  compaignie, 
mon  heur  éternel  n’estoyt  qu’une  foyble  solde  des  plaisirs  de 
l’amour  goustez  en  ces  bras  mignons.  Lors,  déposay  la  fermeté  dont 
doibvent  demourer  guarnis  les  iuges.  Cettuy  démon,  par  moy 
questionné,  m’arraisonna  de  telles  paroles,  qu’en  son  secund 
interroguatoire  ie  feus  en  ferme  persuasion  que  ie  feroys  ung 
crime  en  mulctant  et  tormentant  une  paouvre  petite  créature, 
laquelle  pleuroyt  comme  ung  enfant  innocent.  Lors,  adverty  par 
une  voix  d’en  hault  de  faire  mon  debvoir  et  que  ces  paroles  dorées, 
ceste  musicque  d’apparence  céleste,  estoyent  momeries  diabolic- 
ques;  que  cettuy  corps  si  gent,  si  desgourd,  se  transmuteroyt  en 
beste  horriblement  poilue,  à  griphes  aguz;  et  ses  yeulx  si  doulx, 
en  tisons  d’enfer;  sa  croupe,  en  queue  squammeuse  ;  et  sa  iolie 
bouche  roze,  à  lèvres  gracieuses,  en  gueule  de  crocodile,  ie  revins 
en  intention  de  faire  torturer  ledict  succube  iusques  à  ce  qu’il 

advouast  sa  mission,  ainsy  que  desià  ceste  practique  avoyt  esté 
suyvie  en  la  chrestienté.  Doncques,  alors  que  cettuy  démon  se 
monstra  nud  à  moy,  pour  estre  mis  à  la  q-ehenne,  ie  feus  souh- 
dainement  soubmis  à  sa  puissance  par  coniurations  maqicques.  le 
sentis  mes  vieulx  os  craquer  ;  ma  cervelle  receut  lumière  chaulde  ; 
mon  cueur  transborda  du  sang  ieune  et  bouillant;  ie  feus  allaigre 


La  Morisque  gectée  en  ung  cachot. 


en  moy-mesme;  et,  par  la  vertu  du  philtre  gecté  en  mes  yeulx,  se 
fondirent  toutes  les  neiges  de  mon  front,  le  perdis  cognoissance 
de  ma  vie  chrestienne,  et  me  creus  ung  eschotier  virvouchant  en  la 
campaigne,  eschappé  de  la  classe  et  robbant  des  pommes.  le 
n’eus  aulcune  force  de  faire  ung  seul  signe  de  croix,  et  ne  me 
soubvins  ne  de  l’Ecclise,  ne  de  Dieu  le  Père,  ne  du  doulx  Saulveur 
des  hommes.  En  proye  à  ceste  visée,  i’alioys  par  les  rues,  me 
ramentevant  les  délices  de  ceste  voix,  l’abominable  ioly  corps  de 
cettuy  démon,  me  disant  mille  chouses  maulvaises.  Puis,  féru  et 
tiré  par  ung  coup  de  la  fourche  du  diable,  qui  se  plantoyt  desià 

en  ma  teste  comme  serpe  en  ung  chesne,  ie  feus  conduict  par 
ce  fer  agu  vers  la  geôle  maulgré  mon  ange  guardien,  lequel  de 
temps  à  aultre  me  tiroyt  par  le  bras  et  me  deffendoyt  contre  ces 
tentations;  mais,  obstantsessainctsadvisetson  assistance, i’estoys 
tiraillé  par  des  millions  de  griphes  enfoncez  en  mon  cueur,  et  m’en 
trouvay  tost  en  ceste  geôle.  Alors  que  l’huys  m’en  feut  ouvert,  ie 
ne  vis  plus  aulcune  apparence  de  prison,  pour  ce  que  le  succube 
y  avoyt  par  le  secours  des  maulvais  génies  ou  phées  cons- 
truict  ung  pavillon  de  pourpre  et  de  soyeries,  plein  de  perfums  et 
de  fleurs,  où  elle  s’esbaudissoyt  vestue  superbement,  sans  avoir 
ni  ferremens  au  col,  ni  chaisne  aux  pieds.  le  me  laissay  despouil- 
1er  de  mes  vestemens  ecclésiasticques,  et  feus  mis  en  ung  bain  de 
senteur.  Puis  le  démon  me  couvrit  d’une  robbe  sarrazine,  me 
servit  ung  festin  de  metz  rares,  contenus  ez  vases  prétieux,  coupes 
d’or,  vins  d’Asie,  chants  et  musicques  merveilleuses, et  mille  louanges 
qui  me  chatouillèrent  raaaiepar  les  aureilles.  A  mescostez  setenoyt 
tousiours  ledict  succube,  et  sa  douce  accointance  détestable  me  dis- 
tilloyt  nouvelles  ardeurs  ez  membres.  Mon  ange  guardien  me  quitta. 
Lors,  ie  vivoys  par  la  lueur  espouvantable  des  yeulx  de  la  Moris- 
que,  aspiroys  à  la  chaulde  estraincte  de  ce  mignon  corps,  vouloys 
tousiours  sentir  ses  lèvres  rouges  que  ie  cuydoys  naturelles,  et 
n’avoys  nulle  paour  de  la  morseure  de  ses  dents  qui  attirent  au 
plus  profund  de  l’enfer.  le  me  plaisoys  à  esprouver  la  doulceur 
sans  pareilles  de  ses  mains,  sans  songier  que  ce  estoyent  des 
griphes  immundes.  Bref,  ie  fretilloys  comme  ung  espoux  voulant 
aller  à  sa  fiancée,  sans  songier  que  ceste  espousée  estoyt  la  mort 
éternelle.  le  n’avoys  nul  soulcy  des  chouses  de  ce  monde,  ni  des 
intérests  de  Dieu,  ne  resvant  que  d’amour,  des  bons  tettins  de 
ceste  femme  qui  me  faisoyent  arser,  et  de  sa  porte  d’enfer  en 
laquelle  ie  cuisoys  de  me  gecter.  Las  !  mes  frères,  durant  trois 
iours  et  trois  nuicts,  ie  fus  ainsy  contrainct  de  besongner,  sans 
pouvoir  tarir  la  source  qui  fluoyt  de  mes  reins,  en  lesquels  plon- 
gioyent  comme  deux  picques  les  mains  de  ce  succube,  lesquelles 
communicquoyent  à  ma  paouvre  vieillesse,  à  mes  os  desseichiez, 
ie  ne  sais  quelle  sueur  d’amour.  En  prime  abord,  cettuy  démon, 
pour  m’attirer  à  elle,  feit  couler  en  moy  comme  une  doulceur  de 

laict;  puis  vindrenî  des  félicitez  poignantes  qui  me  picquèrenf, 
comme  ung  cent  d’esguilles,  les  os,  la  mouelle,  la  cervelle,  les 
nerfs.  Lors,  à  ce  ieu,  s’enflammèrent  les  chouses  absconses  de  ma 
teste,  mon  sang,  mes  nerfs,  ma  chair,  mes  os;  puis  ie  bruslay  du 
vray  feu  de  l’enfer,  qui  me  causa  des  tenaillons  en  mes  ioinc- 
tures  et  une  incrédible,  intolérable,  escueurante  volupté  qui  las- 
ehioyt  les  liens  de  ma  vie.  Les  clieveulx  de  cettuy  démon,  des¬ 
quels  estoyt  enveloppé  mon  paouvre  corps,  me  versoyent  une 
rouzée  de  flammes,  et  ie  sentoys  chaque  tresse  comme  ung  baston 
de  gril  rouge.  En  ceste  délectation  mortelle,  ie  voyoys  le  visaige 
ardent  dudict  succube,  qui  rioyt,  me  disoyt  mille  paroles  aguas- 
sautes:  comme  quoy  i’estoys  son  chevalier,  son  seigneur,  sa  lance, 
son  iour,  sa  ioye,  son  fouldre,  sa  vie,  son  bon,  son  meilleur  chc- 
vaulcheur;  et  comme  quoy  elle  avoyt  dessein  de  s’unir  à  moy 
encore  mieul.x,  soubhaitant  estre  en  ma  peau,  ou  m’avoir  en  la 
sienne.  Ce  que  entendant,  soubz  l’aiguillon  de  ceste  langue  qui 
me  sugçoyt  l’aame,  ie  m’enfonçoys  et  précipitoys  plus  avant  dans 
l'enfer  sans  y  rencontrer  de  fund.  Puis,  alors  que  ie  n’eus  plus  une 
goutte  de  sang  en  les  veines,  que  haaine  ne  me  battoyt  plus  au 
corps,  que  ie  feus  ruiné  de  tout  poinct,  le  démon  me  dit,  tousiours 
frais,  blanc,  rubescant,  reluysant  et  riant  : 

»  —  Pauvre  fol,  de  me  cuyder  ung  démon!  Hein!  si  ie  te 
requeroys  de  me  vendre  ton  aame  pour  ung  baiser,  ne  la  don- 
neroys-tu  point  de  grand  cueur? 

»  —  Oui,  feis-je. 

i>  —  Et  si,  pour  tousiours  besongner  ainsy,  besoing  estoyt  de 
te  nourrir  du  sang  des  nouveaux-nez  à  ceste  fln  d’avoir  tousiours 
vie  nouvelle  à  despendre  en  mon  lict,  n’en  sugceroys-tu  pas 
voulentiers? 

»  —  Oui,  feis-je. 

»  —  Si,  pour  estre  tousiours  en  cavalier  chevaulchant,  guay 
comme  ung  homme  en  son  prime  temps,  sentant  la  vie,  beuvant 
ie  plaisir,  se  plongiant  au  fund  de  la  ioye,  comme  ung  nageur  en 
Loire,  ne  renieroys-tu  point  Dieu,  ne  cracheroys-tu  point  au 
visaige  de  lésus? 

«  —  Oui,  feis-je. 

»  —  Si  vingt  ans  de  vie  monasticque  debvoyent  t  estre  encores 
accordez,  ne  les  trocqueroys-tu  point  pour  deux  ans  de  ceste 
amour  qui  te  brnsle  et  pour  estre  en  ce  ioly  mouvement? 

B  —  Oui,  feis-je. 

»  Lors,  ie  sentis  cent  griphes  aguz,  lesquels  deschirèrent  mon 
diaphragme  comme  si  mille  becs  d’oyseaulx  de  proye  y  prenoyent 
leurs  becquées  en  criant.  Puis  feus  enlevé  subitement  au-dessus 
de  la  terre  sur  ce  dict  succube,  lequel  avoyt  desployé  ses  aësles  et 
me  disoyt  : 

»  —  Chevaulche,  chevaulchc,  mon  chevaulcheur  !  Tiens-toy 
ferme  en  la  croupe  de  ta  iument,  en  ses  crins,  en  son  col,  et 
chevaulche,  chevaulche,  mon  chevaulcheur  !  Tout  chevaulche! 

B  Par  ainsy,  ie  veis  comme  ung  brouillard  les  villes  de  la  terre^ 
où,  par  un  espécial  don,  i’aperceus  ung  chascun  couplé  avecques 
ung  démon  femelle,  et  sacquebutant,  engendrant  en  grant  concu 
piscence,  tous  criant  mille  paroles  d’amour,  exclamations  de  toute 
sorte,  et  tous  unis,  chevillez,  triballant.  Lors,  ma  cavale,  à  teste 
de  Morisque,  me  monstra,  volant  tousiours  et  galopant  à  travers 
les  nuées,  la  terre  couplée  avecques  le  soleil,  en  une  coniunc- 
tion  d'où  sourdoyt  ung  germe  d’estoilles;  et  là  chaque  monde 
femelle  faisant  la  ioye  avecques  ung  monde  masle.  Ains,  au  lieu 
de  paroles  comme  en  disent  les  créatures,  les  mondes  suoyent 
d’ahan  nos  oraiges,  lançoyent  des  esclairs  et  crioyent  des  ton¬ 
nerres.  Puis,  montant  tousiours,  ie  veis  au-dessus  des  mondes  la 
nature  femelle  de  toutes  chouses  en  amour  avecques  le  prince  du 
mouvement.  Ores,  par  mocquerie,  le  succube  me  mitaucueurde  ces¬ 
te  saillie  horrificque  etperpétuelle  où  ie  feus  perdu  comme  unggrain 
de  sable  en  la  mer.  Là  tousiours  me  disoyt  ma  blanche  cavale  : 
«  Chevaulche,  chevaulche,  mon  bon  chevaulcheur,  chevaulche! 
Tout  chevaulche  !  »  Ores,  advisant  le  peu  que  estoyt  ung  prebstre 
en  cettuy  torrent  de  semences  de  mondes,  où  tousiours  s’accoin- 
toyent,  se  chevaulchoyent  avecques raiges  les  métaulx,  lespierres, 
les  eaues,  les  aërs,  les  tonnerres,  les  poissons,  les  plantes,  les 
animaulx,  les  hommes,  les  esperits,  les  mondes,  les  planettes,  ie 
reniay  la  foy  catholicque.  Alors,  le  succube,  me  monstrant  ceste 
grant  tache  d'estoüles  qui  se  veoit  ez  cieulx,  me  dit  ceste  voye 

estre  une  goutte  de  semence  céleste  eschappée  d’un  grant  flux  des 
mondes  en  coniunction.  Là-dessus,  ie  chevaulchay  derechief  le 
succube  en  raige,à  la  lueur  de  mille  millions  d’estoilles,  eti’auroys 
voulu,  chevaulchant,  sentir  la  nature  de  ces  mille  millions  de 
créatures.  Lors,  par  ce  grant  effort  d’amour,  ie  tombai  perclus  de 
tout  poinct,  en  entendant  ung  grant  rire  internai.  Puis  ie  me  veis 
en  mon  lict  entouré  de  mes  serviteurs,  lesquels  avoyent  eu  le  cou- 
raige  de  lucter  avecques  le  démon  en  gectant  dedant  le  lict  où 
i’estoys  concilié  ung  plein  seau  d’eaue  benoiste,  et  disant  de  fer¬ 
ventes  prières  à  Dieu.  Lors,  i’eus  à  soustenir,  maulgré  cette  assis¬ 
tance,  ung  combat  horrible  avecques  ledict  succube,  duquel  les 
griphes  me  tenoyent  le  cueur,  en  me  fàisant  endurer  les  maulx 
inflnis.  Encores  que,  ranimé  par  la  voix  de  mes  serviteurs,  parens 
et  amys,  ie  me  bendasse  à  faire  le  signe  sacré  de  la  croix,  le  suc- 

cube,  posé  en  mon  lict,  au  chevet,  au  pied,  partout,  s’occupoyt  à 
me  destendre  les  nerfs,  rioyt,  grimaçoyt,  me  mettoyt  mille  iniaiges 
obscènes  soubz  les  yeux,  et  me  donnoyt  mille  dezirs  maulvais.  Ce 
néantmoins,  ayant  eu  pitié  de  nioy,  monseigneur  l’archevesque 
feit  venir  les  relicques  de  sainct  Gatien,  et,  lorsque  la  chaasse  eut 
touchié  mon  chevet,  ledict  succube  feut  contrainct  de  fuir,  laissant 
une  odeur  de  soulphre  et-  d’enfer,  dont  mes  serviteurs,  amys  et 
auUrcs,  s'esgozillèrent  durant  ung  iour.  Lors,  la  lumière  céleste  de 

Dieu  ayant  esclairé  mon  aame,  ie  cogneus  que  i'estoys,  par  suite 
de  mes  péchez  et  de  mon  combat  avecques  le  malin  esperit,  en 
grant  dangier  de  mourir.  Doncques,  i’imploray  la  graace  espéciale 
de  vivre  encores  ung  bout  de  temps  pour  rendre  gloire  à  Dieu  et 

à  son  Ecclise,  en  obiectant  les  mérites  infinis  de  lésas  sur  la 
croix,  mort  pour  le  salut  des  chrestiens.  Par  ceste  prière,  i’obtins 
la  faveur  de  recouvrer  la  force  de  m’accuser  de  mes  péchez,  d'im- 
petrer  de  tous  les  membres  de  l’ecclise  de  Sainct-Maurice  leur 
ayde  et  assistance  pour  me  tirer  du  Purgatoire,  où  ie  vais  rachep- 
ter  mes  faultes  pardes  maulx infinis.  En  fin  de  tout,  ie  déclaire  que 
mon  arrest,  qui  en  appelle  pour  ledict  démon  au  iugement  de 
Dieu  et  à  l’espreuve  de  l’eaue  benoiste  et  du  feu,  est  ung  subter¬ 
fuge  deu  au  meschant  vouloir  suggéré  par  ledict  démon,  lequel 
auroyt  par  ainsy  les  facultez  d’eschapper  à  la  iustice  du  tribunal 
de  l’archevesque  et  du  Chapitre,  veu  qu’il  m'advoua  secrettement 
avoir  licence  de  faire  paroistre  en  sa  place  ung  démon  accous- 
tumé  à  ceste  espreuve.  En  fin  de  tou.,  ie  donne  et  lègue  au  Cha¬ 
pitre  de  l’ecclise  Sainct-Maurice  mes  biens  de  toute  sorte,  pour 
fonder  une  chapelle  en  ladicte  ecclise,  la  bastir  et  l’aorner,  et  la 

mettre  soubz  rinvocation  de  sainct  Hiérosme  et  sainct  Gatien, 

dont  l’ung  est  mon  patron  et  Faultre  le  saulveur  de  mon  aame.  » 

Cecy  ouy  de  tous  les  assistans  ha  esté  mis  soubz  les  yeulx  du 
tribunal  ecclésiasticque  par  lehan  de  la  Haye  (lohannes  de  Haga). 

Nous,  lehan  de  la  Haye  (lohannes  de  Haga),  esleu  grant  péni¬ 
tencier  de  Sainct-Maurice  par  l’assemblée  générale  du  Chapitre, 
selon  l’usaige  et  coustume  de  ceste  ecclise,  et  commis  à  l’efFect  de 
poursuyvre  à  nouveau  le  procez  du  démon  succube,  de  présent  en 
la  geôle  du  Chapitre,  avons  ordonné  une  nouvelle  enqueste  en 
laquelle  seront  entendus  tous  ceulx  de  ce  dioceze  ayant  eu  cognois- 
sance  des  faicts  à  ce  relatifs.  Déclarons  nulles  les  aultres  procé¬ 
dures,  interroguatoires,  arrests,  et  les  annihilons  au  nom  des 
membres  de  l’ecclise  assemblez  en  Chapitre  général  et  souverain, 
et  disons  qu’il  n’y  ha  lieu  à  l’appel  à  Dieu  proditoirement  faict  par 
le  démon,  attendu  l’insigne  trahison  du  diable  en  ceste  occurrence. 
Et  sera  ledict  iugement  crié  à  son  de  trompe  en  tous  les  endroicts 
du  dioceze  ez  quels  ont  esté  publiez  les  faulx  édicts  du  mois  pré¬ 
cédent,  tous  notoirement  deus  aux  instigations  du  démon,  suyvant 
les  adveux  de  feu  Hiérosme  Cornille. 

Que  tous  les  chrestiens  soyent  en  ayde  à  nostre  saincte  Ecclise 
et  à  ses  commandemens. 

Ieh/vn  de  la  Haye. 


11  accusa  meclianteracnt  le  j>raiit  pénUencter. 

COMMENT  VIRVOUCHA  SI  DRUEMENT  LA  MORISQUE 
DE  LA  RUE  CHAULDE,  QUE  A  GRANT  POINE  FEUT-ELLL 
ARSE  ET  CUISTE  VIFVE  A  l’eNCONTRE  DE  l’eNFER 

Cecy  feut  escript  au  mois  de  may  de  l'an  i36o,  en  manière  de  testament 

Mon  trez-chier  et  bien  ayraé  fils,  alors  que  il  te  sera  loysible 
lire  cecy,  ie  seray,  moy  ton  père,  couchié  dans  la  tombe,  implou- 
rant  tes  prières  et  te  suppliant  de  te  conduire  en  la  vie  ainsy  qu'il 
te  sera  commandé  par  ce  rescript  légué  pour  le  saige  gouver¬ 
nement  de  ta  famille,  ton  heur  et  seureté  ;  car  i’ay  faict  cecy  en 
ung  temps  où  i'avoys  mon  sens  et  entendement  encores  frappez 
d’hier  parla  souveraine  iniustice  des  hommes.  En  mon  aage  viril, 
i’eus  la  grant  ambition  de  m’élever  dans  l'Ecclise  et  y  atteindre 
au.x  plus  haultes  digmtez,  pour  ce  que  nulle  vie  ne  me  sembloyt 
plus  belle.  Ores,  en  ce  grave  pensier,  i'apprins  à  lire  età  escripre; 
puis, à  grant  poine,  devins  en  estât  de  me  mettre  en  clergie.  Mais. 

pour  ce  que  ie  n’avoys  nulle  protection,  ni  saige  advis  pour  faire 
ma  traisnée,  i’eus  l’engin  de  me  prouposer  à  ceste  fin  d’estre 
escripvain,  tabellion,  rubricquateur  du  Chapitre  Sainct-Martin, 
où  estoyent  les  plus  haults  et  riches  personnaiges  de  la  chrestienté, 
veuque  le  RoydeFrance  y  est  simple  chanoine.  Doncquesdebvoys- 
ie  rencontrer  là,  mieulx  que  partout  ailleurs,  des  services  à  rendre 
à  aulcuns  seigneurs,  et,  par  ainsy,  treuver  des  maistres,en  estre  pa¬ 
tronné,  puis  par  leur  moyen  entrer  en  religion  et  arriver  à  estre 
mitre  comme  en  ung  aultre  et  collocqué  en  ung  siège  archiépisco¬ 
pal,  ie  ne  sçays  où.  Mais  ceste  prime  visée  estoyt  oultrecuydante  et 
ung  petit  trop  ambitieuse,  ce  que  Dieu  me  feit  bien  veoir  par 
r'evénement.  De  feict,  messire  lehan  de  Villedomer,  qui  du  depuis 
devint  cardinal,  feut  mis  en  ceste  place,  et  moy  reiecté,  descon- 
fict.  Lors,  en  ceste  male  heure,  ie  receus  une  allégeance  à  mes 
soulcys  par  l’advis  du  bon  vieulx  Hiérosme  Cornille,  pénitencier 
de  la  cathédrale,  dont  ie  vous  ay  souvent  parlé.  Ce  chier  homme 
me  contraignit  par  sa  doulceur  à  venir  tenir  la  plume  pour  le  Cha¬ 
pitre  de  Sainct-Maurice  et  archevesché  de  Tours:  ce  que  je  feis 
avecques  honneur,  veu  que  ie  estoys  réputé  grant  escripvain.  En 
raiinéc  où  i’alloys  entrer  en  presbtrise  s’esmeut  le  fameux  procez 
du  diable  de  la  rue  Chaulde,  duquel  parlent  encores  les  anciens, 
et  dont  ils  disent  aux  ieuiics  à  la  vesprée  l’histoire,  qui,  dans  le 
temps,  ha  esté  racontée  en  tous  les  foyers  de  France.  Ores,  cuy- 
dant  que  ce  seroyt  à  l’advantaige  de  mon  ambition  et  que,  pour 
ceste  assistance,  le  Chapitre  me  poulseroyt  eu  quelques  dignitez, 
mon  bon  maistre  me  feist  commettre  à  l’effet  d’escripre  tout  ce  qui 
debvoyt  estre,  en  ceste  griefve  affaire,  subiect  à  escriptures.  De 
prime  abord,  monseigneur  Hiérosme  Cornille,  homme  approu- 
chant  octante  années,  et  de  grant  sens,  iustice  et  bon  enten¬ 
dement,  soupçonna  quelques  meschancetez  en  ceste  cause. 
Encores  que  il  n’aymast  point  les  filles  folles  de  leurs  corps  et 
n’eust  iamais  ronciné  de  femme  en  sa  vie,  laquelle  estoyt  saincte 
et  vénérable,  saincteté  qui  l’avoyt  faict  eslire  pour  iuge,  ce  néant- 
moins,  aussitost  que  les  dépositions  feurent  achevées  et  la 
paouvre  garse  entendue,  il  demoura  clair  que,  bien  que  ceste 
ioyeulse  galloise  eust  rompu  le  ban  de  son  moustier,  elle  estoyt 

innocente  de  toute  diablerie,  et  que  ses  grans  biens  estoyent 
convoitez  par  ses  ennerays  et  aultres  gens  que  ie  ne  veulx  point  té 
nommer  par  prudence.  En  ce  temps,  ung  chascun  lacuydoyt  munie 
d’argent  et  d’or  si  abundamment,  que  aulcuns  disoyent  qu’elle 
ipouvoyt  achepter  le  comté  de  Touraine,  si  bon  luy  plaisoyt.  Donc- 
ques,  mille  mensonges  et  calumnieuses  paroles  dictes  sur  cette 
ülle,  à  laquelle  les  honnestes  femmes  portoyent  envie,  couroyent 
par  le  monde  et  devinrent  créances  d’Evangile.  En  ceste  coniinc- 
ture,  monseigneur  Hiérosme  Cornille,  ayant  recogneu  que  nul 
démon  aultre  que  celluy  de  l’amour  ne  estoyt  en  ceste  fille,  luy  feit 
consentir  à  demeurer  en  ung  couvent  pour  le  restant  de  ses  jours. 
Puis,  acertené  par  aulcuns  braves  chevaliers,  forts  en  guerre  et 
riches  en  domaines,  que  ils  feroyent  tout  pour  la  saulver,  il  l’in¬ 
vita  secrettement  à  requérir  de  ses  accusateurs  le  iugement  de 
Dieu,  non  sans  donner  ses  biens  au  Chapitre,  à  ceste  fin  de  faire 
taire  les  maulvaises  langues.  Par  ainsy,  debvoyt  estre  préservée 
du  buscher  la  plus  mignonne  fleur  que  oneques  le  ciel  ait  laissée 
cheoir  en  nostre  terre;  laquelle  fleur  de  femme  ne  failloyt  que  par 
une  excessifve  tendreur  et  compatissance  au  mal  d’amour  gecté 
par  ses  yeulx  au  cueur  de  tous  ses  poursuyvans.  Mais  le  vray 
diable,  soubz  tonne  de  moyne,  se  mesla  de  ceste  affaire  ;  vécy 
comme  :  Ung  grant  ennemy  de  la  vertu,  preud’homie  et  saincteté 
de  monseigneur  Hiérosme  Cornille,  lequel  avoyt  nom  lehan  de  la 
Haye,  ayant  sceu  que  en  sa  geôle  la  paouvre  fille  estoyt  traictée 
comme  une  royne,  accusa  meschantement  le  grant  pénitencier  de 
connivence  avecques  elle,  et  d’estre  son  serviteur,  pour  ce  que, 
disoyt  ce  maulvais  prebstre,  elle  le  faisoyt  ieune,  amoureux  et 
heureux;  ce  dont  mourut  de  chagrin  en  ung  iourle  paouvre  vieil¬ 
lard,  cognoissant  à  cecy  que  Tehan  de  la  Haye  avoyt  iuré  sa  perte  et 
vouloyt  ses  dignitez.  De  faict,  nostre  seigneur  archevesque  visita  la 
geôle  ettreuva  la  Morisque  en  ung  lieu  plaisant,  couchiéetrez-bien, 
sans  fers,  pour  ce  que,  ayant  mis  ung  diamant  en  ung  lieu  où  nul  n’eust 
cuydé  qu’il  y  pust  tenir,  elle  avoyt  achepté  la  clémence  du  geôlier. 
En  ce  temps,  aulcuns  disent  que  cettuy  geôlier  estoyt  féru  d’elle, 
et  que  par  amour,  ou  mieulx  en  grant  paour  des  ieunes  barons 
amans  de  ceste  femme,  il  en  machinoyt  la  fuyte.  Le  bonhomme 

Cornille  estant  en  train  de  mourir,  et,  par  le  tracas  de  lehan  de  la 
Haye,  le  Chapitre  iugeant  nécessaire  de  mettre  au  néant  les  pro- 


Cest  arrest  feut  cause  de  grands  troubles  et  prinses  d’armes. 


cédures  faictes  par  le  pénitencier,  etaussy  ses  arrests,  ledict  lehan 
de  la  Haye,  lors  simple  vicaire  de  la  cathédrale,  démonstra  que, 
pour  ce,  il  suffisoyt  d'ung  adveu  public  du  bonhomme  en  son 
lict  de  mort.  Lors  t'eut  gehenné,  tormenté  le  moribond  par  les 
messieurs  du  Chapitre,  ceulx  de  Sainct-Martin.  ceux  de  Marmous- 
tiers,  par  l’archevesque  et  aussy  par  le  légat  du  pape'  à  ceste  lin 
que  U  se  retractast  à  radvantaige  de  l'Ecclise,  à  quoy  ne  vouloyt 

point  consentir  le  bonhomme.  Mais,  après  mille  raaulx,  feut 
apprestée  sa  confession  publicque,  à  laquelle  assistèrent  les  plus 

considérables  gens  de  la 
ville  ;  laquelle  respandit 
une  horreur  et  consterna¬ 
tion  qui  feut  telle,  que  ie 
ne  sçauroys  dire.  Les  ec- 
clises  du  dioceze  feirent 
des  prières  publicques 
pour  ceste  calamiteuse 
playe,  et  ung  chascun  re- 
doubtoyt  de  veoir  le  dia¬ 
ble  devaller  chez  soy  par 
le  foyer.  Mais  le  vray  de 
cela  est  que  mon  bon 
maistre  Hiérosme  avoyt  les 
liebvres  et  voyoyt  des  va¬ 
ches  en  sa  salle,  alors  que 
de  luy  feut  obtenue  ceste 
rétractation.  L’accez  finy, 
ploura  grantement  le  paou- 
vre  sainct,  en  saichant  de 
raoy  ce  trafic.  De  faict,  il 
mourut  entre  mes  bras, 
assisté  de  son  médecin, 
désespéré  de  ceste  mo- 
merie,  nous  disant  qu’il 
s’en  alloyt  aux  pieds  de 
Dieu  le  prier  de  ne  point 
laisser  consommer  une 
iniquité  déplourable.  Ceste 
paouvre  Morisque  l’avoyt 
moult  touchié  par  ses  lar¬ 
mes  et  sa  repentance,  veu 
que,  paravant  de  luy  faire 
requérir  le  iugement  de 


Plus  de  dix  mille  lionimes  yrouivans. 


LE  SUCCUBE  97 


Dieu,  il  ravoyt  particulièrement  confessée,  et  par  ainsy  s’estoyt 
dégagiée  raame  divine  qui  demouroyt  en  ce  corps,  et  dont  il  nous 
parloyt  comme  d'ung  diamant  digne  d’aorner  la  saincte  couronne 


L’archevesque  eust  l'imagination  de  sortir  en  grant  pompe  de  l’ecclise. 


de  Dieu,  alors  que  elle  auroyt  quit'é  la  vie  après  ses  pénitences 
faictes.  Lors,  mon  chier  fils,  saichant,  par  les  paroles  qui  se 
disoyent  par  la  ville  et  par  les  naïfves  responses  de  ceste  paouvre 
misérable,  tout  le  trac  de  ceste  afiairc,  ie  délibéray,  par  l'advis  de 
maistre  Françoys  de  Hangest,  médecin  du  Chapitre,  de  feindre 

une  maladie  et  quitter  le  service  de  l’ecclise  Sainct-Maurice  et  de 
i’archevesché,  ne  voulant  point  tremper  la  main  dans  le  sang  inno¬ 
cent  qui  crie  encores  et  criera  iusques  au  iour  du  iugeroent  dar-; 
renier  devant  Dieu.  Lors  feut  banny  le  geôlier;  puis  feut  mis  en  sa 
place  le  secund  fils  du  torssionnaire,  lequel  gecta  la  Morisque  en 
ung  cachot,  et  luy  mit  inhumainement  aux  mains  et  aux  pieds  des 
fers  poisant  cinquante  livres,  oultre  une  ceincture  de  bois.  Pais, 
la  geôle  feut  veiglée  par  les  arbalestriers  de  la  ville  et  les  gens 
d’armes  de  l’archevesque.  La  garse  feut  tormentée,  gehennée,  eut 
les  os  brisez  ;  vaincue  par  la  douleur,  feit  ses  adveux  aux  soub- 
haits  de  lehan  de  la  Haye  et  feut  tost  condamnée  à  estre  bruslée  en 
la  coulture  Sainct-Estienne,  après  avoir  esté  mise  au  portail  de 
l’ecclise,  vestue  d’une  chemise  de  soulphre  ;  puis  ses  biens  acquis 
au  Chapitre,  et  cætera.  Cet  arrest  feut  cause  de  grands  troubles 
et  prinses  d’armes  par  la  ville,  pour  ce  que  trois  ieunes  chevaliers 
de  Touraine  iurèrent  de  mourir  au  service  de  la  paouvre  fille  et  la 
délivrer  par  toutes  les  voyes  quelconques.  Lors,  ils  vindrent  en 
ville  acconrpaignez  d’un  millier  de  souffreteux,  gens  de  poine, 
vieulx  souldards,  gens  de  guerre,  artisans  et  aultres  que  ladicte 
fille  avoyt  secourus,  saulvez  du  mal,  de  la  faim,  de  toute  misère  ; 
puis  fouillèrênt  les  taudis  de  la  ville  où  gisoyent  ceulx  auxquels 
elle  avoyt  bien  faict.  Lors,  tous  s’estant  esmeus  et  convocquez  au 
rez  de  Mont-Louis  soubz  la  protection  des  gens  d’armes  desdièts 
seigneurs,  ils  eurent  pour  compaignons  tous  les  maulvais  garsons 
de  vingt  lieues  à  la  ronde  et  vindrent  ung  matin  faire  le  siège  de 
la  prison  de  l’archevesque,  en  criant  que  la  Morisque  leur  feust 
livrée,  comme  s'ils  vouloyent  la  mettre  à  mort,  mais  dans  le  faict 
pour  la  délivrer  et  la  bouter  secrettement  sur  ung  coursier  pour 
lui  faire  gaigner  le  large,  veu  que  elle  chevaulchioyt  comme  ung 
escuyer. 

Lors,  en  ceste  effroyable  tempeste  de  gens  avons-nous  veu 
entre  les  bastimens  de  l’archevesché  et  les  ponts  plus  de  dix 
mille  hommes  grouillans,  oultre  tous  ceux  qui  estoyent  iuchiez  sur 
les  toits  des  maisons  et  grimpez  en  tous  estaiges  pour  veoir  la 
sédition.  Brief,  il  estoyt  facile  d’entendre,  par  delà  la  Loire,  de 
l’aultre  costé  de  Saint-Symphorien,  lescrys  horrificques  des  dires- 

tiens  qui  y  alloycnt  à  bon  escient  et  de  ceulx  qui  serroyent  ia 
geôle  en  intention  de  faire  évader  la  paouvre  fille.  L'estouffade 
et  oppression  des  corps  feut  si  grant  en  ceste  foule  populaire 
altérée  du  sang  de  la  paouvre,  aux  genoilz  de  laquelle  ils  seroyent 
tombez  tous,  s’ils  eussent  eu  l’heur  de  la  veoir,  que  sept  enfans, 
unze  femmes  et  huict  bourgeoys  y  feurent  écrasez,  pilez,  sans  que 
l’on  ait  pu  les  recognoistre,  veu  qu'ils  estoyent  comme  des  tas  de 
boue.  Brief,  si  ouverte  estoyt  la  grant  gueule  de  ce  Leviathan 
populaire,  monstre  horrible,  que  les  clameurs  en  feurent  ouyes 
des  Montilz-les-Tours.  Tous  crioyent:  «  A  mort  le  succube!  — 
Livrez- nous  le  démon!  Ha!  i’en  veulx  ung  quartier  !  —  l’en  veulx 
du  poil  !  — A  moy  le  pied  !  —  A  toy  les  crins  !  —  A  moy  la  teste  !  — 
A  moy  la  chouse  !  —  Est-il  rouge?  — Le  verra-t-on?  —  Le  cuyra- 
t-on?Amort!  à  mort!»  Chascun  disoyt  son  mot.  Mais  le  cry  : 
«  Largesse  à  Dieu  !  A  mort  le  succube  !  »  estoyt  gecté  en  ung  seul 
temps  par  la  foule  si  druement  et  si  cruellement,  que  les  aureilles 
et  les  cueurs  en  saign03'ent;  et  les  aultres  criaillemens  s’enten- 
doyent  à  poine  ez  logiz.  L’archevesque  eut  l’imagination,  pour 
calmer  cet  oraige  qui  menassoyt  de  renverser  tout,  de  sortir  en 
grant  pompe  de  l’ecclise,  veu  que  les  maulvais  garsons  et  les 
seigneurs  avoyent  iuré  de  destruire,  brusler  le  cloistre  et  tuer 
les  chanoines.  Doncques,  par  ce  stratagesme,  ung  chascun  leut 
contrainct  de  se  dissouldre,  et,  faulte  de  vivres,  revint  chez  soy. 
Lors,  les  moustiers  de  Touraine,  les  seigneurs  et  les  bourgeoys, 
en  grant  appréhension  de  quelque  pillaige  pour  lendemain,  feirent 
une  assemblée  nocturne,  et  se  rengierent  à  l’advis  du  Chapitre.  Par 
leurs  soings,  les  hommes  d’armes,  archers,  chevaliers  et  bour¬ 
geoys,  en  numbre  infiny,  feirent  la  guette  et  tuèrent  ung  party  de 
pastoureaux,  routiers,  malandrins,  lesquels,  saichant  le  remue- 
mesnaige  de  Tours,  venoyent  grossir  les  mescontens.  Messire  Har- 
duin  de  Maillé,  vieulx  homme  noble,  arraisonna  les  ieunes  cheva¬ 
liers  qui  estoyent  les  tenans  de  la  Morisque  et  devisa  saigement 
avecques  iceulx,  leur  demandant  si  pour  un  minon  de  femme  ils 
vouloyent  mettre  la  Touraine  à  feu  et  à  sang  ;  si  encores,  qu’ils 
feussent  victorieux,  ils  seroyent  maistres  des  maulvais  garsons 
appelez  par  euix;  que  ces  dits  pillards  après  avoir  ruyné  les  chas- 

teaulx  de  leurs  ennemys,  viendroyent  à  ceulx  de  leurs  chiefs; 
mais  que,  la  rébellion  enconimencée  n’ayant  eu  nul  succez  de 
prime  sault,  pour  ce  que  quant  à  présent  la  place  estoyt  nette, 
pouvoyent-ils  avoir  le  dessus  sur  l’Ecclise  de  Tours,  qui  invoc- 
queroyt  l’aydedu  Roy?  Puis  mille  aultres  proupos.  A  ces  raisons, 
les  ieunes  chevaliers  dirent  que  il  estoyt  facile  au  Chapitre  de 
faire  évader  nuictamment  la  fille,  et  que,  par  ainsy,  la  cause  de  la 


Chevaliers  et  bourgeoys  feirent  la  guette 
et  tuèrent  ung  party  de  pastoureaux. 


sédition  seroyt  tollue.  A  ceste  saige  et  humaine  requeste  respon- 
dit  monseigneur  de  Censoris,  légat  du  pape,  que  besoing  estoyt 
que  force  demourast  à  la  religion  et  à  l'Ecclise.  Là-dessus,  la 
paouvre  garse  paya  pour  le  tout,  veu  que  il  feut  convenu  que 
nulles  recherches  ne  seroyent  faictes  sur  ceste  sédition. 

Lors,  le  Chapitre  eut  toute  licence  de  procéder  au  supplice  de 
la  fille,  auquel  acte  et  cérémonie  ecclésiasticque  on  vint  de  douze 
lieues  à  la  ronde.  Aussy,  leiouroù,  après  les  satisfactions  divines, 
le  succube  deubt  estre  livré  à  la  iustice  séculière,  à  ceste  fin  d’estre 
publicquement  arse  en  ung  buscher,  pour  une  livre  d’or  ung  vilain, 
ne  mesmes  ung  abbé,  n’eust  il  treuvé  de  logiz  en  la  ville  de  Tours. 
La  veille,  beaucoup  campèrent  hors  la  ville  soubz  des  tentes  ou 
couchiez  en  la  paille.  Les  vivres  manquèrent,  et  plusieurs  venus  le 
ventre  plein  s’en  retournèrent  le  ventre  vuyde,  n’avant  rien  veu 
que  flamber  le  feu  de  loing.  Puis  les  maulvais  garsons  leirent  de 
bons  coups  par  les  chemins. 


l’n  soulJarJ  la  vi^a  de  son  ar^ale^t^e. 

La  paouvre  courtizaiie  estoyt  quasi  morte.  Ses  cheveulx  avoyent 
blanchy.  Ce  ne  estoyt  à  vray  dire  que  ung  squelette  à  poine  cou¬ 
vert  de  chair,  et  ses  fers  poisoyent  plus  qu’elle.  Si  elle  avoyt  eu 
de  la  ioye  en  sa  vie,  elle  le  payoyt  moult  en  cettuy  moment.  Ceulx 
qui  la  veirent  passer  dirent  que  elle  plouroyt  et  crioyt  à  faire  pitié 
aux  plus  acharnez  après  elle.  Aussy,  en  l’ecclise,  feut-on  contrainct 
de  luy  mettre  en  la  bouche  ung  bâillon,  que  elle  mordoyt  comme 
ung  lézard  mord  ung  baston.  Puis  le  bourreau  l’attacha  à  ung  pieu 
pour  la  soustenir,  veu  que  elle  se  laissoyt  couler  par  moniens  et 
tomboyt  faulte  de  force.  Puis  soubdain  récuperoyt  ung  vigoureux 
poignet;  car,  ce  néantmoins,  elle  put,  ha-t-on  dict,  secouer  ses 
chordes  et  s’évader  enl’ecclise,  où,  en  remembrance  de  son  ancien 
mestier,  elle  grimpa  trez-agilement  ez  galeries  d’en  hault,  envolant 
comme  ung  oyseau  le  long  des  colonnettes  et  frizes  menues.  Elle 
alloyt  se  saulver  ez  toicts,  alors  que  ung  souldard  la  visa  de  son 
arbalestre  et  luy  planta  sa  flesche  dedans  la  cheville  du  pied. 
Maulgré  son  pied  demi-coupé,  la  paouvre  fille  courut  encores  par 
l’ecclise  lestement  sans  en  avoir  cure,  allant  sur  son  os  brisé, 
espandant  son  sang,  tant  grant  paour  elle  avoyt  des  flammes  du 
buscher.  Enfin  feut  prinse  et  liée,  et  gectée  en  ung  tombereau  et 
menée  au  buscher,  sans  que  aulcun  l’ait  depuis  entendue  crier.  Le 
conte  de  sa  course  dans  l’ecclise  aidoyt  le  menu  populaire  à  croire 
que  ce  feust  le  diable,  et  aulcuns  disoyent  que  elle  avoyt  volé  par 
les  aêrs.  Alors  que  le  bourreau  de  la  ville  la  gecta  dedans  le  feu,  elle 
feit  deux  ou  trois  saults  horribles  et  tomba  au  fund  des  flammes 
du  buscher,  qui  brusla  le  iour  et  la  nuict.  Lendemain  soir,  i’allay, 
veoir  s’il  demouroyt  quelque  chouse  de  ceste  gente  fille  si  doulce, 
si  aymante  ;  mais  ie  ne  trouvay  plus  qu’ung  paouvre  fragment  d’os 
stomachal,  en  lequel,  maulgré  ce  grant  feu,  estoyt  resté  quelque 
peu  d’humide,  et  que  aulcuns  disoyent  tressaillir  encores  comme 
femme  au  déduict.  le  ne  sçauroys,  mon  chier  fils,  dire  les  tristifi- 
cations  sans  nunibre  et  sans  égale  qui,  durant  environ  dix  ans, 
poisèrent  sur  moy.  Tousiours  estoys  record  de  ceste  ange  froissée 
par  de  meschans  hommes,  et  tousiours  en  voyoys  les  yeulx  pleins 
d'amour  ;  brief,  les  dons  supernaturels  de  ceste  enfant  naïfve 
êstoyeiit  brillans  iour  et  nuict  devant  moy  et  ie  prioys  pour  elle  en 

l’ecclise  où  elle  avoyt  esté  martyrisée.  Enfin,  ie  n’avoys  point  la 
force  ni  le  courai«'e  de  envisaiger,  sans  frémir,  le  grant pénitencier 
lehan  de  la  Hâve  qui  mourut  rongié  par  les  poux.  La  lèpre  feit 
iustice  du  baillif.  Le  feu  brusla  le  logiz,  et  la  femme  de  lehan,  et 


tous  ceulx  qui  mirent  la  main  en  ce  buscher  en  retirèrent  de  la 
flamme. 

Cecy,  mon  fils  bien-aymé,  l'eut  cause  de  mille  pensiers  que  l'ay 
mis  icy  par  escript  pour  estre  à  iainais  la  règle  de  conduite  en 
nostre  famille. 

le  quittay  le  service  de  l’Ecclise,  et  me  mariay  à  vostre  mère, 
de  laquelle  ie  receus  des  doulceurs  infinies,  et  avecques  elle  ie 
partageay  ma  vie,  mon  bien,  mon  aame  et  tout.  Aussy  feut-elle  de 


10, 


LES  CONTES  DROLATIQUES 
mon  advTS  en  ces  préceptes  suyvans.  A  scavoir  :  premièrement, 
pour  vivre  heureux,  besoing  est  de  demourer  loing  des  gens  d’Ec- 
clise,  les  honorer  beaucoup  sans  leur  bailler  licence  d’entrer  ez 
logiz,  non  plus  qu’à  tous  ceulx  qui,  par  droict,  iuste  ou  iniuste, 
sont  censez  estre  au-dessus  de  nous.  Deuxiesmement,  prendre 
ung  estât  modicque,  et  s’y  tenir,  sansiamais  vouloir  paroistre  aul- 
cunement  riche.  Avoir  soing  de  n’exciter  l’envie  de  personne,  ni 
férir  qui  que  ce  soit  en  aulcune  sorte,  pour  ce  que  besoing  est 
d’estre  fort  comme  ung  chesne  qui  tue  les  plantes  en  ses  pieds,  pour 
briser  les  testes  envieuses.  Encores  y  succomberoyt-on,  veu  que 
les  chesnes  humains  sont  espécialement  rares,  et  que  aulcun  Tour- 
nebousche  ne  doibt  se  flatter  d’en  estre  ung,  attendu  qu’il  sera 
d'ournebousche.  Troisiesmement,  ne  iamais  despendre  que  le  quart 
de  son  revenu,  taire  son  bien,  musser  sa  chevance,  ne  se  mettre 
en  aulcune  charge  ;  aller  en  l’ecclise  comme  les  aultres,  et  tousiours 
guarder  ses  pensiers  en  soy,  veu  que  alors  ils  sont  à  vous,  et  non 
a  d’aultres  qui  s’en  revestent,  s’en  font  des  chappes  et  les  tournent 
a  leur  guyse,  en  forme  de  calumnies.  Qualriesmernent,  tousiours 
demourer  en  la  condition  des  Tournebousche,  lesquels  sont  à 
présent  et  à  tousiours  drapiers.  Marier  ses  filles  à  bons  drapiers, 
envoyer  ses  garsons  estre  drapiers  en  d’aultres  villes  de  France, 
munis  de  ces  saiges  préceptes,  et  les  nourrir  en  l’honneur  de  la 
draperie,  sans  leur  laisser  aulcun  songe  ambitieux  en  l’esprit. 
Drapier  comme  ung  Tournebousche  doibt  estre  leur  gloire,  leurs 
armes,  leur  nom,  leur  devise,  leur  vie.  Ores,  estant  tousiours  dra¬ 
piers,  par  ainsy  seront  tousiours  les  Tournebousche,  incogneus,  et 
vivotteront  comme  de  bons  petits  insectes,  lesquels,  une  foys  logiez 
en  une  poultre,  font  leurs  trous  et  vont  en  toute  sécurité  iusques  au 
bout  de  leur  peloton  de  fil.  Cinquiesmement,  ne  iamais  parler  aultre 
languaige  que  le  languaige  de  la  draperie  ;  ne  point  disputer  de 
religion,  de  gouvernement.  Et,  encores  que  le  gouvernement  de 
l'Estat,  la  province,  la  religion  et  Dieu  virassent  ou  eussent  phan- 
taisie  de  aller  à  dextre  ou  à  senestre,  tousiours  en  qualité  de 
Tournebousche  demourer  en  son  drap.  Par  ainsy,  n’estant  aperceus 
d’aulcun  en  la  ville,  les  Tournebousche  vivront  en  calme  avecques 
leurs  petits  Tourncbouschons,  payant  bien  les  dixmes,  les  imposts 

et  tout  ce  qu’ils  seront  requis  de  donner  par  force,  soit  à  Dieu, 
soit  au  Roy,  à  la  ville  ou  à  la  paroësse,  avecques  lesquels  nefault 
oncques  se  desbattre.  Aussy,  besoing  est  de  réserver  le  patrimo¬ 
nial  threzor  pour  avoir  paix,  achepter  la  paix,  ne  iamais  rien 
debvoir,  avoir  du  grain  au  logiz,  et  se  rigoler  les  portes  et  les 
croisées  closes. 

Par  ainsy,  nul  n’aura  prinse  ez  Tournebousche,  ni  l’Es*^-^''  ni 


Elle  tomba  au  fund  des  flammes. 


l’Ecclise,  ni  les  seigneurs,  auxquels,  le  cas  échéant,  s'il  y  ha 
force,  vous  presterez  quelques  escuz  sans  iamais  nourrir  l’espc- 
rance  de  les  revoir,  ie  dis  les  escuz.  Ainsy  tous,  en  toute  saison, 
aymeront  les  Tournebousche.  Se  mocqueront  des  Tournebousche, 
gens  de  peu  ;  des  Tournebousches  à  petits  pieds  ;  des  Tournebous- 
ches  de  nul  entendement.  Laissez  dire  les  ignares.  Les  Tourne¬ 
bousche  ne  seront  ni  bruslez,  ni  pendus,  à  l’advantaige  du  Roy, 
de  l’Ecclise  ou  de  tous  aultres  ;  et  les  saiges  Tournebousche 
auront  secrettement  argent  en  leurs  fouillouzes  et  ioye  au  logiz, 
à  couvert  de  tout. 

Doncques,  mon  chier  tils,  suys  ces  adviz  de  médiocre  et  petite 
vie.  Maintiens  cecy  en  ta  famille,  comme  charte  de  province.  Que, 
toy  mourant,  ton  successeur  le  maintienne  comme  sacre  É/angile 

des  Tournebousche,  iusqu’à  ce  que  Dieu  ne  veuille  plus  qu’il  y 
ait  de  Tournebousche  en  ce  monde. 

Ceste  lettre  ha  esté  treuvée  lors  de  l'inventaire  faict  en  la  maison 
de  Françoys  Tournebousche^  seigneur  de  Veretz,  chancelier  de 
monseigneur  le  Daulphm,  et  condamné^  lors  de  la  rébellion  dudict 
seigneur  contre  le  Roy,  à  perdre  la  teste  et  veoir  tous  ses  biens 
con fisquez  par  arrest  du  parlement  de  Paris.  Ladicte  lettre  a  esté 
remise  au  gouverneur  de  Touraine  par  curiosité  d'histoire,  et 
loincte  aux  pièces  du  procez  en  V Archevesché  de  Tours,  par  moy 
Pierre  Gaultier,  eschevin,  président  des  Preudhommes. 

L’Autheur  ayant  achevé  les  transcriptions  et  deschifFraiges  de 
ces  parchemins  en  les  restituant  de  leur  languaige  estrange  en 
françoys,  le  donateur  d’iceulx  luy  ha  dict  que  la  rue  Chaulde  de 
Tours  estoyt,  suyvant  aulcuns,  ainsi  nommée  pour  ce  que  le  soleil 
y  demouroyt  plus  qu’en  tous  aultres  endroicts.  Mais,  maulgré 
ceste  version,  les  gens  de  hault  entendement  treuveront  en  la  voye 
chaulde  dudict  succube  la  vraye  cause  dudict  nom.  A  quoy  ac¬ 
quiesce  l’Autheur.  Cecy  nous  apprend  à  ne  point  faire  abus  de 
nostre  corps,  ains  à  en  uzer  saigement  en  veue  de  nostre  salut. 


Ocscôpcratice  d'Hmour 


En  le  temps  où  le  roy  Charles  huictiesnie  eut  la  phantaisie 
d’aorner  le  chasteau  d’Amboise,  vindrent  avecques  luy  aulcuns 
ouvriers  italians,  maistres  sculpteurs,  bons  peinctres  et  massons, 
ou  architectes,  lesquels  feirent  ez  galeries  de  beaulx  ouvraiges 
qui,  par  délaissement,  ont  esté  prou  guastez. 

Et  doncques,  la  Court  estoyt  lors  en  ce  plaisant  séiour,  et, 
comme  ung  chascun  sçayt,  le  bon  ieune  sire  aymoyt  moult  à  venir 
ces  gens  élaborer  leurs  inventions.  Estoyt  lors  parmy  ces  sieurs 

estrangiers  ung  F'iorentin  ayant  nom  messer  Angelo  Cappara, 
lequel  avoytung  grant  mérite,  faisoyt  des  scnlpteures  et  engraveures 
comme  pas  ung,  nonobstant  son  aage,  veu  que  aulcuns  s’esbaul- 
dissoyent  de  le  veoir  en  son  apvril  et  désià  si  sçavant.  De  faict,  à 
poine  frizotoyent  en  son  guernon  les  poils  qui  empreignent  ung 
homme  de  sa  maiesté  virile.  De  cettuy  Angelo  les  dames  estoyent 
vrayment  toutes  picquées,  pour  ce  que  il  estoyt  ioly  comme  ung 
rcsve,  mélancliolicque  comme  est  la  palumbe  seule  en  son  nid  par 
mort  du  compaignon.  Et  vécy  comme.  Cettuy  sculpteur  avoyt  le 
grant  mal  de  paouvreté,  qui  gehenne  la  vie  en  ses  mouvemens.  De 
laict,  il  vivoyt  durement,  mangiant  peu,  honteux  de  ne  rien  avoir, 
et  s'adonnoyt  à  ses  talens  par  grant  desespoir,  voulant,  à  toute 
i'orce,  gaigner  la  vie  oysive,  qui  est  la  plus  belle  de  toutes  pour 
ceulx  dont  l’aame  est  occupée.  Par  braverie,  le  Florentin  venoyt  à 
la  Court  guallamment  vestu  ;  puis,  par  grant  timidité  de  ieunesse 
et  de  male  heur,  n'osoyt  demander  ses  deniers  au  Roy,  qui,  le 
voyant  ainsy  vestu,  le  cuydoyt  bien  fourny  de  tout.  Courtizans, 
dames,  ung  chascun  souloyt  admirer  ses  beaux  ouvraiges  et  aussy 
le  faiseur  ;  mais  de  carolus,  nullement.  Tout,  et  les  dames  surtout, 
le  treuvant  riche  de  nature,  l’estimoyent  suffisamment  guarny  de 
sa  belle  ieunesse,  de  ses  longs  cheveulx  noirs,  yeulx  clairs,  et  ne 
songioyent  point  à  des  carolus  en  songiant  à  ces  chouses  et  au 
demourant.  De  faict,  elles  avoyent  grantement  raison,  veu  que  ces 
advantaiges  donnoyent  à  maint  braguard  de  la  Court  beaulx  do¬ 
maines,  carolus  et  tout. 

Maulgré  sa  semblance  de  ieunesse,  messer  Angelo  avoyt  vingt 
années  d’aage  et  n’estoyt  point  sot,  avoyt  ung  grant  cueur,  de 
belles  poésies  en  la  teste,  et  de  plus  estoyt  homme  de  haulte  ima¬ 
gination.  Mais  en  grant  humilité  en  luy-mesme,  et  comme  tous 
paouvres  et  souffreteux,  restoyt  esbahy  en  voyant  le  succez  des 
ignares.  Puis  se  cuydoyt  mal  fassonné  de  corps  ou  d’aame,  et 
guardoyt  en  luy-mesme  ses  pensiers  ;  iefaulx,  veu  que  il  lesdisoyt, 
en  ses  fresches  nuictées,  à  Pumbre,  à  Dieu,  au  diable,  à  tout.  Lors, 
se  lamentoyt  de  porter  ung  cueur  si  chauld,  que  sans  doubte  aul- 
cun,  les  femmes  s’en  garoyent  comme  d’ung  fer  rouge;  puis  se 
racontoyt  à  luy-mesme  en  quelle  ferveur  auroyt  une  belle  maistresse  ; 


Le  bourreau  de  la  ville  la  gecta  daiih  le  l'eu. 

en  quel  honneur  seroyt-elle  en  sa  vie  ;  en  quelle  fidélité  il  s’atta- 
cheroyt  à  elle  ;  de  quelle  affection  la  serviroyt  ;  en  quelle  estude 
auroyt  ses  commandemens  ;  de  quels  ieux  dissiperoyt  les  legiers 
nuages  de  sa  tristesse  mélancholicque  aux  iours  où  le  ciel  s’embru- 
neroyt.  Brief,  s’en  pourtrayctant  une  par  imagination  figuline,  il  se 
rouloyt  à  ses  pieds,  les  baisoyt,  amignottoyt,  caressoyt,  mangioyt, 
sugçoyt  aussi  réallement  que  ung  prisonnier  court  à  travers  champs, 
envoyant  les  prées  par  ung  trou.  Puis  luy  parloyt  à  l’attendrir; 
puis,  en  grant  perprinse,  la  serroyt  à  l’estoufFer,  la  violoyt  ung 
petit  maulgré  son  respect,  et  mordoyt  tout  en  son  lict,  de  raige, 
querant  ceste  dame  absente,  plein  de  couraige  à  luy  seul,  et  qui- 
nauld  lendemain  alors  qu’il  passoyt  une.  Néantmoins,  tout  flambant 
ie  ses  amours  phantasques,  il  tapoyt  de  rechief  sur  ses  figures 
marmorines  et  engravoyt  de  iolis  tettins  à  faire  venir  l’eaue  en  la 
bouche  de  ces  beaulx  fruicts  d’amour,  sans  compter  les  aultres 
chouses  qu’il  bomboyt,  amenuizoyt,  caressoyt  de  son  ciseau,  puri- 
fioyt  de  sa  lime  et  contournoyt  à  faire  comprendre  l’usage  parfaict 
de  ces  chouses  à  ung  cocquebin  et  le  décocquebiner  dans  le  iour 
Et  les  dames  souloyent  se  recognoistre  en  ces  beaultez,  et  de  messeï 
Gappara  toutes  s’encapparassonoyent.  Et  messer  Cappara  les 
frosloyt  de  l’oeil,  iurant  que,  le  iour  où  l’une  d’elles  luy  donneroyt 
son  doigt  à  baiser,  il  en  auroyt  tout. 

Entre  ces  dames  de  hault  lignaige,  une  s’enquit  ung  iour  de  ce 
gentil  Florentin  à  luy-mesme,  luy  demandant  pourquoy  se  faisoyt- 
il  si  farouche,  et  si  nulle  femme  de  la  Court  ne  le  sçauroyt  appri¬ 
voiser.  Puis  l’invita  gracieusement  à  venir  chez  elle  à  la  vesprée. 

Messer  Angelo  de  se  pertumer,  d’achepter  ung  manteau  develoux 
à  crepine  doublé  de  satin,  d’emprunter  à  ungamy  une  saye  àgrans 
manches,  pourpoinct  tailladé,  chausses  de  soye,  et  de  venir,  et  de 
monter  les  degrez  d’ung  pied  chauld,  respirant  l’espoir  à  plein 
gousier,  ne  saichant  que  faire  de  son  cueur,  qui  bondissoyt  et  sur- 
saultoyt  comme  chievre  ;  et,  pour  tout  dire  d’ung  coup,  ayant  par 
advance  de  l’amour  de  la  teste  aux  pieds  à  en  suer  dedans  le  dos. 

Faictes  estât  que  la  dame  estoyt  belle.  Ores,  messer  Cappara  le 
sçavoyt  d’aultant  mieulx  que,  en  son  mestier,  il  se  cognoissoyt  aux 
emmanchemens  des  bras,  lignes  du  coros,  secrettes  entourneures 

de  la  callipygie  et  aultres  mystères.  DoncL|ues,  ceste  dame  satis- 
faisoyt  aux  règles  espéciales  de  l’art,  oultre  que  elle  cstoyt  blanche 
et  mince,  avoyt  une  voix  à  remuer  la  vie  là  où  elle  est,  à  fourgon¬ 
ner  le  CLieur,  la  cervelle  et  le  reste;  brief,  elle  mettoyt  en  l’imagi¬ 
nation  les  délicieuses  imaiges  de  la  chouse,  sans  faire  mine  d'y 
songier,  ce  qui  est  le  propre  de  ces  damnés  femelles. 

Le  sculpteur  la  treuva  sise  ou  coin  du  feu,  dedans  une  haulte 
chaire,  et  vécy  la  dame  de  deviser  à  son  aise,  alors  que  messcr 
Angelo  n'osoyt  dire  aultre  françoys  que  oui  et  non,  ne  pouvoyt 


JMesseï  Cappara  en  sa  tristesse  mélancolique. 


rencontrer  aulcunes  paroles  en  son  gousier,  ne  aulcune  idée  en  sa 
cervelle,  et  se  seroyt  brisé  la  teste  en  la  cheminée,  si  n’avoyt  eu 
tant  d’heur  à  veoir  et  ouyr  sa  belle  maistresse,  qui  se  iouoyt  là 
comme  ung  mouscheron  en  ung  rais  de  soleil. 

Pour  ce  que,  obstantceste  muette  admiration,  tous  deux  demou- 
rèrent  iusques  au  mitan  de  la  nuict,  en  s’engluant  à  petits  pas 
dedans  les  voyes  fleuries  de  l’amour,  le  bon  sculpteur  s’en  alla 
bien  heureux.  Chemin  faisant,  il  conclud  à  part  luy  que,  si  une 
femme  noble  le  guardoyt  ung  peu  près  de  sa  iuppe,  durant 
quatre  heures  de  nuict,  il  ne  s’en  falloytpas  d’ung  festu  qu’elle  ne  le 
laissast  là  iusques  au  matin.  Ores,  tirant  de  ces  prémisses  plusieurs 
lolys  corollaires,  il  se  résolut  à  la  requérir  de  ce  que  vous  sçavez, 
comme  simple  femme.  Doncques,  il  se  délibéra  de  tout  tuer,  le 
mary,  la  femme  ou  luy,  faulte  de  filer  une  heure  de  ioye  à  l’ayde 

de  sa  quenouille.  De  falct,  il  s’esloyt  si  sérieusement  encliargié 
d’amour,  que  il  cuydoyt  la  vie  estre  uiig  faible  enieu  danslaparlie 
de  l'amour,  veu  que  ung  seul  iour  y  valoyt  mille  vies. 

Le  Florentin  tailla  sa  pierre  en  pensant  à  sa  soirée,  et,  par  ainsy, 
guasta  bien  des  nez  en  songiant  à  aultre  cliouse.  Voyant  ceste 
male  fasson,  il  laissa  l'ouvraige,  puis  se  perfuma  et  vint  gouster 
aux  gentils  proupos  de  sa  dame  avecques  espérance  de  les  faire 
tourner  en  actions.  Mais,  quand  il  feut  en  présence  de  sa  sou¬ 
veraine,  la  maiesté  féminine  feit  ses  rayonnemens,  etpaouvre  Cap- 
para,  si  tueur  en  la  rue,  se  moutonna  soubdain  en  voyant  sa  vic¬ 
time. 

Ce  néantmoins,  devers  l'heure  où  les  dezirs  s’entrechauffent,  il 


Messer  Angelo  n’osoyt  dire  aultre  frànçoys  que  oui  et  non 


se  estovt  coulé  presque  sur  la  dame  et  la  tenoyt  bien.  Il  avoyt 
marchandé  ung  baiser,  l’avoyt  prins,  bien  à  son  heur:  car,  quand 
clics  le  donnent,  les  dames  guardent  le  droict  de  retfuscr;  mais, 

alors  qu’elles  le  laissent  robber,  l’amoureux  peut  en  voler  mille. 
Cecy  est  la  raison  pour  laquelle  sont  accoustumées  toutes  de  se 
laisser  prendre.  Et  le  Florentin  en  avoyt  desrobbé  ung  bon  compte 
et  désià  les  chouses  s’entre- 
tiloyent  parfaictement,  alors 
que  la  dame,  qui  avoyt  mes- 
naigié  l’estoffe,  s’escria  ; 

—  Vécy  mon  mary! 

De  faict,  Monseigneur  re- 
venoyt  de  iouer  à  la  paulme  ; 
et  sculpteur  de  quitter  la 
place,  non  sans  recueillir  la 
riche  œillade  de  femme  inter¬ 
rompue  en  son  heur.  Cecy 
feut  toute  sa  chevance,  pitance 
et  resioussance  durant  ung 
mois,  veu  que,  sur  le  bord  de 
sa  ioye,  tousiours  venoyt  mondict  sieur  mary,  et  tousiours 
advenoyt  saigement  entre  ung  refFuz  net  et  ces  adoulcissemens 
dont  les  femmes  assaisonnent  leurs  refîuz;  menus  suffraiges  qui 
raniment  l’amour  et  le  rendent  plus  fort.  Et,  alors  que  sculpteur 
impatienté  commençoyt  vitement  dès  sa  venue  la  bataille  de  la 
iuppe,  à  ceste  fin  d’arriver  à  la  victoire  avant  le  mary,  auquel  sans 
double  ce  remue  mesnaige  prouffictoyt,  ma  iolie  dame,  voyant  ce 
dezir  escript  ez  yeulx  de  son  sculpteur,  entamoyt  querelles  et 
noises  sans  fin. 

D’abord,  elle  se  faisoyt  ialouse  à  faulx,  pour  s’entendre  dire  de 
bonnes  iniures  d'amour  ;  puis  apaisoyt  la  cholère  du  petit  par 
l’eaue  d’ung  baiser  ;  puis  prenoyt  la  parole  pour  ne  la  point 
quitter;  et  alloyt  disant  comme  quoy  son  amant  à  elle  debvoyt 
se  tenir  saige;  estre  à  ses  voulentez,  faulte  de  quoy  elle  ne 
sçauroyt  lui  donner  son  aame  et  sa  vie;  et  que  ce  estoyt  peu  de 
chouse  que  d'offrir  à  sa  maistresse  ung  dezir;  et  que  elle  estoyt 
plus  couraigeuse,  pour  ce  que,  aymant  plus,  elle  sacrifioyt  da- 
vantaige  ;  puis,  à  proupos,  vous  laschioyt  ung  «  Laissez  cela  !  » 
dict  d’un  air  de  royne.  Puis  elle  prenoyt  à  temps  ung  air  faschié 


Il  avüYt  demandi  un  baiser. 

pour respondre  aux  reprouches  de  Cappara  «  Si  vous  n’estes  comme 
ie  veulx  que  vous  soyez,  ie  ne  vous  aymeray  plus.  » 

Briet,  ung  peu  tard,  le  paouvre  Italian  veit  bien  que  ce  ne  estoyt 
point  ung  noble  amour,  ung  de  ceulx  qui  ne  mesurent  pas  la  ioye 
comme  ung  avare  ses  escuz,  et  que  enfin  ceste  dame  prenoyt  plaisir 


Il  priiit  avecques  luy  de  bons  compaignons. 


à  le  faire  saulter  sur  la  couverture  et  à  le  laisser  maistre  de  tout, 
pourveu  que  il  ne  touchiast  point  au  ioly  plessis  de  l’amour.  A  ce 
mestier,  le  Cappara  devint  furieux  à  tout  tuer,  et  print  avecques 
luy  de  bons  compaignons,  ses  amys,  auxquels  il  bailla  la  charge 
d’attaquer  le  mary  pendant  le  chemin  que  il  faisoyt  pour  venir  se 
concilier  en  son  logiz,  après  la  partie  de  paulme  du  Roy.  Luy  vint 
à  sa  dame  en  l’heure  accoustumce.  Quand  les  doulx  ieuxde  leur 
amour  feurent  en  bon  train,  lesquels  ieux  estoyent  baisers  bien 

desgustez,  cheveulx  bien  enroulez,  desrou¬ 
lez,  les  mains  mordues  de  raige,  les  au- 
reilles  aussy,  enfin  tout  le  traffic,  moins 
ceste  chouse  espéciale  que  les  bons  autheurs 
trouvent  abominable  avecques  raison,  vécy 
Florentin  de  dire  entre  deux  baisers  qui 
alloyent  ung  peu  loing  : 

—  Ma  mye,  m’aymez-vous  plus  que  tout? 

—  Oui!  feit-elle,  —  veu  que  les  paroles 
ne  leur  coustent  iamais  rien. 

—  Hé  bien,  repartit  l’amoureux,  soyez  toute  à  moy. 

—  Mais,  feit-elle,  mon  mary  va  venir. 

—  N’est-ce  que  cela? 

—  Oui. 

—  l’ay  des  amys  qui  l’arresteront  et  ne  le  laisseront  aller  que  si 
ie  mets  ung  flambeau  en  ceste  croisée.  Puis,  s'il  se  plainct  au  Roy, 
mes  amys  diront  que  ils  cuydoient  faire  le  tour  à  ung  des  nostres. 

—  Ha  !  mon  amy,  dit-elle,  laissez-moy  veoir  si  tout  est  bien 
léans  muet  et  concilié. 

Elle  se  leva  et  mit  la  lumière  à  la  croisée.  Ce  que  voyant,  messer 
Cappara  souffle  la  chandelle,  prend  son  espée,  et  se  plaçant  en 
face  de  ceste  femme  dont  il  cognent  le  mespris  et  l'aine  feslonne; 

—  le  ne  vous  tueray  pas,  madame,  feit-il  ;  mais  ie  vais  vous 
estafiler  le  visaige,  en  sorte  que  vous  ne  cocquetterez  plus  avec¬ 
ques  de  paouvres  ieunes  amoureux  dont  vous  iouez  la  vie  !  \"ous 
m’avez  truphé  honteusement,  et  n’estes  point  une  lemme  de  bien. 
Vous  sçaurez  que  ung  baiser  ne  se  peut  essuyer  iamais  en  la  vie 
d’ung  amant  de  cueur,  et  que  bouche  baisée  vault  le  reste.  Vous 
m’avez  rendu  la  vie  poisante  et  maulvaise  à  tousiours;  doneques, 
ie  veux  vous  faire  éternellement  songier  à  ma  mort,  que  vous  cau¬ 
sez.  Et,  de  faict,  vous  ne  vous  mirerez  oneques  en  vostre  mirouère 
sans  y  veoir  aussi  ma  face. 

Puis  il  leva  le  bras  et  feit  mouvoir  l’espée  pour  tollir  ung  bon 
morceau  de  ces  belles  ioues  fresches  en  lesquelles  il  y  avoyt  trace 
de  ses  baisers.  Lors  la  dame  luy  dit  qu’il  estoyt  ung  desloyal. 

—  Taisez-vous!  feit-il;  vous  m'avez  dict  que  vous  m’aymiez 

plus  que  tout.  Maintenant,  vous  dictes  aultre  chouse.  Vous  me  avez 
attiré  en  chaque  vesprée  ung  peu  plus  hault  dans  le  ciel,  vous  me 
gectez  d’un  coup  en  enfer,  et  vous  cuydez  que  vostre  iuppe  vous 
saulvera  de  la  cholère  d’un  amant?...  Non. 


—  Ha!  mon  Angelo,  ie  suis  à  toy  !  feit-elle,  esmerveiglée  de 
cet  homme  flambant  de  raige. 

Mais  luy,  se  tirant  à  trois  pas: 

—  Ha!  robbe  de  Court  et  maulvais  cueur,  tu  aymes  mieulx 
ton  visaige  que  ton  amant!  Tiens! 

Elle  blesmit  et  tendit  humblement  le  visaige,  car  elle  comprint 
que,  à  ceste  heure,  sa  faulseté  passée  faisoyt  tort  à  son  amour 
présent.  Puis,  d’ung  seul  coup,  Angelo  l’estafila,  quitta  la  maison 
et  vuyda  le  pays.  Le  mary  n’ayant  point  esté  inquiété  pour  cause 
de  ceste  lumière  qui  feut  veue  des  Florentins,  trouva  sa  femme 

sans  sa  loue  seiiestre;  mais  elle  ne  souffla  mot,  maulgré  la  dou¬ 
leur,  veu  que,  depuis  l’estafilade,  elle  aymoyt  son  Cappara  plus 
que  la  vie  et  tout.  Nonobstant  ce,  le  mary  voulut  sçavoir  d’où 
procedoyt  cette  blessure.  Ores,  nul  n’estant  venu,  fors  le  Floren¬ 
tin,  il  se  plaignit  au  Roy,  qui  feit  courir  sus  à  son  ouvrier  et  com¬ 
manda  de  le  pendre,  ce  qui  feut  faict  à  Bloys.  Le  iour  de  la 
pendaison,  une  dame  noble  eut  envie  de  saulver  cet  homme  de 
couraige,  qu’elle  cuydoyt  estre  nng  amant  de  bonne  trempe  ; 
elle  pria  le  Roy  de  le  luy  accorder,  ce  qu’il  feit  voulentiers.  Mais 
Cappara  se  déclaira  de  tout  poinct  acquis  à  sa  dame,  dont  il  ne 
pouvoyt  chasser  le  soubvenir,  se  feit  religieux,  devint  cardinal, 
grant  sçavant,  et  souloyt  dire,  en  ses  vieulx  iours.  que  il  avoyt 
vescu  par  la  reraembrance  des  ioyes  prinses  en  ces  paouvres 
heures  souffreteuses  où  il  estoyt  à  la  fois  trez-bien  et  trez-mal 
traicté  de  sa  dame.  Il  y  ha  des  autheurs  qui  disent  que  du  depuis 
il  alla  plus  loing  que  la  iuppe  avecques  sa  dame,  dont  la  ioue  se 
refeit;  mais  ie  ne  sçauroys  croire  à  cecy,  veu  que  ce  estoyt  ung 
homme  de  cueur  qui  avoyt  haulte  imagination  des  sainctes  délices 
de  l’amour. 

Cecy  ne  nous  enseigne  rien  de  bon,  si  ce  n’est  que  il  y  ha  dans  la 
vie  de  maulvaises  rencontres,  veu  que  ce  Conte  est  vray  de  tout 
poinct.  Si,  en  d’aultres  endroits,  l’Autheur  avoyt,  par  cas  fortuit, 
oultrepassé  le  vray,  cettuy  luy  vauldra  des  indulgences  près  des 
amoureux  conclaves. 


épilogue 


:  Encoresqueceseciind  Dixain  aiten  son  frontispice  inscription  qui 
le  dise  parachevé  en  ung  temps  de  neige  et  de  froideure,  il  vient 
au  ioly  mois  de  iuin,  où  tout  est  verd,  pour  ce  que  la  paouvre 
muse  de  laquelle  l’Autheur  est  subiect  ha  eu  plus  de  caprices  que 
n’en  ha  l’amour  phantasque  d’une  royne,  et  ha  mystérieusement 
voulu  gecter  son  fruict  parmi  les  fleurs.  Nul  ne  peut  se  vanter 
d’estre  maislre  de  ceste  phée.  Tantost,  alors  que  ung  grave  pen- 
sier  occupe  l’esperit  et  griphe  la  cervelle,  vécy  la  garse  rieuse  qui 
desbagOLile  ses  gentils  proupos  en  l’aureille,  chatouille  avecques 
ses  plumes  les  lèvres  de  l’Autheur,  mène  ses  sarabandes,  et  faict 
son  tapaige  dans  la  maison.  Si  par  cas  fortuit  l’escripturier  aban¬ 
donne  la  Science  pour  noiser,  luy  dict  :  «  Attends,  ma  mye,  i’y 
vaisi  »  et  se  lève  en  grant  haste  pour  iouer  en  la  compaignie  de 
ceste  folle,  plus  de  garse  !  Elle  est  rentrée  en  son  trou,  s'y  musse, 
s’y  roule  et  geint.  Prenez  baston  à  feu,  baston  d’ecclise,  baston 
rusticque,  baston  de  dames,  levez-les,  frappez  la  garse,  et  dictes- 
luy  mille  iniures,  elle  geint.  Despouillez-la,  elle  geint.  Caressez-la, 
mignottez-la,  elle  geint.  Baisez-la,  dictes-luy  :  «  Hé  !  mignonne  !  » 
elle  geint.  Tantost  elle  ha  froid,  tantost  elle  va  mourir;  adieu 
l’amour,  adieu  les  rires,  adieu  la  ioye,  adieu  les  bons  contes  ! 
Menez  bien  le  deuil  de  sa  mort,  plourez-la,  cuydez-la  morte,  gei¬ 
gnez.  Alors,  elle  lève  la  teste,  s’esclaffe  de  rire,  déployé  ses  aësles 
blanches,  revoie  on  ne  sçait  où,  tournoyé  en  l’aër,  capriole,  mons¬ 
tre  sa  queue  diabolicque,  ses  tettins  de  femme,  ses  reins  forts, 
son  visaige  d’ange,  secoue  sa  chevelure  perfumée,  se  roule 
aux  rais  du  soleil,  reluit  en  toute  beaulté,  change  de  couleurs 
comme  la  gorge  des  columbes,  rit  à  en  plourer,  gecte  les  larmes 
de  ses  yeulx  en  la  mer,  où  les  pescheurs  les  trouvent  trans¬ 
muées  en  iolies  perles  qui  viennent  aorner  le  front  des  roynes, 
enfin  faict  mille  tourdions  comme  ung  ieune  cheval  eschappé. 

laissant  veoir  sa  croupe  vierge  et  des  chouses  si  gentilles,  qu’à  la 
seule  veue  d'icelles  ung  pape  se  damneroyt.  Durant  ce  remue- 
mesnaige  delà  beste  indomptée,  il  se  rencontre  des  ignares  et  des 
bourgeoysqui  disent  au  paouvre  poëte  ;  «  Où  estvostre  monture? 
Où  est  vostre  Dixain?  Vous  estes  ung  pronosticqueur  payen.  Oui, 
vous  estes  cogneu  !  vous  allez  aux  nopces  et  ne  faictes  rien  entre 
vos  repas.  Où  est  l’ouvraige?  » 

Encores  que  de  mon  naturel  ie  sois  amy  de  ladoulceur,  ie  voul- 
droys  veoir  ung  de  ces  gens  bardé  d’ung  pal  de  Turquie  et  leur 
dire  d’aller  en  ceste  équipaige  à  la  chasse  aux  connilz. 

Cy  fine  le  deuxiesme  Dixain.  Veuille  le  diable  le  poulser  de  scs 
cornes,  et  il  sera  bien  receu  de  la  chrcstienté  rieuse. 


CROISlèjMS  DIXHIjV 


prologue 

Aulciins  ont  interrogué  l’Autheur  sur  ce  que  il  y  avoyt  tant  de 
raige  à  ces  Dixains,  que  nul  an  ne  pouvoyt  escheoir  sans  que  il  en 
eust  dict  sa  râtelée,  et  la  raison  de  ce,  et  pour  quoy  tinalement 
escripre  des  virgules  entremeslées  de  maulvaises  syllabes  aux¬ 
quelles  refrongnoyent  publicquement  les  dames,  puis  mille  aultres 
bogues  vuydes  !  L’Autheur  declaire  que  ces  proditoires  paroles, 
semées  comme  pierres  en  sa  voye,  l’ont  touchié  dans  le  plus  pro- 
fund  du  CLieur,  et  il  cognoist  sufiisamment  son  debvoir  pour  ne 
point  faillir  de  bailler  à  son  espéciale  audience,  en  ce  Prologue, 
aulcuns  arraisonnemens  aultres  que  les  precedens,  pour  ce  que 
besomg  est  de  tousiours  arraisonner  les  enfans  iusques  à  ce  que 
ils  soyent  grandelets,  conçoivent  les  chouscs  et  se  taisent,  et  que 

il  veoit  bien  des  raechans  garsons  en  ce  numbre  inüny  de  gens 
criards,  lesquels  ignorent  à  plaisir  ce  dont  il  s’en  va  dans  ces 
Dixains.  En  prime  abord,  saichez  que,  si  aulcunes  vertueuses 
dames,  ie  dis  vertueuses  pour  ce  que  les  truandes  ou  femmes  de 
petit  pied  ne  lisent  point  ces  feuillets,  aymant  mieulr  en  faire  de 
inedicts,  tandis  que,  au  rebours,  les  dames  ou  bourgeoyses  à  doubles 
paires  de  manches,  pleines  de  religion,  estant  desgoustées  sans 
doubte  aulcLin  de  ce  dont  s’agit,  les  lisent  pieusement  pour  con¬ 
tenter  le  malin  esperit,  et  par  ainsy  se  tiennent  saiges.  Entendez- 
vous,  mes  bons  vendangeurs  de  cornes  ?  Mieulx  vaut  estre  coux 
par  le  conte  d’ung  livre  que  coux  par  l’histoire  d’ung  gentilhomme. 
Vous  y  gaignez  le  desguast,  paouvres  braguards,  oultre  que 
souvent  vostre  dame  enamourée  s’en  prend  à  vostre  mercerie  des 
fecunds  triballemens  esmeus  en  icelle  par  le  présent  livre.  Et  par 
ainsy  ces  Dixains  adiouxtent  de  belles  graines  à  la  gesine  du  pays 
et  le  maintiennent  en  ioye,  honneur  et  santé.  le  dis  ioye,  pour  ce 
que  vous  en  prenez  moult  en  ces  Contes.  le  dis  honneur,  pour  ce 
que  vous  saulvez  vostre  nid  des  griphes  de  ce  démon,  tousiours 
ieune,  nommé  Kockuaige  en  langue  celtique,  le  dis  santé,  pour  ce 
que  ce  livre  incite  à  la  chousette  prescripte  par  l’Ecclise  de  Salerne 
soubz  poine  de  pléthore  cérébrale.  Treuvez  prouffîcts  pareils  aux 
aultres  cayers  noircis  typographicquement.  Ha  !  ha  !  où  sont  les 
livres  qui  font  desenfans?  Cherchez,  point.  Aiiis  vous  rencontrerez 
par  razières  enfans  faisant  des  livres  dont  est  conceu  force  ennuy. 
le  reprends  la  phrase.  Doncques  saichez  que,  si  aulcunes  dames 
vertueuses  de  nature,  cocquardes  en  esperit,  se  livrent  publicque- 
ment  à  des  querimonies  au  subiect  de  ces  Dixains,  ung  numbre 
assez  plaisant  d’icelles,  loing  de  semondre  l’Autheur,  advouentque 
elles  l’ayment  bien  fort,  l’estiment  vaillant  homme,  digne  d’estre 
moyne  en  l’abbaye  de  Thelesme,  et  que,  pour  autant  de  raisons 
que  il  y  a  d’estoilles  aux  cieulx,  il  ne  quitte  la  fluste  à  bec  avecques 
laquelle  il  déduict  ces  dessus  dicts  Contes,  ains  se  laisse  blasmer, 
aille  tousiours  à  ses  fins,  veu  que  la  noble  France  est  une  femelle 
qui  se  refuse  à  ce  que  vous  sçavez,  criant,  se  tordant,  disant  :  «  Non, 
non,  iamais  !  Hé!  monsieur,  que  allez-vous  faire  ?  le  ne  sçaurois, 
vous  me  guasteriez.  »  Puis,  alors  que  le  Dixainest  faict  et  parfaict 

en  toute  gentillesse,  reprend  :  «  Hé  !  mon  maistre,  y  en  aura-t-il 
encores  d’aultres?  »  Comptez  en-da  l’Autheur  pour  ung  bon  com- 
paignon,  qui  ne  s’effarouche  mie  des  crys,  pleurs  et  tortillemens 
de  la  dame  que  vous  nommez  Gloire,  Mode  ou  Faveur  publicque, 
veu  que  il  le  sçayt  trez-pute  et  de  nature  às’accommoder  d’ung  beau 
viol.  Il  sçayt  qu’en  France  son  cry  de  guerre  est  :  Mont  loye  !  Un 
beau  cry,  cuydez-le;  mais  que  aulcuns  escripturiers  ont  défiguré  et 
qui  signifie  :  La  ioye  n’est  pas  à  terre,  elle  est  là  :  faictes  vivement, 
sinon  adieu  !  L’Autheur  tient  ceste  signifiance  de  Rabelais,  qui  la 
luy  ha  dicte.  Si  vous  fouilletez  l’histoire,  la  France  ha-t-elle  iamais 
soufflé  mot  alors  que  elle  estoyt  ioyeulsement  montée,  bravement 
montée,  raigeusement  montée,  esraument  montée  ?  Elle  est  furieuse 
à  tout  et  se  plaist  aux  chevaulchées  par-dessus  le  boire.  Hein  !  ne 
voyez-vous  point  que  ces  Di.xains  sont  françoys  par  la  ioye,  fran- 
çoys  par  la  chevaulchée,  françoys  devant,  françoys  derrière,  fran¬ 
çoys  partout?  Arrière  doncques,  mastins  !  Sonnez  les  musicques  ! 
silence,  cagots  !  Advancez,  messieurs  lès  ribaulds  !  Mes  mignons 
paiges,  baillez  vostre  doulce  main  en  la  main  des  dames,  et  grattez- 
les  au  mitan  ;  ie  dis  la  main  !  Ha  !  ha!  cecy  sont  raisons  ronflantes 
et  peripatheticiennes,  ou  l’Autheur  ne  se  cognoist  point  en  ronfle- 
mens  ne  aristotélisme.  Il  ha  pour  luy  l’escu  de  France,  l’oriflamme 
du  Roy  et  monsieur  sainct  Denys,  lequel  estant  sans  teste  ha  dict; 
«  Monte-Ma-Ioye.  »  Direz-vous,  quadrupèdes,  que  cettuy  mot  est 
faulx?  Non.  Il  ha  esté  certes  bien  ouy  par  plusieurs  dans  le  temps  ; 
mais,  en  ces  iours  de  profunde  misère,  vous  ne  croyez  plus  à  rien 
des  bons  religieux  ! 

L’Autheur  n’ha  pas  tout  dict.  Doncques  saichez,  vous  tous  qui 
lisez  ces  Di.xains  des  yeulx  et  des  mains,  les  sentez  par  la  teste 
seulement  et  les  aymez  pour  la  ioye  que  ils  donnent  et  qui  vous 
monte  au  cueur,  saichez  que  l’Autheur,  ayant,  en  la  male  heure, 
esguaré  sa  coignée,  id  est,  son  héritaige,  qui  ne  se  est  plus  retreuvé, 
se  veit  desnué  de  tout  poinct.  Lors,  il  cria  en  la  manière  du  bus- 
cheron,  dans  le  prologue  du  livre  de  son  chier  maistre  Rabelais, 
à  ceste  fin  de  se  faire  ouyr  par  le  gentilhomme  d’en  hault,  suzerain 
de  toutes  chouses,  et  en  obtenir  quelque  autre  coignée.  Ce  dict 
Trez-Hault,  encores  occupé  avecques  les  congrès  du  temps,  luy 

feit  gecter  par  Mercure  ung  escriptoire  à  double  godet,  sur  lequel 
estoyent  engravées,  en  f'asson  de  devise,  ces  trois  lettres;  Aye. 
Lors,  le  paouvre  enfant,  ne  percevant  aulcun  aultre  secours,  eut 
grant  cure  de  remuer  ce  dict  galimart,  en  chercher  le  sens  abscons, 
en  commenter  les  mystérieuses  paroles  et  leur  treuver  une  aame. 
Ores,  veit  en  prime  abord  que  Dieu  estoyt  poly,  comme  ung  grant 


Doncques  arrière,  mastins! 

seigneur  que  il  est,  pour  ce  que  il  ha  le  monde  et  ne  relève  de 
personne.  Mais,  veu  que,  en  se  remémorant  les  chouses.de  sa  ieu- 
nesse,  il  n’y  rencontroyt  nulle  guallanterie  faicte  à  Dieu,  l’Autheur 
estoyt  en  double  sur  ceste  civilité  creuse,  et  songioyt  moult,  sans 
tirer  aulcune  réaile  chevance  de  cet  outil  céleste.  Lors,  force  de 
tourner,  retourner  ce  dict  escriptoire,  l’estudier,  le  veoir,  l’emplir, 
le  VLiyder,  le  taper  en  fasson  interroguative,  le  faire  net,  le  mettre 
droict,  le  mestre  de  costé,  le  bouter  à  contre-sens,  il  lut  à  contrefîl: 
Eva.  Que  est  Eva,  sinon  toutes  les  femmes  en  une  seule  ?  Doncques 
par  la  voix  divine  estoyt  dict  à  l’Autheur  :  «  Pense  à  la  femme  ;  la 
femme  guarrira  ta  playe,  bouchera  le  vuyde  de  ta  gibessière  ;  la 
femme  est  ton  bien  :  n’aye  qu’une  femme  ;  habille  et  deshabille, 
do’-elotte  ceste  femme  ;  debitte  la  femme  ;  la  femme  est  tout,  la 
femme  ha  son  galimart,  puise  en  ce  galimart  sans  fund  ;  la  femme 

aymc  l'amour,  fais-luy  l’amour  avecques  le  galimart  ;  seulement, 
chatouille  ses  phantaisies  et  pourtrais-luy  ioyeulsement  les  mille 
pourtraictures  de  l’amour  en  ses  millions  de  gentilles  fassons  ;  la 
femme  est  généreuse,  et  toutes  pour  une,  une  pour  toutes,  soldera 
le  peinctre  et  fournira  le  plumaige  du  pinceau.  Enfin,  équivocque 
sur  ce  qui  escript  là:  Ave,  salue  ;  Eva,  la  femme.  Ou  bien  :  Eva, 
la  femme;  ave,  salue,  ou  saulve.  Eh!  oui,  elle  faict  et  deffaict. 
Doneques,  à  moy  le  galimart!  Que  ayme  le  plus  la  femme?  que 
veult  la  femme?  toutes  les  chouses  espéciales  de  l’amour,  et  ha 
raison  la  femme.  Enfanter,  produire,  est  imitation  de  nature,  qui 
tousiours  est  en  gesine  !  Doneques  à  moy  la  femme  !  à  moy  Eva  !  » 
Sur  ce,  l’Autheur  se  print  à  puiser  en  ce  fecund  galimart  où  estoyt 
une  purée  cérébrale,  concoctionnée  par  les  vertus  d’en  hault,  en 
tasson  talismanicque.  D’ung  godet  sourdoyent  chouses  graves  qui 
s’escripvoyent  en  encre  brune  ;  et  de  l’aultre,  chouses  frétillantes 
qui  rubricquoyent  ioyeulsement  les  feuillets  du  cayer.  Paouvre 
Autheur  ha  souvent,  faulte  de  cure,  meslangé  les  encres,  ores  cy, 
ores  là.  Mais,  dès  que  les  lourdes  phrases  ardues  à  rabotter,  ver¬ 
nir  et  polir,  de  quelque  ouvraige  au  goust  du  iour  estoyent  para¬ 
chevées,  l’Autheur,  curieux  de  s’esbattre,  maulgré  le  peu  d’encre 
rieuse  qui  est  au  godet  senestre,  en  robboyt  ardemment  aulcune 
plumée  avecques  mille  délices.  Ces  dictes  plumées  sont,  vère,  ces 
dessus  dicts  Contes  drolatiques  dont  l’authorité  ne  peut  estre  soup¬ 
çonnée,  pour  ce  que  elle  est  escoulée  de  source  divine,  ainsy  que 
il  appert  de  ce  naïf  adveu  de  l’Autheur. 

Aulcunes  maulvaises  gens  crieront  encores  dececy.  Mais  treuvez 
ung  tronsson  d’homme  parfaictement  content  sur  ceste  miette  de 
boue.  Est-ce  pas  une  honte?  En  cecy  l’Autheur  se  est  saigement 
comporté  à  l’instar  de  Dieu.  Et  il  le  prouve  par  atqui.  Oyez,  est-il 
point  démonstré  en  toute  claireté  aux  sçavans  que  le  souverain 
Seigneur  des  mondes  ha  faict  ung  numbre  infiny  de  machines  lour¬ 
des,  poisantes,  graves,  à  grosses  roues,  grans  chaisnes,  terribles 
detentes,  et  affreux  tournoyemens  complicquez  de  vis  et  de  poids 
en  la  fasson  des  tourne-broches,  mais  aussy  se  est  diverty  en  de 
petites  mignonneries  et  chouses  grotesques,  legieres  comme  le  vent  ; 
que  il  ha  faict  encores  créations  naïfves  et  plaisantes  dont  vous 

nez,  les  voyant?  Est-ce  pas  vray  ?  Doncques,  en  toute  oeuvre  con- 
centricque,  comme  est  la  trez-spacieuse  bastisse  emprinse  par 
l’Autheur,  besoing  est,  pour  se  modeler  sur  les  lois  de  ce  dessus 
dict  Seigneur,  de  fassonner  aulcunes  fleurs  mignonnes,  plaisans 
insectes,  beaulx  draccons  bien  tortillez,  imbricquez,  supercoulorez, 
voire  mesmes  dorez,  encores  que  l’or  luy  fault  souvent,  et  les  gecter 
aux  pieds  de  ses  monts  neigeux,  piles  de  roches  et  aultres  sour¬ 
cilleuses  philosophies,  longs  et  terribles  ouvraiges,  columnades 


marmorines,  vrays  pensiers  sculptez  en  porphyre.  Ha  ça  !  bestes 
immundes  qui  honnissez  et  répudiez  les  tugues,  phantaisies,  con- 
trepeteries,  musicques  et  roulades  de  la  iolie  Muse  drolatique,  ne 
rongerez-vous  pas  vos  griphes,  pour  ne  plus  escorchier  sa  peau 
blanche,  azurée  de  veines,  ses  reins  amoureux,  ses  flancs  de  toute 
élégance,  ses  pieds  qui  restent  saigement  au  lict,  son  visaige  de 
satin,  ses  formes  lustrées,  son cueur  sans  fiel?  Ha  !  testes  choppes, 
que  direz-vous  en  voyant  cy  que  ceste  bonne  fille  est  yssue  du 
cueur  de  la  France,  concorde  aux  natures  de  la  femme,  ha  esté 
saluée  d’ung  Ave  gentil  par  les  anges,  en  la  personne  du  donateur 
Mercure,  et  finablement  est  la  plus  claire  quintessence  de  1  Art?  En 
ceste  œuvre  se  rencontrent  nécessité,  vertu,  phantaisie,  vœu  de 


i;3  LES  CONTES  DROLATIQUES 

l'erame,  vœu  d’ung  pantagrueliste  quarre,  il  y  ha  tout.  Taisez-vous, 
Testez  l’Autheur,  et  laissez  son  galimart  à  double  godet  doter  la 
Gaye  Science  des  cent  glorieu.x  Contes  drolatiques. 

Doncques  arrière,  mastins!  Sonnez  les  musicques!  Silence, 
cagots  !  Hors  d’icy  les  ignares!  Advancez,  messieurs  les  ribaulds! 
Mes  mignons  paiges,  baillez  votre  doulce  main  aux  dames,  et  grat- 
tez-la-leurau  mitan,  de  la  gentille  fasson,  en  leur  disant.  «Lisezpour 
rire.  »  Après,  vous  leur  direz  quelque  autre  mot  plus  plaisant, 
pour  les  Taire  éclater,  veu  que,  quand  sont  rieuses,  elles  ont  les 
lèvres  descloses  et  sont  de  petite  résistance  à  l’amour. 

Escript  à  Genève  en  1  hostel  de  VArcq,  aux  Eaux.  Febvrier  1834. 


Environ  les  premières  années  du  treiziesme  siècle  après  la  venue 
de  nostre  divin  Saulveur,  advint  en  la  cité  de  Paris  une  adventure 
amoureuse,  parle  faict  d’ung  homme  de  Tours,  de  laquelle  s’esto- 
mira  la  ville  et  aussy  la  court  du  Roy.  Quant  au  clergié,  vous 
verr'^z,  par  ce  qui  sera  cy-dessoubz  dict,  la  part  qu’il  en  eut  en 
cesve  histoire,  dont  par  luy  feut  conservé  le  tesmoingnaige. 

Ce  dict  homme,  appelé  le  Tourangeau  par  les  gens  du  menu, 
pour  ce  qu’il  avoyt  prins  naissance  en  nostre  ioyeulse  Touraine, 
estoyt  en  son  vray  nom  dict  Anseau.  En  ses  vieux  iours,  ce  bon 
homme  retourna  en  son  pays  et  feut  maire  de  Sainct-Martin, 
suyvant  la  Chronicque  de  l’abbaye  et  de  la  ville  ;  mais  à  Paris 
estoyt  ung  noble  orphebvre.  Ores  doncques,  en  son  prime  aage, 
par  sa  grant  lionnesteté,  ses  labeurs  ou  ault  rement,  devint  bour- 
geoys  de  Paris  et  subiect  du  Roy,  dont  il  achepta  la  protection, 
suyvant  l’usaige  de  cettuy  temps.  Il  avoyt  une  mais  on  par  luy  bastie 
hors  de  toute  censive,  prouche  l’ecclise  Sainc-Leu,  en  lame  Sainct- 
Denys,  où  sa  forge  estoyt  bien  cogneue  de  ceulx  qui  cherchoyent 
les  beaulx  ioyaulx.  Encores  que  ce  feust  ung  Tourangeau  et  que 
il  eust  delà  vie  à  revendre,  il  estoyt  demouré  saige  comme  ung  vray 
sainct,  nonobstant  les  blandices  de  ceste  ville,  et  avoyt  effeuillé 
les  iours  de  sa  verde  saison  sans  avoir  oncques  laissé  traisner  ses 
chausses  en  ung  clappier.  Beaucoup  diront  que  cecy  passe  les 
facultez  de  croire  que  Dieu  a  mises  en  nous  pour  ayder  à  la  foy 
deue  aux  mystères  de  la  saincte  religion;  aussy  besoing  est-il  de 
démonstrer  abundamment  la  cause  absconse  de  ceste  chasteté  d’or- 
phebvre.  Et  d’abord  prenez  que  il  estoyt  venu  de  son  pied  en  la 
ville  ;  paouvre  plus  que  lob,  au  dire  des  vieulx  compaignons,  et 
que,  à  l’encontre  des  gens  de  nostre  pays,  lesquels  n’ont  que  ung 
prime  teu,  il  avoyt  ung  charactère  de  métail,  et  persistoyt  en  ses 
voyes  comme  une  vengeance  de  moyne.  Ouvrier,  tousiours  labo- 
royt;  devenu  maistre,  laboroyt  encores;  tousiours  apprenoyt 
secrets  nouveaulx,  cherchoyt  nouvelles  receptes,  et,  en  cherchant, 
rencontroyt  des  inventions  de  toute  sorte.  Les  passans  attardez, 
gens  de  guette  ou  maulvais  garsons,  voyoyent  tousiours  une  saige 
lampe  allumée  à  travers  les  croisées  de  l’orphebvre,  etbon  orphevre 
tappant,  sculptant,  rongnant,  cizaillant,  limant,  tocquant,  en  com- 
paignie  de  aulcun  apprentif,  portes  closes,  aureilles  ouvertes.  La 
misère  engendra  le  labeur,  le  labeur  engendra  sa  notable  saigesse, 
et  la  saigesse  engendra  de  grans  biens.  Entendez  cecy,  enfans  de 
Gain,  qui  mangez  des  doublons  et  pissez  de  l’eaue!  Si  le  bon 
orphebvre  avoyt  en  luy-mesme  de  ces  phantasques  dezirs,  qui,  de 
cy,  de  là,  tenaillent  ung  paouvre  homme  seul,  quand  le  diable 

faict  mine  de  l’emporter,  sur  ung  signe  de  croix,  le  Tourangeau 
rebattoyt  son  métail,  attyroyt  les  esperits  séditieux  à  sa  cervelle 
en  se  bendant  à  faire  des  délicatesses  délicieuses,  mignonnes 
engraveures,  figurines  d’or,  belles  formes  d’argent  avecques  les¬ 
quelles  il  rafreschissoyt  la  cholère  de  sa  Vénus.  Adiouxtez  à  ces 
chouses  que  ce  Tourangeau  estoyt  homme  à  simples  semelles,  de 
naît  entendement,  craignant  Dieu  d’abord,  puis  les  voleurs,  les  sei¬ 
gneurs  après,  le  tumulte  pardessus  tout.  Quoique  il  eust  deux 


mains,  iamais  ne  laisoyt  que  une  seule  chouse.  11  avoyt  ung  parler 
doux  comme  est  celly  d’une  espousée  avant  les  nopces.  Encores 
que  le  clergié,  les  gens  d’armes  et  aultres  ne  le  réputassent  point 
sçavant,  il  sçavoit  bien  le  latin  de  sa  mère  et  le  parloyt  correc¬ 
tement,  sans  se  faire  prier.  Subsécutivement  ceux  de  Paris  luy 
avoyent  apprins  à  marcher  droict,  à  ne  point  battre  les  buissons 
pour  aultruy,  à  mesurer  ses  passions  à  l’aulne  de  ses  revenus,  à  ne 
bailler  à  personne  licence  de  luy  prendre  de  son  cuir  pour  se  taire 
des  cordons,  à  veigler  au  grain,  à  ne  point  se  fier  aux  dessus  de 
boëte,  ne  point  dire  ce  que  il  faisoyt  et  faire  ce  que  il  disoyt,  à 
ne  laisser  cheoir  que  de  l’eaue,  avoir  plus  de  mémoëre  que  n’en 
ont  habituellement  les  mousches,  à  guarder  sa  poine  pour  luy  seul 
et  aussy  son  escarcelle,  à  ne  point  s’occuper  des  nuées  par  les 
rues,  et  vendre  ses  ioyaulx  plus  chier  que  ils  ne  luy  coustoyent  ; 
toutes  chouses  dont  la  saige  observance  luy  donnoyt  autant  de 

sapience  que  besoing  estoyt  pour  vendre  à  son  aise  et  conten¬ 
tement.  Ainsy  faisoyt-il,  sans  gehenner  personne.  Et,  advisant  ce 
bon  petit  homme  en  son  privé,  beaucoup  disoyent  le  voyant: 
«  Par  ma  foy  !  ie  vouldroys  estre  cettuy  orphebvre,  '  encores  que 
l'on  m’obligeast  à  botter  iusques  au  genoil  les  crottes  de  Paris 
durant  une  centaine  d’années.  »  Autant  auro5't  valu  soubhaiter 
estre  roy  de  France,  pour  ce  que  l’orphebvre  avoyt  des  bras 
quarrez,  nerveux,  poilus,  et  si  merveilleusement  durs,  que,  alors 

que  il  serroyt  les  poings,  des 
tenailles  manouvrées  par  le 
plus  rude  compaignon  ne  luy 
eussent  ouvert  la  main.  Comp¬ 
tez  que  ce  que  il  tenoyt  estoyt 
bien  à  luy.  De  plus,  avoyt  des 
dents  à  maschier  du  fer,  ung 
estomach  à  le  dissouldre,  une 
fressure  à  le  digérer,  ung 
sphincter  à  l’expectorer  sans 
deschireure,  puis  des  espaules 
à  soustenir  le  monde,  à  l’in¬ 
star  de  ce  seigneur  payen  au¬ 
quel  estoyt  iadis  commis  ce 
seing  et  que  la  venue  de  lésus-Christ  en  ha,  bien  à  temps, 
deschargié.  Ce  estoyt,  à  vray  dire,  ung  de  ces  hommes  faicts 
d’un  seul  coup,  et  qui  sont  meilleurs,  veu  que  ceulx  auxquels 
besoing  est  de  retouchier  ne  valent  rien  ainsy  rapiécez  et  bastis 
en  plusieurs  foys.  Brief,  maistre  Anseau  estoyt  un  inasle  tainct 
en  graine,  à  visaige  de  lion  et  soubz  les  sourcilz  duquel  sour- 
doyt  ung  resguard  à  fondre  l’or,  si  le  feu  de  sa  forge  luy  avoyt 
laict  delïault;  mais  une  eaue  limpide  mise  en  ses  yeulx  parle  Mo¬ 
dérateur  de  toute  chouse  tempéroyt  ceste  grant  ardeur  ;  sans  quoy, 
il  eust  tout  bruslé.  Estoyt-ce  point  un  fier  morceau  d’homme  ? 

Sur  l’eschantillon  de  ses  vertus  cardinales,  aulcuns  persévéreront 
à  s’enquérir  pourquoy  le  bon  orphebvre  estoyt  demouré  garson 
comme  une  huistre,  veu  que  ces  propriétez  de  nature  sont  de  bel 
usaige  en  tous  lieux,  ûlais  ces  opiniastres  criticques  sçavent-ils  ce 


Devenu  maistre,  laboroyt  encores. 


L'orphebvre  de  la  rue  Sainct-Dcnys. 

que  est  d’aymer?  Ho!  ho!  foing!  Le  mestier  d’ung  amoureux  est 
d’aller,  venir,  escouter,  guetter,  se  taire,  parler,  se  blottir,  se  faire 
grant,  se  faire  petit,  se  faire  rien  du  tout;  agréer,  musicquer,  pastir, 
quérir  le  diable  où  il  est,  compter  des  poins  gris  sur  ung  volet, 
treuver  des  fleurs  soubz  la  neige,  dire  des  patenostres  à  la  lune, 
caresser  le  chat  et  le  chien  du  logiz,  saluer  les  amys,  flatter  la 
goutte  ou  la  catarrhe  de  la  tante,  et  luy  dire  en  temps  opportun  : 
«  Vous  avez  bon  visaige  et  fairez  l’épitaphe  du  genre  humain.  » 
Puis  flairer  ce  qui  plaist  à  tous  les  parens,  ne  marcher  sur  les 
pieds  de  personne,  ne  point  casser  les  verres,  ferrer  des  cigales, 
laver  des  bricques,  dire  des  riens,  tenir  de  la  glace  en  sa  main, 
s’esbahir  des  afficquets,  s’escrier:  «  Cecyest  bien!  »  ou  :  «  Vray- 
ment,  madame,  vous  estes  bien  belle  ainsy!  »  Et  varier  cela  de 
cent  mille  fassons.  Puis  se  fraizer,  s’empoiser  comme  ung  sei¬ 
gneur,  avoir  la  langue  leste  et  saige,  endurer  en  riant  tous  les 
maulx  que  faict  le  diable,  enterrer  toutes  ses  cholères,  tenir  sa 
hature  en  laisse,  avoir  le  doigt  de  Dieu  et  la  queue  du  diable, 
guerdonner  la  mère,  guerdonner  la  cousine,  guerdonner  la  mes- 
chine  ;  brief,  tousiours  se  faire  une  trongne  plaisante,  faulte  de 
quoy  la  femelle  s’eschappe  et  vous  plante  là,  sans  dire  une  seule 
raison  chrestienne.  En  fin  de  tout,  l’amoureux  de  la  plus  clémente 
garse  que  Dieu  ayt  faicte  en  ung  moment  de  belle  humeur  auroyt- 
il  parlé  comme  ung  bon  livre,  saulté  comme  une  puce,  viré 
comme  ung  dez,  musicqué  comme  le  roy  David,  faict  les  cent 
mille  tourdions  de  l’enfer,  et  basty  pour  ceste  dessus  dicte  femme 
l’ordre  corinthien  des  columnes  du  diable,  s’il  fault  à  la  chouse 
espéciale  et  tenue  secrette  qui  plaist  entre  toutes  à  sa  dame, 
que  souvent  elle  ne  sçayt  elle-mesme,  et  que  il  est  besoing  de 
sçavoir,  la  garse  le  quitte  comme  une  lèpre  rouge.  Elle  est  dans 
son  droict.  Nul  ne  sçauroyt  y  treuver  maille  à  reprendre.  En 
ceste  occurrence,  aulcuns  hommes  deviennent  grimaulds,  fas- 
chiez,  affoliez  plus  que  vous  ne  pourriez  imaginer.  Voire  mesmes 
plusieurs  se  sont  occiz  pour  ce  revirement  de  iupe.  En  cecy 
l’homme  se  distingue  de  la  beste,  veu  que  aulcun  animal  ne  h  ; 
perdu  l’esperit  par  desespoir  d’amour;  ce  qui  prouve  d’abundauL 
que  les  bestes  n’ont  point  d’aame.  Le  mestier  d’amoureux  est  donc 

ung  niestier  de  batteleur,  de  souldard,  de  charlatan,  de  baladin, 
de  prince,  de  niais,  deïoy,  d’oisif,  de  moyne,  de  duppe,  de  traisne- 
chausses,  de  menteur,  de  vantard,  de  sycophante,  de  teste-vuyde, 
de  chasse-vent,  de  gaulefestu,  de  congne-rien,  de  drolle  ;  ung 
mestier  dont  s’est  abstenu  lesus,  et  que,  en  son  imitation,  desdai¬ 
gnent  les  gens  de  hault  entendement;  mestier  auquel  ung  homme 


Le  mestier  d’amoureux  est  donc  ung  mestier  de  batteleur. 


de  valeur  est  requis  de  despendre,  avant  toute  chouse,  son  temps, 
sa  vie,  son  sang,  ses  meilleures  paroles,  oultre  son  cueur,  son  aame 
et  sa  cervelle,  dont  toutes  les  femelles  sont  cruellement  affrian- 
dées,  pource  que,  dès  que  leur  langue  va  et  vient,  elles  se  disent 
l’une  à  l’aultre  que,  si  elles  n’ont  pas  tout  d’ung  homme,  elles  n’en 
ont  rien.  Comptez  mesmes  que  il  se  rencontre  des  cingesses  qui 
fronssent  leurs  sourcilz  et  grondent  encores  que  ung  homme  faict  les 
cent  coups  pour  elles,  à  ceste  fin  de  s’enquérir  s’il  y  en  ha  cent  et 
ung,  veu  que,  en  tout,  elles  veulent  le  plus,  par  esperit  de  con- 

queste  et  tyrannie.  Et  ceste  haulte  iurisprudence  ha  esté  tousiours 
en  vigueur  soubz  la  coustume  de  Paris,  où  les  femmes  reçoivent 
plus  de  sel  au  baptesme  qu’en  aulcun  lieu  du  monde,  et  par  ainsy 
sont  malicieuses  de  naissance. 

Et  doncques,  l’orphebvre,  tousiours  estably  à  son  ouvrouer, 
brunissant  l’or,  chauffant  l’argent,  ne  pouvoyt  aulcunement  chauffer 
l’amour,  ne  brunir  et  faire  resplendir  ses  phantaisies,  ne  fanfrelu- 
chier,  parader,  se  dissiper  en  cingeries,  ne  se  mettre  en  queste 
d’ung  moule  à  aureilles.  Ores,  veu  que  à  Paris  pucelles  ne  tombent 
pas  plus  au  lict  des  garsons  que  il  ne  pleut  des  paons  rostis  ez 
rues,  encores  que  ces  garsons  soyent  orphebvres  royaul.x,  le  Tou¬ 
rangeau  eut  l’advantaige  d’avoir,  comme  ha  esté  dessus  dict,  ung 
cocquebin  dans  sa  chemise.  Cependant  le  bourgeoys  ne  pouvoyt 
avoir  les  yeulx  clos  sur  les  advantaiges  de  nature  dont  faisoyent 
estât  et  se  treuvoyent  amplement  fournies  les  dames  et  aussy  les 
bourgeoyses  avecques  lesquelles  il  debattoyt  la  valeur  de  ses 
ioyaulx.  Aussy,  souvent,  en  escoutant  les  gentils  proupos  des 
femmes  qui  vouloyent  l’emboizer  et  le  mignottoyent  pour  en  obtenir 
quelque  doulceur,  bon  Tourangeau  s’en  retournoyt-il  par  les  rues, 
resveur  comme  ung  poète,  plus  desespéré  que  ung  coucou  sans 
nid,  et  se  disoyt  lors  en  luy-mesme  :  «  ledebvroysme  munir  d’une 
femme.  Elle  balyeroyt  le  logiz,  me  tiendroyt  les  plats  chaulds, 
ployerôyt  les  toiles,  me  racousteroyt,  chanteroyt  ioyeulsement 
dedans  la  maison,  me  tormenteroyt  pour  me  faire  faire  tout  à  son 
goust  léans,  me  diroyt  comme  elles  disent  toutes  à  leurs  marys, 
quand  elles  veulent  ungioyau  :  »  Hé  bien,  mon  mignon,  vois  donc¬ 
ques  cecy,  n’est-ce  pas  gentil  ?  *  Et  ung  chascun,  de  par  le  quar¬ 
tier,  songeroyt  à  ma  femme  et  penseroyt  de  moy  :  «  Voilà  ung 
homme  heureux.  »  Puis  se  marioyt,  faisoyt  les  nopces,  dodinoyt 
madamoiselle  l’orphebvre,  la  vestoyt  superbement,  luy  donnoyt 
une  chaisne  d’or,  l’aymoyt  de  la  teste  aux  pieds,  luy  quittoyt  le 
parfaict  gouvernement  du  mesnaige,  sauf  l’espargne,  la  mettoyt  en 
sa  chambre  d’en  hault,  bien  verrée,  nattée,  tendue  de  tapisseries, 
avecques  ung  bahut  mirificque,  dedans  ung  lict  oultre  large,  à 
columnes  torses,  à  rideaulx  de  cental  cytrin  ;  luy  acheptoyt  force 
beaulx  mirouères,  et  avoyt  tousiours  ung  dixain  d’enfans  d’elle  et 

de  luy  quand  il  arrivoyt  à  son  logiz.  Ains,  là,  femme  et  enfans 
s’evaporoyent  en  martelaiges  ;  il  transfiguroyt  ses  imaginations 
mélancholieuses  en  dessins  phantasques,  fassonnoyt  ses  pensiers 
d’amour  en  ioyaulx  drolatiques  qui  plaisoyent  moult  à  ses  achep- 
teurs,  lesquels  ignoroyent  combien  il  y  avoyt  de  femmes  et  d’enfans 
perdus  dans  les  pièces  d’orphebvrerie  du  bon  homme,  qui,  tant 
plus  avoyt  de  talent  en  son  art,  tant  plus  se  desbifibyt.  Ores,  si 
Dieu  ne  l’avoyt  prins  en  pitié,  seroyt  foryssu  de  ce  monde  sans 
cognoistre  ce  que  estoyt  de  l’amour,  mais  l’auroyt  cogneu  en  l’aul- 
tre  sans  la  métamorphose  de  la  chair  qui  le  guaste,  suyvant  mes- 


En  escoutant  les  gentils  proupos  des  femmes. 


sire  Plato,  homme  d’authorité,  mais  qui,  pour  ce  que  il  n’estoyt 
chrestien,  ha  erré.  Las  !  ces  préparatoires  discours  sont  digressions 
oisives  et  fastidieux  commentaires,  desquels  les  mescreans  obligent 
ung  homme  d’entortiller  ung  conte,  comme  ung  enfant  dedans  ses 
langes,  alors  qu’il  devroyt  courir  tout  nud.  Le  grant  diable  leur 
donne  ung  clystère  avecques  sa  fourche  triple  rouge  !  le  vais  tout 
dire  sans  ambaiges. 

Ores,  vécy  ce  qui  advint  à  l’orphebvre  dans  la  quarante  et 
uniesme  année  de  son  aage.  Ung  iour  de  Dieu,  se  pourmenant  en 
la  rive  gauche  de  la  Seyne,  il  s’adventura,  par  suite  d  ung  pensier 
de  mariaige,  iusques  en  la  prairie  qui  depuis  feut  nommée  la  Prée 
aux  Clercs,  laquelle  estoyt  lors  dans  le  domaine  de  1  abbaye  de 
Sainct-Germain,  et  non  en  celluy  de  l’Université.  Là,  tousiouis 
marchant,  le  Tourangeau  se  veit  en  pleins  champs,  et  y  feit  la  ren- 

contre  d’une  paouvre  fille,  laquelle,  l’advisant  bien  guarny,  le  salua, 
disant  :  «  Dieu  vous  saulve,  monseigneur  !  *  En  ce  disant,  sa  voix 
eut  telles  doulceurs  cordiales,  que  l’orphebvre  sentit  ses  esperits 
ravis  par  ceste  mélodie  féminine,  et  conceut  de  l’amour  pour  la 
fille,  d’autant  que,  chatouillé  de  mariaige  comme  il  estoyt,  tout 
concordoyt  à  la  chouse.  Néantmoins,  comme  il  avoyt  ià  dépassé  la 
garse,  point  n’osoyt  revenir,  pour  ce  que  il  estoyt  timide  comme 
une  fille  qui  mourroyt  dedans  ses  cottes  par  avant  de  les  lever 
pour  son  plaisir;  ains,  quand  il  feut  à  ung  gect  d’arc,  il  pensa  que 
ung  homme  receu  depuis  dix  ans  maistre  orphebvre,  devenu  bour- 
geoys  et  qui  avoyt  deux  fois  l’aage  d’ung  chien,  pouvoyt  bien  veoir 
ung  devant  de  femme,  s’il  en  avoyt  phantaisie,  d’autant  que  son 
imagination  luy  trepignoyt  bien  fort.  Doncques,  il  vira  net  comme 
s’il  changioyt  de  visée  pour  sa  pourmenade,  puis  reveit  ceste  fille 
qui  tenoyt  par  une  vieille  chorde  sa  paouvre  vache,  laquelle  brou- 
toyt  l’herbe  venue  en  la  lizière  verde  d’ung  fossé  iouxtant  le 
chemin.  / 

—  j\h  !  ma  mignonne,  feit-il,  vous  estes  bien  peu  guarnie  de  bien, 
que  vous  faictes  ainsy  œuvre  de  vos  doigts  le  iour  de  Dieu.  Ne 
redoutez-vous  point  d’estre  mise  en  prison? 

—  Monseigneur,  repartit  la  fille  en  abaissant  les  yeulx,  ie  n’ay 
rien  à  craindre,  pour  ce  que  ie  appartiens  à  l’abbaye.  Le  seigneur 
abbé  nous  ha  baillé  licence  de  pourmener  la  vache  après  Vespres, 

—  Vous  aymez  doncques  vostre  vache  mieulx  que  le  salut  de 
vostre  aame? 

—  Vère,  monseigneur,  nostre  beste  est  quasiment  la  moitié  de 
nostre  paouvre  vie. 

—  le  m’esbahis,  ma  fille,  de  vous  sçavoir  paouvre  et  ainsy  hail- 
lonnée,  houzée  comme  ung  fagot,  pieds  nuds  par  les  champs  ung 
dimanche,  alors  que  vous  portez  plus  de  threzors  que  vous  n’en 
foulez  au  parcours  du  domaine  abbatial.  Ceulx  de  la  ville  vous 
doibvent  poursuyvre  et  tormenter  d’amour. 

—  Nenny,  monseigneur,  ie  appartiens  à  l’abbaye,  feit-elle  en 
monstrant  à  l’orphebvre  ung  collier  à  son  bras  senestre,  comme  en 
ont  les  bestes  ez  champs,  mais  sans  clochette. 

Puis  gecta  ung  tant  desplourable  resguard  au  bourgeoys,  que  il 

en  denioura  tristifié,  veu  que  par  les  yeulx  se  communiquent  les 
contagions  du  cueur,  quand  fortes  elles  sont, 

—  Hé!  que  est  de  cecy?  reprint-il,  voulant  s’enquérir  de  tout. 
Et  il  toucha  le  collier  où  estoyent  engravées  les  armes  de  l’ab- 
caye  moult  apparentes,  mais  que  il  ne  voulut  point  veoir. 


—  Monseigneur,  ie  suis  fille  d’ung  homme  de  corps.  Par  ainsy, 
quiconque  s’uniroyt  à  moy  par  mariaige  tomberoyt  en  servaige, 
feust-il  bourgeoys  de  Paris,  et  appartiendroyt  corps  et  biens  à 
l’abbaye.  S’il  m’aymoyt  aultrement,  ses  enfans  seroyent  encores 
au  domaine.  A  cause  de  ce,  suis  délaissée  d’ung  chascun,  aban¬ 
donnée  comme  une  paouvre  beste  des  champs.  Mais,  dont  bien 
me  fasche,  seroy-ie,  selon  le  plaisir  de  monseigneur  l’abbé,  cou 
plée  en  temps  et  lieu  avec  ung  homme  de  corps.  Et  ie  seroys  moins 
laide  que  ie  ne  suis,  que,  au  veu  de  mon  collier,  le  plus  amoureux 
me  fuyroyt  comme  la  peste  noire. 

En  ce  disant,  elle  tiroyt  sa  vache  par  la  chorde  pour  la  contrain¬ 
dre  à  les  SLiyvre. 

—  En  quel  aage  estes-vous?  demanda  l’orphebvre. 

—  le  ne  sçays,  monseigneur;  mais  nostre  sire  abbé  le  ha  en  notte. 

Geste  grant  misère  touchia  le  cueur  du  bon  homme,  qui  avoyt 

pour  ung  long  temps  mangié  le  pain  du  malheur.  Il  conformoyt 
son  pas  à  celluy  de  la  fille,  et  ils  alloyent  ainsy  devers  l’eaue  en 
ung  silence  bien  estofFé.  Le  bourgeoys  resguardoyt  le  beau  front, 
les  bons  bras  rouges,  la  taille  de  royne,  les  pieds  pouldreulx,  mais 
faicîs  comme  ceulx  d’une  Vierge  Marie,  et  la  doulce  physionomie  de 
ceste  fille,  laquelle  estoyt  le  vray  pourtraict  de  saincte  Geneviefve, 

la  patronne  de  Paris  et  des  filles 
qui  vivent  ez  champs.  Et  comptez 
que  ce  cocquebin  tout  neuf  de  la 
teste  aux  pieds  soupçonnoyt  la 
iolie  danrée  blanche  des  tettins 
de  ceste  fille,  lesquels  estoyent, 
par  graace  pudicque,  bien  soi¬ 
gneusement  couverts  d’ung  maul- 
vais  drapeau,  et  les  appetoyt 
comme  ung  escholier  appète  une 
pomme  rouge  par  ung  iour  de 

lin  monstrant  à  l'orphebvre  ung  collier  ,  i  » 

,  chaleur.  Aussv,  comptez  que  ces 

a  son  bras  senestre.  ^  ^ 

bons  brins  de  naturance  deno- 
toyent  une  garse  complectionnée  en  perfection  délicieuse,  comme 
tout  ce  que  possédoyent  les  moynes.  Ores,  tant  plus  il  estoyt 
detfendu  au  bourgeoys  d’y  touchier,  tant  plus  l’eaue  luy  venoyt  en 
la  bouche  de  ce  fruict  d’amour,  et  le  cueur  luy  saultoyt  iusques 
dans  la  gorge. 

—  Vous  avez  une  belle  vache,  feit-il. 

—  Soubhaitez-vous  ung  peu  de  laict  ?  respondit-elle.  Il  faict  si 
chauld  en  ces  premiers  iours  de  may  !  Vous  estes  bien  esloingné 
de  la  ville. 

De  faict,  le  ciel  estoyt  pers,  sans  nuées,  et  ardoyt  comme  une 
forge;  tout  reluisoyt  de  ieunesse,  les  feuilles,  l’aër,  les  filles,  les 
cocquebins  ;  tout  brusloyt,  estoyt  verd  et  sentoyt  comme  baulme. 
Ceste  offre  naïfve,  sans  espoir  de  retour,  veu  que  ung  besant 
n’eust  point  soldé  la  graace  espéciale  de  ceste  parole,  puis  la  mo¬ 
destie  du  geste  par  lequel  se  vira  la  paouvre  garse,  estraingnit  le 
cueur  de  l’orphebvre,  qui  eust  voulu  pouvoir  mettre  ceste  fille 
serfve  en  la  peau  d’une  royne  et  Paris  à  ses  pieds. 

—  Nenny,  ma  mye,  ie  n’ay  point  soif  de  laict,  mais  de  vous,  que 
ie  vouldroys  avoir  licence  d’affranchir. 

■ —  Cecy  ne  se  peut,  et  ie  mourray  appartenant  à  l’abbaye.  Vécy 
ung  bien  long  temps  que  nous  y  vivons  de  père  en  fils,  de  mère  en 
fille.  Comme  mes  paouvres  ayeulx,  ie  passeray  mes  iours  surceste 
terre,  et  aussymes  enfans,  pour  ce  que  l’abbé  ne  nous  laisse  poinf 
sans  gesine. 

—  Quoy  !  feit  le  Tourangeau,  nulle  guallant  ne  ha  tenté  pour 
vos  beaulx  yeulx  de  vous  achepter  la  liberté,  comme  i’ay  achepté 
la  mienne  au  Roy  ! 

—  Vère,  elle  cousteroyt  trop  chier  !  Aussy  ceulx  auxquels  ie 
plais  à  la  prime  veue  s’en  vont-ils  comme  ils  viennent. 

—  Et  vous  n’avez  point  songié  à  gaigner  ung  aultre  pays  en 
compaignie  d’ung  amant  à  cheval  sur  ung  bon  coursier  ? 

—  Oh  !  bien.  Mais,  monseigneur,  si  ie  estoys  prinse,  ie  seroys 
au  moins  pendue,  et  mon  guallant,  feust-il  ung  seigneur,  y  perdroyt 
plus  d’ung  domaine,  oultre  le  reste.  le  ne  vaulx  pas  tant  de  biens. 
Puis  l’abbaye  ha  les  bras  plus  longs  que  ie  n’ay  les  pieds  prompts. 
Et  doncques  ie  vis  en  parfaicte  obéissance  de  Dieu,  qui  me  ha 
plantée  ainsy. 

—  Et  que  faict  vostre  père  ? 

—  Il  fassonne  les  vignes  des  iardins  en  l’abbaye. 

—  Et  vostre  mère  ? 

—  Elle  y  faict  les  buées. 

—  Et  quel  est  vostre  nom  ? 

—  le  n’ay  point  de  nom,  mon  chier  seigneur.  Mon  père  ha  esté 
baptisé  Estienne,  ma  mère  est  la  Estienne,  et,  moy,  ie  suis  Tien- 
nette,  pour  vous  servir. 

—  Ma  mye,  feit  l’orphebvre,  iamais  femme  ne  me  ha  plu  autant 
que  vous  me  plaisez,  et  ie  vous  cuyde  le  cueur  plein  de  seures 
richesses.  Doncques,  pour  ce  que  vous  vous  estes  offerte  à  mes 
yeulx  en  l’instant  où  ie  me  déliberoys  fermement  de  prendre  une 
compaigne,  ie  crois  veoir  en  cecy  ung  advis  du  Ciel,  et,  si  ie  ne 
vous  suis  point  desplaisant,  ie  vous  prie  de  m’agréer  pour  vostre 
amy. 

La  fille  baissa  de  rechief  les  yeulx.  Ces  paroles  feurent  pro- 

férées  de  telle  sorte,  en  ton  si  grave  et  manière  si  pénétrante,  que 
ladicte  Tiennette  ploura. 

—  Non,  monseigneur,  respondit-elle,  ie  seroys  cause  de  mille 
desplaisirs  et  de  vostre  mauvais  heur.  Pour  une  paouvre  fille  de 
corps,  ce  est  assez  d’une  causette. 

—  Ho  !  feit  Anscau,  vous  ne  cognoissez  point,  mon  enfant,  à 
quel  maistre  vous  avez  affaire. 

Le  Tourangeau  se  signa,  ioignit  les  mains  et  dit: 

—  le  fais  vœu  à  monsieur  sainct  Eloy  soubz  l’invocation  de 


Elle  feust  tost  pnnse  aux  cornes  et  tenue  comme  en  ung  estau. 


qui  sont  lesorphebvres,  de  fabricquer  deux  niches  d’argent  vermeil, 
du  plus  beau  travail  qu’il  me  sera  licite  de  les  aorner.  L’une  sera 
pour  une  statue  de  madame  la  Vierge,  à  ceste  fin  de  la  mercier  de 
la  liberté  de  ma  chière  femme,  et  l’aultre  pour  mon  dict  patron,  si 
i’ay  bon  succez  en  l’emprinse  de  l’affTanchissement  de  Tiennette, 
fille  de  corps,  cy  présente,  et  pour  laquelle  ie  me  fie  en  son  assis¬ 
tance.  D’abundant,  ie  iure  par  mon  salut  éterne  de  persévérer 
avecques  couraige  en  ceste  affaire,  y  despendre  tout  ce  que  ie  pos¬ 
sède,  et  ne  la  quitter  qu’avecques  la  vie.  Dieu  me  ha  bien  entendu, 
feit-il,  et  toy,  mignonne?  dit-il  en  se  virant  vers  la  fille. 

—  Ha!  monseigneur,  voyez!...  ma  vache  court  les  champs, 
s’escria-t-elle  en  plourant  aux  genoilz  de  son  homme.  le  vous 
aymeray  toute  ma  vie,  mais  reprenez  vostre  vœu. 


144  LES  CONTES  DROLATIQUES 

—  Allons  quérir  la  vache,  repartit  l’orphebvre  en  la  relevant 
sans  oser  la  baiser  encores,  quoique  la  fille  y  feust  bien  dispose. 

—  Oui,  feit-elle,  car  ie  seroys  battue. 

Et  vécy  l’orphebvre  de  saulter  après  la  damnée  vache,  qui  se 
soulcioyt  mie  des  amours  ;  aies  elle  feust  tost  prinse  aux  cornes  et 


T 


Avccques  lequel  il  vint  aussitost  en  l’abbaye. 


tenue  comme  en  ung  estau  par  les  mains  du  Tourangeau,  qui  pour 
ung  rien  Feust  gectée  par  les  aërs,  comme  festu. 

—  Adieu  !  ma  mye.  Si  vous  allez  en  la  ville,  venez  à  mon  logiz, 
proLiche  Sainct-Leu.  le  me  nomme  maistre  Anseau  et  suis  orpheb- 
vre  de  nostre  seigneurie  Roy  de  France,  à  Fimaige  de  Sainct-Eloy, 
Faictes-moy  promesse  d’estre  en  ce  champ  au  prouchain  iour  de 
Dieu  ;  point  ne  fauldray  à  venir,  encores  qu'il  tombast  des  halle¬ 
bardes. 

—  Oui,  mon  bon  seigneur.  Pour  ce  saulteroys-ie  aussy  bien 
pardessus  les  bayes,  et,  en  recognoissance,  vouldroys-ie  estre  à 
vous  sans  meschief,  et  ne  vous  causer  aulcun  dommaige,  au  prix 
de  mon  heur  à  venir.  En  attendant  la  bonne  heure,  ie  prieray  Dieu 
pour  vous  bien  fort. 

Puis  elle  demoura  en  pieds  comme  ung  sainct  de  pierre,  ne  bou¬ 
geant  point,  iusques  à  ce  que  elle  ne  veit  plus  le  bourgeoys,  qui 
s'en  alloyt  à  pas  lents,  se  virant  par  momens  devers  elle  pour  la 


Monseigneur  Hugon  de  Sennecterre 
lequel  avoyt  d’aage  nouante  et  trois  années. 


resguarder.  Et  quand  le  bourgeoys  feut  loing  et  hors  de  ses  yeulx, 
elle  se  tint  là  iusques  à  la  nuictée,  perdue  en  ses  méditations,  ne 
saichant  pas  si  elle  n’avoyt  point  resvé  ce  qui  luy  estoyt  advenu. 
Puis  revint  sur  le  tard  au  logiz,  où  elle  feut  battue  pour  s’estre 
desheurée,  mais  ne  sentit  point  les  coups.  Le  bon  bourgeoys  perdit 
le  boire  et  le  mangier,  ferma  son  ouvrouère,  féru  de  ceste  hile,  ne 
songiant  que  de  ceste  hile,  voyant  partout  ceste  hile,  et  tout  luy 
estoyt  ceste  hile.  Ores  doneques,  dès  lendemain  devall.a  vers 
l'abbaye  en  grant  appréhension  de  parler  au  seigneur  abbé.  Puis, 
en  chemin,  pensa  prudemment  de  soy  mettre  soubz  la  protection 
d'ung  homme  du  Roy,  et,  dans  ce  pensier,  retourna  en  la  Court, 
qui  lors  estoyt  à  la  ville.  Ores,  veu  que  il  estoyt  existimé  de  tous 
pour  sa  preudhomie,  aymé  pour  ses  œuvres  mignonnes  et  ses  com¬ 
plaisances,  le  chamberlan  du  Roy,  auquel  il  avoyt  esraument  faict 
pour  une  dame  de  cueur  ung  drageoir  d’or  et  de  pierreries  unicque 

en  sa  fasson,  luy  promit  assistance,  feit  seller  son  cheval  et  une 
hacquenée  pour  l’orphebvre,  avecques  lequel  il  vint  aussitost  en 
l’abbaye,  et  demanda  l’abbé,  qui  estoyt  monseigneur  Hugon  de 
Sennecterre,  lequel  avoyt  d’aage  nouante  et  trois  années.  Lors 
estant  venu  en  la  salle  avecques  l’orphebvre  bien  estoufFé  d’attendre 
sa  sentence,  le  chamberlan  pria  l’abbé  Hugon  de  luy  octroyer  par 
advance  une  chouse  facile  à  octroyer  qui  luy  seroyt  plaisante.  A 
quoy  le  sire  abbé  respondit  en  branlant  le  chief  que  les  Canons 
luy  faisoyent  inhibitions  et  deffenses  d’engagier  ainsy  sa  foy. 

—  Vécy,  mon  chier  père,  dit  le  chamberlan,  l’orphebvre  de  la 
Court  qui  ha  conceu  ung  grant  amour  pour  une  fille  de  corps 
appartenant  à  vostre  abbaye,  et  ie  vous  requiers,  à  charge  de  vous 
complaire  en  celluy  de  vos  dezirs  que  vous  vouldrez  veoir  accom- 
ply,  de  franchir  ceste  fille. 

—  Quelle  est-elle?  demanda  l’abbé  au  bourgeoys. 

—  Elle  ha  nom  Tiennette,  dit  timidement  l’orphebvre. 

—  Ho  !  ho  !  feit  le  bon  vieil  Hugon  en  soubriant.  L’appast  nous 
ha  doneques  tiré  ung  beau  poisson.  Cecy  est  ung  cas  grave,  et  ie 
ne  sçauroys  le  résouldre  seul. 

—  le  sçays,  mon  père,  ce  que  vault  ceste  parole,  feit  le  cham¬ 
berlan  en  fronssant  les  sourcils. 

—  Biau  sire,  feit  l’abbé,  sçavez-vous  ce  que  vault  la  fille? 

L’abbé  commanda  que  l’on  allast  quérir  Tiennette,  en  disant  h 

son  clerc  de  la  vestir  de  beaulx  habits  et  de  la  faire  la  plus  brave 
que  il  se  pourroyt. 

—  Vostre  amour  est  en  dangier,  feit  le  chamberlan  à  l’orphebvre 
en  le  tirant  à  part.  Quittez  ceste  phantaisie.  Vous  rencontrerez 
partout,  mesmes  en  la  Court,  des  femmes  de  bien,  ieunes  et  iolies, 
qui  vous  espouseront  voufentiers.  Pour  ce,  si  besoing  est,  le  Roy 
vous  aydera  dans  quelque  ac quest  de  seigneurie  qui,  par  force  de 
temps,  vous  feroyt  faire  une'bonne  maison.  Estes-vous  pas  assez 
bien  guarny  d’escuz  pour  devenir  souche  de  quelque  noble  lignée? 

—  le  ne  sçauroys,  monseigneur,  respondit  Anseau.  le  ay  faict 
une  emprinse. 

—  Doneques,  voyez  lors  à  achepter  la  manumission  de  ceste 
fille.  le  cognoys  les  moynes.  Avecques  eux,  monnoye  faict  tout. 

—  Monseigneur,  dit  l’orphebvre  à  l’abbé  en  revenant  vers  luy, 
vous  avez  charge  et  cure  de  représenter  ici-bas  la  bonté  de  Dieu, 
qui  souvent  use  de  clémence  envers  nous  et  ha  des  threzors  infinis 
de  miséricorde  pour  nos  misères.  Ores,  ie  vous  mettray,  durant  le 


L'abbé  commanda  qu’on  alla  quérir  Tiennette. 


restant  de  mes  iours,  chaque  soir  et  chaque  matin,  en  mes  prières, 
et  n’oublieray  iamais  avoir  tenu  mon  heur  de  vostre  charité,  si 
vous  voulez  m’ayder  à  iouyr  de  cette  fille  en  légitimé  mariaige, 
sans  guarder  en  servaige  les  enfans  à  naistre  de  ceste  union.  Et 
pour  ce,  puis-je  vous  l'aire  une  boëte  à  mettre  la  saincte  Eucha¬ 
ristie,  si  bien  élaborée,  enrichie  d’or,  pierreries  et  figures  d’anges 
aëslez,  que  aulcune  autre  ne  sera  iamais  ainsy  dans  la  chrestienté, 
laquelle  demourera  unicque,  vous  resiouyra  la  veue  et  sera  si  bien 
la  gloire  de  vostre  autel,  que  les  gens  de  la  ville,  les  seigneurs 
estrangiers,  tous  accourront  la  veoir,  tant  magnificque  sera-t-elle. 

—  Monlils,  respondit  l’abbé,  perdez-vous  le  sens?  Si  vous  estes 
résolu  d’avoir  ceste  fille  pour  légitime  espouse,  vos  biens  et  vostre 
personne  seront  acquestez  au  Chapitre  de  l’abbaye. 

—  Oui,  monseigneur,  ie  suis  aft'olé  de  ceste  paouvre  fille,  et 
plus  touchié  de  sa  misère  et  de  son  cueur  tout  chrestien  que  ie  ne 

le  suis  de  ses  perfections;  mais  ie  suis,  dit-il  avecques  larmes  aux 
yeulx,  encores  plus  estonné  de  vos  duretez,  et  ie  le  dis,  quoique  ie 
saiche  mon  sort  estre  en  vos  mains.  Oui,  monseigneur,  ie  cognoys 
la  loy.  Ains,  si  mes  biens  doibvent  tomber  en  vostre  domaine,  siie 
deviens  homme  de  corps,  si  ie  perds  ma  maison  et  ma  bourgeoy- 
sie,  ie  guarderay  l’engin  conquesté  par  mes  labeurs  et  mes  estudes, 
et  qui  gist  là,  feit-il  en  se  congnant  le  front,  en  ung  lieu  où  nul, 
fois  Dieu,  ne  peut  estre  seigneur  que  moy.  Et  vostre  abbaye  en- 


Tantost  vouloyt  bouter  le  feu  en  cinq  coins  du  monastère. 


tière  ne  sçauroyt  payer  les  espéciales  créations  qui  en  sourdent. 
Vous  aurez  mon  corps,  ma  femme,  mes  enfans;  mais  rien  ne  vous 
baillera  mon  engin,  pas  mesmes  les  torteures,  veu  que  ie  suis  plus 
fort  que  le  fer  n’est  dur  et  plus  patient  que  la  douleur  n’est  grant. 

Ayant  dict,  l’orphebvre,  enraigé  par  le  calme  de  l’abbé,  qui  sem- 
bloyt  résolu  d’acquester  à  l’abbaye  les  doublons  de  ce  bonhomme, 
deschargia  son  poing  sur  une  chaire  en  chesne,  et  la  mit  par 
petites  eschardes,  veu  que  elle  s’esclata  comme  soubz  un  coup  de 
massue. 

—  Voilà,  monseigneur,  quel  serviteur  vous  aurez,  et  d’ung 
ouvrier  de  chouses  divines  ferez  ung  vray  cheval  de  traict. 

—  Mon  fils,  respondit  l’abbé,  vous  avez  à  tort  brisé  ma  chaire 


Les  n  ipces  de  l'orpliebvro. 

et  légierement  iugé  mon  aame.  Geste  fille  est  à  l’abbaye,  et  non 
mienne.  le  suis  le  fidelle  servateur  des  droicts  et  usaiges  de  ce 
glorieux  monastère.  Encores  que  ie  puisse  donner  à  ce  ventre  de 
femme  licence  de  faire  des  enfans  libres,  ie  doibs  compte  de  ce  à 
Dieu  et  à  l’abbaye.  Ores,  depuis  que  il  est  icy  ung  autel,  des  gens 
de  corps  et  des  moynes,  td  est,  depuis  ung  temps  immémorial, 
iamais  il  ne  se  est  rencontré  ung  cas  de  bourgeoys  devenant  la 
propriété  de  l’abbaye  par  mariaige  avecques  une  fille  de  corps. 
Doncques  besoing  est  d’exercer  le  droict  et  d’en  faire  usaige,  pour 
que  il  ne  soit  oncques  perdu,  débilité,  caduc,  et  vienne  en  désué¬ 
tude,  ce  qui  occasionne  mille  troubles. 
Et  cecy  est  d’ung  plus  hault  advanîaige 
pour  l’Estat  et  l’abbaye  que  vos  boëtes, 
tant  belles  soyent-elles,  veu  que  nous 
avons  ung  threzor  qui  nous  permettra 
d’achepter  de  beaulx  ioyaulx,  et  que  nul 
thresor  ne  sçauroyt  establir  des  coustu- 
mes  et  des  lois.  l’en  appelle  à  monsei- 

La  Royne  trouva  la  chouse  .  i  i  i  .  t-. 

détestable  et  torssionnaire.  gneur  le  cliamberlaii  du  Roy,  tesmomg 

des  poines  infinies  que  nostre  Sire  prend, 
chaque  iour,  de  batailler  pour  l’establissement  de  ses  ordon¬ 
nances. 

—  Cecy  est  pour  me  clorre  le  bec,  feit  le  chamberlan. 

L’orphebvre,  qui  n’estoyt  point  ung  grant  clerc,  demoura  pensif. 
Puis  vint  Tiennette,  nette  comme  ung  plat  d’estain  nouvellement 
frosté  par  une  mesnaigiere,  les  cheveulx  relevez,  vestue  d’une 
robbe  de  laine  blanche  à  ceincture  perse,  chaussée  de  soliers  mi¬ 
gnons  et  de  chausses  blanches,  enfin  si  royallement  belle,  si  noble 
en  son  maintien,  que  l’orphebvre  se  pétrifia  d’ecstaze,  et  le  cham¬ 
berlan  confessa  n’avoir  oncques  veu  si  parfaicte  créature.  Puis  il 
existima  que  il  y  avoyt  trop  de  dangier  pour  le  paouvre  orphebvre 
en  ceste  veue,  le  ramena  dare  dare  en  la  ville,  et  l’engagea  de 
moult  penser  à  ceste  affaire,  veu  que  l’abbé  n’affranchiroyt  point 
ung  si  bon  hamesson  à  prendre  bourgeoys  et  seigneurs,  en  la 
hanse  parisienne.  De  faict,  le  Chapitre  feit  sçavoir  au  paouvre 
amoureux  que,  s’il  espousoyt  ceste  fille,  il  debvoyt  se  résouldre  à 

quitter  ses  biens  et  sa  maison  à  l’abbaye,  se  recognoistre  homme 
de  corps,  luy  et  les  enfans  à  provenir  dudict  mariaige;  ains  que, 
par  graace  espéciale,  l’abbé  le  lairroyt  en  son  logiz,  à  la  condition 
de  bailler  ung  estât  de  ses  meubles,  de  payer  par  chascun  an  une 
redevance,  et  venir,  pendant  une  huictaine,  demourer  en  ung  bouge 
dépendant  du  domaine,  à  ceste  fin  de  faire  acte  de  servaige.  L’or- 
phebvre,  auquel  ung  chascun  parloyt  de  l’opiniastreté  des  moynes. 


veit  bien  que  l’abbé  maintiendroyt  incommutablement  cet  arrest, 
et  se  désespéra  à  perdre  l’aame.  Tantost  vouloyt  bouter  le  feu  en 
cinq  coins  du  monastère;  tantost  se  prouposoyt  d’attirer  l’abbé  en 
ung  lieu  où  il  peust  le  tormenter  iusques  à  ce  que  il  luy  eust  signé 
quelque  charte  d’affranchissement  pour  Tiennette;  enfin,  mille 
resves  qui  s’evaporoyent.  Mais,  après  bien  des  lamentations,  se 
deslibéra  d’enlever  la  fille  et  s’enfouir  dans  ung  lieu  seur  d'où  rien 
ne  lu  sçauroyt  tirer,  et  feit  ses  préparatives  en  conséquence,  veu 
que,  foryssu  du  royaulme,  ses  amys  ou  le  Roy  pourroyent  mieuN. 
chevir  des  moynes  et  les  arraisonner.  Le  bonhomme  comptoyt 
sans  son  abbé,  veu  que,  en  allant  à  la  prée,  il  ne  veit  plus  Tien- 
nette  et  apprint  que  elle  estoyt  serrée  en  l’abbaye  en  si  grant 
rigueur,  que,  pour  l’avoir,  besoing  seroyt  de  faire  le  siège  du  mo- 

nastère.  Lors,  maistre  Anseau  se  respandit  en  plainctes,  esclats 
et  quérimonies.  Puis,  par  toute  la  cité,  les  bourgeoys  et  mesnai- 
gieres  parloyent  de  ceste  adventure,  dont  le  bruict  feut  tel,  que  le 
Roy,  advisant  le  vieil  abbé  en  sa  Court,  s’enquit  de  luy  pourquoy 
il  ne  cedoyt  point  en  ceste  occurrence  à  la  grant  amour  de  son  or- 
phebvre,  et  ne  mettoyt  point  en  praticque  la  charité  chrestienne. 

—  Pour  ce  que,  monseigneur,  respondit  le  prebstre,  tous  les 
droicts  sont  unis  ensemble  comme  les  pièces  d’une  armeure,  et,  si 
l’une  faict  deflault,  tout  tombe.  Si  ceste  fille  nous  estoyt,  contre 

notre  gré,  prinse,  et  si 
l’usaige  n’estoyt  ob¬ 
servé,  bientost  vos  su- 
biects  vous  osteroyent 
vostre  couronne,  et 
s’csmouveroyent  en 
tous  lieux  grosses  sé¬ 
ditions  à  ceste  fin  d’a¬ 
bolir  les  tailles  et  péages 
qui  gehennent  le  popu¬ 
laire. 

Le  Roy  eut  la  bou¬ 
che  close.  Ung  chascun 
doncques  estoyt  en  appréhension  de  sçavoir  la  fin  de  ceste  adven- 
îure.  Si  grant  feut  la  curiosité  que  aulcuns  seigneurs  gaigièrent  que 
le  Tourangeau  se  désisteroyt  de  son  amour,  et  les  dames  gaigièrent 
le  contre.  L’orphebvre  s'estant  plainct  avecques  larmes  à  la  Royne 
que  les  moynes  lui  avoyent  ravy  la  veue  de  sa  bien-aymée,  elle  treuva 
la  chouse  détestable  et  torssionnaire.  Puis,  sur  ce  que  elle  manda  au 
seigneur  abbé,  il  feut  licite  au  Tourangeau  d’aller  tous  les  iours  au 
parlouër  de  l’abbaye  où  venoyt  Tiennette,  mais  soubz  la  gouverne 
d’ung  vieulx  moyne,  et  tousiours  venoyt-elle  attornée  en  vraye  ma¬ 
gnificence  comme  une  dame.  Les  deux  amans  n’avoyent  lors  aultre 
licence  que  de  se  veoir  et  se  parler,  sans  pouvoir  happer  ung 
paouvre  boussin  de  ioye,  et  tousiours  leur  amour  croissoyt  d’autant. 
Ung  iour,  Tiennette  tint  ce  discours  à  son  amy  : 

—  Mon  chier  seigneur,  i’an  délibéré  de  vous  faire  le  guerdon  de 


Le  Chapitre  leiî  sçavoir  au  paouvre  aujoureux. 

ma  vie  pour  vousoster  de  poine.  Vécy  comme.  En  m’enquérant  de 
tout,  i’ai  treuvé  ung  ioinct  pour  frauder  les  droicts  de  l'abbaye  et 
vous  donner  toutes  les  félicitez  que  vous  attendez  de  ma  fruition. 
Le  iuge  ecclésiastique  ha  dict  que,  ne  devenant  homme  de  corps 
que  par  accesion,  et  pour  ce  que  vous  n’estiez  pas  né  homme  de 
corps,  vostre  servaige  cesseroyt  avecques  la  cause  qui  vous  faisoyt 
sert.  Ores  doncques,  si  vous  m'aymez  plus  que  tout,  perdez  vos 


Anseau  fondit  tout  son  or  en  une  couronne  royalle. 


biens  pour  acquérir  nostre  bonheur,  et  m’espousez.  Puis,  quand 
vous  aurez  iouy  de  moy,  et  que  vous  m’aurez  accollée  tant  et  plus, 
par  avant  que  ie  n'aye  de  lignée,  le  m’occiray  voulentairement,  et 
par  ainsy  redeviendrez  libre.  Au  moins,  ce  sera  ung  pourchaz  pour 
lequel  vous  aurez  le  Roy  nostre  sire,  qui  vous  veult,  dit-on,  mille 
biens.  Et,  sans  doubte  aulcun,  par  Dieu  me  sera  pardoint  ceste 
mort,  que  i’auray  faicte  en  veue  de  délivrer  mon  seigneur  espoux. 

—  Ma  chiere  Tiennette,  s’escria  l’orphebvre,  tout  est  dict!  le 
seray  homme  de  corps,  et  tu  vivras  pour  faire  mon  heur  aussy 
long  que  mes  iours.  En  ta  compaignie,  les  plus  dures  chaisnes  ne 
me  seront  iamais  poisantes,  et  peu  me  chault  d’estre  sans  deniers 
à  moy,  pour  ce  que  toutes  mes  richesses  sont  en  ton  cueur,  et 
mon  plaisir  unicque  en  ta  doulce  corporence.  le  me  he  en  mon¬ 
sieur  sainct  Eloy,  qui  daignera  dans  ceste  misère  gecter  des  yeux 

pitoyables  sur  nous,  et  nous  guarantira  de  tous  maulx.  Ores,  ie 
vais  de  ce  pas  chez  ung  escripvain  pour  faire  dresser  les  chartes 
et  contrats.  Au  moins,  chiere  fleur  de  mes  iours,  seras-tu  brave¬ 
ment  vestue,  bien  logiée  et  servie  comme  une  royne  pendant  ta 
vie,  veu  que  le  sieur  abbé  nous  laisse  la  iouissance  de  mesacquests. 

Tiennette,  pleurant,  riant,  se  deffendit  de  son  heur,  et  vouloyt 


mourir  pour  ne 
point  réduire  en 
servaige  ung  hom¬ 
me  libre  ;  mais  le 
bon  Anseau  luy  dit 
de  si  doulces  paro¬ 
les  et  la  menassa 
si  bien  de  la  suyvre 
en  la  tumbe,  que 
elle  s’accorda  pour 
ce  dict  mariaige, 
songiant  que  elle 
pourroyt  tousiours 
se  tuer  après  avoir 


Les  dames  de  la  Court  s'encombroyent  de  ioyaulx 
pour  parler  à  luy. 


gousté  aux  ioyes  de  l’amour.  Alors  que  feut  sceue  par  la  ville  la 
soubmission  du  Tourangeau,  qui  pour  samye  quittoyt  son  avoir  et 
sa  liberté,  ung  chascun  le  vouloyt  veoir.  Les  dames  de  la  Court  s’en- 
combroyent  de  ioyaulx  pour  parler  à  luy  ;  et  il  luy  tomboyt  des 
nuées  force  femmes  pour  le  temps  pendant  lequel  il  en  avoyt  esté 
privé.  Mais,  si  aulcunes  approuchoyent  Tiennette  en  bcaulté,  nulle 
n’avoyt  son  cueur.  Brief,  en  entendant  sonner  l’heure  du  servaige 
et  de  l'amour,  Anseau  fondit  tout  son  or  en  une  couronne  royalle, 
en  laquelle  il  esmailla  les  perles  et  diamans  que  il  avoyt  à  luy, 
puis  vint  secrettement  la  remettre  à  la  Royne,  en  luy  disant  : 

—  Madame,  ie  ne  sçays  en  quelle  foy  mettre  ma  fortune  que 
vécy.  Demain,  tout  ce  qui  se  treuvera  dans  mon  logiz  sera  la 
chevance  des  damnez  moynes  qui  n’ont  point  eu  pitié  de  moy. 
Doneques,  daignez  me  guarder  cecy.  Ce  est  ung  foible  merciement 
de  la  ioye  que  par  vous  i’ay  eue  de  veoir  celle  que  i’ayme,  veu 
que  nulle  somme  ne  vault  ung  de  ses  resguards.  le  ne  sçays  ce  qui 

adviendra  de  moy.  Mais,  si  ung  iour  mes  enfans  estoyent  délivrez, 
i’ay  foy  en  vostre  generoské  de  royne. 

—  Bien  dict,  bon  homme,  feit  le  Roy.  L  abbaye  aura  quelque 
iour  besoing  de  mon  ayde,  et  ie  ne  perdray  point  le  souvenir  de 
cecy. 

Il  y  eut  ung  monde  exorbitant  en  l’abbaye  pour  les  espousailles 
deTiennette,  à  laquelle  la  Royne  donna  en  présent  des  vestemens 
de  nopces  et  à  qui  le  Roy  bailla  licence  de  porter  tous  les  iours 


—  Mes  entants,  vous  estes  libres,  francs  et  quittes  de  tout. 


des  annelsd’or  en  ses  aureilles.  Quand  vint  le  ioly  couple  de  l’ab¬ 
baye  au  logiz  d’Anseau,  qui  serf  estoyt  devenu,  prouche  Sainct- 
Leu,  il  y  eut  des  flambeaux  aux  fenestres  pour  le  veoir  passer,  et 
dans  la  rue,  deux  hayes  comme  à  une  entrée  royalle.  Le  paouvre 
mary  s’estoyt  forgié  ung  collier  d’argent  qu’il  avoyt  en  son  bras 
senestre,  en  foy  de  son  appartenance  à  l’abbaye  Sainct-Germain. 
Ains,  maulgré  son  servaige,  luy  crioyt-on:  Noël!  noël\  comme  à 
ung  nouveau  roy.  Et  le  bon  homme  saluoyt  très-bien,  heureux 

comme  ung  amoureux  et  très-ioyeulx  des  hommaiges  que  ung 
chascun  rendoyt  à  la  graace.  et  modestie  de  Tiennette.  Puis  treuva 
le  bon  Tourangeau  des  rameaux  verds  et  des  bluets  en  couronne 
en  sa  potence,  et  les  principaulx  du  quartier  estoyent  là  tous,  qui, 
par  grant honneur,  luyfeirent  desmusicques  et luy crièrent:  «  Vous 
serez  tousiours  ung  noble  homme,  maulgré  l’abbaye  !  »  Comptez 
que  les  deux  espoux  s’escrimèrent  à  enrendrel’aame,  etquelebour- 
geoys  deut  poulser  de  fiers  coups  en  l’escu  de  sa  mye,  qui,  en 
bonne  pucelle  de  campaigne,  estoyt  de  nature  à  les  luy  rendre, 
et  ils  vesquirent  bien  ung  mois  entier,  allaigres  comme  des  colum- 
bes  qui  au  prime  temps  massonnent  leur  nid  brin  à  brin.  Tiennette 
estoyt  toute  aise  de  son  beau  logiz  et  des  practiques  qui  venoyent 
et  s’en  alloyent  esmerveillées  d’elle.  Ce  mois  de  fleurs  passé,  vint 
ung  iour  en  grant  pompe  le  bon  vieil  abbé  Hugon,  leur  seigneur 
et  maistre,  lequel  entra  dans  la  maison,  qui  lors  n’estoyt  plus  à 
l’orphebvre,  ains  au  Chapitre;  puis,  là,  dit  aux  deux  espoux: 
*  Mes  enfants,  vous  estes  libres,  francs  et  quittes  de  tout.  Et  ie 
doibs  vous  dire  que,  de  prime  à  bord,  ay  grantement  esté  féru  de 
l’amour  qui  vous  ioingnoyt  l’ung  à  l’aultre.  Aussy,  les  droicts  de 
l’abbaye  recogneus,  estoys-je,  à  part  moy,  délibéré  vous  faire  une 
ioye  entière,  après  avoir  esprouvé  votre  leaulté  en  la  coupelle  de 
Dieu.  Et  ceste  manumission  ne  vous  coustera  rien.  »  Ayant  dict, 
il  leur  bailla  ung  bon  petit  coup  de  main  en  la  ioue,  et  ils  tombèrent 
à  ses  genoilz  en  plourant  de  ioye  pour  raisons  valables.  Le  Tou¬ 
rangeau  apprint  à  ceulx  du  quartier,  qui  s’amassoyent  en  la  rue, 
la  largesse  et  bénédiction  du  bon  abbé  Hugon.  Puis,  en  grant  hon¬ 
neur,  maistre  Anseau  luy  tint  la  bryde  de  sa  iument,  iusques  en  la 
porte  de  Bussy.  Durant  ce  voyaige,  l’orphebvre,  qui  avoyt  pries 
ung  sac  d’argent,  en  gectoyt  les  pièces  auxpaouvreset  souffreteux, 
criant  :  «  Largesse  !  largesse  à  Dieu  !  Dieu  saulve  et  guarde  l’abbé  ! 
Vive  le  bon  seigneur  Hugon  !  »  Puis,  de  retour  en  sa  maison, 
resgalla  ses  amys  et  feit  des  nopces  nouvelles,  qui  durèrent  une 
pleine  sepmaine.  Cuydez  que  l’abbé  feut  bien  reprouché  de  sa 
clémence  par  son  Chapitre,  qui  ouvroyt  ià  la  gueule  pour  digérer 
ceste  bonne  proye.  Au^sy,  ung  an  après  ce,  le  bon  homme  Hugon 
estant  malade,  son  prieur  luy  disoyt-il  que  ce  estoyt  une  punition 

du  Ciel  de  ce  que  il  avoyt  caïné  les  sacrez  interests  du  Chapitre  et 

de  Dieu. 

—  Si  i’ay  bien  iugé  de  cet  homme,  feit  l’abbé,  il  aura  souvenir 
de  ce  que  il  nous  doibt. 

De  faict,  ce  iour  estant  par  adventure  l’anniversaire  de  cettuy 
mariaige,  ung  moyne  vint  annoncer  que  l’orphebvre  supplioyt  son 
bienfaicteur  de  le  recepvoir.  Lors,  il  apparut  en  la  salle  où  estoyt 
l’abbé,  auquel  il  despouiila  deux  chausses  merveilleuses  que  depuis 
ce  temps  nul  ouvrier  n’a-surpassées  eu  aulcun  lieu  du  monde  chres- 
tien,  et  qui,  pour  ce,  feurent  dictes  le  vœu  de  la  persévérance 
d'amour.  Ces  deux  threzors  sont,  comme  ung  chascim  sçayt,  pla¬ 
cez  au  maistre  autel  de  l’ecclise,  et  sont  estimez  estre  d’ung  travail 
inestimable,  veu  que  l’orphebvre  y  avoyt  despendu  tout  son  bien. 
Néantmoins  cet  ouvraige,  loing  d’amenuiser  son  escarcelle,  la 
remplit  à  pleins  bords,  pour  ce  que  si  bien  creust  son  renom  et 
ses  prouflicts,  que  il  put  achepter  la  noblesse,  forces  terres,  et 
ha  fondé  la  maison  des  Anseau,  qui  depuis  feut  en  grant  honneur 
dans  la  gente  Touraine. 

Cecy  nous  endoctrine  à  tousiours  recourir  aux  saincts  et  à  Dieu 
dans  les  emprinses  de  la  vie,  et  à  persévérer  en  toutes  les  chouses 
recogneues  bonnes;  puis,  d’abundant,  qu’ung  grant  amour  trium- 
phe^de  tout,  ce  qui  est  une  vieille  sentence;  mais  l’Autheur  l’ha 
réescripte,  pour  ce  que  elle  est  moult  plaisante. 


Eu  la  bonne  ville  de  Bourges,  au  temps  que  s’y  rigoloyt  nostre 
Sire  qui,  du  depuis,  laissa  la  queste  des  contentemens  pour  conques- 
ter  le  royaulme,  et  de  faict  le  conquesta,  demouroyt  ung  sieur  pr&. 
vost  enchargié  par  luy  de  tenir  main  à  l’ordr^-,  et  qui  feut  dict 
prevost  royal.  D’où  vint,  soubz  le  glorieux  fils  dudict  Roy,  la  charge 
de  prevost  de  l’hostel,  en  laquelle  se  comporta  ung  petit  trop  drue- 
ment  le  seigneur  de  Aîéré,  dict  Tristan,  de  qui  ces  Contes  ont  ià 
faict  mention,  encores  que  il  nefeust  point  ioyeulx.  le  dis  cecy  aux 
ainys  qui  butinent  ez  vieulx  cayers  pour  pisser  du  neuf  et  démons- 

trer  en  quoy  sont  sçavants  ces  Dixains  sans  en  avoir  la  mine.  Hé 
doncques  !  ce  dict  Prévost  estoyt  nommé  Picot  ou  Picault,  d’où 
feut  faict  picottin,  picoter  et  picorée\  par  aulcuns,  Pitotou  Pitaut, 
d’où  est  yssu  pitance  ;  par  d’anltres,  comme  en  langue  d’oc,  Picliot, 
d’où  ne  est  rien  venu  qui  vaille  ;  par  ceulx- 
cy,  Petiot  ou  Petiet,  comme  en  langue  d’oyl  ; 
par  ceulx-là,  Petitot  et  Petinault  ou  Peti- 
niaud,  qui  feut  l’appellation  limouzine;  mais 
à  Bourges  estoyt  appelé  Petit,  nom  qui 
finahlement  feut  celuy  de  la  famille,  laquelle 
ha  moult  frayé,  veu  que  partout  vous  verrez 
des  Petit  et  par  ainsysera  dict  Petit  en  ceste 
aclventure.  le  fais  ceste  étymologie  à  ceste 
lin  d’esclairer  nostre  languaige  et  enseigner 
comment  les  bourgeoys  et  aultres  linèrent 
par  acquérir  des  noms.  Mais  laissons  la 
science.  Ce  dict  Prévost,  qui  avoyt  autant 
de  noms  que  de  pays  ez  quels  alloyt  la  Court, 
estoyt  en  réalité  de  naturance  ung  brin  d’homme  assez  mal  épous¬ 
seté  par  sa  mère,  de  telle  fasson  que,  alors  qu’il  cuydoyt  rire, 
il  fendoyt  ses  badigoinces  en  la  manière  dont  se  troussent  les 
vaches  pour  laschier  de  l’eaue  ;  lequel  soubrire  estoyt  dict  à  la 
Court  ung  soubrire  de  prevost.  Mais  uiigiour  le  Roy,  entendant  pro¬ 
férer  ce  mot  proverbial  par  aulcuns  seigneurs,  leur  dit  en  gaussant: 
«  ’Vous  errez,  messieurs.  Petit  ne  rit  point,  il  luy  fault  du  cuir  en  bas 
du  visaige.  »  Ains,  avecques  son  faulx  rire,  ce  Petit  n’en  estoyt  que 
mieulx  advenant  pour  faire  la  police  et  happer  les  maulvaisesgraines. 
En  somme,  il  valoyt  le  han  qu’il  avoyt  cousté.  Pour  toute  malice,  il  es¬ 
toyt  ungpeucocqu  ;  pour  tout  vice,  alloyt  à  Vespres;  pour  toute  sa¬ 
pience  obéissoytà  Dieu  quandilpouvoyt  ;  pourtouteioye,  il  avoyt  une 
femme  en  son  logiz;  pour  tout  divertissement  desaioye,  cherchoyt 
ung  homme  à  pendre,  alors  qu’il  estoyt  requis  d’en  bailler  ung,  et 
ne  failloyt  iamais  à  en  rencontrer  ;  mais,  quand  il  dormoyt  soubz 
ses  courtines,  ne  se  soulcioyt  mie  des  larrons.  Treuvez  en  toute  la 
chrestienté  iusticiarde  ung  prevost  moins  malfaisant  !  Non,  tous  les 
prevosts  pendent  trop  ou  trop  peu,  tandis  que  cettuy-là  pendoyt 


D’UNG  lUSTICIARD 


i6i 

luste  ce  qu'il  falloyt  pour  estre  dict  prevost.  Ce  bon  petit  iusticiard, 
ou  ce  bon  iusticiard  Petit,  avoyt  à  luy  l’une  des  plus  belles  bour- 
geoyses  de  Bourges,  à  luy  en  légitime  mariaige,  ce  dont  il  estoyt 
esbahy  comme  tous  les  aultres.  Aussy,  souvent,  en  allant  à  ses  pen¬ 
daisons,  interiectoyt-il  à  Dieu  ung  interroguat  que  aulcuns  faisoyent 
maintes  foys  en  ville.  Asçavoir  :  pourquoy,  luy  Petit,  luy  iusticiard, 
luy  prevost  royal,  avoyt  à  luy  Petit,  royal  prevost  iusticiard,  une 
femelle  si  bien  alignée,  si  parfaictement  cotonnée  de  graaces,  que 
ung  asne  brayoyt  d’ayse  à  la  veoir  passer.  A  cecy  Dieu  ne  res- 
pondoyt  point,  et  sans  doubte  aulcun  avoyt  ses  raisons.  Mais  les 
meschantes  langues  de  la  ville  respartoyent  pour  Dieu  qu’il  s’en 
manquoyt  d’ung  empan  que  pucelle  feust  la  fille  alors  que  elle 
devint  la  femme  du  dict  Petit.  D’aultres  disoyent  que  elle  ne  es¬ 
toyt  point  seulement  à  luy.  Les  gausseurs  respondoyent  que  sou¬ 
vent  les  asnes  entroyent  ez  belles  escuyeries.  Chascun  lascliioyt 
ung  broccard,  ce  qui  en  faisoyt  pour  le  moins  une  razière  à  qui  se 
seroyt  mis  en  debvoirde  les  ramasser.  Du 
tout  besoing  estoyt  d’en  oster  quasi  les 
quatre  quarts,  attendu  que  la  Petit  estoyt 
une  saige  bourgeoyse,  laquelle  n’avoyt 
qu’ung  amant  pour  le  plaisir,  et  son  mary 
pour  le  debvoir.  Treuvez-en  moult  par  la 
ville  qui  soyent  aussy  réservées  de  cueur 
et  de  bouche  !  Si  vous  m’en  afïerrez  une, 
ie  vous  baille  ung  sol  ou  ung  fol,  à  vos- 
tre  soubhait.  Vous  en  rencontrerez  qui 
n’ont  ni  espoux  ni  amant.  Aulcunes  femelles 
ont  ung  amant,  et  d’espoux,  point.  Des 
laideronasses  ont  ung  espoux,  et  point 
d’amant.  Mais,  vère,  rencontrer  femmes 
qui,  ayant  ung  espoux  et  ung  amant,  se  tiennent  à  l’ambe  sans 
poulser  au  terne,  là  est  le  miracle,  entendez-vous,  nigauds, 
becs-iaunes,  ignares!  Doncques,  boutez  la  Petit  sur  vos  tablettes 
en  style  récognitif,  et  allez  vostre  pas,  ie  reprends  le  mien.  La 
bonne  dame  Petit  ne  estoyt  point  de  la  bande  de  celles  qui  tou- 
siours  remuent,  devallent,  ne  sçauroyent  se  tenir  en  place,  fouillot- 

tent,  bouillottent,  trottent,  crottent,  se  déportent,  et  n’ont  rien  en 
elles  qui  les  fixe  ou  attache,  et  sont  si  légieres,  que  elles  courent  à 
de  folles  ventositez  comme  après  leur  quintessence.  Non,  au  rebours, 
la  Petit  estoyt  une  saige  mesnaigiere  tousiours  aise  en  sa  chaire  ou 
couchiée  en  son  lict,  preste  comme  ung  chandelier,  attendant  son 
dict  amant  quand  sortoyt  le  prevost,  recevant  le  prevost  quand  par- 
toyt  l’amant.  Cette  chiere  femme  ne  songyoyt  nullement  à  s’attifer 
pour  faire  boucquer  les  aultres  bourgeoyses.  Poing!  elle  avoyt 
treuvé  plus  commode  usaige  du  ioly  temps  de  la  ieunesse,  et  met- 
toyt  de  la  vie  en  ses  ioincteures  pour  aller  plus  loing.  Ores  bien, 
vous  cognoissez  le  prevost  et  sa  bonne  femme.  Le  lieutenant  du 
prevost  Petit,  pour  la  besongne  du  mariage,  laquelle  est  si  lourde, 
que  elle  ne  se  faict  bien  que  par  deux  hommes,  estoyt  ung  grant 
seigneur  terrien  que  haïoyt  fort  le  Roy.  Notez  cecy,  qui  est  ung 
point  maieur  en  ceste  adventure.  Le  connestable,  lequel  estoyt  ung 
rude  compaignon  escossoys,  veit,  par  cas  fortuit,  la  femme  de  ce 
Petit,  et  voulut  la  veoir,  aulcuns  disent  l’avoir,  devers  le  matin,  à 
son  aise,  durant  le  temps  de  dire  ung  chappelet,  ce  qui  est  chres- 
tiennement  honneste,  ou  honnestement  chrestien,  à  ceste  fin  de  devi¬ 
ser  avecques  elle  sur  des  chouses  de  la  science  ou  sur  la  science 
des  chouses.  Verisiblement  se  cuydant  bien  sçavante,  point  ne  voulut 
entendre  à  mondict  connestable  la  damoiselle  Petit,  qui  estoyt, 
comme  est  dict  ci-dessus,  une  honneste,  saige  et  vertueuse  bour- 
geoyse.  Après  aulcuns  devis,  arraisonnemens,  tours,  retours,  mes- 
saiges  et  messaigiers,  qui  feurent  comme  non  advenus,  le  connes¬ 
table  iura  sa  grant  cocquedouille  noire  qu’il  estripperoyt  le  guallant, 
encores  que  ce  feut  ung  homme  considérable.  Ains  ne  iura  rien  sui 
la  damoiselle.  Ce  qui  dénote  ung  bon  Françoys,  veu  que  en  cesti 
occurrence  aulcuns  gens  affrontez  se  ruent  sur  toute  la  mercerie  el 
de  trois  personnes  en  tuent  quatre.  Ce  monsieur  le  connestable 
engaigia  sa  grant  cocquedouille  noire  devant  le  Roy  et  la  dame  de 
Sorel,  qui  brelandoyent  paravant  de  souper,  ce  dont  le  bon  sire 
feut  content,  voyant  que  il  seroyt  deffaict  de  ce  seigneur,  qui  luy 
desplaisoyt  fort,  et  ce  sans  qu’il  luy  en  coustast  ung  Pater. 

—  Et  comment  vuyderez-vous  ce  procez?  feit  d’ung  air  mignon  la 
dame  de  Sorel. 

—  Ho  !  ho  !  respondit  le  connestable,  cuydez,  madame,  que  ie  ne 
veulx  perdre  ma  grant  cocquedouille  noire. 

Que  estoyt  en  ce  temps  ceste  grant  cocquedouille?  Ha  !  ha!  ce 
poinct  est  ténébreux  à  ruyner  les  yeux  ez  livres  anticques;  mais  ce 
estoyt  certes  aulcune  chouse  considérable.  Ce  néantmoins,  metfons 
nos  bezicles,  et  cherchons.  Douille  signifie  en  Bretaigne  une  fille, 
et  cocqiie  veult  dire  une  poisle  de  queux,  coquus  en  patois  de  latinité. 


—  Et  comment  vuyderez-vous  ce  procez?  feit  la  dame  de  Sorel. 


Duquel  mot  est  advenu  en  France  celluy  de  cocqum,  ung  drolle  qui 
frippe,  fiche,  trousse,  frit,  lappe,  lippe,  fricquasse,  fricquote,  se 
chafriole  tousiours  et  mange  tout  ;  partant,  ne  sçauroyt  rien  faire 
entre  ses  repas,  et  ce  faisant,  devient  maulvais,  devient  paouvre,  ce 
qui  l’incite  à  voler  ou  mendier.  De  cecy  doibt  estreconclud  paries 
sçavans  que  la  grant  cocquedouille  estoyt  ung  ustensile  demesnaige 
en  forme  de  cocquemard,  idoyne  à  frire  les  filles. 

—  Hé  doncques  !  reprint  le  connestable,  qui  estoyt  le  sieur  de 
Richemonde,  ie  vais  faire  dire  à  ce  iusticiard  d’aller  en  campaigne 
pour  ung  iour  et  une  nuict  récolter  ez  champs,  pour  le  service  du 

Roy,  aulcuns  paysans  soupçonnez  de  machiner  des  traistrises  avec- 
ques  l’Angloys.  Là-dessus,  mes  deux  pigeons,  saichant  l’absence 
de  leur  homme,  seront  ioyeulx  comme  ung  souldard  auquel  on 
baille  la  monstre,  et,  s’ils  font  aulcune  repaissaille,  ie  desguaisneray 
le  prevost,  en  l’envoyant  au  nom  du  Roy  fouiller  le  logiz  où  sera 
le  couple,  pour  occir  à  temps  nostre  amy,  qui  prétend  avoir  à  luy 
seul  ce  bon  cordelier. 

—  Que  est  cecy!  dit  la  dame  de  Beaulté. 

—  Equivocquez,  dit  le  Roy  en  soubriant. 

—  Allons  souper,  dit  madame  Agnès.  Vous  estes  des  maulvais 
qui  d’ung  seul  coup  manquez  de  respect  aux  bourgeoyses  et  aux 
religieux. 

Ce  faict,  depuis  ung  long  temps,  la  bonne  Petit  soubhaitoyt  se 
aisier  durant  une  pleine  nuict,  et  cabrioler  au  logiz  dudict  seigneur, 
où  possible  estoyt  de  crier  à  gozier  franc  sans  esveigler  les  voisins, 
pour  ce  que,  au  logiz  du  prevost,  elle  redoutoyt  le  bruit  et  n’avoyt 
que  picorées  d’amour,  lichettes  prinses  à  l’estroict,  miesvres  lippées, 
n’osoyt  au  plus  aller  à  l’amble  et  vouloyt  sçavoir  le  galop  à  sabots 
rabattus.  Doncques,  la  meschine  de  la  iolie  bourgeoyse  trotta  len¬ 
demain,  devers  la  douziesme  heure,  au  logiz  du  seigneur,  pour 
l’adviser  de  la  départie  du  bon  prevost,  et  dit  à  ce  sieur  amant  dont 
elle  recevoyt  force  guerdons,  et  que  pour  ce  elle  ne  haïoyt  aulcu- 
nement,  de  faire  ses  préparatoires  pour  le  déduict  et  le  souper, 
attendu  que,  pour  le  seur,  le  greffe  prevostal  seroyt  chez  luy  le 
soir  ayant  faim  et  soif. 

—  Bon  !  feit  le  seigneur,  dis  à  ta  maistresse  que  ie  ne  la  feray 
leuner  d’aulcune  fasson. 

Les  paigés  du  damné  connestable,  qui  faisoyent  la  guette  autour 
du  logiz,  voyant  que  l’amant  se  guallantissoyt,  se  guarnissoyt  de 
flaccons  et  s’aviandoyt,  vindrent  annoncer  à  leur  maistre  combien 
tout  concordoyt  à  son  ire.  Oyant  ce,  bon  connestable  de  se  frotter 
les  mains,  en  songiant  au  coup  que  feroyt  le  prevost.  Ores  bien, 
il  luy  manda,  par  exprès  commandement  du  Roy,  retourner  en  la 
ville,  pour  saisir  au  logiz  dudict  seigneur  ung  mylourd  angloys 
avecques  lequel  il  estoyt  vehementement  soupçonné  d’accorder 
ung  complot  de  trez-espaisses  ténèbres  ;  mais,  paravant  de  mettre 

à  fin  ledict  ordre,  venir  en  l'hostel  du  Roy  s  entendre  sur  la  cour¬ 
toisie  nécessaire  en  ce  pourchaz.  Le  prevost,  ioyeulx  comme  ung 
roy  de  parler  au  Roy,  feit  telle  diligence,  qu’il  feut  en  ville  à  l’heure  où 
les  deux  amans  sonnoyent  le  premier  coup  de  leurs  vespres.  Le 
sire  du  Kockuaige  et  pays  environnans,  qui  est  ung  seigneur  far- 
fallesque,  accorda  si  bien  les  chouses,  que  la  Petit  parloyt  de  la 
bonne  fasson  avecques  son  seigneur  aymé  alors  que  son  sieur 
espoux  parloyt  au  connestable  et  au  Roy,  ce  qui  le  faisoyt  trez- 
content,  et  sa  femme  aussy,  cas  rare  en  mariaige. 

—  le  disoys  à  monseigneur,  feit  le  connestable  au  prevost,  alors 
que  le  iusticiard  entra  dedans  la  chambre  du  Roy,  que  tout  homme 
ha  droict  dans  l’estendue  du  royaulme  de  deffaire  sa  femme  et  son 
amant,  s’il  les  surprend  chevaulchant.  Ains  nostre  sire,  qui  est  clé¬ 
ment,  arguë  qu'il  n’est  licite  que  de  meurdrir  le  chevaulcheur,  et 
non  la  hacquenée.  Ores  çà,  que  feriez-vous,  bon  prevost,  si  par 
adventure  vous  rencontriez  ung  seigneur  se  pourmenant  dedans  le 
gentil  préau  dont  les  lois  humaines  et  divines  vous  enioingnent 
d’arrouser  et  cultiver,  à  vous  seul,  la  flouraison? 

—  le  occiroys  tout,  feit  le  prevost,  i’escarboilleroys  les  cinq 
cent  mille  diables  de  nature,  fleurs  et  graines,  le  sac  et  les  quilles 
et  les  boules,  les  pépins  et  la  pomme,  l’herbe  et  la  prée,  la  femme 
et  le  masle. 

—  'Vous  seriez  en  vostre  tort,  feit  le  Roy.  Cecy  est  contraire 
aux  lois  de  l’Ecclise  et  du  royaulme  :  du  royaulme,  pour  ce  que 
vous  pourriez  m’oster  ung  subiect  ;  de  l’Ecclise,  pour  ce  que  vous 
enverriez  ung  innocent  ez  limbes  sans  baptesme. 

—  Sire,  i’admire  vostre  profunde  sapience,  et  bien  veois-ie  que 
vous  estes  le  centre  de  toute  iustice. 

—  Nous  ne  pouvons  donc  occir  que  le  chevalier?  Amen,  feit  le 
connestable,  tuez  le  chevaulcheur.  Allez  viteraent  chc.7  le  se’giieur 
soupçonné,  mais  ayez  soing,  sans  vous  laisser  mettre  du  foing  aux 
cornes,  de  ne  point  faillir  à  ce  qui  est  deu  à  ce  seigneur. 

Mon  prevost,  se  cuydant  pour  le  seur  chancelier  de  France,  s’il 
faisoyt  bien  sa  charge,  devalle  du  chasteau  dans  la  ville,  prend  ses 
gens,  arrive  à  l’hostel  du  seigneur,  y  plante  ses  estaffiers,  bouche 
de  sergens  les  yssues  du  logiz,  l’ouvre  de  par  le  Roy,  à  petit  bruit. 

grimpe  les  degrez,  demande  aux  serviteurs  où  se  tient  le  seigneur, 
les  met  en  arrest,  y  monte  seul  et  frappe  à  l’huys  de  la  chambre  où 
les  deux  amans  s’escrimoyent  des  armes  que  vous  sçavez  et  leur 
dict  : 

—  Ouvrez  !  de  par  le  Roy  nostre  sire  ! 

La  bourgeoyse  recogneut  son  espoux  et  se  print  à  soubrire,  veu 
que  elle  ne  avoyt  point  attendu  l’ordre  du  Roy  pour  faire  ce  qui 
estoyt  dict.  Ains  après  le  rire  vint  la  frayeur.  Le  seigneur  prend 
son  manteau,  se  couvre  et  vient  à  l’huisserie.  Là,  ne  saichant  point 


Le  prevost  ioyeux  comme  ung  roy  feit  diligence. 


que  il  s’en  alloyt  de  sa  vie,  se  dict  de  la  Court  et  de  la  maison  de 
Monseigneur. 

—  Bah  !  feit  le  prevost,  i’ay  des  commandemens  exprès  de  mon¬ 
seigneur  le  Roy,  et,  soubz  poine  de  rébellion,  vous  estes  tenu  de 
me  recepvoir  incontinent. 

Lors,  le  seigneur  de  sortir,  en  tenant  l’huys  ; 

■ —  Que  querez-vous  céans? 

—  Ung  ennemydu  Roy  nostre  sire,  que  nous  vous  commandons 
nous  livrer,  oultre  que  vous  debvez  me  suyvre  avecqucs  luy  au  chas- 
teau. 

—  Cecy,  songia  le  bon  seigneur,  est  une  traistrise  de  M.  lecon- 
nestable,  auquel  s’est  reffusée  ma  chiere  mye.  Besoing  est  de  nous 
tirer  de  ce  guespier. 

Lors,  se  virant  devers  le  prevost,  il  risqua  quitte  ou  double,  en 
arraisonnant  ainsy  son  sieur  cocqii  ; 

—  Mon  amy,  vous  sçaveJ  que  ie  vous  tiens  pour  'guallanv 
homme,  autant  que  peut  l’estre  ung  prevost  en  sa  charge.  Ores 
bien,  puis-je  me  fier  à  vous?  l’ay  céans  couchiée  avecques  moy  la 
plus  iolie  dame  de  la  Court.  Quant  à  des  Angloys,  ie  n’en  ay  pas 


—  Ouvrez!  de  par  le  Roy  nostre  sire! 


seulement  de  quoy  faire  le  desieuner  de  M.  de  Richemonde,  qui 
vous  envoyé  en  mon  hostel.  Cecy  est  (pour  vous  dire  le  fin)  le 
déduict  d’une  gaigeure  faicte  entre  moy  et  le  sieur  connestable, 
lequel  est  de  moitié  avecques  le  Roy.  Tous  deux  ont  gaigié  co- 
gnoistre  quelle  estoyt  la  dame  de  mon  cueur,  et  i’ay  gaigié  le 
contre.  Nul  plus  que  moy  ne  hait  les  Angloys,  qui  ont  prins  mes 

domaines  de  Picardie.  Est-ce  pas  uiig  coup  feslon  de  mettre  en  ieu 
la  iustice  contre  moy?  Ho!  ho!  monseigneur  connestable,  ung 
chamberlan  vous  vault,  et  ie  vais  vous  faire  quinauld.  Mon  chier 
Petit,  ie  vor.s  baille  licence  de  fouiller  à  vostre  aise  pendant  la 
nuict  et  le  iour  tous  les  coins  et  recoins  de  mon  hostel.  Mais,  entrez 
seul  icy;  questezparma  chambre,  remuez  le  Uct,  faictes-yà  vossoub- 
haicts.  Seulement,  laissez-moy  couvrir  d’ung  drapeau  ou  d’ung 
mouschenez  ceste  belle  dame  qui  est  vestue  en  archange,  à  ceste 
fin  que  vous  ne  saichiez  point  à  quel  espoux  elle  appartient. 


—  Que  queiez-vous  céans? 


—  Voulentiers,  feit  le  prevost.  Ains  ie  suis  ung  vieulx  regnard, 
auquel  point  ne  tant  soublever  la  queue,  et  veulx  estre  seur  que 
ce  est  réallement  une  dame  de  la  Court,  et  non  ung  Angloys,  attendu 
que  ces  dicts  Angloys  ont  le  cuir  blanc  et  lisse  comme  est  celluy 
des  femelles,  et  bien  le  sçays-ie  poùr  en  avoir  moult  branchie. 

—  Hé  bien,  feit  le  seigneur,  attendu  le  forfaict  dont  ie  suis  mes- 
chantement  soupçonné  et  dont  ie  doibs  me  laver,  ie  vais  supplier 
ma  dame  et  amye  de  consentir  à  se  passer  pour  ung  moment  de  sa 
pudeur  ;  elle  me  porte  trop  grant  amour  pour  se  reft'user  à  me 
saulver  de  tout  reprouche.  Doncques,  ie  la  requerray  de  soy 
retourner  et  vous  monstrer  une  physionomie  qui  ne  la  compro¬ 
mettra  nullement  et  vous  suffira  pour  recognoistre  une  femme  noble, 
encores  que  elle  sera  sens  dessus  dessoubz. 

—  Bien,  feit  le  prevost. 

La  dame,  ayant  entendu  de  ses  trois  aureilles,  avoyt  ployé  et  mis 

soLibz  l’aureiller  ses  hardes,  s’estoyt  despouillée  de  sa  chemise, 
de  laquelle  son  mary  pouvoyt  taster  le  grain,  s’estoyt  entortillé  la 
teste  en  ung  linge,  et  avoyt  mis  à  l’aër  ses  charnosités  bombées 
que  séparoyt  la  iolie  raie  de  son  eschine  rose. 

—  Entrez,  mon  bon  amy,  feit  le  seigneur. 

Le  iusticiard  resguarda  par  la  cheminée,  ouvrit  l’armoire,  le  ba¬ 
hut,  fouilla  le  dessoubz  du  lict,  les  toiles,  tout.  Puis  se  mit  à 
estudier  le  dessus. 

—  Monseigneur,  feit-il  en  guignant  ses  légitimes  appartenances, 
i’ay  veu  de  ieunes  gars  angloys  ainsi  rablez,  et,  pardonnez-moy  de 
faire  ma  charge,  besoing  est  que  ie  voye  aultrement. 

—  Qu’appelez-vous  aultrement?  feit  le  seigneur. 

—  Hé  bien,  l’aultre  physionomie,  ou,  si  vous  voulez,  la  physio¬ 
nomie  de  l’aultre. 

—  Alors,  treuvez  bon  que  Madame  se  couvre  et  s’affuste  pour 
ne  vous  monstrer  que  le  moins  de  ce  qui  est  nostre  heur,  dit  le 
seigneur,  saichant  que  la  bourgeoyse  avoyt  quelques  lentilles  faciles 
à  recognoistre.  Doneques,  tournez-vous  ung  petit,  à  ceste  fin  que 
ma  chiere  dame  satisfasse  aux  convenances. 

La  bonne  femme  soubrit  à  son  amy,  le  baisa  pour  sa  dextérité, 
s’attifa  dextrement,  et  le  mary,  voyant  en  plein  ce  que  sa  gouge  ne 
luy  laissoyt  iamais  veoir,  feut  entièrement  convaincu  que  nul  An¬ 
gloys  ne  pouvoyt  estre  ainsy  contourné,  soubz  poine  d’estre  une 
délicieuse  Angloyse., 

—  Oui,  seigneur,  dit-il  à  l’aureille  de  son  lieutenant,  ce  est  bien 
une  dame  de  la  Court,  veu  que  ceulx  de  nos  bourgeoyses  ne  sont 
pas  de  si  haulte  futaye,  ni  de  si  bon  goust. 

Puis,  la  maison  fouillée,  nul  Angloys  ne  s’y  îreuvant,  le  bon  prevost 
revint,  comme  le  luy  avoyt  dict  le  connestable,  en  l’hostel  du  Roy. 

—  Est-il  occis?  feit  le  connestable. 

—  Qui? 

—  Celluy  qui  vous  provignoyt  des  cornes  au  front. 

—  le  n’ay  veu  qu’une  femme  au  lict  de  ce  seigneur,  lequel  estoyt 
fort  en  train  de  se  resiouyr  avecques  elle. 

—  Tu  has  bien  veu  de  tes  yeulx  ceste  femme,  mauldict  cornard, 
et  tu  ne  has  point  delTaict  ton  corrival  ? 

—  Non  pas  une  femme,  mais  une  dame  de  la  Court. 

—  Veu? 

—  Et  sentu  dans  les  deux  caz. 


Le  connestable  de  Richemonde. 


—  Qu’entendez-vous  parues  paroles?  feit  le  Roy,  qui  s’esclata 
de  rire. 

—  le  dis,  sauf  le  respect  deu  à  Vostre  Maiesté,  que  i’ay  vérifié 
le  dessus  et  le  dessoubz. 

—  Tu  ne  cognoys  doneques  pas  la  physionomie  des  chouses  de 
ta  femme,  vieil  outil  sans  mémoire  ?  Tu  mérites  d’estre  pendu  ! 

—  le  tiens  en  trop  grant  révérence  ce  dont  vous  parlez  chez  ma 
femme  pour  le  veoir.  D’ailleurs,  elle  est  si  religieuse  de  son  estoffe, 
que  elle  raourroyt  plustost  que  d’en  monstrer  ung  festu. 

—  Vère,  dit  le  Roy,  ce  ne  est  point  faict  pour  estre  monstré. 

—  Vieille  cocquedouille,  ce  cstoyt  ta  femme  !  feit  le  connes- 
table. 

—  Sire  connestable,  elle  dort,  la  paouvrette. 

—  Sus,  sus  doncques  !  A  cheval  !  Détalions,  et,  si  elle  est  en  ta 
maison,  ie  ne  te  donne  que  cent  coups  de  nerf  de  bœuf. 

Et  le  connestable,  suyvy  du  prevost,  vint  au  logiz  du  iusticiard 
en  moins  de  temps  qu’ung  paouvre  n’auroyt  vuydé  ung  tronc. 
Holà!  hé!  Sur  ce,  au  tapaige  des  gens  qui  menassoyent  d’effondrer 
les  murs,  la  raeschine  ouvrit  la  porte  en  baillant  de  la  bouche  et 
se  délicoltant  les  bras.  Le  connestable  et  le  iusticiard  se  ruèrent 
en  la  chambre,  où  ils  esveiglèrent  à  grant  poine  la  bourgeoyse,  qui 
feit  de  l’effrayée  et  dormoyt  si  dreument,  que  elle  avoyt  des  bour- 
riers  de  chassie  ez  yeulx.  De  cecy  triumpha  moult  le  prevost,  disant 
audict  seigneur  que,  pour  le  seur,  on  l’avoyt  truphé,  que  sa  femmic 
estoyt  saige,  et,  de  faict,  elle  se  monstra  estonnée  comme  pas  une. 
Le  connestable  vuyda  la  place.  Bon  prevost  de  soy  despouiller 
pour  se  couchier  tost,  veu  que  ceste  adventure  luy  avoyt  remis  sa 
bonne  femme  en  mémoire.  Pendant  que  il  ostoyt  son  harnoys  et 
quittoyt  ses  chausses,  la  bourgeoyse,  tousiours  estonnée, luy disoyt  ; 

—  Hé  !  mon  chier  mignon,  doù  sort  ce  bruit,  ce  monseigneur  le 
connestable  et  ses  paiges  ?  Et  pourquoy  venir  veoir  si  ie  dors? 
Sera-ce  désormais  en  la  charge  des  connestables  de  veoir  comment 
sont  establis  nos... 

—  le  ne  sçays,  feit  le  prevost,  qui  l’interrompit  pour  luy  raconter 
ce  qui  luy  estoyt  advenu. 

—  Et  tu  lias  veu,  sans  en  avoir  licence  de  moy,  dit-elle,  celluy 
d'une  dame  de  la  Court  ?  Ha  !  ha  !  heu  !  heu  !  hein  ! 

Lors  se  mit  à  geindre,  se  plaindre,  crier  si  desplourablement  et 
si  fort,  que  le  prevost  demoura  pantois. 

—  Hé  !  qu’as-tu  ma  mye?  que  veulx-tu  ?  que  te  faut-il  ? 

—  Hein,  tu  ne  m'aymeras  plus  après  avoir  veu  comment  sont 
les  dames  de  la  Court  ! 


—  Entrez  mon  Ixm  aniy,  l'eil  le  beiyneur. 
CONTEb  IIRÛLATK^ILS. 

—  Tais-toy,  ma  mye,  ce  sont  de  gratis  dames.  le  te  le  dis  à  toy 
seulement,  tout  est  grant  en  diable  chez  elles. 

—  Vère,  feit-elle  en  soubriant,  suis-ie  mieulx? 

—  Ha  !  feit-il  tout  esblouy,  il  y  a  iuste  un  grant  empan  de 
moins. 

—  Elles  ont  doncques  plus  de  ioye,  feit-elle  en  sospirant,  veu 
que  i’en  ay  tant  pour  si  peu. 

Sur  ce,  le  prevost  cherchia  ung  meilleur  raisonnement  pour 
arraisonner  sa  bonne  femme  et  l’arraisonna,  veu  que  elle  se  laissa 
tinablement  convaincre  du  grant  plaisir  que  Dieu  ha  mis  ez  petites 
chouses. 

Cecy  nous  démonstre  que  rien  icy-bas  ne  prévauldra  contre 
l’Ecclise  des  cocqus. 


Par  ung  iour  de  fine  pluye,  temps  auquel  les  dames  demourent 
ioyeulses  au  logiz,  pour  ce  qu’elles  ayment  l’humide  etvoyentlors 
près  de  leurs  iuppes  les  hommes  que  elles  ne  haïent  point,  la 
Royne  estoyt  en  sa  chambre  au  chastel  d’Amboise,  sous  les  dra¬ 
peaux  de  la  croisée.  Là,  sise  en  sa  chaire,  laboroyt  ung  tapis  par 
amusement,  mais  tiroyt  son  esguille  à  l’estourdie,  resguardoyt 
prou  l’eaue  qui  tomboyt  en  la  Loire,  ne  sonnoyt  moi,  estoyt  son- 

gieuse,  et  ses  dames  faisoyent  à  son  imitation.  Le  bon  Roydevisoyt 
avecques  ceulx  de  sa  Court  qui  l’avoyent  accompaigné  de  la  cha¬ 
pelle,  veu  que  il  s’en  alloyt  du  retourner  des  Vespres  dominicales. 
Ses  tours,  retours  et  arraisonnemens  parachevez,  il  advisa  la 
Royne,  la  veit  embrunée,  veit  les  dames  embrunées  aussy,  et  nota 
que  toutes  estoyent  en  cognoissance  des  chouses  du  mariaige. 


Son  esperit  s'estoyt  respandu  en 
îupercoulorations  sur  sa  face. 


—  Ores  çà,  feit-il,  ne  ay-je  point  veu  léans  mons  l'abbé  de  Tur- 
penay  > 

Oyant  ce,  s’advança  vers  le  Roy  le  moyne  qui,  par  ses  requestcs 
de  lustice,  feut  iadis  tant  importun  au  roy  Loys  le  unziesme,  que 
ledict  roy  avoyt  commandé  griefvement  à  son  prévost  de  l’hostel 
de  l’oster  de  sa  veue,  et  ha  esté  dict  au  Conte  de  ce  Roy,  dans  le  prime 
Dixain,  comment  se  saulva  le  moyne  par  la  coulpe  du  sieur  Tris¬ 
tan.  Ce  moyne  estoyt  lors  ung  homme  dont  les  qualitez  avoyent 
poulsé  trez-vertement  en  espaisseur,  et  tant,  que  son  esperit  s’es- 
toyt  respandu  en  supercoulorations  sur  sa  face.  Aussy  plaisoyt-il 
fort  aux  dames,  qui  l’embucquoyent  de  vins,  pastisseries  et  plats 
choisis  en  leurs  disners,  soupers  et  gaudisseries  desquelles  elles  le 
convioyent,  pour  ce  que  chaque  hoste  ayme  ces  bons  convives  de 
Dieu,  à  maschoires  blanches,  qui  disent  autant  de  paroles  que  ils 
tordent  de  morceaulx.  Ce  dict  abbé  estoyt  ung  pernicieux  compère 
c^ui  soubz  le  frocq  couloyt  aux  dames  force  contes  ioyeulx  aux¬ 
quels  elles  ne  refrongnoyent  qu’après  les  avoir  entendus,  veu  que, 
pour  iuger,  besoing  est  de  ouyr  les  chouses. 

—  Mon  révérend  père,  feit  le  Roy,  vécy  l’heure  brune  en  laquelle 
les  ^ureilles  féminines  peuvent  estre  resgalléesde  aulcune  plaisante 
adventure,  veu  que  les  dames  rient  sans  rougir  ou  rougissent  en 
riant,  à  leur  aise.  Faictes-nous  ung  bon  conte,  ie  dis  ung  conte  de 
moyne.  le  l’ouyray,  par  ma  foy,  voulentiers,  pour  ce  que  ie  voul- 
droys  me  divertir  et  aussy  les  dames. 


La  Royne  estoyt  en  sa  chambre  au  chastel  d’Amboise. 

—  Nous  nous  soubmettons  à  ce,  en  veue  de  complaire  à  Vostre 
Seigneurie,  feit  la  Royne,  pour  ce  que  le  sieur  abbé  va  loing  ung 
peu. 

—  Doncques,  respoudit  le  Roy,  se  virant  devers  le  moyne. 
Usez-nous  quelque  admonition  chrestiennc,  mon  père,  pour  amu¬ 
ser  Madame. 

—  Sire,  i’ay  la  veue  foible,  et  le  iour  chet. 

—  Faictes  doncques  ung  conte  qui  s’arreste  en  la  ceincteure. 

—  Ha!  Sire,  feit  le  moyne  en  soubriant,  cettuy  dont  ie  suis 
record  s'arreste  là,  mais  en  partant  des  pieds. 

Les  seigneurs  présens  feirent  des  remonstrances  et  supplica¬ 
tions  à  la  Royne  et  aux  dames  si  guallantement,  que,  en  bonne 
Bretonne  que  elle  estoyt,  elle  gecta  ung  soubris  de  graace  au 
moyne. 

■  —  Allez  vostre  train,  mon  père,  feit-elle,  vous  respondrez  de 

nos  péchez  à  Dieu.  ; 

—  Voulentiers,  madame;  si  vostre  bon  plaisir  est  de  prendre 
les  miens,  vous  y  gaignerez  ! 

Chascun  de  rire,  et  la  Royne  aussy.  Le  Roy  vint  auprès  de  sa 
chiere  femme  bien-aymée,  comme  ung  chascun  sçayt.  Puis  les 
courtizans  receurent  licence  de  se  seoir,  les  vieuix  seigneurs 
s’entend,  veu  que  les  ieunes  s'accotèrent,  avecques  licence  des 
dames,  au  coin  de  leurs  chaires,  pour  rire,  à  petit  bruit,  de  com- 
paignie.  Lors  l’abbé  de  Turpenay  leur  accoustra  gentement  le 
Conte  ensuyvant,  dont  il  passa  les  endroicts  crottez  en  coulant  sa 
voix  comme  le  vent  d’une  fluste. 

Environ  une  centaine  d’années  pour  le  moins,  il  s’esmeut  de 
grosses  querelles  en  la  chrestienté,  pour  ce  que  deux  papes  se 
rencontrèrent  à  Rome,  se  prétendant  ung  chascun  légitimement 
esleu,  ce  qui  feut  au  grand  dommaige  des  moustiers,  abbayes  et 
sièges  épiscopaulx,  veu  que,  pour  estre  recogneu  à  qui  mieulx, 
ung  chascun  des  deux  papes  concédoyt  des  droicts  à  ses  adhé- 
rens,  ce  qui  faisoyt  des  doubleures  partout.  En  ceste  conioncture, 
les  monastères  ou  abbayes  qui  estoyent  en  procez  avecques 
les  voisins  ne  pouvoyent  recognoistre  les  deux  papes,  et  se 
voyoyent  lors  bien  empeschiez  par  l’aultre  qui  donnoyt  gaing  de 
cause  aux  ennemys  du  Chapitre.  Ce  maulvais  schisme  ha  engendré 
des  maulx  infinis,  et  prouve  d’abundant  que  nulle  peste  ne  est  pi  us 
malivole  en  la  chrestienté  que  ne  l’est  l’adultère  de  l’Ecclise. 
Doncques,  en  cettuy  temps  où  le  diable  faisoyt  raige  contre  nos 
paouvres  biens,  la  trez-inclyte  abbaye  de  Turpenay,  dont  ie  suis  à 
ceste  heure  le  gubernateur  indigne,  avoyt  ung  grief  pourchaz  pour 
aulcuns  droicts  à  desbrouiller  avecques  le  trez-redouté  sire  de 
Candé,  mescréant  idolastre,  héréticque,  relaps  et  fort  maulvais 
seigneur.  Ce  diable,  venu  sur  terre  soubz  forme  de  seigneur, 
estoyt,  à  vray  dire,  ung  bon  souldard,  bien  en  Court,  et  aray 

du  sieur  Bureau  de  la  Rivière,  qui  estoyt  ung  serviteur  dont 
se  estoyt  moult  affectionné  le  roy  Charles  Quint,  de  glorieuse  mé 
moire.  Soubz  l’umbre  de  la  faveur  de  ce  sieur  de  la  Rivière,  mon 
dict  seigneur  de  Candé  prenoyt  licence  de  tout  faire  à  sa  phan- 
taisie,  sans  paour  de  chastiment,  en  la  paouvre  vallée  de  l’Indre, 
où  il  souloyt  avoir  tout  à  luy  depuis  Montbazon  iusques  à  Ussé. 
Comptez  en-da  que  ses  voisins  estoyent  en  terreur  de  luy,  et,  pour 
n  estre  point  desconhcts,  le  laissoyent  aller  son  train,  mais  l'au- 


Lt  trez-reaoute  sire  de  Cande. 


royent  mieulx  aymé  en  terre  qu’en  prée,  et  luy  soubhaitoyent  mille 
maulx,  ce  dont  il  se  soulcioyt  mie.  En  toute  la  vallée,  la  noble 
abbaye  estoyt  seule  à  tenir  teste  à  ce  diable,  veu  que  l’Ecclise  ha 
tousiours  eu  pour  doctrine  de  ramasser  en  son  giron  les  foibles, 
souffreteux,  et  se  bender  à  deffrendre  les  opprimez,  surtout  alors 
que  ses  droict  et  privilèges  sont  menassez.  Doncques,  ce  rude 
batailleur  haïoyt  moult  les  moynes,  et  pardessus  tout  ceulx  de 
Turpenay,  qui  ne  vouloyent  se  laisser  robber  leurs  droicts  par  force,  ni 
ruze  ou  aultrement.  Comptez  que  il  faut  moult  content  du  schisme 
ecclésiasticque,  et  attendoyt  nostre  abbaye  au  choix  du  pape  pour 
la  destrousser,  prest  à  recognoistre  celluy  auquel  l’abbé  de  Tur¬ 
penay  refuseroyt  son  obédience.  Depuis  son  retourner  en  son 
chasteau,  il  avoyt  accoustumé  de  tormentcr,  gehenner  les  prebs- 
tres  dont  il  faisoyt  la  rencontre  sur  ses  domaines,  de  telle  sorte- 

que  ung  paouvre  religieux,  surprins  par  ce  dict  seigneur  dedans 
le  chemin  de  sa  seigneurie  qui  va  le  long  de  l’eaue,  ne  conceut 
aultre  mode  de  salut  que  de  soy  gecter  en  la  rivière,  où,  par  un 
miracle  espécial  de  Dieu,"  que  le  bon  homme  invocqua  fort  ardem¬ 
ment,  sa  robe  le  soustint  sur  l’Indre,  et  il  vogua  trez-bien  à  l’aultre 


Le  noble  abbaye  de  Turpenay  estoyt  seule  à  tenir  teste  à  ce  diable. 


bord,  que  il  atteignit  en  veue  du  seigneur  de  Candé,  lequel  n’eut 
aulcune  honte  de  se  gaudir  des  affres  d'ung  serviteur  de  Dieu. 
Voilà  de  quelle  cstoflfe  estoyt  vestu  ce  mauldict  pèlerin.  L’abbé 
auquel  estoyt  lors  commise  nostre  glorieuse  abbaye  menoyt  une 
vie  trez-saincte,  prioyt  Dieu  dévotiçusement,  mais  eust  sauvé  dix 
fois  son  aame,  tant  estoyt  de  bon  aloy  sa  religion,  paravant  de 
treuver  chance  à  saulver  l’abbaye  des  griphes  de  ce  mauldict. 
Encores  que  le  vieil  abbé  feut  trez-perplexe  et  veist  venir  la  male 


Il  ne  conceut  aultrc  moJc  ne  salut  que  de  soy  gecier  en  la  ri\'iere. 

heure,  il  se  fioyt  à  Dieu  pour  le  secours  advenir,  disant  que  il  ne 
lairroyt  point  entamer  les  biens  de  son  Ecclise;  puis,  que  celluy 
qui  avoyt  suscité  la  princesse  ludith  aux  Hébrieux  et  la  royne 
Lucretia  aux  Romains  bailleroyt  ung  secours  à  sa  trez-illustre 
abbaye  de  Turpenay,  et  aultres  proupos  trez-saiges.  Ainsses  moy- 
nes,  qui,  ie  dois  l’advouer  à  nostre  dam,  estoyent  des  mescréans, 
le  reprouchoyent  de  son  nonchaloir,  et,  au  rebours,  disoyent  que 
besoing  estovt  d’atteler  tous  les  bœufs  de  la  province  au  char  de 


Ung  visaige  rouge  comme  une  trongue 
d'ivrongne. 


la  Providence,  à  ceste  fin  que  elle  arrivast  de  bon  matin  ;  que  les 
trompes  de  lericho  ne  se  fabricquoyent  plus  en  aulcun  lieu  du 
monde,  et  que  Dieu  avoyt  eu  tant  de  desplaisirs  de  sa  création, 
que  il  n’y  songioyt  plus;  brief,  mille  et  ung  devis  mondains  qui 
t.stoyent  doubtes  et  contumélies  envers  Dieu.  En  ceste  déplou- 
rable  conioncture,  s’esmeut  estrangierement  ung  moyne  ayant  nom 
Amador.  Ce  dict  nom  luy  avoyt  été  imposé  par  raillerie,  veu  que 
sa  personne  oft'royt  ung  vray  pourtraict  du  faulx  dieu  Egipan.  Il 
estoyt  comme  luy  ventripotent,  comme  luy  avoyt  les  iambes  tortes, 
de  bons  bras  poilus  comme  ceulx  d’ung  bourrel,  ung  dos  faict  à 
porter  besace,  ung  visaige  rouge  comme  une  trongne  d’ivrongne, 
les  yeulx  allumez,  la  barbe  mal  peignée,  le  front  nud,  et  setreuvoytsi 

bombé  de  lard  et  de  cuisine,  que  vous  l’auriez  cuydé  enchargié  d’ung 
enfant.  Faictes  estât  que  il  chantoyt  Matines  sur  les  degrez  de  la 
cave,  et  disoyt  Vespres  dedans  les  vignes  du  Seigneur.  Le  plus 
souvent  demouroyt  couchié  comme  ung  gueux  à  playes,  alloyt  par 
la  vallée  fouziller,  niaizer,  bénir  les  nopces,  secouer  les  grappes, 
veoir  esgoutter  les  filles,  malgré  les  defFenses  du  sieur  abbé.  Fina- 


II  chantoyt  Matinet  sur  les  degrez  de  la  cave 


blement,  ce  estoyt  ung  pillard,  ung  traisnard,  ung  maulvais  soul- 
dard  de  la  milice  ecclésiasticque,  duquel  nul  en  l'abbaye  ne  avoyt 
cure,  et  que  laissoyt-on  oisif  par  charité  chrestienne,  existimant 
que  il  estoyt  fol.  Amador,  saichant  que  il  s’en  alloyt  de  la  ruyne 
de  l’abbaye  en  laquelle  il  se  rouloyt  comme  ung  verrat  en  son  tect, 
arressa  son  poil,  se  déporta  de  cy,  de  là,  vint  en  chaque  cellule, 
escouta  dedans  le  refectouère,  frémit  en  ses  babouines  et  dit  que 
il  se  iactoyt  de  saulver  l’abbaye.  Il  print  cognoissance  des  poincts 
contestez,  receut  du  sieur  abbé  licence  d’atermoyer  le  procez,  et 
par  tout  le  Chapitre  luy  feut  promise  la  vacquance  du  soubz- 

prieuré,  s’il  finoyt  le  litige.  Puis  s’en  alla  par  la  campaigne  sans  avoir 
nui  soulcy  des  cruautez  et  maulvais  traictemens  du  sieur  de  Candé, 
disant  que  il  portoyt  en  sa  robbe  de  quoy  le  réduire.  De  faict, 


Amador  receut  ung  coup  de  fouet. 


Amador  s'en  alla  de  son  pied  avecques  sa  robbe  pour  tout  viatic- 
que,  mais  aussy  comptez  que  elle  estoyt  grasse  à  nourrir  ung 
Minime.  Il  esleut  pour  aller  devers  le  chastelaing  ung  iour  où  il 
tomboyt  de  l’eaue  à  remplir  les  seilles  de  toutes  les  mesnaigières, 
et  arriva  sans  rencontrer  quiconque,  enveue  de  Candé,  faict  comme 
ung  chien  noyé,  se  coula  bravement  en  la  court,  s’abrita  soubz 
ung  tect  pour  attendre  que  l'intempérance  du  ciel  se  feust  calmée, 
et  se  mit  sans  paour  devant  la  salle  où  debvoyt  estre  le  sire  de 
Candé.  Ung  serviteur,  l’advisant,  veu  que  il  s’en  alloyt  souper,  en 
eut  pitié,  luy  dit  de  sortir  sans  quoy  le  sire  luy  bailleroyt  ung 
cent  de  coups  de  fouet  pour  entamer  le  discours,  et  luy  demanda 
qui  le  faisoyt  si  osé  d’entrer  dedans  ung  logiz  où  l’on  haïoyt  les 
moynes  plus  que  la  lèpre  rouge. 

—  Ha  !  feit  Amador,  ie  vais  à  Tours,  envoyé  par  mon  seigneur 
abbé.  Si  le  seigneur  de  Candé  n’estoyt  pas  si  maulvais  pour  les 

paouvres  serviteurs  de  Dieu,  ie  ne  debvroys  estre  par  ung  tel 
deluge  en  sa  court,  mais  en  sa  maison.  le  luy  soubhaite  de  treuver 
miséricorde  en  son  heure  supresme. 

Le  serviteur  reporta  ces  paroles  au  seigneur  de  Candé,  qui,  de 
prime  abord,  vouloyt  faire  gecter  le  moync  en  la  grant  douve  du 
chastel,  au  mitan  des  immundices,  comme  chouse  immunde.  Mais 
la  dame  de  Candé,  laquelle  avoyt  authorité  sur  son  sieur  espoux, 
et  en  estoyt  redoutée  pour  ce  que  il  en  attendoyt  grant  bien  en 
héritaige,  et  que  elle  se  monstroyt  de  petite  tyrannie,  le  rabbroua, 
disant  que  possible  estoyt  que  ce  dict  moyne  feut  ung  chrestien; 
que  par  ce  temps  diluvial  les  voleurs  retireroyent  ung  sergent  ; 
que,  d’ailleurs,  il  falloyt  le  bien  traicter  pour  sçavoir  quelle 
décision  avoyent  prinse  les  religieux  de  Turpenay  en  l'aflaire 


du  schisme,  et  que  son  advis  estoyt  de  tiner  par  doulceur  et  non 
par  force  les  difficultez  survenues  entre  l'abbaye  et  ie  domaine 
de  Candé,  pour  ce  que  nul  seigneur  depuis  la  venue  du  Christ  ne 
avoyt  esté  plus  fort  que  l’Ecclise,  et  que  tost  ou  tard  l’abbaye 
ruyneroyt  le  chastel;  en  fin  de  tout,  desbagoula  mille  arrai- 
sonnemens  saiges,  comme  en  disent  les  dames  au  fort  des  tem- 

pestes  de  la  vie,  quand  elles  en  reçoivent  trop  grant  ennuy.  Ama- 
dor  avoyt  visaige  si  tant  piteux,  apparence  si  ohetive  et  tant  bonne 
à  dauber,  que  le  seigneur  tristifîé  par  la  pluye  conceut  de  s’en 
gaudir,  le  tormenter,  luy  rincer  son  verre  avecques  du  vinaigre,  et 
luy  bailler  rude  souvenir  de  son  accueil  au  chasteau.  Doncques,  ce 
dict  seigneur,  qui  avoyt  des  accointances  secrettes  avecques  la 
meschine  de  sa  femme,  enchargia  ceste  fille,  ayant  nom  Perrotte, 
de  mettre  à  fin  ses  maulvais  vouloirs  à  l’encontre  paouvre 
Amador.  Alors  que  les  menées  feurent  practiquées  entre  eulx,  la 
bonne  fillaude,  qui  haïyoit  les  religieux  pour  faire  plaisir  à  son 
maistre,  vint  au  dict  moyne,  qui  estoyt  soubz  le  tect  aux  gorets, 
en  se  fardant  la  mine  d’accortise,  à  ceste  fin  de  le  trupher  en  toute 
perfection. 

—  Mon  père,  feit-elle,  le  seigneur  de  léans  ha  honte  de  laisser 
à  la  pluye  ung  serviteur  de  Dieu  quand  il  y  ha  place  en  la  salle, 
bon  feu  soubz  le  manteau  de  l’aatre,  et  que  la  table  est  preste,  le 
vous  convie,  en  son  nom  et  en  celluy  de  la  dame  du  chastel,  a  en¬ 
trer  léans. 

—  le  mercie  la  dame  et  le  seigneur,  non  de  leur  hospice,  qui 
est  chouse  chrestienne,  mais  bien  d’avoir  pour  légat  devers  moy, 
paouvre  pécheur,  ung  ange  de  beaultez  si  mignonnes,  que  ie  cuyde 
veoir  la  Vierge  de  nostre  autel. 

En  disant  ce,  Amador  leva  le  nez  et  tizonna,  par  deux  flammes- 
ches  qui  pétillèrent  de  ses  yeulx  allumez,  la  iolie  meschine, 
laquelle  ne  le  treuva  ni  tant  laid,  ni  tant  ord,  ni  tant  bestial.  En 
grimpant  le  perron  avecques  la  Perrotte,  Amador  receut  ez  nez, 
badigoinces  et  aultres  lieux  de  son  visaige,  ung  coup  de  fouet  qui 
luy  feit  veoir  tous  les  cierges  du  Magnificat,  tant  feut-il  bien 
appliqué  au  moyne  par  le  seigneur  de  Candé,  en  train  de  chastier 
ses  lévriers  et  qui  feignit  de  ne  pas  veoir  le  moyne.  Il  requit  Ama¬ 
dor  de  luy  pardonner  ce  mal,  et  poursuyvit  les  chiens,  lesquels 
avoyent  faict  cheoir  son  hoste.  La  rieuse  meschine,  qui  sçavoyt  la 
chouse,  se  estoyt  dextrement  rengée.  Voyant  ce  traffic,  Amador 
soupçonna  l’accointance  du  chevalier  à  Perrotte  et  de  Perrotte  au 
chevalier,  desquels  possible  estoyt  que  les  garses  de  la  vallée  luy 
eussent  gazouillé  quelque  chouse  aux  lavouères.  Des  gens  qui  es- 

toyent  lors  en  la  salle,  aulcun  ne  feit  place  à  l’homme  de  Dieu, 
lequel  demoura  dans  les  ventositez  de  la  porte  et  de  la  croizée,  où 
il  gela  iusques  en  l’instant  que  Te  sire  de  Candé,  madame  sa  femme 
et  sa  vieille  sœur  la  demoiselle  de  Candé,  qui  gouvernoyt  la  ieune 
héritière  de  la  maison,  laquelle  avoyt  d'aage  seize  ans  environ, 
vindrent  se  seoir  sur  leurs  chaires  en  hault  de  la  table,  loing  des 
gens,  suyvant  la  méthode  anticque,  de  laquelle  en  ce  temps  se  dé- 


Deux  mosclians  garsons  avoyent  charge 
de  le  presser  horriblement. 


portent  les  seigneurs,  bien  à  tort.  Le  sire  de  Candé,  nullement 
record  du  moyne,  le  laissa  s’attabler  au  bas  bout,  en  ung  coing  où 
deux  meschans  garsons  avoyent  charge  de  le  presser  horriblement. 
De  faict,  les  dicts  serviteurs  luy  gehennèrent  les  pieds,  le  corps, 
les  bras,  en  vrays  questionnaires,  luy  mirent  du  vin  blanc  en  son 
goubelet  en  guyse  d’eaue  pour  luy  brouiller  l’entendouère  et 
mieulx  iouyr  de  luy;  mais  ils  luy  feirent  boire  sept  brocs  sans  que 
il  hoschast,  rostast,  hocquetast,  pissast  ou  pétast,  ce  qui  les 
espouvanta  moult,  veu  que  son  œil  demoura  clair  comme  ung  mi- 
rouère.  Cependant,  soustenus  par  ung  resguard  de  leur  seigneur, 
ils  allèrent  leur  train,  luy  gectèrent,  en  luy  faisant  la  révérence, 
des  saulces  en  la  barbe,  et  les  luy  essuyèrent  à  ceste  seule  lin  de  la 

luy  violemment  tirer.  Puis  le  marmiteux  qui  servoyt  ung  chaudeau 
luy  en  baptiza  le  chief,  eut  cure  de  faire  dégouliner  le  bruslement 
le  long  de  l’eschine  du  paouvre  Amador,  lequel  endura  ceste  pas¬ 
sion  avecques  doulceur,  veu  que  l’esperit  de  Dieu  estoyt  en  luy,  et 
aussy,  cuydez-le,  l’espérance  de  finer  le  litige  en  tenant  bon  de¬ 
dans  le  chastel.  Ce  néantftioins,  la  gent  malivole  s’esclata  si  drue- 
ment  en  rires  et  cocquasseries  lors  du  baptesme  graisseux  baillé 
par  le  fils  du  queux  au  moyne  beuvard,  dont  le  sommelier  dit 
avoir  taschié  de  bouchier  ainsy  l’entonnouère,  que  force  feut  à  la 
dame  de  Candé  de  veoir  au  bas  bout  quelles  chouses  se  trafic- 
quoyent.  Lors  la  chastelaine  aperceut  Amador,  lequel  avecques 
ung  resguard  de  résignation  parfaicte  esmondoyt  son  visaige  et 
voyoyt  à  tirer  prouffict  des  gros  os  de  bœuf  qui  luy  avoyent  esté 
mis  en  son  plat  d’estain.  En  cettuy  moment,  le  bon  moyne,  qui 
avoyt  dextrement  baillé  ung  coup  de  coultel  en  ung  gros  vilain  os, 
le  print  de  ses  deux  mains  poilues,  le  rompit  net,  et  sugça  la 
mouelle  chaulde  et  la  treuva  de  bon  goust.  «  Vère,  se  dit  en  elle- 
mesme  la  dame  de  Candé,  Dieu  ha  mis  sa  force  en  ce  moyne.  » 
Sur  ce  pensier,  elle  dit  griefvement  aux  paiges,  serviteurs  et  aul- 
tres,  de  ne  point  tormenter  le  religieux,  auquel  par  mocquerie  on 
servoyt  force  pommes  brouies  et  aulcunes  noix  véreuses.  Luy, 
voyant  que  la  vieille  damoiselle  et  son  escholliere,  que  la  dame  et 
les  meschines  l’avoyent  vu  manouvrant  l’os,  rebroussa  sa  manche, 
leur  monstra  la  triple  nerveure  de  son  bras,  y  posa  les  noix  au  poi¬ 
gnet  sur  la  bifurquation  des  veines,  et  les  escrasa  une  à  une,  en 
les  y  to  equant  de  la  paulme  de  sa  main  si  vigoureusement,  que  il 
sembloyt  que  ce  feussent  neffles  meures.  Puis  les  crocquoyt-il 
soubz  ses  dents  blanches  comme  dents  de  chien,  broue,  boit,  fruict 
et  tout,  dont  il  faisoyt  en  moins  de  rien  une  purée  que  il  avalloyt 
comme  hydromel.  Quand  il  ne  eut  plus  devant  luy  que  les  pom¬ 
mes,  il  les  emmortaiza  entre  deux  doigts,  desquels  il  se  servit 
comme  de  cizailles  pour  couper  net,  sans  barguigner.  Comptez 
que  la  gent  femelle  se  taisoyt,  que  les  serviteurs  cuydèrent  le 
diable  estre  en  ce  moyne,  et  que,  n’estoyent  sa  femme  et  les  ténè¬ 
bres  espaisses  de  la  nuict,  le  sire  de  Candé  vouloyt  le  bouter  hors, 
en  grant  paour  de  Dieu,  là  ung  chascun  se  dysoyt  que  le  moyne 


En  la  Court  du  cha^tel  de  Candé. 

estoyt  de  force  à  gecter  le  chastel  par  les  douves.  Doncques,  alors 
que  ung  chascun  se  feut  torchié  le  bec,  le  sire  de  Candé  eut  cure 
d'emprisonner  ce  diable  de  qui  la  force  estoyt  moult  dangereuse  à 
veoit,  et  le  feit  mener  au  maulvais  bouge  puant  où  Perrotte  avoyt 
praticqué  ses  engins  à  ceste  fin  de  le  gehenner  durant  la  nuict. 
Les  matous  du  manoir  avoyent  esté  requis  de  se  faire  ouyr  par  luy 


Les  matous  du  manoir  avoyent  esté  requis  de  se  faire  ouyr. 


en  confession,  conviez  à  luy  dire  leurs  péchez  par  l'herbe  aux 
chats  qui  les  énamouré,  et  aussy  les  gorets  pour  lesquels  de 
bonnes  platées  de  trippes  avoyent  esté  mises  soubz  le  lict,  à  ceste 
fin  de  les  empeschier  de  se  faire  moynes,  ce  dont  ils  avoyent  envie, 
en  les  en  desgoutant  au  moyen  du  Libéra  que  leur  chanteroyt  le 
moyne.  Puis  comptez  que,  en  chaque  mouvement  du  paouvre 
Amador,  qui  avoyt  crins  coupez  ez  toiles,  il  debvoyt  faire  cheoir 
de  l'eau  froide  en  son  lict,  et  mille  aultres  maulvaisetez  desquelles 
sont  coustumiers  les  gausseurs  en  les  chasteaulx.  Vécy  ung  chas¬ 
cun  couchié,  attendant  le  sabbat  du  moyne,  certain  que  il  ne  leur 
fauldroyt  point,  veu  que  le  dict  moyne  avoyt  esté  logié  soubz  les 

tects  en  hault  d’une  tourelle  dont  l'huys  d'en  bas  faut  soigneuse¬ 
ment  commis  à  la  garde  des  chiens  qui  heurloyent  après  ce  dict 
moyne.  A  ceste  fin  de  vérifier  en  quel  languaige  se  feroyt  l’entre¬ 
tien  du  moyne  avecques  les  chats  et  les  gorets,  le  sire  vint  cou- 
chier  avecques  sa  mye  la  Perrotte,  qui  estoyt  voisine.  Alors  que  il 


se  veit  ainsy  traicté,  bon  Amador  tira  de  son  sac  ung  coultel  et  se 
desverouilla  dextrement. 

Puis  se  mit  en  guette  pour  estudier  le  train  duchasteau,  et  ouytle 
sire  de  léans  se  couler  en  riant  avec  sa  meschine.  Ores,  soupçon¬ 
nant  leurs  beaudouinerics,  il  attendit  l’instant  où  la  dame  du  logiz 
seroyt  seulette  en  ses  toiles,  et  dévalla  dedans  la  chambre  d’icelle, 
pieds  nus,  à  ceste  fin  que  ses  sandales  ne  feussent  point  en  ses  secrets. 
Il  luy  apparut,  à  la  lueur  de  la  lampe,  en  la  manière  dont  apparois- 
sent  les  moynes  en  la  nuict,  qui  est  ung  estât  minficque,  difficile  à 
soustenir  long  temps  chez  les  laïques,  veu  que  c'est  ung  effect  du 

froc,  lequel  magnifie  tout.  Puis,  luy  ayant  laissé  veoir  que  il  estoyt 

bien  moyne,  luy  tint  doulcement  ce  langaige  : 

—  Ores  çà,  madame,  que  Dieu  saulve,  saichez  que  ie  suis  envoyé 
par  lésus  et  la  Vierge  Marie  pour  vous  advertir  de  mettre  fin  aux 


Lors  vint  en  compaignie  dudict  Amador. 


trez-immundes  perversitez  qui  se  parfont  au  dommaige  de  vostre 
vertu,  laquelle  est  traistreusement  frustrée  de  ce  que  vostre  mary 
ha  de  meilleur  et  dont  il  gratifie  vostre  meschine.  A  quoy  bon  estre 
dame,  si  les  redevances  seigneuriales  s’engrangent  ailleurs?  A  ce 
compte,  vostre  meschine  est  la  dame,  et  vous  estes  la  meschine  ? 
Ne  vous  est-il  point  deu  tous  les  plaisirs  perceus  par  ceste  mes¬ 
chine  ?  Aussy  bien  les  treuverez-vous  amassez  en  nostre  Ecclise, 
qui  est  la  consolation  des  affligez.  Voyez  en  moy  le  messaigier  prest 
à  payer  ces  debtes,  si  vous  n’y  renoncez  point. 

Eu  ce  disant,  le  bon  moyne  déflocqua  légièrement  sa  ceincture 
en  laquelle  il  estoyt  gehenné,  tant  il  parut  esmeu  de  veoir  les  belles 
choLises  que  desdaingnoyt  le  seigneur  de  Candé. 

—  Si  vous  dictes  vray,  mon  père,  ie  me  remettray  soubz  votre 
conduite,  feit-elle  en  saultant  légierement  hors  du  lict.  Vous  estes, 
pour  le  seur,  ung  messaigier  de  Dieu,  pour  ce  que  vous  avez  veu 
en  ung  iour  ce  que  iî  n’ay  point  veu  céans  depuis  ung  longtemps. 

Lors  vint  en  compaigiiie  dudict  Amador,  duquel  point  ne  faillit 
à  frosler  ung  petit  la  trez-saincte  robbe,  etleut  si  grantement  férue 
de  la  treuver  véridicque,  que  elle  soubhaita  rencontrer  son  espoux 
en  faulte.  De  faict,  elle  l’entendit  qui  devisoyt  du  moyne  en  plein 
lict  de  sa  meschine.  Voyant  ceste  feslonie,  elle  entra  dedans  une 
cholère  furieuse  et  ouvrit  le  bec  pour  la  résouldre  en  paroles,  ce 
qui  est  une  fasson  propre  aux  femmes,  et  voulut  faire  ung  train 
de  diable  paravant  de  livrer  la  fille  à  la  iustice.  Ains  Amador 


—  le  veulx  crier,  et  crieray  de  manière  estre  bien  entendue. 


luy  dit  que  il  seroyt  plus  saige  de  soy  venger  d’abord  et  de  crier 
après. 

—  Vengez-moi  doncques  vitement,  mon  père,  dit-elle,  pour  que 
ie  puisse  crier. 

Sur  ce,  le  moyne  la  vengea  trez-monasticquement  par  une  bonne 
grosse  vengeance  que  elle  s’indulgea  coulamment  comme  ung  ivro¬ 
gne  qui  se  met  les  lèvres  à  la  champleure  d'ung  tonneau,  veu  que. 

quand  une  dame  se  venge,  elle  doibt  s’enivrer  de  vengeance  ou  ne 
pas  y  gouster.  Et  feust  vengée  la  chastelaine  à  ne  pouvoir  remuer, 
veu  que  rien  ne  superagite,  ne  faict  haleter,  ne  brise  autant  que  la 
cholère  et  la  vengeance.  Ains,  encores  que  elle  feust  vengée,  archi- 
vengée  et  multiplivengée,  point  ne  voulut  pardonner,  à  ceste  fin  de 
guarder  le  droict  de  se  venger,  ores  cy,  ores  là,  avecques  ce  moyne. 
Voyant  ceste  amour  pour  la  vengeance,  Amador  luy  promit  de  l’ay- 
der  à  se  revenger  autant  que  dureroytson  ire,  veu  que  il  lui  advoua 
cognoistre,  en  sa  qualité  de  religieux  contrainct  à  méditer  sur  la 
nature  des  chouses,  ung  numbre  infiny  de  modes,  méthodes  et 
fassons  de  practicquer  la  vengeance.  Puis  luy  enseigna  canonicque- 
ment  combien  il  estoyt  chrestien  de  soy  venger,  pour  ce  que  tout 
le  long  dessainctes  Escriptures,  Dieu  se  iactoyt,  supérieurement  à 
toutes  autres  qualitez,  d’estre  ung  Dieu  vengeur,  et  d’abundant 
nous  démonstroyt,  en  l’endroict  de  l’enfer,  combien  est  chouse 
royallement  divine  la  vengeance,  veu  que  sa  vengeance  est  éterne. 
D’où  suyvoyt  que  doibvent  se  venger  les  femmes  et  les  religieux, 
soubz  poine  de  ne  point  estre  chrestiens  et  fidelles  servateurs  des 
doctrines  célestes.  Ce  dogme  plut  infiniment  à  la  dame,  qui  advoua 
n’avoir  encores  rien  entendu  aux  commandements  de  l’Ecclise  et 
convia  le  bien-aymé  moyne  de  les  luy  venir  enseignera  fond.  Puis, 
la  chastelaine,  de  laquelle  les  esperits  vitaulx  s’estoyent  esmeus 
par  suyte  de  ceste  vengeance,  qui  les  luy  avoyt  rafreschis,  vint  en 
la  chambre  où  s’esbatoyt  la  gouge,  que  elle  treuva  par  adventure 
ayant  la  main  là  où  la  bonne  chastelaine  avoyt  souvent  l’œil,  comme 
ont  les  merchands  sur  leurs  précieuses  denrées,  à  ceste  fin  que  elles 
ne  soyent  point  robbées.  Ce  feut,  selon  le  dire  du  président  Lizet 
quand  il  estoyt  en  ses  bonnes,  ung  couple  prins  flagrant  au  lict  et 
qui  feut  quinauld,  penauld  et  nigauld.  Ceste  veue  feut  desplaisante 
à  la  dame  plus  qu’on  ne  sçauroyt  dire,  ce  qui  apparut  en  son 
discours,  dont  l’aspreté  feut  semblable  à  celle  de  l’eaue  de  son 
grant  estang,  alors  que  la  bonde  en  estoyt  laschiée.  Ce  feut  ung 
sermon  en  trois  poincts,  accompaignié  de  musicque  en  haulte 
gamme,  variée  sur  tous  les  tons,  avecques  force  diezes  aux  clefs. 

—  Mercy  de  la  vertu!  mon  seigneur,  i’en  ay  mon  comptant.  Vous 
me  démonstrez  que  la  religion  en  la  foy  coniugale  est  un  abus. 


Abandonnez  vostre  ire,  ma  fille,  dict  le  moyne. 


SUR  LE  MOYNE  AMADOR 
Vécy  doncques  la  raison 
pourquoi  ie  n'ai  point  de  fils. 

Combien  d’enfans  avez-vous 
mis  en  ce  four  banal,  en  ce 
tronc  d’ecclise,  en  ceste 
aumosnière  sans  fond,  en 
ceste  escuelle  de  lépreux,  le 
vray  cimetière  de  la  maison 
deCandé!  lene  veulxsçavoir 
si  ie  suis  brehaigne  par  ung 
vice  de  ma  nature  ou  par 
vostre  coulpe.  le  vous  lairray 

les  meschines.  De  mon  costé,  ie  prendray  de  iolys  chevaliers, 
à  ceste  fin  que  nous  ayons  ung  héritier.  Vous  ferez  les  bastards, 
et  moy  les  légitimes. 

—  Ma  mye,  dit  le  seigneur  pantois,  ne  criez  point. 

—  Vère,  repartit  la  dame,  ie  veulx  crier,  et  crieray  de  manière  à 
estre  bien  entendue,  entendue  de  l’archevesque,  entendue  du  légat, 
du  Roy,  de  mes  frères,  qui  tous  me  vengeront  de  ceste  infamie. 

—  Ne  déshonorez  point  vostre  mary  ! 

—  Cecy  est  doncques  ung  déshonneur?  Vous  avez  raison.  Mais, 
mon  seigneur,  il  ne  sçauroyt  venir  de  vous,  ains  de  ceste  gouge 
que  ie  vais  faire  coudre  en  ung  sac  et  gecter  en  l’Indre;  par  ainsy, 
vostre  déshonneur  sera  lavé.  —  Holà!  feit-elle. 

—  Taisez-vous,  madame  !  dit  le  sire,  honteux  comme  le  chien 
d’ung  aveugle,  pour  ce  que  ce  grant  homme  de  guerre,  si  prompt 
à  meurdir  aultruy,  estoyt  comme  ung  enfansson  au  resguard  de  sa 
dame;  cas  dont  sont  coustumiers  les  souldards,  pour  ce  que  en 
eulx  gist  la  force  et  se  rencontrent  les  espaisses  charnositez  de  la 
matière,  tandis  que,  au  rebours,  se  treuve  en  la  femme  ung  esperit 
subtil  et  ung  brin  de  la  flamme  perfumée  qui  esclaire  le  paradiz,  ce 
qui  esbahit  moult  les  hommes.  Cecy  est  la  raison  pourquoy  aulcunes 
femmes  mènent  leurs  espoux,  veu  que  l’esperit  est  le  roy  de  la 
matière. 

Sur  ce,  les  dames  se  prindrent  à  rire,  et  aussy  le  Roy. 

—  le  me  tairay  point,  feit  la  dame  de  Candé  (dit  l’abbé  en  con- 

tinuant  le  Conte),  ie  suis  trop  oultraigiée  :  cecy  est  doneques  le 
loyer  de  mes  grands  biens,  de  ma  saige  conduicte!  Vous  ay-ie 
jamais  refFeusé  de  vous  obéir,  voire  maulgré  le  quaresme  et  les 
iours  de  ieusne?  Suis-je  fresche  à  geler  le  soleil?  cuydez-vous  que 
ie  fasse  les  chouses  parforce,  debvoir  ou  pure  complaisance?  Ay-je 
ung  cas  bénit?  Suis-je  une  chasse  saincte?Estoyt-il  besoing  d’ung 
bref  du  pape  pour  y  entrer?  Vertu-de-Dieu !  y  estes-vous  si  fort 
accoustumé,  que  vous  en  soyez  las?  Ay-ie  pas  faict  tout  à  vostre 
goust?  Les  meschinesen  sçavent-elles  plus  que  les  dames? Ha!  cecy 
sans  doubte  est  vray,  pour  ce  que  elle  vous  ha  laissé  fassonner 
son  champ  sans  le  semer.  Enseignez-moy  cettuy  mestier,  ie  le 
practicqueray  avecques  ceulx  que  ie  prendray  pour  mon  service  : 
car,  voilà  qui  est  dict,  ie  suis  libre.  Cela  est  bien.  Vostre  compai- 
gnie  estoyt  grevéè  de  trop  d’ennuy,  et  vous  me  vendiez  trop  chier 
ung  maulvais  bousain  de  liesse.  Mercy  Dieu  !  iesuis  quitte  de  vous 
et  de  vos  phantaisies,  pour  ce  que  ie  me  retireray  en  ung  moustier 
de  religieux... 

Elle  cuydoyt  dire  de  religieuses^  mais  ce  moyne  vengeur  luy 
avovt  pefvertyla  langue. 

—  ...  Et  ie  seray  mieulx  avecques  ma  fille  en  ce  moustier  qu'en 
ce  lieu  d’abominables  perversitez.Vous  hériterez  de  vostre  meschine. 
Ha!  ha!  la  belle  dame  de  Candé  que  vécy! 

—  Que  est-il  advenu  léans?  feit  Amador,  qui  se  monstra  soub- 
dain. 

—  Il  advient,  mon  père,  respondit-elle,  que  vécy  qui  crie  ven¬ 
geance.  Pour  commencer,  ie  vais  faire  gecter  à  l’eau  ceste  villo- 
tière,  cousue  en  ung  sac,  pour  avoir  destourbé  la  graine  de  la 
maison  de  Candé  à  son  prouffict  :  ce  sera  espargnerdelabesongne 
au  bourreau.  Pour  le  demourant,  ie  veulx... 

—  Abandonnez  vostre  ire,  ma  fille,  dit  le  moyne.  Il  est  conmiandé 
par  l’Ecclise,  au  Pater  ?ioster,  de  pardonner  les  offenses  d’aultruy 
envers  nous,  si  nous  avons  cure  du  ciel,  pour  ce  que  Dieu  pardoint 
ceulx  qui  ont  aussy  pardonné  les  aultres.  Dieu  ne  se  venge  éternel¬ 
lement  que  des  maulvais  qui  se  sont  vengez,  ains  guarde  en  son 
paradiz  ceulx  qui  ont  pardonné.  De  là,  vient  le  iubilé  qui  est  ung 
grant  iour  de  ioyc,  pour  ce  que  les  debtes  et  offenses  sont  remises. 


II  trouva  au  rez  dez  devrez,  la  hacquenée  do  .Madame. 
CONTES  DROLATIQUES. 

Aussy  est-ce  ung  bonheur  que.  de  pardonner.  Pardonnez,  pardon¬ 
nez!  le  pardon  est  œuvre  sacrosaincte.  Pardonnez  à  monseigneur 
de  Candé,  qui  vous  bénira  de  vostre  gracieuse  miséricorde  et  vous 
aymera  moult  désormais.  Geste  pardonnance  vous  restituera  les 
fleurs  de  la  ieunesse.  Et  cuydez,  ma  chiere  belle  ieune  dame,,  que 
le  pardon  est  par  aulcunes  foys  une  manière  de  soy  venger.  Par¬ 
donnez  à  vostre  mescliine,  qui  priera  Dieu  pour  vous.  Ainsy,  Dieu, 
supplié  par  tous,  vous  aura  soubs  sa  guarde  et  vous  octroyera 
quelque  brave  lignée  de  masles  pour  ce  pardon. 

Ayant  dict,  le  moyne  print  la  main  du  sire,  la  bouta  dedans  celle 
de  la  dame  en  adiouxtant  ; 

—  Allez  deviser  sur  ce  pardon! 

Puis  coula  dans  Paureille  du  seigneur  ceste  saige  parole  : 

—  Monseigneur,  tirez  votre  grant  argument,  et  vous  la  lairez 
taire  en  le  luy  obiectant,  pour  ce  que  la  bouche  d’une  femme  ne 
est  pleine  de  paroles  que  quand  son  pertuys  est  vuyde.  Argu¬ 
mentez  doncques,  et  par  ainsy  vous  aurez  tousiours  raison  sur  la 
femme. 

—  Par  D  corps  de  Dieu  !  il  y  ha  du  bon  en  ce  moyne,  feit  le  sei¬ 
gneur  en  soy  retirant. 

Alors  que  Amador  se  veit  seul  avecques  la  Perrotte,  il  luy  tint 
ce  discours  : 

—  Vous  estes  en  coulpe,  ma  mye,  pour  avoir  voulu  caïner  ung 
paouvre  serviteur  de  Dieu:  aussy  estes-vous  soubz  l’esclat  de  l’ire 
céleste  qui  tombera  sur  vous  ;  en  quelque  lieu  que  vous  vous 
boutiez,  elle  vous  suyvra  tousiours  et  vous  empoignera  dans  toutes 
vos  ioincteures,  mesmes  après  vostre  mort,  et  vous  cuira  comme 
pastez  dedans  le  four  de  l’enfer,  où  vous  bouillonnerez  éternelle¬ 
ment,  et,  par  un  chascuniour,  recevrez  sept  cent  mille  millions  de 
coups  de  fouet  pour  celluy  que  i’ay  receu  par  vostre  advis.  ■ 

—  Ha!  mon  père,  feit  la  mescliine,  laquelle  se  gecta  au  rez  du 
moyne,  vous  seul  pouvez  m’en  saulver,  veu  que,  si  ie  chaussoys 
votre  bon  froc,  ie  seroys  à  l’abry  de  la  cholère  de  Dieu. 

En  ce  disant,  elle  soubleva  la  robbe,  comme  pour  veoir  à  s’y 
placer,  et  s’esclama  : 

—  Par  ma  ficque  !  les  moynes  sont  plus  beaulx  que  les  chevaliers. 

—  Par  le  roussy  du  diable  !  ne  has-tu  point  veu  ni  sentu  de 
nioyne  ? 

—  Non,  dit  la  meschine. 

—  Et  tu  ne  cognoys  nullement  le  service  que  chantent  les 
moynes  sans  dire  mot? 


—  Non,  feit  Perrotte. 

Adoncques  le  moyne  le  luy  monstra  de  bonne  fasson,  comme 
aux  festes  à  doubles  bastons,  avecques  les  grans  sonneries  en 
usaige  dans  les  moustiers,  psaulmes  bien  chantez  en  fa  maieur, 
cierges  flambans,  enfans  de  chœur,  et  luy  expliqua  V Introït,  et  aussy 
Vite  missa  est,  pour  ce  que  il  s’en  alla,  la  laissant  si  sanctifiée,  qtrs 

la  cholère  de  Dieu  n’eust  sceu  rencontrer  aulcun  endroict  de  la 
lille  qui  ne  feust  très-amplement  monasticqué.  Par  son  comman¬ 
dement,  Perrottele  mena  en  la  chambre  où  estoyt  la  damoiselle  de 
Candé,  sœur  du  sire,  à  laquelle  il  apparut  pour  sçavoirsi  son  bon  plai¬ 
sir  estoyt  de  soy  confesser  à  luy,  pour  ce  que  les  moynes  venoyent  ra¬ 
rement  en  ce  chasteau.La  damoiselle  leut  contente,  comme l’eust  esté 
toute  bonne  chrestienne,  de  pouvoir  s’esplucliier  la  conscience.  Ama- 
dor  la  requit  de  luy  monstrer  sa  conscience,  et  la  paouvre  damoiselle 
luy  ayant  laissé  veoir  ce  que  le  moyne  démonstra  estre  la  conscience 
des  filles,  il  la  ireuva  trez-noire,  et  luy  dit  que  tous  les  péchez  des 
femmes  se  parfaisoyent  là  ;  que  pour  estre  en  l’advenir  sans  péchez, 
besoing  estoyt  de  se  bouchier  la  conscience  par  une  indulgence  de 
moyne.  Sur  ce  que  la  bonne  damoiselle  ignarde  luy  repartit  que 
elle  ne  sçavoyt  où  se  conquestoyent  ces  indulgences,  le  moyne  luy 
dit  que  il  porloyt  un  threzor  d’indulgence,  veu  que  rien  au  monde 
ne  estoyt  plus  indulgent  que  cela,  pour  ce  que  cela  ne  disoyt  mot 
et  produisoyt  des  doulceurs  infinies,  ce  qui  est  le  vray,  l’éterne  et 
prime  charactère  de  l'indulgence.  Le  paouvre  damoiselle  eut  la 


r.a  demoiselle  faut  contente. 


vue  si  fort  esblouye  par  ce  threzor  dont  elle  estoyt  de  tout  poinct 
sevrée,  que  elle  eut  la  cervelle  brouillée  et  voulut  de  si  bon  cueur 
croire  en  la  relicque  du  moyne,  que  elle  s’indulgea  religieusement 
des  indulgences,  comme  la  dame  de  Candé  se  estoyt  indulgé  des 
vengeances.  Geste  confessade  esveigla  la  petite  damoiselle  de 
Candé,  qui  vint  veoir.  Prenez  note  que  le  moyne  avoyt  espéré 
ceste  rencontre,  veu  que  l’eaue  luy  estoyt  venue  en  la  bouche  de  ce 

ioly  fruict  que  il  gobba,  pour  ce  que  la  bonne  damoiselle  ne  put 
empeschier  que  il  baillast  à  la  petite,  qui  le  voulut,  ung  restant 
d'indulgences.  Ains  comptez  que  ceste  ioye  luv  estoyt  deue  pour 
ses  poines.  Le  matin  estant  advenu,  les  gorets  ayant  mangié  leurs 
platées,  les  chats  s’estant  desenamourez,  force  de  compisser  les 
endroicts  frostez  d’herbes,  Amador  alla  soy  reposer  en  son  lict,  que  la 
Perrotte  avoyt  desenginié.  Ung  chascun  dormit,  par  la  graace  du 


Ce  feut  à  qui  îaboreroyt  ce  froc. 


moyne,  ung  si  long  temps,  que  aulcun  ne  se  leva  dedans  le  chas- 
teau  paravant  midy,  qui  estoyt  l’heure  du  disner.  Les  serviteurs 
cuydoyent  tous  le  moyne  estre  ung  diable  qui  avoyt  emporté  les 
chats,  les  gorets  et  aussy  les  maistres.  Nonobstant  leurs  dires,  ung 
chascun  feut  en  la  salle  pour  le  repas. 

—  Venez,  mon  père,  feit  la  chastelaine  en  donnant  le  bras  au 
moyne,  que  elle  mit  à  ses  costez  dedans  la  chaire  du  baron,  au 
grant  esbahissement  de  tous  les  serviteurs,  veu  que  le  sire  de 
Candé  ne  souffla  mot. 

—  Paige,  donnez  de  cecy  au  père  Amador,  disoyt  IMadame. 

—  Le  père  Amador  ha  besoing  de  cela,  disoyt  la  bonne  damoi- 
selle  de  Candé. 

—  Remplissez  le  hanap  du  père  Amador,  disoyt  le  sire. 

—  Il  faut  du  pain  au  père  Amador,  disoyt  la  petite  de  Candé. 

—  Que  soubhaitez-vous,  père  Amador?  disoyt  la  Perrotte. 

Ce  estoyt,  à  tout  proupos,  Amador  par  cy,  Amador  par  là.  Bon 
Amador  estoyt  festoyé  comme  ting  minon  de  pucelle  en  une  prime 
nuict  de  nopces. 

—  Mangiez,  mon  père,  faisoyt  la  dame,  car  vous  faites  hier  au 
soir  maigre  chère. 

—  Beuvez,  mon  père,  disoyt  le  seigneur:  vous  estes,  par  le  sang 
de  Dieu!  le  plus  brave  moyne  que  ie  veis  oncques. 

—  Le  père  Amador  est  ung  beau  moyne,  feit  Perrotte. 

—  Ung  indulgent  moyne,  feit  la  damoiselle. 

—  Ung  bienfaisant  moyne,  feit  la  petite  de  Candé. 

—  Ung  grant  moyne,  feit  la  dame. 

—  Ung  moyne  qui  ha  ung  nom  vray  de  tout  poinct,  feit  le  clerc 
du  chasteau. 

Amador  passoyt,  repassoyt,  se  veautroyt  ez  platz,  lappoit  l’hy- 
pocras,  se  pourleschioyt,  esternuoyt,  se  gorgiasoyt,  se  quarroyt, 
s’esbarboyt  comme  ung  taureau  dans  sa  prée.  Les  aultres  le  res- 
guardoyent  en  grant  paour,  existimant  que  il  estoyt  negromancien. 
Le  disner  finé,la  dame  de  Candé,  la  damoiselle  de  Candé,  la  petite 
de  Candé,  entortillèrent  le  sire  de  Candé  par  mille  beaulx  discours 
pour  terminer  le  procez.  Il  luy  en  feut  moult  dict  par  Madame,  qui 
iuy  remonstroyt  combien  estoyt  utile  ung  moyne  en  ung  chasteau  ; 
par  Mademoiselle,  qui  vouloyt  doresenavant  faire  fourbir  sa  con¬ 
science  tous  les  iours;  par  la  Damoiselle,  qui  tiroyt  son  père  en  la 
barbe  et  fuy  demandoyt  que  cettuy  moyne  demourast  à  Candé.  Si 
iamais  ung  différend  se  vuydoyt,  ce  seroyt  par  le  moyne  ;  le 
moyne  esto}^  de  bon  entendement,  très-doulx  et  saige  comme  ung 
sainct  ;  ce  estoyt  ung  malheur  que  de  estre  ennemy  d’ung  nious- 
tier  où  se  treuvoyent  pareils  moynes  ;  si  tous  les  moynes  estoyent 
comme  cettuy-là,  l’abbaye  l’emporteroyt  tousiours  en  tous  lieux 
sur  le  chastel  et  le  ruyneroyt,  pour  ce  que  le  moyne  estoyt  trez- 
fort;  en  fin  de  tout,  elles  estalèrent  mille  raisons  qui  estoyent 
comme  ung  déluge  de  paroles,  lesquelles  furent  si  pluvialement 
déversées,  que  le  sire  céda,  voyant  que  il  ne  auroyt  point  la  paix 

léans  tant  que  ceste  affaire  ne  seroyt  fînée  au  désir  de  ses  femmes. 
Lors,  il  manda  le  clerc  qui  escripvoytpour  luy,  et  aussy  le  moyne. 
Adoncques  Amador  le  surprint  estrangierement  en  luy  monstrant 
les  chartes  et  lettres  de  créance  qui  empechièrent  le  sire  et  son 
clerc  de  dilayer  cet  accord.  Quand  la  dame  de  Candé  les  veit  en 
train  d’atermoyer  le  pourchaz,  elle  s’en  alla  dans  la  lingerie  cher¬ 
cher  ung  beau  drap  fin  pour  en  faire  une  robbe  neufve  pour  le 
chier  Amador.  Ung  chascun  dans  la  maison  avoyt  veu  combien 
estoyt  usée  sa  robbe,  et  ce  eust  esté  grant  dommaige  de  laisser 
si  bel  outil  de  vengeance  en  si  vilain  sac.  Ce  feut  à  qui  laboreroyt 
ce  froc.  Madame  de  Candé  le  coupa,  la  meschine  feit  le  capuche, 
la  damoisellc  de  Candé  le  voulut  coudre,  la  petite  damoiselle  en 
print  les  manches.  Puis  toutes  se  mirent  à  la  parfaire  en  si  grant 
désir  de  parer  le  moyne,  que  sa  robbe  feut  preste  pour  le  souper, 
comme  aussy  feut  dressée  la  charte  de  bon  accord  et  scellée  par  le 
sire  de  Candé. 

—  Ha!  mon  père,  feit  la  dame,  si  vous  nous  aymez,  vous  vous 
repouserez  de  ce  grant  travail,  en  vous  estuvant  dedans  ung  bain 
que  i’ay  faict  chauffer  par  Perrotte. 

Amador  feut  doncques  baingné  en  une  eaue  de  senteur.  Quand 
il  en  yssit,  treuva  sa  robbe  neufve  de  fine  laine  et  de  belles  san¬ 
dales,  ce  qui  monstra  aux  yeux  de  tous  le  plus  glorieux  moyne  du 
monde. 

Pendant  ce,  les  religieux  de  Turpenay,  en  grant  paour  d’Amador, 
avoyent  enchargié  deux  moynes  de  faire  la  guette  emmylechastel. 
Ces  espies  vindrent  autour  des  douves,  comme  la  Perrotte  y  gec- 
toyt  la  vieille  robbe  grasse  d’Amador  avecques  force  tessons  dedans  ; 
ce  que  voyant,  ilscreurent  que  ce  estoyt  fini  du  paouvre  fol.  Lors 
retournèrent  disant  que,  pour  le  seur,  Amador  enduroytpour  l’ab¬ 
baye  ung  cruel  martyre.  Ce  que  saichant,  l’abbé  ordonna  venir  en 
la  chapelle  prier  Dieu,  à  ceste  fin  que  il  assystast  ce  dévoué  ser¬ 
viteur  en  ses  tormens.  Le  moyne,  ayant  soupé,  mit  sa  charte  en  sa 
ccincture  et  voulut  retourner  en  Turpenay.  Lors  il  treuva  au  rez 
des  degrez  la  hacquenée  de  Madame,  bridée,  sellée,  que  luy  tenoyt 
preste  l’escuyer;  puis  le  seigneur  avoyt  commandé  à  ses  gens 
d'armes  d’accompaigner  le  bon  moyne,  pour  que  nulle  male 


204  les  contes  drolatiques 

enconstre  ne  luy  advinst.  Ce  que  voyant,  Amador  pardonna  les 

meschiefs  de  la  veille,  et  bailla  sa  bénédiction  à  tous,  paravant  de 


grasse  d'Amador. 

tirer  ses  sandales  de  ce  lieu  converty.  Comptez  que  il  feut  suyvy 
des  yeulx  par  Madame,  qui  le  proclamoyt  bon  chevaulcheur.  Per- 
rotte  disoyt  que  pour  ung  moyne  il  se  tenoyt  plus  roide  à  cheval 


■f. 


Les  gens  d'armes  l'eurent  resgallez  du  meilleur  vin  de  la  cave. 

que  aulcun  des  gens  d’armes.  Mademoiselle  de  Candé  sospiroyt. 
La  petite  le  vouloyt  pour  confesseur. 

—  Il  ha  sanctifié  le  chastel,  feirent-elles  toutes  quand  elles  feu- 
rent  en  la  salle. 

Alors  que  la  chevaulchiée  d’Amador  vint  à  l’entrée  de  l’abbaye, 
ce  feut  espantement  horrible,  veu  que  le  guardien  crut  que  le  sire 
de  Candé,  mis  en  appétit  de  moyne  par  le  trespas  du  paouvre 
Amador,  vouloyt  saccaiger  l’abbaye  de  Turpenay.  Ains  Amador 
cria  de  sa  bonne  grosse  voix,  feut  recogneu,  feut  introduict  dedans 


Sainct  Amador,  abbé  de  Turpenay. 


la  court,  et,  quand  il  descendit  de  dessus  la  hacquenée  de  Madame, 
ce  feust  ung  esclat  à  rendre  les  moynes  effarez  comme  lunes 
rousses.  Aussy  gectèrent-ils  ung  beau  cvy  dedans  le  refectouère, 
et  vindrent  tous  congratuler  vVmador,  qui  brandilloyt  la  charte. 
Les  gens  d’armes  l'eurent  resgallez  du  meilleur  vin  de  la  cave,  qui 
estoyt  ung  présent  faict  à  ceulx  de  Turpenay  par  ceulx  de  Mar- 
moustiers,  auxquels  appartiennent  les  clouseries  de  Vouvray.  Le  bon 
abbé,  s’estant  faict  lire  l’escript  du  sire  de  Candé,  s’en  alloyt  disant  : 

—  En  ces  diverses  conionctures  esclate  le  doigt  de  Dieu,  auquel 
besoing  est  de  rendre  graaces. 

Comme  le  bon  abbé  revenoyt  tousiours  à  ce  doigt  de  Dieu  en 
merciant  Amador,  le  moyne  maulgréa  de  veoir  tant  amoindrir  son 
dodrantal  et  luy  dit  : 

—  Prenez  que  ce  soit  le  bras,  mon  père,  et  n’en  sonnons  plus  mot. 

La  vuydange  du  procès  entre  le  sieur  de  Candé  et  l’abbaye  de 
Turpenay  feut  suyvie  d’ung  heur  qui  le  rendit  fort  dévotieux  à 
nostre  Ecclise,  pour  ce  que  il  eut  ung  fils  à  l’eschéance  du  neuf- 
viesme  mois.  Deux  ans  après,  Amador  feust  esleu  pour  abbé  par 
les  raoynes,  qui  comptoyent  sur  ung  ioyeulx  gouvernement  avec- 
ques  ung  fol.  Ains  Amador,  abbé  devenu,  devint  saige  et  trez- 


II  les  compta  en  !a  chapelle  comme  ung  bergier  ses  brebis. 


austère,  pour  ce  que  il  avoyt  dompté  ses  mauivais  vouloirs  par  ses 
exercitations,  et  refondu  sa  nature  à  la  forge  femelle,  en  laquelle 
est  ung  feu  à  clarifier  toute  chouse,  veu  que  ce  feu  est  le  plus 
perdurable,  persévérant,  persistant,  perfectissime,  périnant,  per- 
prinsant,  perscrutant  et  périnéal  qui  soit  en  ce  monde.  Aussi 
est-ce  ung  feu  à  tout  ruyner,  et  qui  ruyna  si  bien  le  mauivais  en 
Amador,  que  il  n’y  laissa  que  ce  que  il  ne  pouvoyt  mordre, 
asçavoir  son  esperit,  lequel  feut  clair  comme  diamant,  qui  est, 
comme  ung  chascun  sçayt,  ung  résidu  du  grant  feu  par  lequel  feut 
carboné  iadis  nostre  globe.  Amador  feut  doncques  l’instrument 
eslu  par  la  Providence  pour  réformer  nostre  inclyte  abbaye,  veu 
que  y  redressa  tout,  veigla  nuict  et  iour  sur  ses  moynes,  les  feit 
tous  lever  aux  heures  dictes  pour  les  offices,  les  compta  en  la  cha- 

pelle  comme  ung  bergier  faict  de  ses  brebis,  les  tint  en  laisse  et 
punit  si  griefvenient  les  faultes,  que  il  en  feit  de  trez-saiges  reli¬ 
gieux. 

Cecy  nous  enseigne  à  nous  adonner  à  la  femme  plus  en  veue  de 
nous  castoyer  que  pour  y  prendre  de  la  ioye.  D’abundant,  ceste 
adventure  nous  apprend  que  nous  ne  devons  iamais  lucter  avec- 
ques  les  gens  d’Ecclise. 

Le  Roy  et  la  Royne  treuvèrent  ce  Conte  de  hault  goust,  les 
courtizans  advouèrent  alors  n’en  avoir  oncques  entendu  de  plus 
plaisant;  et  les  dames  eussent  voulu  toutes  l’avoir  faict. 


F 


Bertbe 
îa  Repcrîîic 


COMMENT  BERTIIE  DEMOURA  PUCELLE 
EN  ESTAT  DE  MARIAIGE. 


Environ  le  temps  de  la  prime  fuite  de  monseig-neur  le  Daulpliin, 
de  laquelle  conceut  moult  d’ennuy  nostre  bon  sire  Charles  le  A'ic- 
torieux,  advint  ung  meschief  en  une  maison  noble  de  la  Touraine, 
depuis  estaincte  de  toutpoinct';  et,  pour  ce,  peut  en  estre  mise  en 
Inmière  la  trcz-desplourable  histoire.  En  bayde  de  l’Autheur, 

soyent  pour  ce  travail  les  saincts  Confesseurs,  Martyrs  et  aultres 
Dominations  célestes,  qui,  par  les  commandemens  du  Seigneur 
Dieu,  feurent  les  promoteurs  du  bien  en  ceste  adventure. 

Par  ung  defFault  de  son  charactère,  le  sieur  Imbert  de  Bastarnay, 
ung  des  plus  grans  terriens  seigneurs  de  nostre  pays  de  Touraine, 
ne  avoyt  nulle  fiance  en  l’esperit  de  la  femelle  de  l’homme,  laquelle 
il  cuydoyt  estre  trop  mouvante,  par  suyte  de  ces  circumbilivagi- 
nations  ;  et  possible  estoyt  que  il  eust  raison.  Doncques  en  ce 
maulvais  pensier  vint  en  grant  aage  sans  compaigne,  ce  qui  ne  es¬ 
toyt  nullement  à  son  advantaige.  Tousiours  seul,  ce  dict  homme 
ne  sçavoyt  aulcunement  se  faire  gentil  pour  aultruy,  n’ayant  onc- 
ques  esté  qu’en  voyaiges  de  guerre  et  remuemesnaige  de  garsons 
avecques  lesquels  il  ne  se  gehennoyt  point.  Par  ainsy,  demouroyt 
ord  en  ses  chausses,  suant  en  sonharnoys,  avoyt  les  mains  noires, 
la  face  cingesque,  et,  pour  estre  brief,  paroyssoyt  le  plus  vilain 
masle  de  la  chrestienté  en  ce  qui  estoyt  de  sa  personne,  veu  que, 
pour  ce  qui  estoyt  du  cueur,  de  la  teste  et  aultres  chouses  absconses, 
il  avoyt  des  propriétez  qui  le  faisoyent  moult  prisable.  Un  mes- 
saigier  de  Dieu  eust  (cuydez  cecy)  cheminé  loing  sans  rencontrer 
ung  bataillard  plus  ferme  en  son  poste,  ung  seigneur  guarny  de 
plus  d’honneur  sans  tache,  de  parole  plus  briefve  et  de  plus  par- 
faicte  léaulté. 

Aulcuns  disent  pour  l’avoir  entendu,  que  il  estoyt  saige  en  ses 
devis  et  moult  prouffictable  à  conseiller.  Etoyt-ce  point  ung  faict 
exprès  de  Dieu,  qui  se  gausse  de  nous,  d’avoir  mis  tant  de  perfec¬ 
tions  chez  un  homme  si  mal  houzé  ?  Ce  seigneur  s’étant  faict  sexa¬ 
génaire  de  tout  poinct,  encores  que  il  n’eust  que  cinquante  ans 
d’aage,  se  résolut  à  s’enchargier  d’une  femme,  à  ceste  fin  d’en  avoir 
lignée.  Lors,  en  s’enquestant  de  l’endroict  où  se  pouvoyt  treuver 
ung  moule  à  sa  convenance,  entendit  vanter  les  grans  mérites  et 
perfections  d’une  fille  de  l’inclyte  famille  de  Rohan,  qui  lors  tenoyt 
des  fiefs  en  ceste  province,  laquelle  damoiselle  estoyt  dicte  Berthe 
en  son  petit  no-m.  Imbert,  estant  venu  la  veoir  au  chasteau  de 
Montbazon,  feut,  par  la  ioliesse  et  la  vertu  trez-innocente  de  ceste 
dicte  Berthe  de  Rohan,  coèffé  d’ung  tel  dezir  d’en  iouyr,  que  il  se 
délibéra  de  la  prendre  pour  espouse,  cuydant  que  iamais  fille  de 

si  hault  lignaige  ne  fauldroyt  à  son  debvoir.  Ce  mariaige  se  feit 
tost,  pour  ce  que  le  sire  de  Rohan  avoyt  sept  filles  et  ne  sçavoyt 
comment  les  pourvoir  toutes,  par  ung  temps  où  chascun  se  refai- 
soyt  des  guerres  et  raccommodoyt  ses  affaires  guastées.  De  faict,  le 
bon  homme  Bastarnay  treuva,  pour  prime  heur,  Berthe  réallement 
pucelle,  ce  qui  tesmoingnoyt  de  sa  bonne  nourriture  et  d’ung 


Il  estoyt  saige  en  ses  devis  et  moult  proulTietable  à  conseiller. 


parfaict  castoyement  maternel.  Aussi,  dès  la  nuictée  où  il  luy  l'eut 
loisible  de  l’accoller,  l’enchargia-t-il  d'uiig  enfant  si  rudement, 
que  il  en  eut  preuve  suffisante  à  Teschéance  du  deuxiesme  mois  de 
nopces,  ce  dont  feut  trez-ioyeulx  le  sire  Imbert.  A  ceste  fin  d’en 
finer  sur  ce  prime  poinct  de  l’adventure,  disons  cy  que  de  ceste 
graine  légitime  nacquit  le  sire  de  Bastarnay,  qui  feut  duc  par  la 
graace  du  roy  Loys  le  unziesme,  son  chamberlan,  de  plus  son  am¬ 
bassadeur  ez  pays  d’Europe,  et  bien-aymé  de  ce  trez-redouté  sei¬ 
gneur,  auquel  il  ne  faillit  oneques.  Ceste  léaulté  luy  feut  ung 
héritaige  de  son  père,  lequel  de  trez-matin  s’estoyt  affectionné  de 
monseigneur  le  Daulphin,  duquel  il  suyvit  toutes  les  fortunes,  voire 
mesmes  les  rébellions,  veu  que  il  en  estoyt  amy  à  remettre  le  Christ 
en  croix,  s’il  en  avoyt  esté  par  luy  requis  ;  fleur  d’amitiez  trez-rare 
à  l’entour  des  princes  et  grans.  En  prime  abord  se  comporta  si 

léaulment  la  gentille  dame  de  Bastarnay,  que  sa  compaignie  feit 
esvancuyr  les  vapeurs  espaisses  et  nuées  noires  qui  conchioyent 
en  l’esperit  du  bon  homme  les  clairetez  de  la  gloire  femelle.  Ores, 
SLiyvant  Tus  des  mescréans,  il  passa  de  deffiance  en  fiance  si  esrau- 
ment,  que  il  quitta  le  gouvernement  de  sa  maison  à  la  dicte  Berthe, 
la  feit  maistresse  de  ses  faicts  et  gestes,  souveraine  de  toutes 


On  eut  cheminé  toing  sans  rencontrer  ung  bataillard  plus  ferme  en  son  poste. 


chouses,  royne  de  son  honneur,  guardienne  de  ses  cheveulx  blancs, 
et  auroyt  desconfict  sans  conteste  ung  qui  seroyt  advenu  luy  dire 
ung  maulvais  mot  sur  ce  mirouère  de  vertu,  en  lequel  nul  souffle 
n’avoyt  esté  aultre  que  le  souffle  yssu  de  ses  lèvres  coniugales  et 
maritales,  encores  que  elles  fussent  fresches  et  flatries.  Pour  estre 
vray  de  tout  poinct,  besoing  est  de  dire  qu’à  ceste  saigesse  ayda 
moult  le  petit  gars,  duquel  s’occupa  nuict  et  iour  durant  six  années 
la  iolie  mère,  laquelle  en  prime  soin  le  nourrit  de  son  laict  et  en 
feit  pour  elle  le  lieutenant  d’ung  amant,  luy  quittant  ses  mignons 
tettins,  auxquels  il  mordoyt  ferme,  autant  que  il  vouloyt,  et  il  es- 
toyt  tousiours  comme  ung  amant.  Ceste  bonne  mère  ne  cogneut 
aultres  lesbineries  que  celles  de  ses  lèvres  roses,  n’eult  aultres 


Ce  démun  tousiour-'  jeune  nunimé  Kockuai^'c  en  langue  ccltii^uo. 

caresses  que  celles  de  ses  petites  menues  mains  qui  couroyent  sur 
elle  comme  des  pattes  de  souriz  ioyeulses,  ne  lut  aultre  livre  que 
ses  mignons  yeulx  clairs  où  se  miroyt  le  ciel  bleu,  n’entendit  aultre 
musicque  que  celle  de  ses  crys  qui  luy  entroyent  en  l’aureille  comme 
paroles  d’ange.  Comptez  que  elle  le  dodelinoyt  tousiours,  avoyt 
dès  le  matin  envie  de  le  baiser,  le  baisoyt  le  soir,  et  ce  dict-on,  se 
levoyt  la  nuict  pour  le  mangier  de  bonnes  carresses,  se  faisoyt 
petit  comme  il  estoyt  petit,  l’educquoyt  en  parfaicte  religion  de 
maternité  ;  linablement,  se  comportoyt  comme  la  meilleure  et  la 
plus  heureuse  mère  qui  feust  au  monde,  sans  faire  tort  à  Nostre- 
Dame  la  Vierge,  laquelle  dut  avoir  peu  d’esteuf  à  bien  élever  nos- 
tre  Saulveur,  veu  que  il  estoyt  Dieu.  Geste  nourriture  et  le  peu  de 
goust  de  Berthe  aux  chouses  du  mariaige  resiouissoyt  fort  le  bon 
homme,  veu  que  il  n’auroytsceu  comment  fournir  à  unggrant  estât 
de  lict,  et  s’adonnoyt  à  l’économie  pour  avoir  l'estoffe  d’ung  deu- 
xièsme  enfant.  Ces  six  années  escheues,  force  feut  à  la  mère  de 
laschier  son  fils  aux  mains  des  escuyers  et  aultres  gens  auxquels 
messire  de  Bastarnay  commit  le  soin  de  le  fassonner  rudement,  à 
ceste  fin  que  son  heritier  eust  l’héritaige  des  vertus,  qualitez, 
noblesses,  couraige  de  la  maison  avecques  les  domaines  et  le  nom. 
Lors  moult  ploura  Berthe,  à  laquelle  feut  emblé  son  heur.  De  faict, 
pour  ce  grant  cueur  de  mère,  ce  ne  estoyt  rien  avoir  que  de  avoir 
ce  lîls  bien-aymé  après  les  aultres,  et  durant  aulcunes  meschantes 
petites  fuyardes  heures.  Aussy  cheut-elle  en  grant  mélancholie. 
Oyknt  ces  pleurs,  le  bon  homme  se  bendoyt  à  luy  en  faire  ung 
aultre,  et  n’en  pouvoyt  mais,  ce  qui  faischioyt  la  paouvre  dame, 
pour  ce  que,  dit-elle,  la  fasson  d’ung  enfant  l’ennuyoyt  fort  et  luy 
coustoyt  chier.  Et  cecy  est  vray,  ou  nulle  doctrine  ne  est  vraye,  et 
besoing  est  de  brusler  les  Évangiles  comme  faulsetez,  si  vous 
n’adiouxtez  foy  à  ce  dire  naïf.  Ce  néantmoins,  comme  pour  plu¬ 
sieurs  femmes,  ie  ne  dis  pas  les  hommes,  veu  que  ils  ont  de  la 
science,  cecy  tourneroyt  en  fasson  de  menteries,  l’escripturier  ha 
eu  cure  de  déduire  les  raisons  muettes  de  ceste  bigearrie,  ie  entends 
le  desgoust  de  Berthe  pour  ce  que  ayment  les  dames  par-dessus 
tout,  sans  que  ce  defïault  de  liesse  luy  vieillist  la  figure  et  luy  tor- 
mentast  le  cueur.  Rencontrerez-vous  ung  scribe  autant  complaisant 

et  aymant  les  dames  que  ie  suis?  Non,  est-ce  pas?  Aussy  les 
aymay-ie  bien  fort  et  pas  autant  que  ie  vouldroys,  veu  que  ay-ie 
plus  souvent  ez  mains  le  bec  de  ma  plume  d’oye  que  ie  n’ay  les 
barbes  avecques  lesquelles  on  leur  chatouille  les  lèvres  pour  les 
rendre  rieuses  et  iocqueter  en  toute  innocence,  i'entends  avecques 
elles.  Doncques  vécy  comme. 

Le  bon  homme  Bastarnay  ne  estoyt  point  ung  hls  gorgiasé,  de 


Comptez  que  elle  le  dodelinoyt  tousiours 


nature  pute,  se  cognoissant  aux  miesvreries  de  la  chouse.  11  se 
soulcioyt  peu  de  la  fasson  d’occir  ung  souldar,  pourveu  que  il 
feust  occiz,  et  l’eust-il  bien  occiz  de  tous  costez  sans  luy  dire  ung 
mot,  en  la  meslée  s’entend.  Geste  parfaicte  incurie  en  faict  de  mort 
concordoyt  à  son  nonchaloir  en  faict  de  vie,  naissance  et  manière 
de  cuire  ung  enfant  en  ce  gentil  four  que  vous  sçavez.  Le  bon  sire  ne 
cognoissoyt  aulcunement  les  mille  exploits  processifs,  dilatoires, 
interlocutoires,  préparatoires,  gentillesses,  petits  fagots  mis  au  four 
pour  l’eschauffer,  branchaiges  flairant  comme  baulme  et  amassez 
brin  à  brin  ez  foretz  de  l’amour,  fagoteries,  bimbeloteries,  dorelo- 
teries,  mignardises,  devis,  confictures  mangiées  à  deux,  pourles- 
cheries  de  la  coupe,  ainsy  que  font  les  chats,  et  aultres  menus 
suffraiges  et  traffics  de  l’amour  que  sçavent  les  ruffians,  que  con- 

fisent  les  amoureux,  et  que  ayment  les  dames  par-dessus  leur  salut, 
pour  ce  que  elles  sont  plus  chattes  que  femmes.  Cecy  esclate  en 
toute  évidence  dedans  leurs  mœurs  femelles.  Si  vous  prestez  aulcune 
attention  à  les  veoir,  examinez-les  curieusement  alors  que  elles  man¬ 
gent.  Nulle  d’elles,  ie  dis  les  femmes  nobles  et  bien  éduquées,  ne 
boutera  son  coultel  en  la  frippe  et  l’engoulera  soubdain  ainsy  que 
font  brutalement  les  masles,  ains  fouillottera  son  mangier,'  triera 
comme  pois  gris  sur  ung  vollet  les  brins  qui  luy  agréent,  sugeera 


Examinez-Ies  curieusement  alors 
que  elles  mangent. 


les  saulces  et  lairra  les  grosses  bouchées,  louera  Je  sa  cuilier  et 
du  coultel  comme  si  elle  ne  mangioyt  que  par  authorité  de  iustice, 
tant  elles  haïent  aller  de  droict  fil,  et  d’abundant  usent  de  destours, 
finesses,  mignonneries  en  toute  chouse.  Ce  qui  est  le  propre  de  ces 
créatures,  et  la  raison  pourquoy  les  fils  d’Adam  en  raffolent,  veu 
que  elles  font  les  chouses  aultrement  qu’eulz  et  font  bien.  Dictes 
oui  ?  Bien  !  ie  vous  ayme.  Ores  doneques,  Imbert  de  Bastarnay, 
vieulx  souldard  ignare  en  balanogaudisseries,  entra  dedans  le  ioly 
iardin  dict  de  Vénus  comme  en  ung  endroict  prins  d’assault,  sans 
avoir  nul  esguard  aux  clameurs  des  paouvres  habitans  en  larmes, 
et  planta  l’enfant  comme  il  eust  faict  d’une  arbalestre  dedans  le 
noir.  Encores  que  la  gentille  Berthe  n’eust  accoustumé  d’entre 
ainsy  traictée,  l’enfant  !  elle  avpyt  quinze  ans  sonnez,  elle  crut  en 
sa  vierge  foy  que  l’heur  d’estre  mère  vouloyt  ceste  terrible,  affreuse, 
conquassante  et  maulvaise  besongne.  Aussy,  pendant  ce  dur  traffic, 

pria-t-elle  bien  fort  Dieu  de  l’assister,  récita  des  Ave  à  Nostre- 
Dame  en  la  treuvant  bien  partagiée  de  n’avoir  eu  que  sa  palumbe 
à  endurer.  Par  ainsy,  n’ayant  perceu  que  desplaisir  au  mariaige, 
ne  requit  iamais  son  mary  de  se  marier  à  elle.  Ores,veu  que  le  bon 
homme  n’estoyt  guères  bastant  comme  ha  esté  dessus  dict,  elle 


Berthe  receut  force  laudatifves  gentillesses  du  Roy. 


vesquit  en  parfaicte  solitude,  comme  moynesse.  Elle  haïoyt  la 
compaignie  da  l’homme  et  ne  soupçonnoyt  point  que  l’autheur  du 
monde  eust  bouté  tant  de  ioye  à  soyer  en  ceste  chouse  de  laquelle 
n’avoyt  receu  que  maulx  infinis.  Ains  en  aymoyt  davantaige  son 
petit,  qui  luy  avoyt  tant  cousté  paravant  de  naistre.  Ne  vous  esto- 
mirez  doncques  point  que  elle  refrongnast  à  ce  ioly  tournoy  où 
c’est  la  hacquenée  qui  ha  raison  du  chevaulcheur,  et  le  mène  et  le 
lasse  et  luy  chante  pouille,  s’il  bronche.  Cecy  est  l’histoire  vraye 
de  aulcuns  paouvres  hyménées,  au  dire  des  vieulx  et  vieilles,  et  la 
raison  certaine  des  folies  d’aulcunes  femmes,  lesquelles  sur  le 
tard  voyent  ie  ne  sçais  comment  que  elles  ont  esté  truphées,  et  se 
bendent  à  mettre  dedans  ung  iour  plus  de  temps  que  il  n’en  peut 

tenir,  pour  avoir  leur  compte  de  la  vie.  Voilà  qui  est  philosophie-- 
que,  mes  amys!  Aussy  estudiez  ceste  paige,  à  ceste  fin  de  saige- 
ment  veigler  au  gouvernement  de  vos  femmes,  de  vos  myes,  et 
toutes  femelles  généralement  quelconques  qui,  par  cas  fortuit, 
vous  seroyent  baillées  en  guarde,  dont  Dieu  vous  guarde.  Ainsy 
pucelle  de  faict,  quoique  mère,  Berthe  feut  en  la  vingt  et  uniesme 
année  de  son  aage  une  fleur  de  chastel,  la  gloire  de  son  bon 
homme  et  l’honneur  de  la  province.  Le  dict  Bastarnay  prenoyt 
plaisir  à  veoir  ceste  enfant  venir,  aller,  frisque  comme  gaule  de 
saule,  agile  comme  ung  poisson,  naïfve  comme  son  petit,  ce  néant- 
moins  de  grant  sens,  de  parfaict  entendement,  et  tant,  que  iamais 
il  ne  faisoyt  aulcune  emprinse  sans  requérir  ung  avis  d’elle,  veu 
que,  si  l’esperit  de  ces  anges  ne  ha  point  esté  destourbé  de  ses 
clairetez,  il  donne  ung  son  franc  en  toute  rencontre,  si  on  l’en 
requiert.  En  ce  temps,  la  dicte  Berthe  vivoyt  près  la  ville  de  Los- 
ches,  dedans  le  chastel  de  son  seigneur,  et  y  domouroyt  sans  nul 
soulcy  de  cognoistre  aultre  affaire  que  les  chouses  de  son  mes- 
naige,  à  la  méthode  anticque  des  preudes  femmes,  dont  feurent 
desvoyées  les  dames  de  France  alors  que  vint  la  royne  Catherine 
et  les  Italians,  grans  donneurs  de  festoyemens.  A  ce  prestèrent  les 
mains  le  roy  Françoys  premier  du  nom  et  ses  successeurs,  dont  les 
baudouineries  perdirent  l’Estat  de  France  autant  que  les  maulvai- 
setez  de  ceux  de  la  Religion.  Cecy  n’est  point  mon  faict.  Devers 
ce  temps,  le  sire  et  la  dame  de  Bastarnay  feurent  conviez  par  le 
Roy  de  venir  en  sa  ville  de  Losches,  où  pour  le  présent  il  estoyt 
avec  la  Court,  en  laquelle  esclatoyt  le  bruit  de  la  beaulté  de  la 
dame  de  Bastarnay.  Doneques  Berthe  vint  à  Losches,  y  receut 
force  laudatifves  gentillesses  du  Roy,  feut  le  centre  des  hommaiges 
de  tout  ieune  sire,  qui  se  repaissoyt  par  les  yeulx  de  ceste  pomme 
d’amour,  et  des  vieulx  qui  se  reschauffioyent  à  ce  soleil.  Ains  com¬ 
ptez  que  tous,  vieulx  et  ieunes,  eussent  souffert  mille  morts  pour 
user  de  ces  beaulx  outils  à  faire  la  ioye  qui  esblouissoyent  laveue 
et  brouilloyent  la  cervelle.  Il  estoyt  parlé  de  Berthe  en  Loschois 
plus  au  long  que  de  Dieu  en  l’Évangile,  ce  dont  enraigèrent  ung 
numbre  infiny  de  dames  qui  ne  se  treuvèrent  pas  si  abundamment 
fournies  de  chouses  plaisantes,  et,  pour  dix  nuictées  à  donner  au 

plus  laid  seigneur,  eussent  voulu  renvoyer  en  son  chastel  ceste 
belle  cueilleuse  de  soubrires.  Une  ieune  dame,  ayant  trez-aperte- 
ment  veu  que  ung  sien  amy  s’afFolloyt  de  Berthe,  en  conceut  tel 
despit,  que  de  ce  vindrent  les  meschiefs  de  la  dame  de  Bastarnay  ; 
mais  aussy  de  là  vint  son  heur  et  la  descouverte  des  pays  caressans 
de  ramour  dont  elle  estoyt  ignorante.  Ceste  maulvaise  dame  avoyt 
ung  parent,  lequel  de  prime  abord  luy  confia,  à  la  veue  de  Berthe, 
que,  pour  iouyr  d’elle,  il  feroyt  l'accord  de  mourrir  après  ung 


mois  passé  à  s’en  gaudir.  Notez  que  ce  cousin  estoyt  beau  comme 
une  fille  est  belle,  n’avoyt  nul  poil  au  menton,  eust  gaigné  le  par¬ 
don  d’ung  ennemy  à  luy  crier  mercy,  tant  mélodieuse  estoyt  sa 
voix  ieune,  et  avoyt  d’aage  vingt  ans  à  poine. 

—  Biau  cousin,  luy  dit-elle,  quittez  la  salle  et  allez  en  vostre 
hostel,  ie  m’efForceray  de  vous  donner  ceste  ioye.  Mais  ayez  cure 
de  ne  point  vous  monstrer  à  elle,  ni  à  ce  babouin  greffé  par  erreur 
de  nature  sur  une  tige  chrétienne,  et  auquel  appartient  ceste  phée 
de  beaulté. 

Le  beau  cousin  mussé,  vint  la  dame  frotter  son  traistre  muzeau 
à  l’encontre  de  Berthe,  et  l’appela  mon  amye,  mon  threzor,  estoile 
de  beaultez,  se  benda  de  mille  fassons  à  luy  agréer,  pour  mieulx 
acertener  sa  vengeance  sur  ceste  paouvrette,  qui,  sans  en  rien 
sçavoir,  lui  avoyt  rendu  son  amant  iiifidelle  de  cueur,  ce  qui,  pour 

les  femmes  ambitieuses  en  amour,  est  la  pire  des  infidélitez.  Après 
aulcuns  devis,  la  dicte  dame  feslonne  soupçonna  que  la  paouvie 
Berthe  estoyt  pucelle  d’amour,  en  luy  vo3'ant  ez  yeulx  abundance 
d’eaue  limpide,  nul  ply  ez  tempes,  nul  petit  point  noir  sur  le  gentil 
cap  de  son  nez  blanc  comme  neige,  où  d’ordinaire  se  signent  les 
tresmoussements  du  déduict,  nulle  ride  en  son  front,  brief,  nulle 
accoustumance  de  ioye  apparente  en  son  visaige,  net  comme 
visaige  de  pucelle  ignarde.  Puis  ceste  traistresse  luy  feit  aulcunes 
interroguations  de  femme  et  receut  la  parfaite  asseurance  par  les 
responses  de  Berthe  que,  si  elle  avoyt  eu  le  prouffict  des  mères, 
le  plaisir  des  amours  luy  avoyt  bien  réellement  failly.  De  ce  feult 
moult  contente  pour  son  cousin,  la  bonne  femme  que  elle  estoyt. 
Lors,  elle  luy  dit  que  en  la  ville  de  Losches  demouroyt  une  ieune 
damoiselle  noble  de  la  famille  de  Rohan,  à  laquelle  besoing  estoyt 
de  l’assistance  d’une  femme  de'  bien,  pour  estre  receue  à  mercy  de 
messire  Loys  de  Rohan  ;  que,  si  elle  avoyt  autant  de  bontez  que 
Dieu  luy  avoyt  départy  de  beaultez,  elle  debvoyt  la  retirer  en  son 
chastel,  vérifier  la  saincteté  de  sa  vie  et  faire  cet  accord  avecques 
le  sire  de  Rohan,  qui  refrongnoyt  à  la  prendre  en  son  manoir.  A 
quoy  consentit  Berthe  sans  aulcune  hezitation,  veu  que  les  infor¬ 
tunes  de  ceste  fille  estoyent  cognues  d’elles,  mais  non  la  paouvre 
damoiselle,  qui  avoyt  nom  Sylvie  et  que  elle  cuydoyt  estre  en  pays 
estrangier.  Cy  besoing  est  de  déclairer  pourquoy  le  seigneur  roy 
avoyt  faict  ceste  feste  au  dict  sire  de  Bastarnay.  Le  sire  soupçon- 
noyt  la  prime  fuite  du  Daulphin  ez  Estats  de  Bourgogne,  et  luy 
vouloyt  tollir  ung  si  bon  conseiller  que  estoyt  ledict  Bastarnay. 
Ains  le  viellard,  fidelle  à  monseigneur  Loys,  avoyt  ià,  sans  mot 
dire,  accordé  ses  fiustes.  Doncques,  il  ramena  Berthe  en  son  chas- 
teau,  laquelle  luy  dit  avoir  prins  une  compaigne  et  la  luymonstra. 
Ce  estoyt  ledict  seigneur  desguisé  en  fille  par  le  soin  de  sa  cousine, 
ialouse  de  Berthe,  et  qui  la  vouloyt  emputaner  en  raige  de  sa 
vertu.  Imbert  refrongna  ung  brin,  saichant  que  ce  estoyt  Sylvie  de. 
Rohan  ;  mais  aussy,  trez-esmeu  de  la  bonté  de  Berthe,  il  la  mercia 
de  s'entremettre  à  ramener  au  bercail  une  brebiette  esgarée.  Il 
festoya  bien  sa  bonne  femme  en  ceste  darrenière  nuictée,  laissa 
des  gens  d’armes  au  chastei,  puis  se  départit  avecques  le  Daulphin 

pour  la  Bourgogne,  ayant  un  cruel  ennemy  en  son  giron,  sans  en 

avoir  nul  soupçon.  La  face  dudict  mignon  luy  estoyt  incogneue. 


Les  deux  cousines  lui  feirent  mille  signaux  d'adieu. 


pour  ce  que  ce  estoyt  ung  ieune  paige  venu  pour  veoir  la  Court 
du  Roy,  et  que  nourrissoyt  monseigneur  de  Dunois,  chez  lequel  il 
servoyt  comme  bachelier.  Le  vieulx  seigneur,  en  hance  que  ce 

estoyt  une  fille,  la  treuva  moult  pieuse  et  craiiitifve,  veu  que  le 
gars,  redoutant  le  languaige  de  ses  yeulx,  les  tint  tousiours  baissez; 
puis,  se  sentant  baisé  en  la  bouche  par  Berthe,  il  trembloyt  que 
sa  iupe  ne  feust  pas  discrette  et  s’esloingnoyt  aux  croisées,  tant  il 
avoyt  paour  d’estre  recogneu  pour  homme  par  Bastarnay,  et  des- 
confict  paravant  d’avoir  iouy  de  sa  mye.  Aussy  feut-il  ioyeulx 
comme  tout  amant  l’eust  esté  en  sa  place  quand,  la  herse  baissée, 
le  vieulx  seigneur  chevaulchia  dans  la  campaigne.  Il  avoyt  eu  telles 
affres,  que  il  feit  voeu  de  bastir  un  pilier  à  ses  dépens  en  la  cathé¬ 
drale  de  Tours,  pour  ce  que  il  avoyt  eschappé  au  dangier  de  sa 
folle  emprinse.  De  faict,  donna  cinquante  marcs  d’argent  pour  payer 
sa  ioye  cà  Dieu.  Mais,  par  adventure,  il  la  paya  de  rechief  au 
diable,  ce  qui  appert  des  faicts  ensuyvans,  si  le  Conte  vous  duit 
tant  que  vous  ayez  phantaisie  d’en  suyvre  le  narré,  lequel  sera 
succinct  comme  doibt  estre  tout  bon  discours. 


1 


La  départie  du  sire  de  Bastarnay. 


Il 

QUELS  FEüRENT  LES  DESPORTEiMENTS  DE  BERTIIE, 

SAICIIANT  LES  CHOUSES  DE  l’aMOUR. 

Ce  dict  bachelier  estoyt  le  ieune  sire  lehan  de  Sacché,  cousin 
du  sieur  de  Montmorency,  auquel,  par  la  mort  du  dict  lehan, 
retournèrent  les  fiefs  de  Sacché  et  aultres  lieux,  suyvant  le  trac  de 
la  mouvance.  Il  avoyt  d’aage  vingt  années  et  ardoyt  comme  hraize. 
Aussy,  comptez  que  la  prime  iournée  luy  feut  ardue  à  passer. 

Alors  que  le  vieulx  Imbert  chevaulchia  par  la  campaigne,  les  deux 
cousines  se  iuchèrent  sur  la  lanterne  de  la  herse,  à  ceste  fin  de  le 
veoir  ung  plus  long  temps  et  luy  feirent  mille  signaulx  d’adieux. 
Puis,  alors  que  le  nuaige  de  pouldre  soublevé  par  les  chevaulx 


Vecy  le  couvre-feu  sùiiné. 


ne  fuma  plus  en  l’horizon,  elles  descendirent  et  soy  retirèrent  eu 
la  salle. 

■ —  Qu’allons-nous  faire,  belle  cousine?  dit  Bertlie  à  la  faulse 
Sylvie.  Aimez-vous  la  musicque?  nous  musicquerons  à  nous  deux. 
Chantons  ung  lay  de  aulcun  gentil  menestrel  ancien.  Hein!  dictes, 
est-ce  vostre  phantaisie?  Venez  à  mon  orgue,  venez!  Faictes  cela, 
si  vous  m’aymez!  chantons! 

Puis,  elle  print  lehan  par  la  main  et  l’attira  au  clavier  des 
orgues,  où  le  bon  compaignon  s'assit  gentement  en  la  manière  des 
femmes. 

—  Ha!  belle  cousine,  s’escria  Berthe,  alors  que,  les  primes 
notes  interroguées,  le  bachelier  vira  la  teste  vers  elle,  à  ceste  fin 
de  chanter  ensemblement ;  ha!  belle  cousine,  vous  avez  ung  œil 
de  terrible  resguardeure  !  vous  me  mouvez  ie  ne  sçays  quoy  au 
cueur. 

--  Ha!  cousine,  feit  la  maulvaise  Sylvie,  bien  est-ce  ce  qui  me 
lia  perdue.  Ung  gentil  mylourd  du  pays  d’oultre-mer  me  ha  dict 
que  ie  avoys  de  beaulx  yeulx  et  les  baisa  si  bien,  que  i’ay  failly, 
tant  i’ay  prins  de  liesse  à  les  laisser  baiser. 

—  Cousine,  l’amour  se  prend  doncques  ez  yeulx! 

—  Là  est  la  forge  des  traicts  de  Cupido,  ma  chiere  Berthe,  feit 
l’amant  en  luy  gcctant  feu  et  flammes. 

—  Chantons,  cousine! 

De  faict,  ils  chantèrent,  au  gré  de  lehan  ung  tenson  de  Christine 
de  Pisan,  dans  lequel  il  estoyt  violemment  parlé  d’amour. 

—  Ha!  cousine,  quelle  profundeur  et  volume  de  voix  est  en  la 
vostre  !  elle  me  cherche  la  vie. 

-  Où?  feit  la  damnée  Sylvie. 

—  Là,  respondit  Berthe  en  monstrant  son  mignon  diaphragme 
par  où  s’entendent  les  consonnances  de  l’amour  mieulx  que  par 
les  aureilles,  pour  ce  que  le  diaphragme  gist  plus  près  du  cueur 
et  de  ce  que  vous  sçavez,  qui  est  sans  doubte  aulcun  la  prime  cer¬ 
velle,  le  second  cueur  et  la  troisiesme  aureille  des  dames.  le  dis 
cecy  en  tout  bien  tout  honneur,  pour  raison  physicale  et  non 
aultre. 

—  Quittons  le  chant,  repartit  Berthe,  il  me  faict  tout  esmeue. 
\'enez  à  la  croisée,  nous  laborerons  de  menus  ouvraiges  iusques 
à  la  vesprée. 

—  Ha!  chiere  cousine  de  mon  aame,  ie  ne  sçays  point  tenir 
l’esguille  en  mes  doigts,  ayant  eu  pour  ma  perdition  coustume  de 
faire  aultre  chouse  d’iceulx. 

—  Hé!  quelle  occupation  aviez-vous  doncques  tout  le  long  du 
iour  ? 

—  Ha!  ie  me  laissoys  aller  au  courant  de  l’amour,  qui  faict  que 
les  iours  sont  des  instans,  que  les  mois  sont  des  iours  et  les  ans 
des  mois;  et,  s’il  duroyt,  feroyt  gobber  l’éternité  comme  une 

fraize,  veu  que  tout  en  est  frescheur  et  perfum,  doulceur  et  ioye 
infinie. 

Puis  le  compaignon  bon  abattit  ses  belles  paupières  sur  ses 
yeulx,  et  demoura  mélancholieux  comme  une  paouvre  dame  aban¬ 
donnée  de  son  guallant  et  qui  le  ploure,  et  le  vouldroyt  tenir,  et 
luy  pardonneroyt  ses  traistrises  s’il  avoyt  le  cueur  de  chercher  la 
doulce  voyc  de  son  bercail  iadis  aymé. 

—  Cousine,  l’amour  esclost-il  en  estât  de  mariaige? 

—  Oh!  non,  feit  Sylvie,  pour  ce  que  en  estât  de  mariaige  tout 
est  debvoir,  ains  en  amour  tout  est  faict  en  liberté  de  cueur.  Geste 
diversité  communicque  ie  ne  sçays  quel  baulme  souef  aux  caresses 
qui  sont  les  fleurs  de  l’amour. 

—  Cousine,  laissons  ce  devis;  il  est  de  pire  mouvance  que  ne 
estoyt  la  musicque. 

Elle  siffla  vifvement  ung  serviteur,  luy  commanda  d’amener  son 
fils,  qui  vint,  et,  le  voyant,  Sylvie  de  s’esclamer  ; 

—  Ha!  il  est  beau  comme  l’Amour! 

Puis  le  baisa  bien  au  front. 

—  Viens,  mon  enfant  mignon,  dit  la  mère,  au  giron  de  laquelle 
se  gecta  le  petit.  Viens,  toy,  le  plaisir  de  ta  mère,  tout  son  heur 
sans  meslange,  sa  liesse  de  toute  heure,  sa  couronne,  son  ioyau, 
sa  perle  pure,  son  aame  blanche,  son  thresor,  sa  lumière  du  soir 
et  du  matin,  sa  flamme  unicque  et  son  cueur.  Donne  tes  mains, 
que  ie  les  mange;  donne  tes  anreilles,  que  ie  les  morde  ung  petit; 
donne  ta  teste,  que  je  baise  tes  cheveulx.  Sois  heureux,  petite 
fleur  de  moy,  si  tu  veulx  que  ie  sois  heureuse. 

—  Ha!  cousine, feit  Sylvie,  vous  luy  parlez  en  languaige  d’amour. 

—  L’amour  est  doneques  une  enfance? 

—  Oui,  cousine  :  aussi  les  payens  l’ont-ils  tousiours  pourtraict 
enfant. 

En  faisant  mille  aultres  devis  pareils  où  foisonnoyt  l’amour,  les 
deux  iolies  cousines  se  mirent  à  iouer  avecques  l’enfant  iusques  au 
souper. 

—  N’en  soubhaitez-vous  point  ung  aultre?  dit  lehan  en  ung 
moment  opportun  dedans  l’aureille  senestre  de  sa  cousine,  que  il 
frosla  de  ses  lèvres  chauldes. 

—  Ha!  Sylvie,  pour  ce,  oui,  bien  feroys-je  cent  asnées  d’enfer, 
s’il  plaisoyt  au  Seigneur  Dieu  m’octroyer  ceste  liesse.  Mais,  inaul- 
gré  les  besongnes,  travaul.x:  et  labours  de  mon  sieur  espoux,  les¬ 
quels  sont  moult  navrans  pour  moy,  ma  ceincture  ne  varie  point. 
Las!  ce  n’est  rien  avoir  que  de  avoir  ung  seul  enfansson.  Si  ung 
cry  se  poulse  dans  le  chastel,  il  m’esmeut  à  me  tollir  le  cueur.  le 
redoubte  bestes  et  gens  pour  ceste  innocente  amour;  ay  paourdes 
voltes,  passes,  maniemens  d’armes,  enfin  de  toutes  chouses.  le  ne 
vis  point  en  moy,  pour  trop  vivre  en  luy.  Et,  las!  i’ayme  ces  mi¬ 
sères  pour  ce  que,  tant  que  ie  suis  en  paour,  ce  est  signe  que  ma 
gesine  demoure  saine  et  saufve.  le  ne  prie  les  saincts  et  les  apostres 
que  pour  luy.  Et,  pour  estre  briefve  en  cecy  dont  ie  parleroys 
iusques  à  demain,  ie  cuyde  que  mon  souffle  est  en  luy  non  en 
moy. 

Ce  disant,  elle  le  serra  sur  ses  tettins  comme  mères  sçavent 
serrer  enfans,  avecques  une  spirituelle  force  qui  n’escarbouille 
aulcune  aultre  chouse  que  le  cueur  d’icelles.  Et  si  vous  doubtez  de 
cecy,  resguardez  une  chatte  emportant  ses  petits  en  sa  gueule. 


—  lia!  cousine,  racontez  ce  que  est. 


aulcun  ne  dira  ung  seul  mot.  Le  bon  compaignon,  lequel  avoyt 
paour  de  mal  faire  en  arrousant  de  ioye  ceste  iolie  prée  infécunde, 
feult  moult  réconforté  par  ces  dires.  Adoncques,  il  pensa  que  ce 
seroyt  suyvre  les  commandemens  de  Dieu,  s’il  conquestoyt  ceste 


Arrivée  en  la  ville  de  Loelie. 

aarae  à  l’amour;  et  pensa  bien.  A  la  vesprée,  Rerthe  requit  sa  cou¬ 
sine,  suyvant  l’anticque  mode  de  laquelle  se  déportent  les  dames 
aux  iours  d’iiuy,  de  couchier  en  sa  compaignie  dedans  son  grand 
lict  seigneurial.  A  quoy  respondit  la  dicte  Sylvie  que  ce  séroyt 
pour  elle  grant  chière,  à  ceste  tin  de  ne  point  faillir  à  son  roolle 
de  tille  de  hault  lieu.  Vécy  le  couvre-feu  sonné,  les  deux  cousines 
dedans  leur  pourpriz  guarny  de  tapis,  bobans,  tapisseries  royalles, 
et  Berthe  de  se  despouiller  gentement  aydée  par  ses  meschines. 
Comptez  que  le  bachelier  refrongna  pudicquement  à  se  laisser 
touchier,  feit  de  la  belle  honte  cramoisie,  disant  à  sa  cousine  que 
elle  estoyt  accoustumée  se  desvestir  seulette  du  depuis  que  elle 
n’cstoyt  plus  servie  par  son  bien-aymé,  lequel  l'avoyt  mise  en  des- 
goust  des  mains  féminines  par  ses  souefves  tassons;  que  ces  pré¬ 
paratives  luy  ramentevoyent  les  délicieuses  paroles  que  luy  disoyt 
son  amy  et  toutes  ses  follies  en  la  mettant  à  nud,  ce  qui  luy  faisoyt 
venir  l’eaue  à  la  bouche,  à  son  dam.  Cettuy  discours  estomira 
moult  la  dame  Berthe,  qui  laissa  sa  cousine  faire  ses  oremus  et 
aultres  pour  la  nuict,  soubz  les  courtines  du  lict,  dedans  lequel 
mon  dict  sieur,  enflammé  de  hault  dézir,  se  mussa  tost,  en  grant 
haste  bien  heureux  de  pouvoir  guetter  au  passaige  les  beaultez 
merveilleuses  de  la  chastelaine,  qui  n’estoyt  point  guastée.  Berthe, 
en  sa  foy  d’estre  avecques  une  tille  damée,  ne  faillit  à  aulcunes 
de  ses  accoutumances;  elle  se  lava  les  pieds,  sans  se  soulcier  de 
les  lever  peu  ou  prou,  monstra  ses  espaules  mignonnes,  et  feit 
ainsy  que  font  les  dames  alors  que  elles  se  couchent.  En  tin  de 
tout,  vint  au  lict,  et  s’y  estendit  de  la  bonne  fasson  en  baisant  sa 
cousine  ez  lèvres,  que  elle  treuva  trez-chauldes. 

—  Auriez-vous  doncques  mal,  Sylvie,  que  vous  ardez  si  fort? 
dit-elle. 

—  le  brusle  tousiours  ainsy,  alors  que  ie  me  couche,  respondit- 
il,  pour  ce  que  en  ceste  heure  m’adviennent  en  la  mémoire  les 
gentilles  mignonneries  que  il  inventoyt  pour  me  faire  plaisir,  et 
qui  me  brusloyent  cncores  davantaige. 

—  Ha!  cousine,  racontez  ce  que  est  de  ce  il.  Dictes  le  bon  de 
l'amour  à  moy  qui  vis  soubz  l’umbre  d’une  teste  chenue  de  laquelle 
les  neiges  me  guardent  contre  telies  ardeurs.  Dictes,  vous  qui  en 

estes  guarrie.  Ce  me  sera  de  bon  castoyeinent,  et  par  ainsy  vos 
ineschiefs  auront  à  deux  paouvres  muliebres  natures  esté  de  salu¬ 
taires  advis. 

—  le  ne  sçais  si  ie  doibs  vous  obéir,  belle  cousine,  feit  le  bon 
compaignou. 

—  Dictes  pourquoy  non? 

—  Ha!  vault  mieulx  le  faire  que  ie  dire!  feit-elle  eu  laschiaut 
uug  souspir  gros  comme  uiig  ut  des  orgues.  Puis  i’ay  paour  que 
ce  mylourd  m’ayt  tant  encombrée  de  ioye-  que  ie  u'en  boute  uug 
brin  à  vous,  ce  qui  seroyt  suffisant  à  vous  bailler  une  tille,  veu  que 
ce  qui  faict  eufans  se  seroyt  affoibly  eu  moy. 

—  Vère,  feit  Berthe,  entre  nous,  seroyt-ce  péché? 

—  11  y  auroyt  bien,  au  contraire,  teste  icy  et  dans  le  ciel;  les 
auges  espandroyeut  eu  vous  leurs  perfums  et  feroyeut  leurs  mu- 
sicques. 

—  Dites  doiicques  esraumeut,  cousine,  feit  Berthe. 

—  Doneques,  vécy  comment  me  faisoyt  devenir  toute  ioye  mou 
bel  amy. 

Eu  ce  disant,  lehan  priut  Berthe  eu  ses  bras,  et  l’estraingnit 
avccques  des  dezirs  sans  pareils,  pour  ce  que,  au  clair  de  la  lampe 
et  vestue  de  blanches  toiles,  elle  estoyt  eu  ce  damné  lict  comme 
les  iolies  chouses  nuptiales  des  lys  au  fuud  de  leur  calice  virginal. 

—  Alors  que  il  me  teuoyt  comme  ie  vous  tiens,  il  me  disovi 
d’une  voix  plus  doulce  que  ne  est  la  mienne  ;  «  Ha!  Sylvie,  tu  es 
mou  amour  éteriie,  mes  mille  threzors,  ma  ioye  de  iour  et  de 
uuict;  tu  es  plus  blanche  que  le  iour  ne  est  iour,  plus  gentille  que 
tout;  ie  t’ayme  plus  que  Dieu,  et  vouldroys  souffrir  mille  morts 
pour  l'heur  que  ie  requiers  de  toy.  »  Puis  me  baisoyt  non  en  la 
manière  des  espoux,  qui  est  brute,  mais  columbellement. 

Pour  démonstrer  incontinent  combien  estoyt  meilleure  la  mé¬ 
thode  des  amans,  il  sugça  tout  le  miel  des  lèvres  de  Berthe,  et  luy 
apprint  comment,  de  sa  iolie  langue  menue  et  rose  comme  langue 
de  chatte,  elle  pouvoyt  moult  parler  au  cueur  sans  dire  ung  seul 
mot:  puis,  s’embrasant  davantaige  à  ce  ieu,  lehan  espandit  le  feu 
de  ses  baisers  de  la  bouche  au  col,  et  du  col  aux  plus  mignons 
fruicts  que  femme  ayt  oneques  faict  mordre  à  son  enfant  pour  en 

tirer  laict.  Et  quiconque  eust  esté  en  sa  place  se  seroyt  existimé 
ung  inaulvais  homme  de  ne  l’imiter  pas. 

—  Ha!  feit  Berthe  engluée  d’amour  sans  le  sçavoir,  cecy  est 
mieulx  :  il  me  chault  de  le  dire  à  Imbert. 

—  Estes-vous  en  vostre  sens,  cousine?  Ne  dictes  rien  à  vostre 
vieulx  mary,  veu  que  il  ne  peut  faire  doulces  et  plaisantes  comme 
les  miennes  ses  mains,  qui  sont  rudes  comme  battoirs  à  laver,  et 
ceste  barbe  pie  doibt  bien  mal  mener  ce  centre  de  délices,  ceste 
rose  en  laquelle  gist  tout  nostre  esperit,  nostre  bien,  nostre  che- 
vancc,  nos  amours,  nostre  fortune.  Sçavez-vous  que  ce  est  une 


Berthe  gecta  un  cri  si  vif,  que  il  perça  les  murs. 


fleur  animée  qui  veult  estre  amignottée  ainsy,  et  non  sacqtiebutée, 
comme  si  ce  estoyt  une  catapulte  de  guerre?  Ores,  vécy  la  gente 
manière  de  mon  amé  l’Angloys. 

En  ce  disant,  le  ioly  compaignon  se  comporta  si  bravement, 

qu’il  advint  une  escopetterie  où  la  paouvre  ignarde  Berthe  s'es- 
clama  : 

—  Ha!  cousine,  les  anges  sont  advenus!  mais  tant  belle  est  leur 
niusicque,  que  ie  n’entends  plus,  et  tant  flambent  leurs  gects 
lumineux,  que  mes  yeulx  se  closent  ! 


—  Si  vous  advancez  uiig:  seul  pas  vers 
moy,  ie  en  leray  ung  vers  la  mort! 


De  faict,  elle  se  pasma  soubz  le  faix  des  ioyes  de  l’amour  qui 
esclatèrent  en  elle  comme  les  plus  haultes  gammes  de  l’orgue,  qui 
soleillè-rent  comme  la  plus  magnilicque  aurore,  qui  se  coulèrent  en 
ses  veines  comme  le  plus  fln  musc,  et  laschièrent  les  liens  de  la 
vie  en  la  baillant  à  ung  enfant  d’amour,  lequel  en  se  logiant  faict 
ung  certain  tapaige  plus  remuant  que  tout  aultre.  En  fin  de  tout, 
Berthe  cuyda  estre  à  mesme  des  cieulx  du  paradiz,  tant  bien  elle 
se  treuvoyt,  et  se  resveigla  de  ce  beau  resve  dedans  les  bras  de 
lehan,  disant  : 

—  Que  n'aye  esté  mariée  en  Angleterre  ! 

■—  Ma  belle  maistresse,  feit  lehan,  qui  oncqucs  ne  pcrceut  tant 

liesse,  tu  es  mariée  à  moy  en  France,  où  les  chouses  vont  encores 
mieulx,  veu  que  ie  suis  ung  homme  qui  pour  toy  donneroyt  mille 
vies,  s’il  les  avoyt! 

La  paouvre  Berthe  gecta  un  cry  si  vif,  que  il  perça  les  murs,  et 
saulta  hors  de  son  lict  comme  eust  faict  une  sauterelle  de  la  playe 
d’Æ-o'ypte.  Elle  se  laissa  tomber  sur  ses  genoilz  à  son  prie-Dieu, 
ioingnit  les  mains  et  ploura  plus  de  perles  que  iamais  n’en  porta 
la  Marie-Magdeleine  : 


—  Ma!  ie  suis  morte,  disoyt-elle.  le  suis  truphée  par  ung  diable 
qui  ha  prins  visaige  d’ange.  le  suis  perdue,  ie  suis  mère,  pour  le 
seur,  d’ung  bel  enfant,  sans  estre  plus  coulpable  que  vous,  madame 
la  Vierge.  Implorez  ma  graace  de  Dieu,  si  ie  n’ay  celle  des  hommes 
sur  la  terre,  ou  faictes-moi  mourir,  à  ceste  fin  que  ie  ne  rougisse 
point  devant  mon  seigneur  et  maistre. 

Oyant  que  elle  ne  disoyt  rien  de  maulvais  contre  luy,  lehan  se 
leva  tout  pantois  de  voir  Berthe  prendre  ainsy  ceste  belle  dance  à 
deux.  Ains,  premier  que  elle  entendit  son  Gabriel  se  mouvoir, 
elle  se  dressa  en  pieds  vifvement,  le  resguarda  d’ung  visaige  en 
pleurs,  et  les  yeulx  allumez  de  saincte  cholère,  ce  qui  les  feit  moult 
beaulx  à  veoir  : 

—  Si  vous  advancez  ung  seul  pas  devers  moy,  feit-elle,  ie  en 
feray  ung  vers  la  mort  ! 

Et  elle  print  ung  poignard  à  daines. 

Sur  ce,  tant  navrante  estoyt  la  tragicque  veue  de  sa  poine,  que 
Jehan  luy  respondit  : 

—  Ce  ne  est  point  à  toy,  ains  à  nioy,  de  mourir,  ma  chiere  belle 
mye,  plus  aymée  que  femme  le  sera  oncques  sur  ceste  terre. 

—  Si  vous  m’aviez  bien  aymée,  vous  ne  me  auriez  pas  deffaicte 
comme  ie  le  suis,  veu  que  ie  mourray  plutost  que  d’estre  reprou- 
chée  par  mon  espoux. 

—  Mourrez-vous?  feit-il. 

—  Pour  le  seur!  feit-elle. 

—  Doncques,  si  ie  suis  icy  percé  de  mille  coups,  vous  aurez  la 
graace  de  vostre  mary,  auquel  vous  direz  que,  si  vostre  innocence 
feut  surprinse,  vous  avez  vengé  son  honneur  en  tuant  cil  qui  vous 
ha  truphée.  Et  ce  sera  pour  moy  l’heur  le  plus  grant  qui  me  puisse 
advenir  de  mourir  pour  vous,  dès  que  vous  refrongnez  à  vivre 
pour  moy. 


'■-K, 

La  meschine  vint,  et  feut  notablement  effrayée  aussy. 


En  oyant  ce  tendre  discours  dict  avecques  larmes,  Berthe  las- 
chia  le  fer;  Jehan  courut  sus,  et  se  donna  du  poignard  dedans  le 
sein,  disant  : 

—  Tel  heur  se  doibt  payer  par  la  mort! 

Et  tomba  roide. 

Berthe  appela  sa  meschine,  tant  elle  feut  effrayée.  J.^a  meschine 

vint,  et  teut  notablement  effrayée  aussy  la  meschine  de  veoir  ung- 
homme  navré  dans  la  chambre  de  Madame,  et  Madame  qui  le 
soustenoyt,  disant  :  «  Que  avez-vous  faict,  mon  amy?  »  pour  ce 
que  elle  le  cuydoyt  mort,  et  se  ramentevoyt  sa  ioye  excessifve,  et 
combien  debvoyt  estre  beau  lehan  pour  que  ung  chascun,  voire 
Imbert,  Texistimast  fille.  Dans  sa  douleur,  elle  racontoyt  tout  à  sa 


La  meschine  et  la  Fallotte  vindrent  sur  une  mesme  bourrique. 


meschine,  plourant  et  criant  que  ce  estoyt  bien  assez  d'avoir  sur 
le  CLieur  la  vie  d'ung  enfant,  sans  avoir  aussi  le  trespas  d'ung 
homme.  Oyant  cecy,  le  paouvre  amoureux  se  benda  d’ouvrir  l’œil 
et  n’en  monstra  que  le  blanc,  encores  petitement. 

— •  Ha!  madame,  ne  crions  point,  dit  la  meschine,  ne  perdons 
point  le  sens,  et  saulvons  ce  ioly  chevalier.  le  vais  quérir  la 
Fallotte  pour  ne  mettre  aulcun  physician  ni  maistre  myre  en  cettliy 
secret,  et,  veu  que  elle  est  sorcière,  elle  fera  pour  plaire  à 
Madame  le  miracle  de  boucher  ceste  blessure  sans  que  il  y  pa¬ 
roisse. 


l'jtirthe  ei  ciaisinc  a  rmyue. 

^'ONTES  Dr<OLATIQUi;S. 

—  Cours!  feit  Berthe;  ie  t’aimeray  et  te  feray  du  bien  pour 
ceste  assistance. 

En  avant  de  tout,  la  dame  et  la  meschine  convindrenî  de  se  taire 
sur  ceste  adventure  et  musser  lehan  à  tous  yeulx.  Puis  la  meschine 
alla  nuictamment  chercher  la  Fallotte,  et  feut  conduicte  par  sa 
maistresse  iusques  en  la  poterne,  pour  ce  que  la  guarde  ne  pou- 
voyt  lever  la  herse  sans  ung  exprès  commandement  de  Berthe. 
Berthe  treuva  son  bel  amy  esvanouy  par  la  force  du  mal,  veu  que 
le  sang  s’espandoyt  par  la  blessure  sans  tarir.  A  ceste  veue,  elle 
but  uiig  petit  de  ce  sang,  en  songiant  que  lehan  l’avoyt  espandu 
pour  elle.  Esmeue  par  ce  grant  amour  et  par  ce  dangier,  elle  bai- 
soyt  ce  ioly  varlet  de  plaisir  au  visaige,  bendoyt  sa  playe  en  l’estu- 
vant  de  ses  larmes,  luy  disant  de  ne  pas  mourir,  et  que  pour  le 
faire  vivre  elle  Paymercyt  bien  fort.  Cuydez  que  la  chastelaine 
s’esprenoyt  moult  en  observant  quelle  diversité  estoyt  entre  ung 
ieune  seigneur  comme  lehan,  blanc,  duveté,  fleury,  et  ung  vieulx 
comme  Imbert,  poilu,  iaune,  ridé.  Ceste  différence  luy  raniente- 
voyt  celle  que  elle  avoyt  treuvée  au  plaisir  d’amour.  Superfinez 
par  ce  souvenir,  ses  baisers  se  faisoyent  si  mielleux,  que  lehan 
reprint  ses  sens,  son  resguard  s’amelieura,  et  il  put  veoir  Berthe, 
de  laquelle  il  requit  son  pardon  d’une  voix  foible.  Ains  Berthe  luy 
deff’endit  de  parler,  iusques  à  ce  que  la  Fallotte  feust  venue.  Donc- 
ques,  tous  deux  consumèrent  le  temps  à  s’aymer  par  les  yeulx, 
veu  que  en  ceulx  de  Berthe  il  n’y  avoyt  que  compassion,  et  que  la 
compassion  est,  en  ces  conionctures,  trez-germaine  de  l’amour. 

La  Fallotte  estoyt  une  femme  bossue,  vehementement  soupçon¬ 
née  de  traflîcquer  en  nécromancie,  de  couratter  au  sabbat  en  che- 
vaulchiant  ung  balay,  suyvant  la  coustume  des  sorcières.  Aulcuns 
l’avoyent  veue  harnachiant  son  balay  en  l’escuyerie  qui,  comme 
chascun  sçayt,  est  située  ez  gouttières  des  maisons.  Pour  le  vray 
dire,  elle  avoyt  des  arcanes  de  guarrison,  et  rendoyt  si  bons  offices 
aux  dames  en  certaines  chouses  et  aux  seigneurs,  que  elle  vesquit 
ses  iours  en  parfaicte  tranquillité,  sans  rendre  l’aame  sur  ung  cent 
de  fagots,  ains  sur  ung  lict  de  plumes,  veu  que  elle  amassa  de 
pleines  pannerées  d’escuz,  encore  que  les  physicians  la  tormen- 
tassent,  disant  que  elle  vendoyt  poisons,  ce  qui  estoyt  vray. 

comme  il  appert  de  ceste  histoire.  La  meschine  et  la  Fallotte  vin- 
drent  sur  une  mesme  bourrique  en  faisant  telles  diligences,  que  le 
iour  ne  estoyt  point  clair  lorsque  elles  arrivèrent  au  chasteau.  La 
vieille  bossue  dit,  en  entrant  dedans  le  pourpriz. 

—  Ores  çà,  qu’y  ha-t-il,  mes  enfans? 

Ce  estoyt  sa  manière,  qui  estoyt  pleine  de  familiaritez  avecques 
les  grans  que  elle  voyoyt  trez-petits. 

Elle  mit  ses  bezicles  et  visa  trez-dextreraent  la  playe,  en  disant; 


—  Cela  va  bien,  il  ha  saigné  en  dehors. 


—  Voilà  de  beau  sang,  ma  mye,  vous  y  avez  gousté.  Cela  va  bien, 
il  ha  saigné  en  dehors. 

En  ce  disant,  elle  lavoyt  la  blessure,  d’une  esponge  fine,  au  nez 
de  la  dame  et  de  la  meschine,  qui  haletoyent.  Brief,  Fallotte  pro¬ 
nonça  doctoralement  que  le  sire  ne  mourroyt  pas  de  ce  coup, 
encores,  dit-elle  à  l’aspect  de  sa  main,  que  il  deust  périr  violen- 
tement  par  le  faict  de  ceste  nuictée.  Cettuy  arrest  de  chiromancie 
espouvanta  moult  Berthe  et  sa  suyvante.  La  Fallotte  prescrivit  les 
remèdes  urgens  et  promit  revenir  lanuict  ensuyvante.  De  faict,  elle 
soingna  la  blessure  durant  une  quinzaine  de  iours,  venant  les  nuicts 
en  secret.  Il  feut  dict  aux  gens  du  chasteau,  par  la  meschine,  que 
ceste  damoiselle  Sylvie  de  Rohan  estoyt  en  dangier  de  mort  par 
suite  d’une  enfleure  de  ventre,  ce  qui  debvoyt  rester  ung  mystère 

pour  l’honneur  de  Madame,  laquelle  estoyt  sa  cousine.  Ung  chas- 
cun  feut  satisfaict  par  ceste  bourde,  de  laquelle  il  eut  la  bouche 
tant  pleine,  que  il  en  rendit  aux  aultres. 

Les  bonnes  gens  cuyderoyent  que  ce  feut  la  maladie  qui  estoyt 
pleine  de  dangier:  eh  bien,  point!  ce  feut  la  convalescence,  veu 
que  plus  lehan  devenoyt  fort,  plus  Berthe  devenoyt  foible,  et  tant 


Hus  lehan  devenoyt  tort,  plus  Berthe 
devenoyt  foible. 


foible,  que  elle  se  laissa  cheoir  dedans  le  paradiz  où  l’avoyt  faict 
monter  lehan.  Pour  estre  brief,  elle  l’ayma  tant  et  plus.  Ains,  au 
courant  de  ses  ioyes,  tousiours  assassinée  par  l’appréhension  des 
paroles  menassantes  de  la  Fallotte,  et  tormentée  par  sa  grant 
religion,  elle  avoyt  en  paour  sire  Imbert,  auquel  elle  feut  con- 
traincte  d’escripre  que  il  l’avoyt  enchargiée  d’ung  enfant,  duquel 
elle  le  resgalleroyt  à  son  retourner;  mais  elle  fàisoyt  là  ung  men¬ 
songe  plus  gros  que  l’enfant.  La  paouvre  Berthe  évita  son  amy 
lehan  durant  le  iour  où  elle  escripvit  ceste  lettre  fourbe,  veu  que 
elle  ploura  à  mouiller  son  mouschenez.  Se  voyant  évité,  car  ils  ne 
se  laissoyent  pas  plus  que  le  feu  ne  laisse  le  bois  une  ioys  que  il 
le  happe,  lehan  crut  que  elle  le  haïoyt,  et  ploura  de  son  costé.  A  la 
vesprée,  Berthe,  esmeue  des  larmes  de  lehan,  desquelles  il  y  eut 
marque  en  ses  yeulx,  encores  que  il  les  essuyast,  luy  dit  la  raison 
de  sa  douleur,  en  y  meslant  l’adveu  de  ses  terreurs  en  l’endroict 
de  l’advenir,  luy  remonstrant  combien  ils  estoyent  tous  deux 

en  faulte,  et  luy  tint  des  discours  tant  beaulx,  tant  chrestiens,  tant 
aornez  de  larmes  divines  et  oraisons  contrites,  que  lehan  feut  tou- 
chié  au  plus  profund  de  son  cueur  par  la  foy  de  sa  mye.  Geste 
amour  naïfvement  unie  à  la  repentance,  ceste  noblesse  dedans  la 
coulpe,  cettuy  meslang-e  de  foiblesse  et  de  force,  eussent,  comme 
disent  les  anciens  autheurs,  muté  le  charactère  des  tigres,  en  les 
attendrissant.  Ne  vous  estomirez  point  de  ce  que  lehan  feut  con- 


La  belle  V^ierge  me  dit  en  soubriant  que  l'Eccüse  nous  offroyt  le  pardon. 


trainct  à  iurer  sa  parole  de  bachelier  de  luy  obéir  en  quoy  que  ce 
soyt  que  elle  luy  commanderoyt  pour  la  saulver  en  cettuy  monde 
et  dans  l'aultre. 

Ovant  ceste  fiance  en  elle  et  ceste  non-maulvaiseté,  Berthe  se 
gecta  aux  pieds  de  lehan  en  les  luy  baisant: 

—  O  amy!  que  ie  suis  contraincte  d’aymer,  encores  que  ce  soit 

ung  péché  mortel,  toy  qui  es  tant 
bon,  tant  pitoyable  à  ta  paouvre 
Berthe,  si  tu  veulx  que  elle  songe 
tOLisiours  à  toy  en  toute  doulceur,  et 
arrester  le  torrent  de  ses  pleurs, 
duquel  est  si  gentille  et  si  plaisante 
la  source  —  et,  pour  la  luy  mons- 
trer,  luy  laissa  robber  ung  baiser;  — 
lehan,  reprint-elle  après,  si  tu  veulx 
que  le  souvenir  de  nos  ioyes  célestes,  musicques  d’anges  etperfunis 
d’amour  ne  me  soit  point  poisant,  et,  au  contraire,  me  console  aux 
maulvaisiours,  tais  ce  que  la  Vierge  me  ha  commandé  d’ordonner  à 
toy  en  ung  resve  où  ie  la  supplioys  m’esclairer  pour  le  cas  présent, 
veu  que  ie  l’avoys  requise  de  venir  à  moy,  et  elle  estoyt  advenue. 
Ores,  ie  luy  remonstroys  le  supplice  horriblement  ardent  où  ie 
seroys  en  tremblant  pour  ce  petit  qui  ià  se  mouvoyt,  et  pour 
le  vray  père,  qui  seroyt  à  la  mercy  de  l’aultre,  et  pouvoyt  expier 
sa  paternité  par  une  mort  violente,  veu  que  la  Fallotte  pouvoyt 
avoir  veu  clair  dedans  la  vie  future.  Lors,  la  belle  Vierge  me  dit  en 
soubriant  que  l’Ecclise  nous  offroyt  le  pardon  de  nos  faultes  en 
suyvant  ses  commandemens  ;  que  besoing  estoyt  de  faire  soy- 
mesme  la  part  au  feu  des  enfers  en  s’amendant  de  bonne  heure, 
avant  que  le  Ciel  se  faschiast.  Puis,  de  son  doigt,  elle  me  ha 
monstré  un  lehan  pareil  à  toy,  ains  vestu  comme  tu  debvroys 
l’estre,  et  comme  tu  le  seras,  si  tu  aymes  Berthe  d’ung  amour 
éterne. 

Lors,  lehan  luy  confirma  sa  parfaicte  obéissance,  en  la  relevant, 
l’asseyant  sur  ses  genoilz  et  la  baisant  bien.  La  paouvre  Berthe 
luy  dict  alors  que  cettuy  vestement  estoyt  un  froc  de  moyne,  et  le 
requit,  en  tremblant  moult  d’esprouver  ung  refus,  de  soy  mettre 
en  religion  et  retirer  en  Marmoustier,  au  delà  de  Tours,  luy  iurant 
sa  foy  que  elle  luy  bailleroyt  une  darrenière  nuictée,  après  laquelle 
elle  ne  seroyt  plus  oncques  à  luy  ni  à  nul  aultre  en  ce  monde.  Et 
par  chascun  an,  en  récompense  de  ce,  le  lairroyt  venir  chez  elle 
ung  iour,  à  ceste  fin  que  il  veit  son  enfant.  lehan,  lié  par  son 
serment,  promit  de  soy  mettre  en  religion  au  gré  de  sa  mye,  en  luy 


lehan  promit  de  soy  mettre  en 
religion  au  gré  de  sa  mye. 

disfiiit  que,  au  moyen  de  ce,  il  luy  seroyt  fîdelle,  et  n’auroyt  aultres 
louissances  d’amour  que  celles  goustées  en  sa  divine  accointance, 
et  vivroyt  sur  leur  chiere  remembrance.  Oyant  ces  doulces  paroles, 
Beithe  luy  dit  que,  pour  grant  que  feust  son  péché,  quoy  que  luv 
réservas!  Dieu,  ceste  heure  luy  feroyt  tout  supporter,  veu  que  elle 
ne  cuydoyt  point  avoir  esté  à  ung  homme,  ains  à  ung  ange. 

Doncques,  ils  se  couchièrent  dedans  le  nid  où  leur  amour  estoyt 
esclos,  ains  pour  dire  ung  adieu  supresme  à  toutes  ses  belles  fleurs. 
Bcsoing  est  de  croire  que  le  seigneur  Cupido  se  mesla  de  ceste 


feste,  veu  que  iamais  femme  ne  percent  ioye  pareille  en  aulcun  lieu 
du  monde,  et  que  iamais  homme  n’en  print  autant.  Le  propre  du 
véritable  amour  est  une  certaine  concordance  qui  faict  que  tant 
plus  l’ung  donne,  tant  plus  l’aultre  reçoyt,  et  réciproquement, 
comme  dans  certains  cas  de  la  mathématicque  où  les  chotises  se 
multiplient  par  elles-mesmcs  à  l’infiny.  Cettuy  problesme  n’est 
expliquable  aux  gens  de  petite  science  que  par  ce  que  ils  voyent 
ez  glaces  de  Venise,  où  s’aperçoivent  des  milliers  de  figures  pro- 
duictes  par  une  mesme.  Ainsy,  dans  les  cueurs  de  deux  amans,  se 
multiplient  les  roses  du  plaisir  en  une  profundeur  caressante  qui 
les  faict  s’estomirer  que  tant  de  ioye  y  tienne,  sans  que  rien  crève. 
Berthe  et  lehan  auroyent  voulu  que  ceste  nuict  feust  la  darrenière 
de  leurs  iours,  et  cuydèrent,  à  la  défaillante  langueur  qui  se  coula 
en  leurs  veines,  que  l’amour  avoyt  résolu  de  les  emporter  sur  les 

aësles  d’ung  baiser  mortifère  ;  ains  ils  tinrent  bon,  maulgré  ces 
multiplications  infinies. 

Lendemain,  veu  que  le  retourner  de  messire  Imbert  de  Bastar- 
nay  estoyt  prouche,  la  damoiselle  Sylvie  deut  se  départir.  La 
paouvre  fille  laissa  sa  cousine,  en  l’arrouzant  de  pleurs  et  de 
baisers;  ce  estoyt  tousiours  son  darrenier,  et  le  darrenier  alla 
iusqu’à  la  vesprée.  Puis  force  feut  de  la  laisser,  et  il  la  laissa, 
quoique  le  sang  de  son  cueur  se  figeast  comme  cire  tombée  d’ung 
cierge  paschal.  Suyvant  sa  promesse,  il  se  déporta  vers  Mar- 


Le  moyne  venoyt  passer  ung  iour  plein 
au  uhasteau  pour  veoir  son  eniant, 


uhasteau  pour  veoir  son  eniant, 


moustier,  où  il  entra  vers  la  unziesme  heure  du  iour,  et  fut  mis 
avec  les  novices.  Tl  feut  dict  à  monseigneur  de  Bastarnay  que  Syl¬ 
vie  estoyt  retournée  avecques  le  mylourd,  ce  qui  signifie  le 
seigneur  en  languaige  d’Angleterre,  et  par  ainsy  Berthe  ne  mentit 
point  en  cecy. 

La  ioye  de  son  mary  quand  il  veit  Berthe  sans  ceincture,  veu 
que  elle  ne  pouvoyt  la  porter,  tant  elle  estoyt  bien  engrossée, 
commença  le  martyre  de  ceste  paouvre  femme,  qui  ne  sçavoyt 
point  trupher,  et  qui,  pour  chaque  parole  faulse,  alloyt  à  son  prie- 
Dieu,  plouroyt  son  sang  en  eau  par  les  yeulx,  se  fondoyt  en 
prières  et  se  recommando yt  à  messieurs  les  saincts  du  paradiz.  11 
advint  que  elle  cria  si  fort  à  Dieu,  que  le  Seigneur  l’entendit,  pour  ce 
que  il  entend  tout;  il  entend:  et  les  pierres  qui  roulent  sous  les  eaux, 
et  les  paouvres  qui  geingnent,  et  les  mousches  qui  volent  par  les 
aêrs.  Il  est  bon  que  vous  saichiez  cecy,  aultrement  vous  n’adioux- 


—  Tu  le  vois  tous  les  iours  de  l'an,  et,  moy,  ie  n’en  av  qu'un;^. 

îeriez  point  foy  à  ce  qui  advint.  Dieu  commanda  à  l’archange 
Michel  de  faire  faire  à  ceste  pénitente  son  enfer  sur  terre,  à  ceste 
hn  que  elle  entrast  sans  conteste  dans  le  paradiz.  Adoncquessainct 
Michel  descendit  des  cieulx  sur  le  porche  des  enfers,  et  livra  ceste 
triple,  aame  au  diable,  en  luy  disant  que  il  luy  estoyt  licite  de  la 
tormenter  durant  le  demourant  de  ses  iours,  en  luy  monstrant 
Berthe,  lehan  et  l’enfant.  Le  diable,  qui,  par  le  bon  vouloir  de 
Dieu,  est  sire  de  tout  mal,  dit  à  l’archange  que  il  s’acquitteroyt 
dudict  messaige.  Durant  ceste  ordonnance  du  Ciel,  la  vie  alloyt 
son  train  cy-bas.  La  gentille  dame  de  Bastarnay  bailla  le  plus 
bel  enfant  du  monde  au  sire  Imbert,  ung  garson  de  lys  et  de 
roses,  de  haulte  compréhension  comme  ung  petit  lésus,  riant 
et  malicieux  comme  ung  Amour  payen,  devenant  plus  beau 
de  iour  en  iour,  tandis  que  l’aisné  tournoyt  au  cinge  comme  son 
père,  auquel  il  ressembloyt  à  faire  paour.  Le  darrenier  estoyt 
brillant  comme  une  estoile,  semblable  au  père  et  à  la  mère,  des¬ 
quels  les  perfections  corporelles  et  spirituelles  avoyent  produict 
ung  meslange  de  graaces  inclytes  et  d’entendement  merv^eilleux. 
Voyant  ce  perpétuel  miracle  de  chair  et  d’esperit  meslez  en  con¬ 
ditions  quiditatifves,  Bastarnay  disoyt  que,  pour  son  salut  éterne, 
il  vouldroyt  pouvoir  faire  du  cadet  l’aisné  ;  qu’il  y  adviseroyt  par 
la  protection  du  Roy.  Berthe  ne  sçavoyt  comment  se  comporter, 
veu  que  elle  adoroyt  l’enfant  de  lehan  et  ne  pouvoyt  qu’aymer  foi- 
blement  l'aultre,  que  néantmoins  elle  protégeoyt  contre  les  inten¬ 
tions  maulvaises  de  ce  bonhomme  de  Bastarnay.  Berthe,  contente 
du  chemin  que  prenoyent  les  chouses,  se  chaussa  la  conscience  de 
menterie,  et  crut  que  tout  estoyt  finé,  veu  que  douze  années  s’es- 
coulèrent  sans  aultre  meslange  que  le  doubte  qui,  par  aulcunes 
foys,  empoisonnoyt  sa  ioye.  Par  chascun  an,suyvant  la  foy  baillée, 
le  moyne  de  Marmoustier,  lequel  estoyt  incogneu  de  tous,  hormis 
la  meschine,  venoyt  passer  ung  iour  plein  au  chasteau  pour  veoir 
son  enfant,  encore  que  Berthe  eust  à  plusieurs  foys  supplié  frère 
lehan,  son  amy,  de  renoncer  à  son  droict.  Ains  lehan  luy  mons- 
troyt  l’enfant,  en  luy  disant  : 

—  Tu  le  vois  tous  les  iours  de  l’an,  et,  moy,  ie  n’en  ay  qu’ung 
seul  ! 

Lors  la  paouvre  mère  ne  treuvoyt  aulcun  mot  à  respondrc  à 
ceste  parole. 

Quelques  mois  avant  la  darrenicre  rébellion  de  monseigneur 
Loys  contre  son  père,  l’enfant  marchoyt  sur  les  talons  de  sa  dou- 
ziesme  année,  et  paroissoyt  debvoir  estre  ung  grant  clerc,  tant  il 
estoyt  sçavant  sur  toute  science.  Oneques  le  vieux  Bastarnay  ne  se 
estoyt  sentu  plus  ioyeulx  d’estre  père,  et  se  résolvoyt  d’emmener 
avecques  luy  son  fils  à  la  Court  de  Bourgongne,  où  le  duc  Charles 
promettoyt  faire  à  ce  bien-aymé  fils  ung  estât  à  estre  envié  des 
princes,  veu  que  il  ne  haioyt  point  les  gens  de  hault  entendement 
Voyant  les  chouses  accordées  ainsy,  le  diable  iugea  le  temps  venu 
de  mal  faire  ;  il  print  sa  queue  et  la  bouta  en  plein  dans  ce  bon 
heur,  de  la  belle  manière,  à  ceste  fin  de  le  remuer  à  sa  phantaisie. 


I.c  movne  de  .Marmoustier. 


Sainct-Michel  de!>i.euJit  de»  tieuix  aui  le  porche  des  Enfers. 


ili 

HORRIFIQUES  CASTOYEMENS 
DE  BERTHE  ET  LES  EXPIATIONS  DE  LA  DICTE, 

LAQUELLE  MOURUT  PARDONNÉ E 

La  meschine  de  la  dame  de  Bastarnay,  laquelle  avoyt  lors  trente- 
cinq  ans  d’aage,  s’amouracha  d’ung  des  gens  d’armes  de  Monsieur, 
et  feut  assez  niaise  pour  luy  laisser  prendre  quelques  pains  sur  sa 
fournée,  en  sorte  que  il  y  eut  en  elle  une  enfleure  naturelle  que 
aulcuns  plaisans  nomment  en  ces  provinces  une  hydropisie  de  neut 
mois.  Cette  paouvre  femme  supplia  sa  bonne  maistresse  de  s’en¬ 
tremettre  auprès  du  sire,  à  ceste  fin  que  il  contraingnist  ce  maul- 
vais  homme  à  l'arachever  devant  l’autel  ce  que  il  avoyt  commencé 

dedans  le  lict.  Madame  de  Bastarnay  n’eut  point  de  poine  à  obtenir 
ceste  graace  du  sire,  et  la  meschine  feut  bien  ayse.  Ains  le  vieil 
homme  de  guerre,  qui  tousiours  estoyt  rude  eu  diable,  feit  venir 
en  son  prétoire  son  lieutenant,  auquel  il  chanta  pouille,  en  luy 
commandant,  soubz  poine  de  la  hart,  d’espouser  la  meschine,  ce 
que  le  souldard  ayma  mieulx,  tenant  plus  à  son  col  qu’à  sa  tran- 


II  print  la  meschine  à  la  gorge  et  vouloyt  1  occire 
incontinent. 


quillité.  Bastarnay  manda  aussy  la  femell  e,  à  laquelle  il  crut  devoir, 
pour  l’honneur  de  samaison,  chanter  unelitaiiieremuéed’épithètes, 
aornée  de  fanfreluches  horriblement  sonnantes,  en  luy  faisant 
redouter,  en  manière  de  punition,  de  n’estre  point  mariée,  mais 
gectée  en  une  fosse  de  la  geôle.  La  meschine  cuyda  que  Madame 
se  vouloyt  deffaire  d’elle,  à  ceste  fin  d’enterrer  les  secrets  sur  la  nais¬ 
sance  de  son  chier  fils.  Dans  cespensiers,  alors  que  ce  vieulx  cinge 
luy  dit  ces  oultraigeuses  paroles,  à  sçavoir,  que  il  falloyt  estre  fol 
pour  avoir  une  pute  chez  soy,  elle  luy  respondit  qu’il  estoyt 
archifol  pour  le  seur,  veu  que  depuis  ung  long  temps  sa  femme 
avoyt  esté  emputanée,  et  par  ung  moyne  encore,  ce  qui  pour  ung 
homme  de  guerre  est  le  pire  destin. 

Cherchez  le  plus  grand  oraige  que  vous  ayez  veu  en  vostre  vie, 
et  vous  aurez  une  foible  imaige  de  la  cholère  verde  en  laquelle 
tomba  le  vieillard  assailly  en  ung  endroict  de  son  cueur  où  estoyt 
une  triple  vie.  Il  print  la  meschine  à  la  gorge,  et  vouloyt  l’occire 

incontinent.  Ains  elle,  pour  avoir  raison, 
déduisit  le  pourquoy,  le  comment,  et 
dit  que,  s’il  n’avoyt  nulle  fiance  en  elle, 
il  pouvoyt  se  reposer  sur  ses  aureilles, 
en  se  massant  au  iouroù  viendroyt  dom 
lehan  de  Sacché,  prieur  deMarmoustier  : 
il  entendroyt  lors  les  devis  du  père,  qui 
se  solaeioyt  de  son  quaresme  annuel,  et 
baisoyt  en  ung  iour  son  fils  pour  ung 
an.  Imbert  dit  à  ceste  femme  de  des- 
guerpir  du  chasteau,  veu  que,  si  elle 
accLisoyt  vray,  il  la  tueroyt  aussy  bien 
que  si  elle  avoyt  inventé  des  menteries.  Lors,  en  ung  brief 
moment,  il  luy  bailla  cent  escuz  oultre  son  homme,  leur  en- 
ioingnant  à  tous  deux  de  ne  se  point  concilier  en  Touraine,  et, 
pour  plus  de  seureté,  feurent  conduicts  en  Bourgongne  par  ung 
officier  de  mon  dict  sieur  de  Bastarnay.  Il  advisa  sa  femme  de  leur 
départie,  en  luy  disant  que  ceste  meschine  estoyt  ung  fruict  guasté, 
et  avoyt  iugé  saige  lagecter  hors,  ains  luy  avoyt  donné  cent  escuz 
et  treuvé  ung  employ  pour  le  gars  en  la  Court  de  Bourgongne. 
Berthe  feut  estonnée  de  sçavoir  sa  meschine  hors  du  chasteau, 
sans  avoir  receu  congé  d’elle  qui  estoyt  sa  maistresse;  ains  elle  ne 
sonna  mot.  Puis  tost  après  elle  eut  aultres  pois  à  lier,  veu  que  elle 
entra  en  de  vifves  appréhensions,  pour  ce  que  le  sire  changea  de 
fassons,  commença  de  comparer  les  ressemblances  de  son  aisné 
avecques  luy-mesme,  et  ne  treuvarien  de  sonnez,  ni  de  son  front, 
ni  de  cecy,  ni  de  cela,  chez  cettuy  cadet,  que  il  aimoyt  tant. 

—  Il  est  tout  moy-mesme,  respondit  Berthe  en  ung  iour  que  il 
faisoyt  de  ces  équivoques  :  ne  sçavez-vous  point  que,  dans  les 
bons  mesnaiges,  les  fieux  se  font  par  les  marys  et  par  les  femmes, 
ung  chascun  sa  volte,  ou  souvent  de  compaignie,  pour  ce  que  la 
mère  lond  ses  esperits  avecques  les  esperits  vitaulx  du  père?  et 
aulcuns  myres  se  iactent  d’avoir  veu  moult  enfans  produicts  sans 
nulle  pourtraycteure  de  l’ung  ni  de  l’aultre,  disant  ces  mystères 
estre  à  la  phantaisie  de  Dieu. 

—  Vous  estes  devenue  sçavante,  ma  mye,  respondit  Bastarnay. 


Le  vieillaid  tomba  en  choléra 
vende, 

Ains,  moy  qui  suis  ung  ignare,  ie  cuyde  que  ung  enfant  qui  res- 
sembleroyt  à  ung  nioyne... 

—  Seroyt  faictpar  cettuy  moyne?  dit  Berthe  en  le  resguardant 
sans  paour  au  visaige,  encores  que  il  courust  glace  en  ses  veines 
au  lieu  de  sang. 

Le  bonhomme  crut  errer  et  mauldit  sa  meschine,  ains  ne  feut  que 
plus  ardent  à  vérifier  le  cas.  Comme  le  iour  deu  à  dom  lehan  se 
taisoyt  prouche,  Berthe,  mise  en  deffiance  par  ceste  parole,  luy 


escripvit  son  bon  vouloir  estre  que  il  ne  vinst  pas  ceste  année,  se 
réservant  de  luy  dire  le  pourquoy;  puis  elle  alla  requérir  la  Bal¬ 
lotte  à  Losches  de  remettre  sa  lettre  à  dom  lehan,  cuydant  tout 
sauf  pour  l’heure  présente.  Elle  feut  d’autant  plus  ayse  d’avoir 
escript  à  son  ami  le  prieur,  que  sire  Imbert,  qui,  vers  le  temps 
assigné  pour  la  feste  annuelle  du  paouvre  moyne,  avoyt  accoustumé 
voyaiger  en  la  province  de  Maine,  où  il  possédoyt  grans  biens,  y 
faillit  ceste  foys,  en  obiectant  les  préparatifves  de  la  sédition  que 
souloyt  faire  monseigneur  Loys  à  son  paouvre  père,  qui  feut  si 
marry  de  ceste  prinse  d’armes,  que  il  en  mourut,  comme  ung 
chascun  sçayt.  Ceste  raison  estoyt  tant  bonne,  que  la  paouvre 
Berthe  donna  dans  les  toiles  et  se  tint  en  repos.  Au  iour  dict,  le 

prieur  advint  sans  faulte.  Berthe,  le  voyant,  blesmit  et  luy  demanda 
s’il  n’avoyt  point  receu  son  messaige. 

—  Quel  messaige?  dit  lehan. 

—  Nous  sommes  doncques  perdus,  l’enfant,  toy  etmoy,  respon- 
dit  Berthe. 

—  Pourquoy?  feit  le  prieur. 

—  le  ne  sçays,  dit-elle,  mais  vécy  nostre  iour  extresme  advenu. 


Il  commença  de  comparer  les  ressemblances  de  son 
aisné  avecques  luy-mesme. 


Elle  s’enquit  de  son  bien-aymé  fils  où  estoyt  Bastarnay.  Leieune 
homme  luy  dit  que  son  père  avoyt  esté  mandé  par  ung  exprès  à 
Losches  et  ne  debvoyt  retourner  qu’à  la  vesprée.  Sur  ce,  lehan 
voulut,  raaulgré  sa  mye,  demonrer  avecques  elle  et  son  chier  en¬ 
fant,  l’acertenant  qu’aulcun  meschief  ne  pouvoyt  advenir  après 
douze  années  escheues  depuis  la  Noël  de  leur  fieu.  En  ces  iours 
où  estoyt  festée  la  nuictée  aux  adventures  que  vous  sçavez,  la 
paouvre  Berthe  demouroyt  en  sa  chambre  avecques  le  paouvre 
moyne,  iusques  au  souper.  Ains,  en  ceste  conioncture  les  deux 
amans,  hastez  par  les  appréhensions  de  Berthe,  lesquelles  feurent 
espousées  par  don  lehan  dès  que  sa  mye  les  luygrabela'  disnèrent 


La  Fallotte  e.stoyt  véhémentement  soupçonnée  de  couratter  au  sabbat. 

tost,  encores  que  le  prieur  de  Marmoustier  raffermist  le  cueur  à 
Berthe  en  iuy  remonstrant  les  privilèges  de  l’Ecclise,  et  combien 
Bastarnay,  desià  mal  en  Court,  auroyt  paour  de  faire  ung  attentat 
sur  ung  dignitaire  de  Marmoustier.  Alors  que  ils  se  placèrent  à  la 
table,  leur  petit  iouoyt  par  adventure,  et,  maulgré  les  itératifves 
prières  de  sa  mère,  ne  voulut  laisser  le  ieu,  veu  que  il  tournoyoyt 
par  la  court  du  chastel,  chevaulchiant  ung  fin  genest  d’Hespaigne, 
duquel  monseigneur  Charles  de  Bourgongne  avoyt  guerdonné  Bas¬ 
tarnay.  Et  pour  ce  que  les  ieunes  gars  ayment  à  se  vieillir,  que  les 
varlets  font  les  bacheliers,  que  bacheliers  soûlent  faire  les  cheva¬ 
liers,  ce  petit  se  complaisoyt  à  monstrer  à  son  amy  le  moyne  com¬ 
bien  il  estoyt  devenu  grant  :  il  faisoyt  saulter  le  genest  comme  puce 
ez  toiles,  et  ne  bougioyt  ne  plus  ne  moins  que  s’il  eust  esté  vieulx 
soubz  le  harnoys. 

—  Laisse-le  faire  à  sa  guyse,  ma  chiere  mye,  disoyt  le  moyne 


Soubdain  le  moyne  renversa  la  nappe 

à  Berthe.  Les  enfans  indociles  se  tournent  souvent  en  grans  cha- 
ractères. 

Berthe  mangioyt  petitement,  car  le  cueur  s’enfloyt  comme 
esponge  en  l’eaue.  Aux  primes  morceaulx,  le  moyne,  qui  estoyt 
grant  clerc,  sentit  en  son  estomach  ung  trouble  et  en  son  palais 
une  ascre  piqûre  de  venin  qui  luy  feit  soupçonner  que  le  sire  de 

Bastarnay  leur  avoyt  à  tous  baillé  le  bouccoii.  Paravant  que  il 
eust  cet  acertenement,  Berthe  avoyt  ià  mangié.  Soubdain  le  moyne 
renversa  la  nappe  et  gecta  le  tout  dedans  l’aatre,  disant  à  Berthe 


le  n'ay  que  ce  demourant  de  contre-poison  en  ceste  fiole. 


son  soupçon.  Berthe  mercia  la  Vierge  de  ce  que  son  fils  avoyt  esté 
tant  féru  de  iouer.  Ne  perdant  point  le  sens,  dom  lehan  se  remem¬ 
bra  son  prime  mestier  de  paige,  saulta  dedans  la  court,  osta  son 
fils  de  dessus  le  genest,  l’enfourcha  tost,  vola  par  la  campaigne 
avecques  telle  diligence,  que  vous  auriez  cuydé  veoir  une  estoile 

lilaiite,  si  vous  l’eussiez  veu  donnant  du  talon  dedans  le  flanc  dudict 
genest  à  l’esvcntrer,  et  feutà  Losches  chez  la  Fallotte  en  ung  temps 
que  le  diable  seul  auroyt  pu  mettre  à  aller  dudict  chastel  à  Los¬ 
ches.  Le  moyne  feit  le  compte  de  son  cas  à  la  Fallotte  en  deux 
mots,  veu  que  desià  le  poison  luy  grezilloyt  en  la  fressure,  et  la 
requit  luy  bailler  ung  contre-poison. 

—  Las  !  dit  ceste  sorcière,  si  ie  avoys  sccu  que  ce  feust  pour 


Dcrtlie  b.iisoyt  son  enfant  en  se  lôrclant  comme  unpj  lézard  au  feu. 


vous  que  ie  livroys  mon  poison,  i’auroys  rcceu  dedans  le  gozier  la 
lame  du  poignard  duquel  ie  estoys  menassce,  et  auroys  laissé  ma 
paouvre  vie  pour  saulver  celle  d’ung  homme  de  Dieu,  et  la  plus 
gente  femme  qui  oneques  ha  flory  sur  ceste  terre,  veu  que,  mon 
chier  amy,  ie  n’ay  que  ce  demourant  de  contre-poison  en  ceste 
liole. 

—  Y  en  Iia-t-il  pour  elle? 

—  Oui,  ains  allez  tost,  feit  la  vieille. 

Le  moyne  revint  plus  esraument  encores  que  il  n’estoyt  venu,  si 
bien  que  le  genest  creva  soubz  luy  dedans  la  court.  Il  arriva  en  la 
chambre  où  Berthe,  cuydant  son  heure  extresme  advenue,  baisoyt 
son  enfant  en  se  tordant  comme  ung  lézard  au  feu,  et  ne  gectoyt 

pas  ung  cry  sur  elle,  aiiis  sur  cettuy  enfant  abandonné  à  la  cholère 
de  Bastarnay,  oubliant  ses  torteures  à  la  veue  de  ce  cruel  advenir. 

—  Prends,  feit  le  moyne;  moy,  i’ay  la  vie  saulve. 

Dont  lehan  eut  le  fier  couraige  de  direceste  parole  d'ungvisaige 
ferme,  encores  que  il  sentist  les  griphes  de  la  mort  luy  saisir  le 
cueur.  Si  tost  que  Berthe  eut  bu,  prieur  de  cheoir  mort,  non  sans 


Aydée  de  son  fils  elle  bouta  elle-mesme  le  moyne  en  plain  lie!. 


baiser  son  fils  et  resguarder  sa  mye  d’ung  œil  qui  ne  varia  plus 
mesmes  apres  son  darrenier  sospir.  Geste  veue  la  glassa  comme 
marbre  et  respouvanta  tant,  que  elle  demoura  roide  devant  ce 
mort  estendu  au  rez  de  ses  pieds,  serrant  la  main  à  son  enfant  qui 
plouroyt,  tandis  que  elle  avoyt  au  contraire  ung  œil  sec  comme  la 
mer  Rouge  alors  que  les  Hébreux  la  passèrent  conduicts  par  le 
baron  Moïse,  veu  que  elle  cuydoyt  y  avoir  sables  aguz  roulans 
soubz  les  paupières.  Priez  pour  elle,  aames  charitables,  pour  ce 
que  aulcLine  femme  ne  feut  autant  gehennée,  en  devinant  que  son 
amy  luy  saulvoyt  la  vie  à  ses  despens.  Aydée  par  son  fils,  elle 
bouta  elle-mesme  le  moyne  en  plain  lict,  et  se  dressa  en  pieds  au¬ 
près,  priant  avecques  son  fils,  auquel  elle  dit  lors  que  cettuy  prieur 

estoyt  son  vray  père.  En  cet  estât,  attendit  la  male  heure,  et  la 
male  heure  ne  lui  faillit  point,  veu  que,  vers  la  unziesme  heure, 
Bastarnay  vint  et  luy  feut  dict,  à  la  herse,  que  le  moyne  estoyt 
mort  et  point  Madame  ne  l’enfant,  et  veit  son  beau  genest  crevé. 


Elle  disposoyt  ses  habits,  perles,  ioyaulx 
et  diamans. 


Lors,  esmeu  par  ung  furieux  dezir  d’occire  Berthe  et  le  fils  au 
moyne,  il  franchit  les  degrez  d’ung  sault;  ains,  à  la  veue  de  cettuy 
mort  pour  qui  sa  femme  et  le  üls  recitoyent  des  litanies  sans  les 
interrompre,  n’ayant  point  d’aureilles  pour  ses  vehementes  quéri- 
monies,  n’ayant  point  d’yeulx  pour  veoir  ses  tourdions  et  menasses, 
il  n’eut  plus  le  couraige  de  perpétrer  ce  noir  forfaict.  Après  son 
prime  feu  gecté,  ne  sceut  que  résouldre  et  alloyt  par  la  salle 
comme  ung  homme  couard  et  prins  en  faulte,  féru  par  ces  prières 
tousiours  dictes  sur  cettuy  moyne.  La  nuict  feut  consumée  eu 
pleurs,  gémissemens  et  oraisons.  Par  ung  exprès  commandement 
de  Madame,  la  meschine  avoyt  esté  luy  achepter  à  Losches  ung 
vestement  de  damoiselle  noble,  et  pour  son  paouvre  petit  ung  petit 
cheval  et  des  armes  d’escuyer  ;  ce  que  voyant,  le  sieur  de  Bastar¬ 
nay  feut  trez-estonné;  lors  il  envoya  quérir  Madame  et  le  fils  au 
moyne,  ains  ne  l’enfant  ne  la  mère  ne  donnèrent  de  response,  et 
pouillèrent  les  vestements  acheptez  par  la  meschine.  Par  ordre  de 
Berthe,  cette  meschine  faisoyt  le  compte  de  la  maison  de  Madame, 
disposoyt  ses  habits,  perles,  ioyaulx,  diamans,  comme  se  disposent 
ceschouses  pour  le  renoncement  d’une  veufveà  ses  droicts.  Berthe 

ordonna  mesmes  de  placer,  sur  le  tout,  son  aumosnière,  à  ceste 
fin  que  la  cérémonie  feust  parfaicte.  Le  bruict  de  ces  préparatifves 
courut  par  la  maison;  ung  chascun  veit  lors  que  Madame  alloyt  la 
laisser,  ce  qui  engendra  la  marrisson  dans  tous  les  cueurs,  veoir 
mesmes  en  l’aame  d’ung  petit  marmiteux  venu  ceste  sepmaine, 
lequel  plouroyt  pour  ce  que  Madame  luy  avoyt  ià  dict  ung  mot 
gracieux.  Espouvanté  de  ces  apprests,  le  vieux  Bastarnay  vint  en 
la  chambre  de  Madame,  et  la  treuva  plourant  auprès  du  corps  de 
lehan,  car  les  larmes  estoyent  advenues;  ains  elle  les  seichia, 
voyant  son  sieur  espoux.  A  ses  interroguations  sans  numbre  elle 
respondit  briefvement  par  l’adveu  de  sa  coulpe,  disant  comment 
elle  avoyt  esté  truphée;  comment  le  paouvre  paige  avoyt  esté  navré, 
monstrant  sur  le  mort  la  blessure  du  poignard;  combien  avoyt  esté 
longue  sa  guarrison;  puis  comment,  par  obéissance  pour  elle  et 
par  pénitence  envers  les  hommes  et  Dieu,  avoyt  esté  soy  mettre  en 
religion  en  abandonnant  sa  belle  vie  de  chevalier,  laissant  finer  son 
nom,  ce  qui  certes  estoyt  pire  que  mort;  comment  elle,  en  vengeant 
son  honneur,  avoyt  songié  que  Dieu  mesmes  n’auroyt  reffuse  ung 
iour  par  an  à  ce  moyne  pour  veoir  le  fils  auquel  il  sacrifioyt  tout; 
comment,  ne  voulant  vivre  avecques  ung  meurdrier,  elle  quittoyt 
sa  maison  en  y  laissant  ses  biens  ;  puis  que,  si  l'honneur  des  Bas¬ 
tarnay  se  treuvoyt  maculé,  ce  estoyt  luy,  non  elle,  qui  iaisoyt  la 


Le  bruict  de  ces  préparatifves  courut  par  la  maison. 


honte,  pour  ce  que  en  cettuy  meschief  elle  avoyt  accommodé  les 
chouses  au  mieulx  ;  finablement,  adiouxta  le  vœu  d’aller  par  monts 
et  vaulx,  elle  et  son  fils,  iusques  à  ce  que  toutleust  expié,  veu  que 
elle  sçavoyt  comment  expier  le  tout. 

Ayant  dict  noblement  et  d’ung  visaige  pasle  ces  belles  paroles, 
elle  print  son  enfant  par  la  main  et  yssit  en  grant  deuil,  plus  ma- 
gnificquement  belle  que  ne  feut  la  damoiselle  Agar  à  sa  départie 
de  chez  le  patriarche  Abraham,  et  si  fière,  que  tous  les  gens  de  la 
maison  se  genoillèrent  à  son  passaige  en  l’implourant  à  mains 
ioinctes  comme  Nostre-Dame  de  la  Riche.  Ce  feut  pitoyable  de 
vcoir  aller  quinauld  à  sa  suite  le  sieur  de  Bastarnay  plourant,  re- 


cognoissant  sa  coulpe  et  désespéré  comme  ung  homme  conduict 
en  l’eschaftaud  pour  y  estre  deffaict. 

Berthe  ne  voulut  entendre  à  rien.  La  désolation  estoyt  si  grant, 
que  elle  treuva  la  herse  baissée  et  hasta  le  pas  pour  yssir  du 
chastel,  en  redoutant  que  elle  ne  feust  soubdain  levée  ;  ains  nul 
n’avoyt  ne  raison  ne  cueur.  Berthe  s’assit  à  la  margelle  des  douves, 
en  veue  de  tout  le  chastel,  qui  la  prioyt  avecques  larmes  y  demou- 
rer.  Le  paouvre  sire  estoyt  debout,  la  main  sur  la  chaisne  de  sa 
herse,  muet  comme  ung  des  saincts  de  pierre  engravez  au-dessus 
du  porche  ;  il  veit  Berthe  commander  à  son  fils  de  secouer  la  poul- 
dre  de  sa  chaussure  sur  la  voye  du  pont,  à  ceste  fin  de  ne  rien 
avoir  aux  Bastarnay,  et  elle  feit  pareillement.  Puis  monstra  du 
doigt  à  son  fils  le  sire,  par  ung  geste  grave,  et  luy  tint  ce  lan- 
guaige  : 

—  Enfant,  vécy  le  meurdrier  de  ton  père,  lequel  estoyt,  comme 

—  Eiil'aut,  vccy  le  meurtrier  Je  ton  père! 

tu  sçays,  le  paouvre  prieur  ;  ains  tu  lias  prins  le  nom  de  cet 
homme.  Ores  doncques  tu  verras  à  le  luy  rendre,  de  mesmes  que 
tu  laisses  cy  la  pouldre  prinse  avecques  tes  soliers  en  son  chastel. 
Pour  ce  qui  est  de  ta  nourriture  en  sa  maison,  nous  solderons 
aussy  le  compte,  Dieu  aydant. 

Oyant  cette  quérimonie,  le  vieulx  Bastarnay  eust  laissé  tout  ung 


mousticr  de  moynes  à  sa  femme  pour  ne  point  estre  abandonné 
par  elle  et  par  ung  escuyer  capable  d’estre  le  los  de  sa  maison, 
et  demoura  la  teste  penchiée  aux  chaisnes. 

—  Démon  !  feit  Berthe,  sans  sçavoir  quelle  estoyt  sa  part  en 
cecy,  es-tu  content  ?  Advienne  lors  en  ceste  ruyne  l’assistance  de 
Dieu,  des  saincts  et  archanges,  que  i’ay  tant  priez  ! 

Berthe  eut  soubdain  le  cueur  emply  de  sainctes  consolations, 
veu  que  la  bannière  du  grant  moustier  torna  la  route  d’ung  champ 
et  apparut  accompaignée  des  chants  de  l’Ecclise,  qui  esclatèrent 
comme  voix  célestes.  Les  moynes,  informez  du  meurtre  perpétré 
sur  leur  bien-aymé  prieur,  venoyent  chercher  son  corps  proces- 
sionnellement,  assistez  de  la  iustice  ecclésiasticque.  Voyant  ce,  le 
sire  de  Bastarnay  eut  à  grant  poine  le  temps  d’yssyr  par  la  poterne 

avecques  son  monde  et  se  départit  vers  monseigneur  Loys,  lais¬ 
sant  tout  à  trac. 

La  paouvre  Berthe,  en  croupe  derrière  son  fils,  vint  à  Montba- 
zon  faire  ses  adieux  à  son  père,  luy  disant  que  elle  mourroyt  de  ce 
coup,  et  feut  reconfortée  par  ceulx  de  sa  gent,  qui  se  bendèrent  à 
luy  remettre  le  cueur  en  estât,  ains  sans  le  pouvoir.  Le  vieulx  sire 
de  Rohan  guerdonna  son  petit-fils  d’une  belle  armeure,  luy  disant 
de  si  bien  conquester  gloire  et  honneur  par  ses  haults  faicts,  que 
il  tornast  ceste  coulpe  maternelle  en  los  éterne.  Ains  madame  de 
Bastarnay  n’avoyt  bouté  dedans  fesperit  de  son  chier  fils  aultre 
pensier  que  celluy  de  réparer  le  dommaige,  à  ceste  fin  de  la  saul- 
ver,  elle  et  lehan,  de  la  damnation  éterne.  Tous  deux  allèrent 


—  Ma  mère,  nous  sommes  quittes  envers  luy! 


doncques  ez  lieux  où  se  faisoyt  la  rébellion,  en  dezir  de  rendre 
tel  service  à  mondict  sieur  de  Bastarnay  que  il  receust  d’eux  plus 
que  la  vie.  Ores,  le  feu  de  la  sédition  estoyt,  comme  ung  chascun 
sçayt,  aux  environs  d’Engoulesme  et  de  Bordeaux  en  Guyenne,  et 
aultres  endroicts  du  royaulme  où  debvoyent  avoir  lieu  grosses 
batailles  et  rencontres  entre  les  séditieux  et  les  armées  royales.  La 

principale  qui  fina  la  guerre  feut  livrée  entre  RufFecet  Engoulesnie, 
où  t'eurent  pendus  et  iusticiez  les  gens  prins.  Geste  bataille,  com¬ 
mandée  par  le  vieulx  Bastarnay,  se  bailla  environ  le  mois  de 
novembre,  sept  mois  après  le  meurtre  de  dom  lehan.  Ores,  le 
baron  se  sçavoyt  recommandé  au  prosne  pour  avoir  la  teste  tren- 
chée  comme  prime  conseiller  de  monseigneur  Loys.  Doncques, 
alors  que  les  siens  feurent  aval  de  route,  le  bon  homme  se 
veit  serré  entre  six  hommes  d’armes  déterminez  à  le  saisir.  Lors, 
il  comprint  que  on  le  vouloyt  vivant  pour  procéder  à  l’encontre 
de  sa  maison,  ruyner  son  nom  et  confisquer  ses  biens.  Le  paouvre 
sire  ayma  mieulx  périr  pour  saulver  sa  gent  et  guarder  les  domaines 


La  mère  accolla  le  corps  de  son  enfant. 


à  son  fils  ;  il  se  deffendit  comme  ung  vray  lion  que  il  estoyt.  Maul- 
gre  leur  numbre,  ces  dicts  souldards,  voyant  tomber  trois  des 
leurs,  feurent  contraincts  d'assaillir  Bastarnay  au  risque  de  l’occire, 
et  se  gectèrent  ensemblement  sur  luy,  après  avoir  mis  ses  deux 
escuyers  et  ung  paige  à  bas.  En  cet  extresme  dangier,  ung  escuyer 
aux  armes  de  Rohan  fondit  sur  les  assaillans  comme  ung  fouldre, 
en  tua  deux,  criant  :  «  Dieu  saulve  les  Bastarnay  !  »  Le  troisiesme 
homme  d’armes,  quiià  tenoyt  le  vieulx  Bastarnay,  feut  si  bien  féru 
par  cettuy  escuyer,  que  force  luy  feut  de  laschier,  et  se  retourna 
contre  l’escuyer,  auquel  il  donna  de  son  poignard  au  deffault  du 
gorgerin.  Bastarnay  estoyt  trop  bon  compaignon  pour  s’enfuir 
sans  bailler  secours  au  libérateur  de  sa  maison,  que  il  veit  navré 
en  se  retournant.  Lors,  il  deffit  d’un  coup  de  masse  l’homme 
d’armes,  print  l’escuyer  en  travers  sur  son  cheval  et  gaigna  les 
champs,  conduict  par  un  guide  qui  le  mena  dedans  le  castel  de  la 
Roche-Foucauld,  où  il  entra  nuictamment,  et  treuva  Berthe  de 

Rohan  dans  lagrant  salle,  qui  luy  avoyt  moyenné  ce  retraict.  Ains, 
en  deshouzant  son  saulveur,  recogneut  le  fils  de  lehan,  lequel  ex¬ 
pira  iuz  la  table,  en  baisant  sa  mère  par  ung  darrenier  effort,  et 
luy  dit  à  haulte  voix  : 

—  Ma  mère,  nous  sommes  quittes  envers  luy  ! 

Oyantceste  parole,  la  mère  accolla  le  corps  de  son  enfant  d’a¬ 
mour  et  s'y  conioingnit  pour  ung  iamais,  veu  que  elle  trespassa 


Il  plaça  dedans  la  mesme  tumbe 
le  fils  et  la  mère. 


de  douleur  sans  avoir  cure  ne  soulcy  du  pardon  et  repentance  de 
Bastarnay. 

Ce  meschief  estrange  advança  tant  le  darrenier  iour  du  paouvre 
sire,  que  il  reveit  point  l'advéïiement  du  bon  sire  Loys  le 
unziesme. 

Il  fonda  une  messe  quotidienne  à  l’ecclise  delà  Roche-Foucauld, 
en  laquelle  il  plaça  dedans  la  mesme  tumbe  le  lils  et  la  mère  avec- 
ques  ung  grant  tumbeau  escript  en  latin,  où  leur  vie  est  moult  ho¬ 
norée. 

Les  moralitez  que  ung  chascun  peut  sugcer  de  cette  histoire 

sont  moult  prouflictables  pour  le  train  de  la  vie,  veu  que  cecy 
démontre  combien  les  gentilshommes  doibvent  estre  cortoys  avec- 
ques  les  bien-aymez  de  leurs  femmes.  D'abundant,  cecy  nous 
enseigne  que  tous  enfans  sont  des  biens  envoyez  par  Dieu  mesme 
et  sur  lesquels  les  pères,  faulx  ou  vrays,  ne  sçauroyent  avoir  droict 
de  meurtre,  comme  iadis  à  Rome  par  une  loy  payenne  et  abomi¬ 
nable,  laquelle  ne  sied  point  à  la  chrestienté,  où  nous  sommes  tous 
fils  de  Dieu. 


Comment 


la  Belle  fille  de  portillon 


Qutnaulda  son  luge 


La  Portillonne,  laquelle  devint,  comme  ung  chascun  sçayt,  la 
Tascherette,  estoyt  buandière  paravant  d’estre  taincturière,  au- 
dict  lieu  de  Portillon,  d'où  son  nom.  Si  aulcuns  ne  cognoissent 

Tours,  besoing  est  de  dire  que  Portillon  est  en  aval  de  la  Loire, 
du  costé  de  Sainct-Cyr,  loing  du  pont  qui  mène  à  la  cathédrale  de 
Tours,  autant  que  ce  dictpont  est  loing  de  Maimoustier,  veuque  le 
pont  est  au  raitan  de  la  levée  entre  ledict  lieu  de  Portillon  et 
Maimoustier.  Y  estes-vous?  —  Oui  ?  —  Bon  ! 

Adoncques,  la  fille  avoyt  là  sa  buanderie,  d’où  elle  devalloyt  en 
ung  rien  de  temps  pour  laver  en  la  Loire,  et  passoyt  sur  une  toue 
pour  aller  à  Sainct-Martin,  qui  se  trouvoyt  de  l’aultre  costé  de 
l’eaue  où  elle  rendoyt  la  plus  grant  part  de  ses  buées  en  Chasteau- 
neuf  et  aultres  lieux. 

Environ  la  Sainct-Jean,  sept  années  avant  de  marier  le  bon¬ 
homme  Taschereau,  elle  eut  l’aage  d’estre  aymée.  Comme  elle 
estoyt  rieuse,  elle  se  laissa  aymer  sans  eslire  aulcun  des  gars  qui 
la  poursLiyvoyent  d’amour.  Encores  que  elle  eust  à  son  banc  soubz 
sa  croisée  le  fils  à  Rabelais,  qui  avoyt  sept  bateaulx  naviguant  en 
Loire,  l’aisné  des  lahan,  Marchandeau  le  cousturier  et  Peccard  le 
dorelotier,  elle  en  faisoyt  mille  mocqueries,  pour  ce  que  elle 
vouloyt  estre  menée  à  l’ecclise  paravant  de  s’enchargier  d’ung 
homme,  ce  qui  prouve  que  ce  feut  une  garse  lionneste,  tant  que 
sa  vertu  ne' feut  point  embouzée.  Elle  estoyt  de  ces  filles  qui  se 
guardent  moult  d’estre  contaminées,  ains  qui,  prinses  par  adven- 
ture,  laissent  aller  tout  à  trac,  en  ce  pensier  que,  pour  une  tache 
ou  pour  mille,  il  est  tousiours  nécessaire  de  se  fourbir.  Besoing 
est  d'user  d’indulgence  à  l’encontre  de  ces  characteres. 

Ung  ieune  seigneur  de  la  Court  la  veit  ung  iour  que  elle  passovt 
l’eaue  sur  le  coup  de  midy  par  ung  soleil  trez-ardent  qui  faisoyt 
reluire  ses  amples  beaultez,  et,  la  voyant,  demanda  quelle  estoyt. 
Ung  vieulx  homme,  qui  laboroyt  en  la  grève,  luy  nomma  la  belle 
fille  de  Portillon,  buandière  cogneue  pour  ses  bons  rires  et  sa 
saigesse.  Ce  ieune  seigneur,  pourveu  de  fraizes  à  empoiser,  avoyt 
force  toiles  et  drapeaux  trez-pretieux  ;  il  se  résolut  de  donner  la 
praticque  de  sa  maison  à  la  belle  de  Portillon,  que  il  arresta  au 
passaige.  11  feut  mercié  par  elle  et  grantement,  veu  que  il  estoyt 
le  sire  du  Fou,  chamberlan  du  Roy.  Ceste  rencontre  feit  la  belle 
fille  tant  heureuse,  que  elle  eut  le  bec  plein  de  ce  nom.  Elle  en 
parla  moult  à  ceulx  de  Sainct-Martin,  et,  au  retourner  en  sa  buan- 


11  prini  I  en  ^ur  son  cliuNal. 

derie,  en  dit  ung  septier  de  paroles  ;  puis,  lendemain,  en  desba- 
goula  tout  autant  en  lavant  à  l'eaue  ;  par  ainsy  il  feut  plus  parlé 
de  mon  seigneur  du  Fou  en  Portillon  que  de  Dieu  au  prosne,  ce 
qui  estoyt  trop. 

—  Si  elle  bat  ainsy  à  froid,  que  fera-t-elle  à  chauld?  dit  ung 
restant  de  vieille  laveuse  ;  elle  en  veult,  il  luy  en  cuyra,  du  Fou! 


Eiicores  que  elle  cust  à  son  banc  soulr.  sa  croizée. 


Pour  la  prime  foys  que  ceste  folle  à  langue  pleine  de  monsieur 
du  Fou  eut  à  livrer  les  linges  en  Phostel,  le  cliamberlan  la  voulut 
veoir  et  luy  chanta  laudes  et  compiles  sur  ses  goldronneries,  et 
lina  par  luy  dire  que  elle  n’estoyt  point  sotte  d'estre  belle,  et,  pour 
ce,  la  payeroyt  lance  sur  fautre.  Le  faict  suyvitla  parole,  veu  que, 
en  ung  moment  où  ses  gens  les  laissèrent,  il  amignotta  la  belle 
fille,  qui  cuydoyt  luy  veoir  tirer  beaulx  deniers  de  sa  bougette  et 

n’osoyt  resgiiardcr  à  la 
bougelte,  en  fille  liun- 
teuse  de  rccepvoir  sa¬ 
laire,  disant  : 

—  Ce  sera  peur  la 
prime  foys. 

—  Ce  seratost,feit-il. 

Aulcuns  disent  que  il 

eut  mille  peines  à  la 
forcer  et  la  força  petite¬ 
ment;  aulcuns  la  tinrent 
pour  mal  forcée,  pour 
ce  que  elle  yssit  comme 
une  armée  aval  de  route, 
se  respandit  en  plainctes 
et  quérimonies,  et  vint 
chez  le  iuge.  Par  adven- 
ture,  mon  dict  iuge 
estoyt  ez  champs.  La 
Portillonne  attendit  son 
retourner  en  la  salle, 
plourant,  disant  à  la  ser¬ 
vante  que  elle  avoyt  esté 
volée,  pour  ce  que  mon¬ 
seigneur  du  Fou  ne  luy 
ayoyt  rien  baillé  aultre 
que  sa  meschanceté, 
tandis  que  ung  chanoine 
du  Chapitre  souloytluy 
donner  grosses  sommes 
de  ce  que  luy  avoyt 

robbé  monseigneur  du  Fou  ;  si  elle  aymoyt  ung  homme, 
existimeroyt  saige  de  luy  bailler  ceste  ioye  pour  ce  que 
y  prendroyt  plaisir  ;  ains  le  chamberlan  Tavoyt  hodée,  hoguince, 
et  non  mignottée  gentement  comme  elle  cuydoyt  l'estre,  partant 
il  luy  dcbvoyt  les  mille  escuz  du  chanoine.  Le  iuge  rentre,  veoil 


Adoneques,  la  fille  avoyt  là  sa  buandeiie. 


elle 

elle 

la  belle  fille  et  veult  noiser,  ains  elle  se  met 
en  guarde  et  dict  que  elle  est  venue  pour 
faire  une  plaincte.  Le  iuge  luy  respond  que, 
pour  le  seur,  il  y  aura  ung  pendu  desafasson, 
si  elle  le  soubhaite,  pour  ce  que  il  est  en 
raige  de  faire  les  cent  ung  coups  pour  elle. 
La  belle  fille  luy  dict  que  elle  ne  veult  point 
que  son  homme  meure,  ains  que  il  luy  paye 
mille  escuz  d’or,  pour  ce  que  elle  est  contre 
son  gré  forcée. 

—  Ha!  ha!  feit  le  iuge,  ceste  fleur  vault 
davantaige. 

—  A  mille  escuz,  feit-elle,  ie  le  quitte,  pour  ce  que  ie  vivray 
sans  faire  mes  buées. 

—  Cil  qui  ha  prins  ceste  ioye  est-il  fourny  de  deniers?  demanda 
le  iuge. 

—  Oh  !  bien. 

—  Doneques  il  payera  chier.  Qui  est-ce? 

—  Monseigneur  du  Fou. 

—  Voilà  qui  change  la  cause,  dit  le  iuge. 

—  Et  la  iustice?  feit-elle. 

—  l’ay  dict  la  cause,  et  non  la  iustice,  repartit  le  iuge.  Besoing 
est  de  bien  sçavoir  comment  eut  lieu  le  cas. 

Lors,  la  belle  fille  raconta  naïfvement  comment  elle  rangioyt  les 
fraizes  dedans  le  bahut  de  monseigneur,  alors  que  il  avoyt  ioué 
avec  sa  iuppe  à  elle  et  que  elle  se  estoyt  retournée,  disant  : 

—  Filiez,  monseigneur  ! 

—  Tout  est  dict,  feit  le  iuge,  veu  que  par  ceste  parole  il  ha 
cuydé  que  tu  luy  bailloys  congé  de  finer  vifvement.  Ha  !  ha  ! 

La  belle  fille  dit  que  elle  se  estoyt  delfenJuc  en  plourant  et 
criant,  ce  qui  faisoyt  le  viol. 

—  Chiabrenas  de  pucelle  pour  inciter!  feit  le  iuge. 

En  fin  de  tout,  la  Portillonne  dit  que,  maulgré  son  vouloir,  elle 
se  estoyt  sentue  prinse  par  la  ceincteure  et  acculée  au  lict,  après 
que  elle  avoyt  moult  saulté,  moult  crié,  ainsi  que,  ne  voyant  nul 
secours  advenir,  elle  avoyt  perdu  couraige. 


La  servante  demoura  a 
veoir  iiiger  la  requeste. 

—  Bon  !  bon!  feit  le  luge,  avez-vous  eu  plaisir? 

—  Non,  feit-cllc.  Mon  dommaige  ne  sçauroyt  se  payer  que  par 
mille  escuz  d’or. 

—  Ma  mye,  feit  le  iuge,  ie  ne  reçois  point  vostre  plaincte,  veu 
que  ie  cuyde  nulle  fille  ne  estre  violée  que  de  grant  cueur. 

—  Ha!  ha!  monsieur,  feit-elle  en  plourant,  interroguez  vostre 
servante,  et  oyez  ce  que  elle  vous  en  dira. 

La  servante  affera  que  il  y  avoyt  des  viols  plaisans  et  des  viols 


le  bahut  de  monseigneur. 

trez-maulvais  ;  que,  si  la  Pordllonne  n'avoyt  perceu  ni  deniers  ni 
plaisir,  il  lui  estoyt  deu  plaisir  ou  deniers.  Ce  saige  advis  gecta  le 
iuge  en  trez-grant  perple.xité. 

—  lacqueline  !  feit-il,  paravant  que  ie  soupe,  ie  veux  graheler 
cecy.  Ores  çà,  va  quérir  mon  ferret  avccques  ung  fil  rouge  à  lier 
les  sacs  à  procez. 

lacqueline  vint  avecques  ung  ferret  troue  d'ung  ioly  chaz  en 
toute  perfection  et  ung  gros  fil  rouge  comme  en  usent  gens  de 
iustice.  Puis  la  servante  demoura  en  pieds,  à  veoir  iuger  la 
requeste,  trez-esmeue,  ainsy  que  la  belle  fille,  de  ces  préparatoires 
mystigoricques. 

—  Ma  niye,  feit  le  luge,  ic  vais  tenir  le  passe-lilet,  dont  le  chaz- 
est  grant  assez  pour  y  enfiler  sans  poine  ce  bout.  Si  vous  l’y 
boutez,  ie  me  charge  de  vostrc  cause  et  feray  cracher  Monseigneur 
au  bassinet  par  un  compromis. 

—  Que  est  de  cecy?  feit-ellc.  le  ne  veulx  point  le  promettre. 

—  Ce  est  ung  mot  de  iustice  pour  signifier  ung  accord. 

—  Ung  compromis  est  doneques  les  accordailles  de  la  iustice? 
dit  la  Portillonne. 

—  Ma  mye,  le  viol  vous  ha  aussy  ouvert  l’esperit.  Y  estes-vous?- 

—  Oui,  feit-clle. 

Le  malicieux  iuge  feit  beau  ieu  à  la  violée  en  luy  tendant  belle¬ 
ment  le  trou;  ains,  quand  elle  voulut  y  bouter  le  fil  que  elle  avoyt 
tordu  pour  le  faire  droict,  le  iuge  bougea  ung  petit  et  la  fille  en 
feut  pour  son  prime  coup.  Elle  soupçonna  l’argument  que  luy 
poulsoyt  le  iuge,  mouilla  le  fil,  le  tendit  et  revint.  Bon  iuge  de 
bougier,  vétiller  et  fretinfretailler,  comme  pucelle  qui  n’ose. 
Adoneques  le  damné  fil  n’entroyt  point.  Belle  fille  de  s’appliquer 
au  trou,  et  le  bon  iuge  de  barguigner.  La  nopce  du  fil  ne  se  par- 
faisoyt  point;  le  chaz  demouroyt  vierge,  et  la  servante  de  rire, 
disant  à  la  Portillonne  que  elle  sçavoit  mieulx  estre  violée  que 
violer.  Puis,  bon  iuge  de  rire,  et  belle  Portillonne  de  plourer  ses- 
escuz  d’or. 

—  Si  vous  ne  restez  point  en  place,  luy  dit  la  belle  fille  perdant 
patience,  et  que  vous  bougiez  tousiours,  ie  ne  sçauroys  enfiler  ce 
destroict. 

— ■  Doneques,  ma  fille,  si  tu  avoys  faict  ainsy.  Monseigneur  ne 
te  auroyt  point  deffaicte.  Encores  considère  combien  est  facile 
ceste  entrée  et  combien  doibt  estre  close  une  pucelle. 

La  belle  fille,  qui  se  iactoyt  d’estre  forcée,  demoura  songeuse 
et  chercha  à  faire  le  iuge  quinauld  en  luy  remonstrant  comment 
elle  avoyt  esté  contraincte  à  céder,  veu  que  il  s’eii  alloyt  de  l’hon¬ 
neur  de  toutes  les  paouvres  filles  idoynes  à  estre  violées. 

—  Monsieur,  pour  que  la  chouse  soit  iuste,  besoing  est  que  ie: 
fasse  comme  ha  faict  Monseigneur.  Si  ie  n’avoys  eu  qu’à  bougier,. 
ie  boLigeroys  encores,  ains  il  ha  faict  aultres  cérémonies. 

—  Oyons,  respondit  le  iuge. 

Vécy  doncques  la  Portil'onne  qui  arresse  le  fil  et  le  froste  en  la 
<ire  de  la  chandelle,  à  ceste  fin  que  il  demoure  ferme  et  droict. 
Puis,  le  fil  arressé,  picque  sur  le  chaz  que  luy  tendoyt  le  iuge  en 
vétillant  touiours  à  dextre,  à  senestre.  Ores  la  belle  fille  luy  disoyt 
mille  gaudisseries  comme  ;  «  Ha!  le  ioly  chaz!  Quel  mignon  but 
de  fischerie!  Oncques  n’ay  veu  tel  biiou!  Quel  bel  entredeux! 
Laissez-moy  bouter  ce  fil  persuasif!  Ha!  ha!  ha!  vous  allez  bles- 
:Sor  mon  paouvre  fil,  mon  mignon  fil  !  tenez-vous  coy  !  Allons,  mon 


Le  iuge  en  soubriant  à  la  belle  fille. 


amour  de  iuge,  iuge  de  mon  amour!  Hein!  le  fil  ne  ira-L-il  pas 
bien  dedans  ceste  porte  de  fer  qui  usera  bien  du  fil,  veu  que  le  fil 
en  sort  bien  desbiffé.  »  Et  de  rire,  veu  que  elle  en  sçavoyt  ia  plus 
long  à  ce  ieu  que  le  iuge,  qui  rioyt,  tant  elle  estoyt  fallotte,  cin- 
.gesse  et  mignarde  à  tendre  et  retirer  le  fil.  Elle  tint  mon  dict  sieur 
iuge,  le  chaz  au  poing,  iusques  à  sept  heures,  tousiours  vétillant, 
frétillant  comme  marmotte  deschaisnée  ;  ains,  veu  que  la  Poitil- 
lonne  se  bendoyt  tousiours  à  faire  entrer  le  fil,  il  n  en  pou\0}t 
mais,  d'autant  que  son  rost  brusloyt,  et  eut  le  poing  tant  fatigué, 
que  il  feut  contrainct  soy  reposer  ung  petit  au  bord  de  la  table  ; 
lors  bien  dextrement  la  belle  fille  de  Portillon  fourra  le  fil,  disant . 

—  Vécy  comme  ha  eu  lieu  la  chouse. 

—  Ains  moa  rost  brusloyt,  feit-il. 

—  Et  aussy  le  mien,  feit-elle. 

Le  iuge,  devenu  quinauld,  dit  à  la  Portillonne  que  il  verroyt  à 
parler  à  monseigneur  du  Fou,  et  se  chargioyt  du  pourchaz,  veu 
que  il  constoyt  que  le  ieune  seigneur  l’avoyt  forcée  contre  son 
gré,  ains  que,  pour  raisons  valables,  il  attermoyeroyt  les  chouses 
à  rumbre.  Lendemain  le  iuge  alla  en  Court  et  veit  monseigneur 
du  Fou,  auquel  il  déduisit  la  plainte  de  la  belle  fille,  et  com¬ 
ment  elle  luy  avoyt  raconté  le  cas.  Geste  plaincte  de  iustice  plus 


9 


Elle  gaigna  ses  mille  escuz  d'or  en  ung 
mois. 


moult  au  Roy.  Le  ieune  du  Fou  ayant  dict  que  il  y  avoyt  du 
vray,  le  Roy  luy  demanda  s’il  l’avoyt  treuvée  de  difficile  accez,  et, 
comme  le  sieur  du  Fou  respondit  naïfvement  que  non,  le  Roy 
repartit  que  ceste  pertuysade  valoyt  bien  cent  escuz  d’or,  et  le 
chamberlan  les  bailla  au  iuge  pour  n’estre  point  taxé  de  ladrerie, 
ains  dit  que  l’empoys  seroyt  de  bonne  rente  à  la  Portillonne 
Le  iuge  retourna  dans  Portillon,  et  dit  en  soubriant  à  la  belle 
fille  que  il  avoyt  soublevé  cent  escuz  d’or  pour  elle.  Ains,  si  elle 
soubhaitoyt  le  demourant  des  mille  escuz,  il  y  avoyt,  en  cettuy 
moment,  dedans  la  chambre  du  Roy,  aulcuns  seigneurs  qui,  sai- 
chant  le  cas,  s’oflroyent  à  les  luy  parfaire  à  son  gré.  La  belle  fille 
ne  se  relFusa  point  à  cccy,  disant  que,  pour  ne  plus  faire  ses 
buanderies,  elle  buanderoyt  voulentiers  son  cas  ung  petit.  Elle 
recogneut  largement  la  poine  du  bon  iuge,  puis  gaigna  ses  mille 


La  belle  lille  luy  diet  que  elle  ne  veult  poinct  que  bon  linmiue  meure. 

I  cjNTES  DlïOLA  IIQLES. 

escuz  d’or  en  ung  mois.  De  là  vindrent  les  menteries  et  bourdes- 
sur  son  compte,  veu  que,  pour  ce  di.xain  de  seigneurs,  les  ialouses 
en  mirent  un  cent,  tandis  que,  au  rebours  des  garses,  la  Portil- 
lonne  devint  saige  dès  que  elle  eut  ses  mille  escuz  d’or.  Voire  ung 
duc  qui  n’auroyt  point  compté  cinq  cents  escuz  auroyt  treuvé  la 
tille  rebelle  h  son  dezir,  ce  qui  prouve  que  elle  estoyt  chiche  de 
son  estoffe.  11  est  vray  que  le  Roy  la  feit  venir  en  son  retraict  de: 


Le  Roy  la  feit  venir  en  son  retraict. 


la  rue  Quinquangrogne,  au  mail  du  Chardonneret,  la  treuva  trez- 
belle,  moult  noiseuse,  s’en  gaudit,  et  defFendit  que  elle  feust 
inquiétée  en  aulcune  manière  par  les  sergens.  La  voyant  si  belle, 
Nicole  Beaupertuys,  la  mye  du  Roy,  luy  bailla  cent  escuz  d’or 
pour  aller  à  Orléans  vérifier  si  la  couleur  de  la  Loire  estoyt  la 
mesme  que  soubz  Portillon.  La  belle  fille  y  alla  d’autant  plus 
voulentiers  que  elle  ne  se  soulcioyt  mie  du  Roy.  Quand  vint  le 
sainct  bonhomme  qui  confessa  le  Roy  en  ses  iours  extresmes  et 
feut  canonisé  depuis,  la  belle  fille  alla  fourbir  sa  conscience  à  luy, 
feit  pénitence  et  fonda  un  lict  en  la  léproserie  de  Sainct-Lazare 
lez  Tours. 

N  timbre  de  dames  que  vous  cognoissez  ont  esté  violées  de  bon 
gré  par  plus  de  dix  seigneurs  sans  fonder  aultres  licts  que  ceulx 
de  leurs  maisons.  Besoing  est  de  relater  ce  faict  pour  laver 

l’honneur  de  ceste  bonne  fille,  qui  lavoyt  les  ordeures  d'aultruy, 
et  qui  depuis  eut  tant  de  renom  pour  sa  gentillesse  et  son  esperit; 
elle  bailla  la  preuve  de  ses  mérites  en  mariant  Taschereau,  que 
elle  feit  trez-bien  cocqu,  à  leur  grant  cueur  à  tous  deux,  comme 
ha  esté  dict  cy-dessus  au  Conte  de  l'Apostrophe. 

Cecy  nous  démonstre  en  toute  évidence  que  avecques  force  et 
patience  on  peut  aussy  violer  la  iustice. 


OuauJ  vint  le  ^ainct  bonhomme  qui  confessa  le  Kci>  ■ 


.  J  ™  ^  s 


Au  temps  où  les  chevaliers  se  prestoyent  courtoisement  secours 
et  assistance  en  querant  fortune,  il  advint  que,  dedans  la  Sicile, 
laquelle  est,  si  vous  ne  le  sçavez,  une  isle  située  en  ung  coin  de  la 
mer  Méditerrane  et  célèbre  iadis,  ung  chevalier  feit  en  ung  bois 
rencontre  d’ung  aultre  chevalier  qui  avoyt  mine  d’estre  Françoys. 
Vénsimilenient  ce  Françoys  estoyt,  par  adventure,  desnué  de  tout 


aSi 


FORTUNE  EST  TOUSIOURS  FEMELLE 
poinct,  pour  ce 
queilalloytàpied, 
sans  escuyer  ne 
suite,  et  avoyt  un 
sipaouvreaccous- 
trement,  que,  sans 
son  air  de  prince, 
il  eust  esté  prins 
pour  ung  vilain. 

Possible  estoyt 
que  le  cheval  feust 
crevé  de  faim  ou 
fatigue  au  débar- 
querd’oLiltre-mer, 
d’où  advenoyt  le 
sire,  sur  la  foy  des 
bonnes  rencon¬ 
tres  que  faisoyent 


ÿîL 

les  gens  de  France 

ce  qui  estoyt  vray 

part.  Le  chevalier 
de  Sicile,  qui 
avoyt  nom  Pezare, 
estoyt  ung  Véni¬ 
tien  foryssu  de  la 
républicque  de 
Venise  depuis  un 
long  temps,  lequel 
se  soulcyoyt  mic 
d’y  retourner,  veu 
que  il  avoyt  prins 
pied  en  la  Court 
du  roy  de  Sicile.  Ores,  estant  desnué  de  biens  en  Venise  .pour 
ce  que  il  estoyt  cadet,  ne  concepvoit  point  le  négoce,  et  finablc 


Unfr  chevalier  lei:  en  ung  bois  rencontre  d'ung  aultre  chevalier. 

ment  avovt  esté  pour  ceste  raison  abandonné  de  sa  famille,  laquelle 
estoyt  neantmoins  trez-illustre  ;  il  demouroyt  en  ceste  Court,  où  il 
agréoyt  moult  au  Roy.  Ce  dict  Vénitien  se  pourmenoyt  sur  ung 
beau  genest  d’Hespaigne,  et  songioyt  à  part  luy  combien  il  estoyt 
seul  dedans  ceste  Court  estrange,  sans  amys  seurs,  et  combien  en 
cettuy  cas  la  fortune  s’arrudoyt  à  gens  sans  ayde  et  devenoyt 
traistresse,  alors  que  il  veit  ce  paouvre  chevalier  françoys,  lequel 
paraissoyt  encores  plus  desnué  que  luy,  qui  avoyt  belles  armes, 
beau  cheval  et  des  serviteurs  en  une  hostelleric  où  ils  préparoyent 
ung  ample  souper. 

—  Besoing  est  que  vous  veniez  deloing  pour  avoir  tant  de  poul- 
dre  ez  pieds,  feit  le  seigneur  de  Venise. 

—  Mes  pieds  n’ont  pas  celle  de  tout  le  chemin,  feit  le  Françoys. 

—  Si  vous  avez  tant  voyagé,  repartit  le  Vénitien,  vous  debvez 
estre  docte. 

— ■  l’ay  apprins,  respondit  le  Françoys,  à  ne  prendre  aulcun 
soulcy  de  ceulx  qui  ne  s’inquiètent  point  de  moy,  l’ay  apprins 
que,  tant  hault  allast  la  teste  d’ung  homme,  il  avoyt  tousiours  les  pieds 
au  niveau  des  miens;  d’abundant,  i’ay  encores  apprins  à  ne  point 
avoir  fiance  au  temps  chauld  en  hyver,  au  sommeil  de  mes  ennemys 
et  aux  paroles  de  mes  amys. 

—  Vous  estes  doneques  plus  riche  que  ie  ne  suis,  feit  le  Vénitien 
trez-estonné,  veu  que  vous  me  dictes  des  sentences  auxquelles  ie 
ne  pensoys  point. 

—  Besoing  est  de  penser  chascun  à  son  compte,  dit  le  Françoys, 
et,  pour  ce  que  vous  m’avez  interrogué,  ie  puis  requérir  de 
vous  le  bon  office  de  m’indiquer  la  route  de  Païenne  ou  quelque 
hostellerie,  car  vécy  la  nuict. 

—  Cognoissez-vous  doneques  aulcun  Françoys  ou  seigneur 
sicilien  à  Palerme? 

—  Non. 

—  Par  ainsy,  vous  n’estes  point  acertené  d’y  estre  receu? 

—  le  suis  disposé  à  pardonner  à  ceulx  qui  me  regesteront.  Sei¬ 
gneur,  le  chemin? 

—  le  suis  esguaré  comme  vous,  feit  le  Vénitien,  cherchons  de 
compaignie. 

—  Pour  ce  taire,  besoing  est  que  nous  allions  ensemblement 
ains  vous  estes  à  cheval,  et  moy  suis  à  pied. 

Le  Vénitien  print  le  chevalier  françoys  en  croupe  et  luy  dit  : 

—  Devinez-vous  avecques  qui  vous  estes? 

—  Avecques  ung  homme,  apparemment. 

—  Pensez-vous  estre  en  seureté  ? 

—  Si  vous  estiez  larron,  il  fauldroyt  avoir  paour  pour  vous,. 


—  Devinez-vous  avecques  qui  vous  estes? 

fcit  le  Françoys  en  boutant  la  cocquille  d’ung  poignard  au  cueur 
du  Vénitien, 

—  Ores  bien,  seigneur  Françoys,  vous  me  semblez  ung  homme 
de  hault  sçavoir  et  grant  sens:  saichez  que  ie  suis  un  seigneur 
estably  en  la  Court  de  Sicile,  ains  seul,  et  que  ie  cherche  ung  amy. 
Vous  me  semblez  estre  en  mesme  occurrence,  pour  ce  que,  à  veoir 
les  apparences,  vous  n'estes  pas  cousin  de  vostre  sort  et  paroissez 
avoir  besoing  de  tout  le  monde. 

—  Seroys-ie  plus  heureux,  si  tout  le  monde  avoyt  affaire  à 
moy? 

—  Vous  estes  ung  diable  qui  me  faictes  quinauld  à  chascun 
de  mes  mots.  Par  sainct  Marc  !  seigneur  chevalier,  peut-on  se  lier 
à  vous  ? 

—  Plus  que  en  vous-mesmes,  qui  commencez  nostre  fédérale 
amitié  par  me  trupher,  veu  que  vous  conduisez  vostre  cheval  en 
homme  qui  sçayt  son  chemin,  et  vous  disiez  esguaré. 

—  Et  ne  me  truphez-vous  point,  dit  le  Vénitien,  en  faisant  aller 
à  pied  ung  saige  de  vostre  ieunesse,  et  donnant  à  ung  noble 


Adoncques  il  luy  dict  en  quel  estât  estoyt  la  Sicile. 


chevalier  l'alleure  d'ung  vilain  ?  Yécy  l'hostellerie  :  mes  serviteurs 
ont  faict  nostre  soupe. 

Le  Françoys  saulta  de  dessus  le  cheval,  et  vint  en  l'hostellerie 
avecques  le  chevalier  vénitien,  en  agréant  son  souper.  Adoncques 
tous  deux  s’attablèrent.  Le  Françoys  s’escrima  si  délibérément  des 
maschoires,  tordit  les  morceaux  avecques  tant  de  hastiveté,  que  il 
monstra  bien  estre  également  docte  en  soupers,  et  le  remonstra  en 
VLiydant  les  pots  trez-dextrement,  sans  que  son  œil  feust  moins 
clair  ni  son  entendouère  devallé.  Aussy  comptez  que  le  Vénitien 
se  dit  avoir  faict  rencontre  d’ung  fier  enfant  d’Adam,  yssu  de  la 
bonne  coste  et  non  de  la  faulse.  En  copinant,  le  chevalier  venitieu 


Il  preparoyt  les  yraiklcs  emp^i^^es  dcbbUs  ^.liclcs. 

se  bendoyt  à  treuver  aulcun  ioiiict  pour  sonder  les  secrets  apos- 
teumes  des  cogitations  de  son  nouvel  amy.  Lors  il  recogneut  que 
il  luy  feroyt  quitter  sa  chemise  plustost  que  sa  prudence,  et  jugea 
opportun  d’acquester  son  estime  en  luy  ouvrant  son  pourpoinct. 
Adoneques,  il  luy  dit  en  quel  estât  estoyt  la  Sicile,  oùregnoyt  le 
prince  Leufroid  et  sa  gente  femme  ;  combien  guallante  estoyt  leur 
Court,  quelle  courtoisie  y  flouryssoyt;  que  il  y  abundoyt  d’Hes- 
paigne,  de  France,  d’Italie  et  aultres  pays,  des  seigneurs  à  hault 
pennaige,  moult  appanaigez,  force  princesses  autant  riches  que 
nobles  et  autant  belles  que  riches;  que  ce  prince  aspiroyt  aux  plus, 
haultes  visées,  comme  de  conquester  la  Morée,  Constantinopolis, 
Hicrusalcm,  terres  du  Soudan  et  aultres  lieux  affricquains;  aulcuns 
hommes  de  haulte  compréhension  tenoyent  la  main  à  ses  affaires, 
convocquoyent  le  ban  et  arrière-ban  des  fleurs  de  la  chevalerie 
chrestienne  et  soustenoyent  cette  splendeur  avecques  intention  de 
faire  dominer  sur  la  Méditerranée  ceste  Sicile  tant  opulente  aux 
temps  anticques,  et  ruyner  Venise,  laquelle  n’avoyt  pas  ung 
poulce  de  terre.  Ces  desseins  avoyent  estez  boutez  en  l’esperit  du 


Roy  par  luy  Pezare;  ains,  encores  que  il  feust  bien  en  la  faveur 
du  prince,  il  se  sentoyt  foible,  n’avoyt  aulcun  ayde  parmy  les 
courtizans,  et  soubhaitoyt  faire  ung  amy.  En  ceste  extresme  peine, 
il  estoyt  venu  se  résouldre  à  ung  sort  quelconque  en  se  pour- 


FORTUNE  EST  TOUSIOURS  FEMELLE 


287 

menant.  Doncques  pour  ce  que,  en  cettuy  pensier,  il  avoyt  fait 
rencontre  d’ung  homme  de  sens  comme  le  chevalier  luy  avoyt 
prouvé  estre,  il  luy  prouposoyt  de  s’unir  en  frères,  luy  ouvroyt  sa 
bourâe,  luy  bailloyt  son  palais  pour  séiour,-  ils  iroyent  to  is  deux 
de  compaignie  aux  honneurs  à  travers  les  plaisirs  sans  se 
réserver  aulcun  pensier,  et  s’entre-ayderoycnF  en  toute 
D-ccurrence- comme  frères  d’armes  en  la  crob 
sade;  ores,  vea  que  luy  Françoys  queroyt  for- 
j^une  et  requeroyt  assistance,  luy  Vénitien 
■cuydoyt  ne  point  estre  rebuté  en  cestc  offre 
de  mutuel 
resconfort. 

—  En- 
cores  que  ie 
n’ayc  nul 
b  e  s  O  i  n  g 
d’aulcun 
ayde,feit  le 
Françoys, 
poureeque 
ie  me  fie  en 
ung  poinct 


Le  Vénitien  bailla  ung  beau  genest  à  son  amy  Gaultier. 


qui  me  baillera  tout  ce  que  ie  soubhaite,  ie  veulx  recognoistre 
vostre  courtoisie,  chier  chevalier  Pezare.  V'ous  verrez  que  vous 
serez  tost  l’obligé  du  chevalier  Gautticr  de  Montsoreau,  gentil¬ 
homme  du  doulx  pays  de  Touraine. 

—  Possédez-vous  aulcune  relicque  en  laquelle  réside  vostre 
heur?  teit  le  Vénitien. 

—  Ung  talisman  baillé  par  ma  bonne  mère,  feit  le  Tourangeau, 
avecques  lequel  se  bastissent  et  se  desmolissent  aussy  les  chas- 
teaulx  et  citez,  ung  martela  battre  monnoyes,  ung  remède  à  guarrir 
tous  maulx,  ung  baston  de  voyaige  qui  se  inet  en  gaige.-et  vault 
moult  au  prest,  ung  inaistre  outil  qui  opère  des  .merveilleuses 
cizeleures  en  toutes  forges  sans  y  faire  aulcun  bruict,'  . 

—  fié!  par  sainct  Marc  !  vous  avez  ung  mystère  en  vostre  hau¬ 
bert. 

—  Non,  feit  le  chevalier  françoys,  ce  est  une  chouse  trez- 
naturelle,  et  que  vécy. 

Soubdain,  en  se  levant  de  table  poursoy  mettre  au  Uct,  Gauttier 
monstra  le  plus  bel  outil  à  faire  la  ioye  que  le  Vénitien  eust 
oncques  veu. 

-  Cecy,  dit  le  Françoys  alors  que  tous  deux  se  couchièrent 
dedans  le  lict  suyvant  les  coustumes  de  cettuy  temps,  aplanit  tous 


Plusieurs  dûmes  lesquelles  se  ialousoyent  fort. 


obstacles,  en  se  rendant  maistre  des  cueurs  féminins,  et,  veu  que 
les  dames  sont  roynes  en  ceste  Court,  vostre  amy  Gauttier  y 
régnera  tost. 

Le  Vénitien  demoura  dans  ung  maieur  estomirement  à  la  veue 
des  beaultez  absconses  dudict  Gauttier,  qui  defaict  avoyt  esté  mer¬ 
veilleusement  bien  estably  par  sa  mère  et  peut-estre  aussy  par 
son  père,  et  debvoyt  par  ainsy  triumpher  de  tout,  veu  que  se 
ioingnoyt  à  ceste  perfection  de  corporence  ung  esperit  de  ieune 
paige  et  une  saigesse  de  vieulx  diable.  Adoncques  ils  se  iurèrent 
ung  parfaict  compaignonnage,  y  comptant  pour  rien  ung  cueur  de 
femme,  se  iurant  d’estre  ung  seul  et  mesme  pensier,  comme  si 
leurs  testes  feussent  chaussées  d’ung  mesme  mortier,  et  dormirent 

dessus  le  mesme  aureiller,  trez-enchantez  de  ceste  fraternité.  Ce 
estoyt  ainsy  que  se  passoyent  les  chouses  en  cettuy  temps. 

Lendemain,  le  Vénitien  bailla  ung  beau  genest  à  son  amy 
Gauttier,  item  une  aumosnière  pleine  de  bezans,  fines  chausses  de 
soye,  pourpoinct  de  veloux  parfilé  d’or,  niantel  brodé,  lesquels 
vestemens  rehaulsèrent  sa  bonne  mine  et  mirent  ses  beaultez  tant 
en  lumière,  que  le  Vénitien  iugea  que  il  emboiseroyt  toutes  les 


La  Royne  de  Sicile. 


dames.  Ses  serviteurs  receurent  l’ordre  d’obéir  à  ce  Gaultier 
comme  à  luy-mesme,  si  bien  que  ces  dicts  serviteurs  cuydèrent 
leur  maistre  avoir  esté  à  la  pesche  et  avoir  prins  ce  Françoys.  Puis 
les  deux  amys  feirent  leur  entrée  audict  Païenne,  à  l’heure  où  le 
prince  et  la  princesse  se  pourmenoyent.  Pezare  présenta  glorieu¬ 
sement  son  amy  le  Françoys  en  vantant  ses  mérites,  et  luy 
moyenna  si  gracieux  accueil,  que  Leufroid  le  retint  à  souper.  Le 
chevalier  françoys  observa  la  Court  d’ung  preude  œil,  et  y  des¬ 
couvrit  ung  numbre  infiny  de  curieuses  menées.  Si  lo  Roy  estoyt 

ung  vaillant  et  beau  prince,  la  princesse  estoyt  une  Hespaignole 
de  haulte  température,  la  plus  belle  et  la  plus  digne  de  sa  Court, 
ains  ung  petit  mélancholisée.  A  ceste  veue,  le  Tourangeau  existima 
que  elle  estoyt  petitement  servie  par  le  Roy,  pour  ce  que  la  loy 
de  Touraine  est  que  la  ioye  du  visaige  vient  de  la  ioye  de  Faultre. 
Pezare  indicqua  trez-esraument  à  son  amy  Gauttier  plusieurs 
dames  auxquelles  Leufroid  se  prestoyt  complaisamment,  lesquelles 
ialousoyent  fort  et  faisoyent  assault  à  qui  l’auroyt,  en  ung  tournoy 
de  guallanteries  et  merveilleuses  inventions  femelles.  De  tout  cecy 
feut  conclud  par  Gauttier  que  le  prince  paillardoyt  moult  en  sa 
Court,  encores  que  il  eust  la  plus  belle  femme  du  monde,  et 
s’occupoyt  à  douaner  toutes  les  dames  de  Sicile,  à  ceste  fin  de 
placer  son  cheval  en  leurs  escuyeries,  luy  varier  son  fourraige,  et 
cognoistre  les  fassons  de  chevaulchier  de  tout  pays.  Voyant  quel 
train  menoyt  Leufroid,  le  sire  de  Montsoreau,  seur  que  nul  en  ceste 
Court  n'avoyt  eu  le  cueur  d’esclairer  ceste  Royne,  se  délibéra 
planter  de  prime  volte  sa  hampe  dedans  le  champ  de  la  belle  Hes¬ 
paignole  par  ung  maistrecoup.  Vécy  comme.  Au  souper,  pour  faire 
la  courtoisie  au  chevalier  estrange,  le  Roy  eut  cure  de  le  placer 
auprès  de  la  Royne,  à  laquelle  preux  Gauttier  bailla  le  poing  pour 
aller  en  la  salle,  et  la  mena  trez-esraument  pour  prendre  du 
champ  sur  ceulx  qui  suyvoyent,  à  ceste  fin  de  luy  dire  en  prime 
abord  ung  mot  des  matières  qui  plaisent  tousiours  aux  dames,  en 
quelque  condition  que  elles  soyent.  Imaginez  quel  feut  ce  proupos 
et  combien  il  alloyt  roide  à  travers  les  choux  dedans  le  buisson 
ardent  de  l’amour. 

—  le  sçays,  madame  la  Royne,  la  raison  pour  laquelle  blesmit 
vostre  tainct, 

—  Quelle?  feit-elle. 

—  Vous  estes  si  belle  à  chevaulchier,  que  le  Roy  vous  che- 
vaulche  nuict  et  iour  ;  par  ainsy,.vous  abusez  de  vos  advantaiges, 
.car  il  mourra  d’amour; 

—  .Que  doibs-io. faire  pour  le  maintenir  en  vie?  feit  la  Royne. 

—  Luy  delfendre  l’adoration  de  vostre  autel  au  delà  de  trois 
orcmus_  par  iours. 

—  .Vous  voulez. rire,  selon  la  méthode  françoyse,  sire  chevalier, 

vcu  que  le  Roy  me  ha  dict  que  le  plus  de  ces  oraisons  estoyt  ung 
simple  Pater  par  sepmaine,  souhz  poine  de  mort 
—  Vous  estes  truphée,  feit  Gauttier  en  se  séant  à  table  ;  ie  puis- 
vous  démonstrer  que  l’amour  doibt  dire  la  messe,  les  vespres  et 
compiles,  puis  ung  Ave  de  temps  à  aultre,  pour  les  roynes  comme 
pour  les  simples  femmes,  et  faire  cet  office  par  ung  chascun  iour 


Puis  devallèrent  ez  iardins  qui  estoyent  les  plus  beaulx  du  monde. 


comme  religieux  en  leurs  moustiers,  avecques  ferveur  ;  ains,  pour 
vous,  ces  belles  litanies  ne  sçauroyent  finer. 

La  Royne  gecta  sur  le  beau  chevalier  françoys  uiig  coup  d’œil 
non  irrité,  luy  soubrit  et  hoscha  la  teste. 

• —  En  cecy,  feit-elle,  les  hommes  sont  de  grans  menteurs. 

—  le  porte  une  grant  vérité  que  ie  vous  monstreray  à  vos 
soubhaits,  respondit  le  chevalier.  le  me  iacte  de  vous  bailler 
chiere  de  royne  et  vous  mettre  à  plein  foin  dedans  la  ioye  ;  par 
ainsy,  vous  réparerez  le  temps  perdu,  d’autant  que  le  Roy  se  est 
ruyné  pour  d’aultres  dames,  tandis  que  ie  réserveray  mes  advan* 
taiges  pour  vostre  service. 

—  Et  si  le  Roy  sçayt  nostre  accord,  il  vous  mettra  la  teste  au 
rez  de  vos  pieds. 

—  Encores  que  ceste  male  heure  m’advinst  après  une  prime 
nuictée,  ie  cuyderoys  avoir  vescu  cent  années  pour  la  ioye  que  ie 
auroys  prinse,  pour  ce  que  oncques  n’ay  veu,  après  avoir  veu 
toutes  les  Courts,  nulle  princesse  qui  puisse  vous  estre  équipollée 
en  beaulté.  Pour  estre  brief  en  cecy,  si  ie  ne  meurs  par  l’espée,  ie 
mourray  par  vostre  faict,  veu  que  ie  suis  résolu  de  despendre  ma 
vie  en  nostre  amour,  si  la  vie  s’en  va  par  où  elle  se  donne. 

Oncques  ceste  Royne  n’avoyt  entendu  pareil  discours,  et  en 
feut  aise  plus  que  d’escouter  la  messe  la  mieulx  chantée  ;  il  y  parut 
à  son  visaige,  qui  devint  pourpre,  pour  ce  que  ces  paroles  luy 
feirent  bouillonner  le  sang  ez  veines,  tant  que  les  chordes  de  son 
luth  s’en  esmeurent  et  luy  sonnèrent  ung  accord  de  haulte  gamme 
iusques  en  ses  aureilles,  veu  que  ce  luth  emplit  de  ses  sons  l’enten¬ 
dement  et  le  corps  des  dames  par  ung  trez-gentil  artifice  de  leur 
résonnante  nature.  Quelle  raige  d’estre  ieune,  belle,  royne,  Hes- 
paignole  et  abusée!  Elle  conceut  ung  mortel  desdaing  pour  ceulx 
de  sa  Court  qui  avoyent  eu  les  lèvres  closes  sur  ceste  traistrise  en 
paour  du  Roy,  et  délibéra  soy  venger  à  l’ayde  de  ce  beau  Françoys 
qui  avoyt  tel  nonchaloir  de  la  vie,  que  en  son  prime  discours  il  la 
iouoyt  sans  nul  soulcy  en  tenant  à  une  royne  ung  proupos  qui 
valoyt  la  mort,  si  elle  faysoyt  son  debvoir.  Au  contraire,  elle  luy 
opprima  le  pied  en  y  boutant  le  sien  d’une  fasson  non  équivocque 
et  luy  disant  à  haulte  voix  : 

—  Sire  chevalier,  changeons  de  matière,  veu  que  ce  est  mal  à 
vous  d’attaquer  une  paouvre  Royne  en  son  endroict  foible.  Dictes- 
nous  les  usaiges  des  dames  de  la  Court  de  France. 

Par  ainsy,  le  sire  receut  le  mignon  advis  que  l’affaire  estoyt 
dans  le  sac.  Lors  il  commença  ung  déduict  de  chouses  folles  et 
plaisantes,  qui  durant  le  souper  tinrent  la  Court,  le  Roy,  la 
Royne,  tous  les  courtizans,  en  gayeté  de  cueur,  si  bien  que,  en 
levant  le  siège,  Leufroid  dit  ne  avoir  oncques  tant  iocqueté.  Puis 
devallèrent  ez  iardins  qui  estoyent  les  plus  beaulx  du  monde,  et 
où  la  Royne  préte.xta  des  dires  du  chevalier  estrange  pour  se 
pourmener  soubz  ung  bosq  d’orangiers  floris  qui  sentoyent  ung 
baulme  souef. 

—  Belle  et  noble  Royne,  dit  dès  l’abord  le  bon  Gaultier,  i'ay 

veu  en  tout  pays  la  cause  des  perditions  amoureuses  gésir  dedans 
les  primes  soings  que  nous  nommons  la  courtoisie  ;  si  vous  avez 
fiance  en  moy,  accordons-nous  en  gens  de  haulte  compréhension 
à  nous  aymer  sans  y  bouter  tant  de  males  fassons;  par  ainsy,  nul 
soupçon  n’en  esclatera  dehors,  nous  serons  heureux  sans  dangier 
et  longtemps.  Ainsy  doibvent  faire  les  roynes  soubz  poine  d’estre 
empeschiées. 

—  Bien  dict,  feit-elle.  Ains,  comme  ie  suis  neufve  en  cettuy 
mestier,  ie  ne  sçays  apprester  les 
flustes. 

—  Avez-vous  entre  vos  femmes  une 
en  laquelle  vous  pouvez  avoir  grand 
fiance  ? 

—  Oui,  feit-clle.  l’ay  une  femme 
advenue  d’Hespaigne  avecques  moy, 
laquelle  se  bouteroyt  sur  ung  gril  pour 
moy,  comme  sainct  Laurent  l’ha  faict 
pour  Dieu,  ains  est  tousiours  maladifve. 

Le  Roy  par  adventure  estoyt  —  Bon,  feit  le  gentil  COmpaignOIl, 
venu  les  espier.  ®  r  o  ’ 

pour  ce  que  vous  l’allez  veoir. 

—  Oui,  dit  la  Royne,  et  aulcunes  foys  la  nuict. 

—  Ha!  feit  Gauttier,  ie  fais  voeu  à  saincte  Rosalie,  patronne  de 
la  Sicile,  de  ung  autel  d’or  pour  ceste  fortune. 

■ —  lésus,  feit  la  Royne,  ie  suis  doublement  heureuse  de  ce  que 
si  gentil  amant  ayt  tant  de  religion. 

—  Ha  !  ma  chiere  dame,  i’en  ay  deux  auiourd’huy,  pour  ce  que 
i’ay  à  aymer  une  royne  dedans  les  deux  et  une  aultre  icy-bas, 
lesquels  amours  ne  se  font,  par  heur,  nul  tort  l’ung  à  l’autre. 

Ce  proupos  si  doux  attendrit  la  Royne  oultre  mesure,  et  pour 
ung  rien  se  feust  enfuie  avecques  ce  Françoys  si  desgourd. 

—  La  Vierge  Marie  est  bien  puissante  au  ciel,  feit  la  Royne; 
lasse  l’amour  que  ie  le  sois  comme  elle. 

—  Bah  !  ils  devisent  de  la  Vierge  Marie,  feit  le  Roy,  qui  par 
adventure  estoyt  venu  les  espier,  esmeu  par  un  traict  de  ialousie 
gecté  en  son  cueur  par  ung  courtizan  de  Sicile,  furieux  de  la  faveur 
subite  de  ce  damné  Françoys. 

La  Royne  et  le  chevalier  prindrent  leurs  mesures,  et  tout  feut 
subtilement  estably  pour  emplumaiger  le  morion  du  Roy  d’orne- 
mens  invisibles.  Le  Françoys  reioingnit  la  cour,  plut  k  tous  et 
retourna  dedans  le  palais  de  Pezare,  auquel  il  du  que  leurs  for¬ 
tunes  estoyent  faictes,  pour  ce  que  lendemain,  en  la  nuict,  il  cou- 
cberoyt  avecques  la  Royne.  Geste  traisnée  si  rapide  esblouyt  le 
Vénitien,  lequel  en  bon  amy  s'inquiéta  des  senteurs  fines,  toiles 


Il  la  reconnut  pour  l'avoir  veue  moult  en  Hespaigne. 


de  Brabant  et  aultres  vestemens  prétieux  à  l’usaige  des  roynes, 
desquels  il  arma  son  chier  Gauttier,  à  ceste  fin  que  la  boëte  feust 
digne  de  la  drogue. 

—  O  amy!  dit-il,  es-tu  seur  de  ne  point  bronchier,  d’y  aller  dru, 
de  bien  servir  la  Royne  et  luy  donner  de  telles  festes  en  son 
chasteau  de  Gallardin,  que  elle  s’accroche  à  iamais  k  cettuy 
maistre  baston,  comme  naufragiez  k  leurs  olanches? 

—  Ores  çk,  ne  crains  rien,  chier  Peza_u,  pour  ce  que  i'ay  les 
arrérages  du  voyaige,  et  je  la  quenouilleray  k  chiens  renfermez, 
comme  simple  servante,  en  luy  monstrant  tous  les  usaiges  des 
dames  de  Touraine,  qui  sçavent  l’amour  mieulx  que  toutes  aultres, 
pour  ce  que  elles  le  font,  le  refont  et  le  deffont  pour  le  refaire,  et. 

l’ayant  refaict,  le  font  tousiours,  et  n’ont  aultre  chouse  à  faire  que 
ceste  chouse,  qui  veut  tousiours  estre  faicte.  Ores,  accordons- 
nous.  Vécy  comme  nous  aurons  le  gouvernement  de  ceste  isle.  le 
tiendray  la  Royne,  et  toy  le  Roy;  nous  louerons  la  comédie 


Le  duc  de  Catanéo  et  ses  amis. 


d’estre  grans  ennemis  aux  yeulx  des  courtizans,  à  ceste  fin  de  les 
diviser  en  deux  parts  soubz  nostre  commandement,  et,  à  l'insceu 
de  tous,  nous  demeurerons  amys;  par  ainsy,  nous  sçaurons  leurs 
trames,  et  les  desiouerons,  toy  en  prestant  l’aureille  à  mes  enne¬ 
mis,  et  moy  aux  tiens.  Doneques,  à  quelques  iours  d’huy,  nous 
simulerons  une  noise  pour  nous  bender  l’un  contre  l’aultre.  Ceste 
Castille  aura  pour  cause  la  faveur  en  laquelle  ie  te  bouteray 
dedans  l’esperit  du  Roy  par  le  canal  de  la  Royne,  lequel  te  bail¬ 
lera  le  supresme  pouvoir,  à  mon  dam. 

Lendemain,  le  bon  Gauttier  se  coula  chez  la  dame  hespaignole, 
que  devant  les  courtizans  il  recogneut  pour  l’avoir  veue  moult  en 
Hespaigne,  et  il  y  demoura  sept  iours  entiers.  Comme  ung  chascun 
pense,  le  Tourangeau  servit  la  Royne  en  femme  aymée  et  luy  feit 
veoir  tant  de  pays  incogneus  en  amours,  fassons  françoyses,  tour- 
dions,  gentillesses,  resconforts,  que  elle  faillit  en  devenir  folle  et 
iura  que  les  Françoys  sçavoyent  seuls  faire  l’amour.  Voilà  com- 

ment  faut  puny  le  Roy,  qui,  pour  la  maintenir  saige,  avoyt  faict 
des  gerbes  de  feurre  dedans  ceste  iolie  grange  d'amour.  Ce  fes- 
toyement  supernaturel  touchia  si  fort  la  Royne,  que  elle  feit  vœu 
d’amour  éterne  au  bon  Montsoreau,  qui  l’avoyt  esveiglée,  en  luy 
descouvrant  les  friandises  du  déduict.  Il  feut  convenu  que  la  dame 
hespaignole  auroyt  cure  d’estre  tousiours  malade,  et  que  le  seul 
homme  à  qui  les  deux  amans  se  fieroyent  seroyt  le  maistre  myre 
de  la  Court,  qui  aimoyt  moult  la  Royne.  Par  adventure,  ce  myre 
possédoyt  en  sa  glotte  chordes  pareilles  en  tout  poinct  à  celles  de 
Gauttier,  en  sorte  que  par  ung  ieu  de  nature  ils  avoyent  mesme  voix, 
ce  dont  s’estomira  la  Royne.  Le  maistre  myre  feit  serment  sur  sa 
vie  de  servir  fidellement  ce  ioly  couple,  veu  que  il  déplouroyt  le 

triste  abandon  de  ceste  belle  femme,  et  feut  aise  de  la  sçavoir 
servie  en  Royne;  cas  rare. 

Le  mois  escheu,  les  chouses  allèrent  au  soubhait  des  deux  amys, 


qui  fabricquoyent  les  engins  tendus  par  la  Royne,  à  ceste  fin  de 
remettre  le  gouvernement  de  Sicile  ez  mains  de  Pezare  à  l’en¬ 
contre  de  Montsoreau,  que  aymoit  le  Roy  pour  sa  grant  science  ; 
ains  la  Royne  s’y  reffusoyt  en  disant  le  haïr  moult,  pour  ce  que  il 

n’estoyt  nullement  guallant.  Leufroid  congédia  le  duc  de  Cataneo^ 
son  principal  serviteur,  et  mit  en  sa  place  le  chevalier  Pezare.  Le 
Vénitien  n’eut  cure  de  son  amy  le  Françoys.  Lors  Gauttier  esclata, 
criant  à  la  traistrise  et  à  la  saincte  amitié  mescogneue,  et  du  prime 
coup  eut  à  sa  dévotion  Cataneo  et  ses  amys,  avecques  lesquels  il 
feit  ung  pacte  pour  renverser  Pezare.  Aussitost  en  sa  charge,  le 
Vénitien,  qui  estoyt  ung  homme  subtil  et  trez-idoyne  au  gouver¬ 
nement  des  Estats,  ce  qui  est  le  propre  de  messieurs  de  Venise, 
opéra  merveilles  en  Sicile,  raccommoda  les  ports,  y  convia  les 
merchans  par  franchises  de  son  invention  et  par  aulcunes  facilitez, 
feit  gaigner  la  vie  cà  numbre  de  paouvres  gens,  attira  des  artizans 
de  tout  mestier,  pour  ce  que  les  festes  abundèrent,  et  aussy  les 
oizifs  et  riches  de  tous  costez,  voire  d’Orient.  Par  ainsy,  les  mois¬ 
sons,  biens  de  la  terre  et  aultres  merceries  feurent  en  vogue,  les 
galères  et  naufs  vindrent  d’Asie,  ce  qui  feit  le  Roy  trez-envié  et  le 
plus  heureux  roy  du  monde  chrestien,  pour  ce  que  par  ce  train 
des  chouses  sa  Court  feut  la  plus  en  renom  ez  pays  d’Europe. 
Geste  belle  politicque  feut  engendrée  par  l’accord  parfaict  de 
deux  hommes  qui  s’entendoyent  moult.  L’ung  avoyt  cure  des  plai¬ 
sirs  et  faisoyt  lui-mesme  les  délices  de  la  Royne,  laquelle  se  pro- 
duisoyt  tousiours  le  visaige  guay,  pour  ce  que  elle  estoyt  servie  à 
la  méthode  de  Touraine  et  animoyt  tout  du  feu  de  son  heur;  puis 
il  veigloyt  à  tenir  aussy  le  Roy  en  ioye,  en  luy  cherchant  maistresses 
nouvelles  et  le  gectant  en  mille  amusements;  aussi  le  Roy  s’esto- 
miroyt-il  de  la  complaisance  de  la  Royne,  à  laquelle,  depuis- 
l’abord  en  ceste  isle  du  sire  de  Montsoreau,  il  ne  touchioyt  pas 
plus  qu’un  iuif  ne  touche  à  lard.  Ainsi  occupez,  la  Royne  et  le 
Roy  abandonnèrent  le  soing  de  leur  royaulme  à  l’aultre  amy,  qui 
faisoyt  les  affaires  du  gouvernement,  ordonnoyt  les  establisse- 
mens,  tailloyt  les  finances,  menant  roide  les  gens  de  guerre  et  tout 
trez-bien,  saichant  où  estoyent  les  deniers,  les  amenant  au  thresor,, 
et  préparant  les  grans  emprinses  dessus  dictes. 

Ce  bel  accord  dura  trois  années,  aulcuns  disent  quatre,  ains  les 
moynes  de  Sainct-Benoist  ne  grabelèrent  point  ceste  date,  laquelle 
demoure  obscure  autant  que  les  raisons  de  la  noise  des  deux 
amys.  Verisimilement  le  Vénitien  eut  la  haulte  ambition  de  régner 

sans  aulcun  con- 
troole  ne  con¬ 
teste,  et  n'eut 
point  la  remem- 
brance  des  ser¬ 
vices  que  lui 
rendoyt  je  Fran- 
çoys.  .  nsy  se 
comportei  t  les 
hommes  ez 
Courts,  veu  que, 
suyvant  unpf  dire 
de  messire  Aris- 
toteles  en  ses 
œuvres,  ce  qui 
vieillit  le  plus 
esraument  en  ce 
monde  est  ung 
bienfaict,  quoi 
que  l'amour  es 
tainct  soit  aui 
cunes  foys  bien 
rance. Doncques 
se  fiant  à  la  par- 
faicte  amitié  de 
Leufroid,  qui  le 
nommoyt  son 
compère  et  l'eust 
bouté  en  sa  che¬ 
mise,  s'il  l'eust 
voulu,  le  Véni¬ 
tien  conceut  de 
sedeffairedeson 
amy  en  livrant  au 
Roy  le  mystère 
-desoncocquaige 

et  luy  des-couvrant  comment  se  parfiloytle  bonheur  de  la  Royne,  ne 
doubtant  point  que  Leufroid  ne  commençast  par  trencher  la  teste  au 
sire  de  Montsoreau,  suyvant  une  praticque  en  usaige  dedans  la  Sicile 
pour  ces  procez.  Par  ainsy,  bon  Pezare  auroyttous  les  deniers  que 
Gauttier  et  luy  convoyoyent  sans  bruit  dans  la  maison  d’ung  lombard 
de  Gesnes,  lesquels  deniers  estoyent  en  commun  par  suyte  de 
leur  fraternité.  Ce  thresor  grossissoyt  moult  d’ung  costé  par  les 


L'î  mj-re  feit  à  Leufroid  une  concion  lardée  de  citations  latines 


présens  de  la  Royne,  trez-magnifîcques  avecques  le  sire  de  Mont¬ 
soreau,  ayant  à  elle  de  grans  domaines  en  Hespaigne  et  aulcuns 
par  héritage  en  Italie,  de  l’aultre  par  les  guerdons  du  Roy  à  son 
bon  ministre,  auquel  il  bailloyt  aulcuns  droits  sur  les  merchans,  et 
aultres  menus  suffraiges.  Le  traistre  amy,  délibéré  d’estre  feslon, 
eut  cure  de  bien  viser  ce  garrot  au  cueur  de  Gauttier,  pour  ce  que 
le  Tourangeau  estoyt  ung  homme  à  vendre  le  plus  fin.  Doncques, 
en  une  nuict  où  Pezare  sçavoyt  la  Royne  couchiée  avecque  son 
amant,  lequel  l’aymoyt  comme  si  chaque  nuictée  feust  une  prime 
nuict  de  nopce,  tant  elle  était  habile  au  déduict,  le  traistre  promit 
au  Roy  luy  faire  veoir  l’évidence  du  cas  par  ung  trou  mesnaigié 


Pezare  fui  trcz-deliLatomcnt  ostranylc  entre  la  teste  et  les  épaules. 

dans  ung  huys  de  la  guarde-robe  de  la  dame  hespaigiiole,  laquelle 
aisoyt  estât  d'estre  tousiours  en  dangier  de  mourir.  Pour  mieuLx 
y  veoir,  Pezare  attendit  le  lever  du  soleil.  La  dame  espaignole, 
laquelle  avoyt  bon  pied,  bon  oeil  et  bouche  à  sentir  le  mors, 
escouta  des  pas,  tendit  son  museau  et  veit  le  Roy,  suyvy  du  Véni¬ 
tien  par  ung  croisillon  du  bouge  où  elle  dormoyt  durant  les 
nuicts  que  la  Royne  avoyt  son  amy  entre  deux  toiles,  ce  qui  est  la 
meilleure  méthode  d'avoir  ung  amy.  Elle  accourut  advenir  le 
couple  de  cette  trahison.  Ains  le  Roy  avoyt  ià  l'œil  au  mauldict 
trou.  Leufroid  veit,  quoy?  ceste  belle  et  divine  lanterne  qui  brusle 
tant  d'huile  et  éclaire  le  monde,  lanterne  aornée  des  plus  magni- 
ficques  fanfreluches  et  trez-flambante,  laquelle  il  treuva  plus  plai¬ 
sante  que  toutes  les  aultres,  pour  ce  que  il  l'avoyt  si  bien  perdue 
de  veue,  que  elle  luy  parut  neufve;  ains  le  trou  luy  deffendit  veoir 
autre  chouse  qu’une  main  d’homme  qui  cloistroyt  pudicquement 
ceste  lanterne,  et  entendit  la  voix  de  Montsoreau  disant  :  «  Com¬ 
ment  va  ce  mignon,  ce  matin?  »  Parole  folastre,  comme  en  disent 
les  amans  en  iocquetant,  pour  ce  que  ceste  lanterne  est,  vère,  en 
tous  pays,  le  soleil  de  l’amour,  et  pour  ce  luy  donnent  mille  noms 
gentils  en  l’équiparant  aux  plus  belles  chouses,  comme  ma  gre¬ 
nade,  ma  rose,  ma  cocquille,  mon  hérisson,  mon  golphe  d’amour, 
mon  threzor,  mon  maistre,  mon  petiot;  aulcuns  osent  dire  trèz- 
héréticquement  :  mon  dieu!  Informez-vcas  à  plusieurs,  si  vous  ne 
croyez. 

En  cette  coniuncture,  la  dame  feit  entendre  par  ung  signe  que 
le  Roy  estoyt  là. 

«  Escoute-t-il  ?  feit  la  Reyi.e. 

—  Oui. 

—  Veoit-il  ? 

—  Oui. 

—  Qui  l’a  conduict? 

—  Pezare. 

—  Fais  monter  le  myre  et  musse  Gauttier  chez  luy,  feit  la 
Royne  ». 

Durant  le  temps  que  ung  paouvre  auroyt  dit  sa  chanson,  la 
Royne  embobelina  la  lanterne  de  linges  et  enduicts  coulourez,  en 

sorte  que  vous  eussiez  cuydé  que  il  y  eust  playe  horrible  et 
griefves  inflammations.  Lors  que  le  Roy,  mis  en  raige  par  ceste 
parole,  effondra  la  porte,  il  treuva  la  Royne  estendue  sur  le  lict 
au  mesme  endroict  où  il  l’avoyt  veue  par  le  trou,  puis  le  maistre 
myre,  le  nez  et  la  main  dessus  la  lanterne  embobelinée  de  ban- 
dettes  disant  :  <  Comment  va  ce  petit  mignon  ce  matin?  »  en 


Il  treuva  Gaultier  dedans  ung  profond  sommeil. 


mesme  note  de  voix  que  le  bon  Roy  avoyt  ouye.  Parole  moult 
plaisante  et  rieuse,  pour  ce  que  les  physicians  et  maistres  myres 
usent  de  paroles  byssines  avecque  les  dames,  et,  en  traictaut 
ceste  lumineuse  fleur,  florissent  leurs  mots.  Ceste  veue  feit  le  Roy 
quinauld  comme  ung  regnard  prins  au  piège.  La  Royne  se  dressa 
toute  rouge  de  honte,  criant  quel  homme  estoyt  assez  osé  pour 
venir  à  ceste  heure;  ains,  voyant  le  Roy,  elle  luy  tint  ce  lan- 
guaige  : 

«  Ha!  mon  sieur,  vous  descouvrez  ce  que  ie  avoys  cure  de  vous 
cacher,  feit-elle,  à  sçavoir  que  ie  suis  si  petitement  servi  par  vous 
que  ie  suis  affligé  d’ung  ardent  mal  duquel  ie  n  ose  me  plaindre 
par  diquité,  ains  qui  veult  de  secrets  pansements  a  ceste  tin  d  es- 
taindre  la  vive  ailluencc  des  esperits  vitaulx.  Pour  saulver  mon 

honneur  et  le  vostre,  ie  suis  contraincte 
à  venir  chez  ma  bonne  dona  Miraflor 
qui  se  preste  à  mes  douleurs.  » 

Sur  ce,  le  myre  feit  à  Leufroid  une 
concion  lardée  de  citations  latines,  triées 
comme  graines  prétieuses  dans  Hippo- 
craie,  Galien,  l’eschole  de  Salerne  et 
aultrcs,  en  laquelle  il  luy  démonstra 
combien  grave  estoyt  chez  la  femme  la 
iachère  du  champ  de  Vénus,  et  que  il  y 
avoyt  dangier  de  mort  pour  les  roynes 
complexionnées  à  l'hespaignole,  les¬ 
quelles  avoyent  le  sang  trez-amoureux. 
Il  déduisit  ces  raisons  avec  solemnité, 
tenant  sa  barbe  droite  et  sa  langue  trez- 
longLie,  à  ceste  fin  de  laisser  au  sire  de  Montsoreau  le  loisir  de 
gaigner  son  lict.  Puis  la  Royne  print  ce  texte  pour  desgluber  au 
Roy  des  discours  long  d’une  palme,  et  requit  son  bras,  soubz 
prétexte  de  laisser  la  paouvre  malade,  qui  d’ordinaire  la  recon- 
duisoyt  pour  éviter  les  calumnies.  Alors  que  ils  furent  dans  la 
gallcrie  où  le  sire  de  Montsoreau  logioyt,  la  Royne  dict  en 
iocquetant  : 

«  Vous  debvriez  louer  quelque  bon  tour  à  ce  Françoys,  qui,  ie 
gaige,  est  sans  doubte  aulcun  avecques  une  dame  et  non  chez  luy. 
Toutes  celles  de  la  Court  en  raffolent,  et  il  y  aura  des  castilles 
pour  luy.  Si  vous  aviez  suyvy  mon  advis,  il  eust  esté  hors  la 
Sicile. 

Leufroid  entra  soubdain  chez  Gautticr,  qu’il  treuva  dedans  ung 
profond  sommeil  et  ronflant  comme  ung  religieux  au  chœur.  La 
Royne  revint  avecques  le  Roy,  que  elle  tint  chez  elle,  et  dit  ung 
mot  à  ung  garde  pour  mander  le  seigneur  de  qui  Pezare  occupoyt 
la  place.  Ores,  pendant  que  elle  amignottoyt  le  Roy  en  desieu- 
nant  avecques  luy,  elle  print  à  part  ce  seigneur  quand  il  feut  venu 
en  la  salle  voisine. 

«  Elevez  une  potence  sur  ung  bastion,  dit-elle;  allez  saisir  le 
seigneur  Pezare,  et  faictes  en  telle  sorte,  que  il  soit  pendu  iiicon- 

tinent,  sans  luy  laisser  le  loisir  d'escripre  ung  mot,  ne  dire  quoy 
que  ce  soit.  Tel  est  nostre  bon  plaisir  et  commandement  su- 
presme.  » 

Cataneo  ne  feit  aulcun  commentaire.  Pendant  que  le  chevalier 
Pezare  pensoytà  part  luy  que  son  amy  Gauttier  se  voyoyttrencher 
la  teste,  le  duc  Cataneo  vint  le  saisir  et  le  mena  sur  le  bastion, 
d’où  il  veità  la  croisée  de  la  Royne  le  sire  de  Montsoreau  en  com- 
paignie  du  Roy,  de  la  Royne  et  des  courtizans,  et  iugea  lors  que 


Les  galères  et  naufs  vindrent  d'Asie. 

cil  qui  occupoyt  la  Royne  estoyt  mieulx  partagié  que  cil  qui  avoyt 
le  Roy. 

«  Mon  amy,  feit  la  Royne  à  son  espoux  en  l’amenant  a  la 
croisée,  vécy  ung  traistre  qui  machinoyt  de  vous  oster  ce  que  aous 

possédez  de  plus  chier  au  monde,  et  ie  vous  en  bailleray  les 
preuves  à  vos  soubhaits  quand  vous  aurez  le  loisir  de  les  estu- 
dier.  » 

Montsoreau,  voyant  les  apprests  de  l'extresme  cérémonie,  se 
gecta  aux  pieds  du  Roy  pour  obtenir  la  graace  de  celluy  qui 
estoyt  son  ennemy  mortel,  ce  dont  le  Roy  feut  moult  esmeu. 
c  Sire  de  Montsoreau,  feit  la  Royne  en  luy  monstrant  ung 


Montsoreau  se  gecta  aux  pieds  du  Roy. 


visaige  colère,  estes-vous  si  hardy  de  vous  opposer  à  nostre  bon 
plaisir? 

—  Vous  estes  ung  noble  chevalier,  feit  le  Roy  en  relevant  le 
sire  de  Montsoreau,  ains  vous  ne  sçavez  point  combien  le  Véni¬ 
tien  vous  estoyt  contraire.  » 

Pezare  fut  trez-delicatement  estranglé  entre  la  teste  et  les 
épaules,  veu  que  la  Royne  démonstra  ses  trahisons  au  Roy  en  luy 
faisant  vérifier  par  les  déclarations  d’ung  Lombard  de  la  ville 
l’énormité  des  sommes,  que  Pezare  avoyt  en  la  banque  de  Gesnes 
et  qui  feurent  abandonnés  à  IMontsoreau. 

Geste  belle  et  noble  Royne,  mourut  en  la  manière  escripte  en 
riiistoire  de  Sicile,  à  sçavoir,  des  suytes  d’une  couche  laborieuse 
où  elle  donna  le  iour  à  ung  fils  qui  feut  aussy  grant  homme  que 
malheureux  en  ses  emprinses.  Le  Roy  cuyda,  sur  l’adveu  du  myre, 
que  les  nieschicfs  causez  par  le  sang  en  ceste  couche  provenoycn 

de  la  trop  chaste  vie  de  la  Royne,  et,  s’imputant  à  crime  la  mort 
de  ceste  vertueuse  Royne,  en  feit  pénitence  et  fonda  l’ecclise  à  la 
Madone,  qui  est  une  des  plus  belles  de  la  ville  de  Païenne. 
Le  sire  de  Montsoreau,  tesmoing  de  la  douleur  du  Roy,  luy  dit 
que  alors  qu’ung  roy  faisoyt  venir  sa  royne  d’Hespaigne,  il 
debvoyt  sçavoir  que  ceste  royne  vouloyt  estre  mieulx  servie  que 


toute  aultre,  pour  ce  que  les  Hespaignoles  estoyent  si  vifves,  que 
elles  comptoyent  pour  dix  femmes,  et  que,  s'il  vouloyt  une 
femme  pour  la  montre  seulement,  il  debvoyt  la  tirer  du  nord  de 
l’Allemaigne,  où  elles  sont  fresches.  Le  bon  chevalier  revint  en 
Touraine  encombré  de  biens,  et  y  vesquit  de  longs  iours,  se  tai¬ 
sant  sur  son  heur  de  Sicile.  Il  y  retourna  pour  ayder  le  fils  du 
Roy  en  sa  principale  emprinse  sur  Naples,  et  laissa  l’Italie  quand 
ce  ioli  prince  feut  navré,  comme  il  est  dict  en  la  Chronicque. 

Oultre  les  haultes  moralitez  contenues  en  la  rubricque  de  cettuy 

Conte,  où  il  est  dict  que  la  Fortune,  estant  femelle,  se  renge  tous- 
iours  du  costé  des  dames,  et  que  les  hommes  ont  bien  raison  de 
les  bien  servir,  il  nous  démonstre  que  le  silence  entre  pour  les 
neuf  dixiesmes  dans  la  saigesse.  Néantmoins  le  moyne  autheur  de 
ce  récit  inclinoyt  à  en  tirer  cet  aultre  enseignement  non  moins 
docte,  que  l’interest,  qui  faict  tant  d'amitiez,  les  deffaict  aussy. 
Ains  vous  eslirez  entre  ces  trois  versions  celle  qui  concorde  à 
vostre  entendement  et  besoing  du  moment. 


Le  vieulx  chronicqueur  qui  ha  fourny  le  chanvre  pour  tisser  le 
présent  Conte  dict  avoir  esté  du  temps  où  se  passa  le  faict  en  la 
cité  de  Rouen,  laquelle  l'ha  consigné  en  ses  layettes.  Ez  environs 
de  ceste  belle  ville,  où  demouroyt  lors  le  duc  Richard,  souloyt 
gueuzer  ung  bonhommea  yant  nom  Tryballot,  ains  auquel  feut  baille 
le  surnom  de  Vieulx-par-chemins,  non  pour  ce  que  il  estoyt  iaune 
et  sec  comme  velin,  ains  pour  ce  qu’il  estoyt  tousiours  par  voycs 
et  routes,  monts  et  vaulx,  couchioyt  soubz  le  tect  du  ciel,  et  alloyt 
houzé  comme  ung  paouvre.  Ce  néantmoins,  il  estoyt  ayme  moult 

en  la  duchié,  où  ung  chas- 
cun  se  estoyt  accoustuiné 
à  luy,  si  bien  que,  si  le  mois 
escheoyt  sans  que  il  feust 
venu  tendre  son  escuelle, 
on  disoyt  :  «  Où  est  le 
Vieulx?»  Etonrespondoyt: 
«  Par  chemins.  » 

Ce  dict  homme  avoyt  eu 
pour  père  ung  Tryballot 
qui  feut,  en  son  vivant, 
preud’homme,  économe  et 
si  rengié,  que  il  laissa  force 
biens  à  ce  dict  fils.  Ains  le 
ieune  gars  les  desamassa 
bien  tost  en  gaudisseries, 
veu  que  il  feit  au  contraire 
du  bonhomme,  lequel,  au  retourner  des  champs  en  sa  maison,  amas- 
soyt,  decy,  de  là,forcesbuschettesouboislaissezà  dextreetàsenes- 
tre,  disant  en  toute  conscience  que  il  ne  fault  iamais  arriver  au  logiz 
les  mains  vuydes.  Par  ainsy  se  chaufFoyt  en  hiver  aux  despens 
des  oublieux,  et  faisoyt  bien.  Ung  chascun  recognent  quel  bon 
enseignement  ce  estoyt  pour  le  pays,  veu  que,  ung  an  devant  sa 
mort,  aulcun  ne  laissoyt  plus  de  bois  par  les  routes;  il  avoyt  con- 
trainct  les  plus  dissipez  à  estre  mesnaigiers  et  rengez.  Ains  son  fils 
bouta  tout  par  escuelles  et  ne  suyvit  point  ces  saiges  exemples. 
Son  père  avoyt  prédict  la  chouse.  Dès  le  bas  aage  de  ce  gars, 
quand  le  bonhomme  Tryballot  le  mettoyt  à  la  guette  des  oyseaulx 
qui  venoyent  mangier  les  pois,  les  fèves  et  aultres  graines,  à 
ceste  fin  de  chasser  ces  larrons,  surtout  les  geays,  qui  con- 
chioyent  tout,  luy  les  estudioyt  et  prenoyt  plaisir  à  considérer 
en  quelle  graace  ils  alloyent,  venoyent,  s’en  retournoyent  char¬ 
giez  et  revenoyent  en  espiantd’ungœil  esmerillonné  lestresbuchets, 
ou  lacs  tendus,  et  rioyt  moult  voyant  leur  adresse  à  les  éviter.  Le 
père  Tryballot  se  choléroyt,  treuvant  deux  et  souvent  trois  septe- 
rées  de  la  bonne  mesure  en  moins.  Ains,  encores  qu’il  tirast  les  au- 


Le  père  Tryballot  se  choléroyt  et  tiroyt 
les  aureilles  à  son  gars. 

reilles  à  son  gars  en  le  prenant  à  niaizer  soubz  ung  couldre,  le 
drolle  s’estomiroyt  tousiours  et  revenoyt  estudier  l’industrie  des 
merles,  passereaux  et  aultres  picoreurs  trez-doctes.  Ung  iour, 
son-  père  luy  dit  que  il  faisoyt  saige  de  se  modeler  sur  eulx,  pour 
ce  que,  s’il  continuoyt  ce  trac  de  vie,  il  seroyt  sur  ses  vieulx  ans 
contrainct  à  picorer  comme  eulx,  et  comme  eulx  seroyt  pour¬ 
chassé  par  les  gens  de  iustice.  Ce  qui  feut  vray,  veu  que,  comme 
il  ha  esté  dessus  dict,  il  desamassa  en  peu  de  iours  les  escuz  que 


Le  Vieulx-par-chemins. 


son  mesnagier  père  avoyt  acquis  durant  sa  vie  ;  il  feit  avecques 
les  hommes  comme  avecques  les  passereaux,  laissant  ungchascun, 
bouter  la  main  en  son  sac,  et  contemplant  en  quelle  graace  et 
quelles  lassons  doulces  on  luy  demandoyt  à  y  puiser.  Par  ainsy, 
il  en  vit  tost  la  fin.  Quand  le  diable  feut  seul  dedans  le  sac,  Try- 
ballot  ne  se  montra  point  soulcieux,  disant  que  il  ne  vouloyt  point 
se  damner  pour  les  biens  de  ce  monde,  et  avoyt  estudié  la  philoso¬ 
phie  en  l’eschole  des  oyseaulx. 

Après  s’estre  amplement  gaudy,  il  luy  demoura  de  tous  ses 
biens  ung  goubelet  achepté  au  Landict  et  trois  dez,  mesnaige  suf¬ 
fisant  pour  boire  et  iouer,  d’autant  que  il  alloyt  sans  estre  em- 
combré  de  meubles,  comme  sont  les  grans,  qui  ne  sçavent  che- 

nùner  sans  charroys,  tappis,  leschefrittes  et  numbre  infiny  de 
varlets.  Tryballot  voulut  veoir  ses  bons  amis,  ains  ne  rencontra 
plus  aulcun  de  cognoissance,  ce  qui  luy  bailla  congié  de  ne  plus 
rccognoistre  personne.  Quoy  voyant,  comme  la  taim  luy  aguisoyt 
les  dents,  il  délibéra  prendre  ung  estât  où  il  eust  rien  à  faire  et 
moult  à  gaigner.  En  y  pensant,  se  remembra  la  graace  des  merles 
et  passereaux.  Lors,  le  bon  Tryballot  esleut  pour  sien  le  mes- 
tier  de  requérir  argent  ez  maisons  en  picorant.  Dès  le  prime  iour, 
les  gens  pitoyables  luy  en  baillèrent,  et  Tryballot  feut  content, 
trouvant  le  mestier  bon, 
sans  abvances  ne  chances 
maulvaises,  au  contraire, 
plein  de  commoditez.  11 
feit  son  estât  de  si  grant 
cœur,  que  il  agréa  par¬ 
tout  et  receut  partout 
mille  consolations  reffu- 
sées  à  gens  riches.  Le 
bonhomme  reguardoyt  les 
gens  de  campaigue,  plan¬ 
ter,  semer,  moissonner. 


Après  s'esU'C  repeii,  cc  saiae  homme  s’cstendoyt  contre  ung  pilier  o’ecclise. 


Le  Mculx-par-eheniiii^  aveequc'i  le^aLiltres  e'ueax. 

vendanger,  et  se  disoyt  que  ils  laboroyent  prou  pour  luy.  Cil  qui 
avoyt  un  porc,  en  son  charnier  luy  en  debvoyt  ung  lopin,  sans  que 
cettuy  gardien  de  porc  s’en  doubtast.  Tel  cuisoyt  ung  pain  en  son 
four  le  cuisoyt  pour  Tryballot  et  ne  le  pensoyt  nullement.  Il  ne 
prenoyt  rien  de  force,  au  contraire,  les  gens  luy  disoyent  des 
gracieusetez  en  le  guerdonnant  : 

—  Tenez,  mon  Vieulx-par-chemins,  reconfortez-vous.  Ça  va-t-il 
bien?  Allons!  prenez  cecy,  léchât  l’ha  entamé,  vous  l’acheverez. 


Ung  aultre  gueux  voulut  luy  affermer  son  gain  du  dict  iour. 

Le  Vieux-par-chemins  estoyt  des  nopces,  baptesmes  et  aussy 
des  enterremens,  pour  ce  que  il  alloyt  partout  où  il  y  avoyt  aperte- 
ment  ou  occultement  ioye  et  festins.  Il  gardait  religieusement  les 
statuts  et  ordonnances  de  son  mestier,  à  sçavoir:  ne  rien  faire,  veu 
que,  s’il  avoyt  pu  laborer  le  plus  legierement  que  ce  feust,  aulcun 
ne  luy  auroyt  plus  rien  baillé.  Après  s’estre  repeu,  ce  saige  homme 
s’estendoyt  le  long  des  fossez  ou  contre  ung  pilier  d’ecclise  en 
resvant  aux  affaires  publicques;  linablement  il  philosophoyt, 
comme  ses  gentils  maistres  les  merles,  geays,  passereaux  et  son- 
gioyt  moult  en  gueuzant;  car,  pour  ce  que  son  vestenient  estoyt 
paouvre,  estoyt-ce  raison  que  son  entendement  ne  feust  riche?  Sa 
philosophie  divertissoyt  moult  ses  praticques,  auxquelles  il  alloyt 

disant,  en  forme  de  merciement,  les  plus  beaülx  aphorismes  de  sa 
science.  A  l’ouyr,  les  pantophles  produisoyent  la  goutte  aux 
riches  :  il  se  iactoyt  d’avoir  les  pieds  allaigres,  pour  ce  que  son 
corduannier  luy  bailloyt  des  soliers  venus  dans  les  aulnayes.  Il 
y  avoyt  des  maulx  de  teste  soubz  les  diadesmes,  qui  ne  l’attein- 
gnoyent  point,  pour  ce  que  sa  teste  estoyt  serrée  ne  par  soulcys, 


ne  par  aulcun  chappelet.  Puis  encores  les  bagues  à  pierreries 
gehennoyent  le  mouvement  du  sang.  Encores  que  il  s’enchargiast 
de  playes  suyvant  les  lois  de  la  gueuzerie,  cuydez  que  il  estoyt 
plus  sain  qu’ung  enfant  qui  arrivoyt  au  baptistère.  Le  bonhomme 
se  rigolloyt  avecques  les  aultres  gueux  en  louant  avecques  ses 
trois  dez,  que  il  conservoyt  pour  se  soubvenir  de  despendre  ses 
deniers,  à  ceste  lin  d’estre  tousiours  paouvre.  Néantmoins  son 
vœu,  il  estoyt  comme  les  Ordres  Mendians,  si  bien  lenté,  qu  ung 
lour  de  Pasques,  ung  aultre  gueux  voulant  luy  aflermei  son  gaing 

du  dict  iour,  le  Vieux-par-chemins  en  refFusa  dix  escuz.  De  faict,  à 
la  vesprée,  il  despendit  quatorze  escuz  en  ioye  pour  fester  les  au- 
mosniers,  veu  que  il  estoyt  dict  ez  statuts  de  gueuzerie  de  se  mons- 
trer  recognoissant  envers  les  donataires.  Quoique  il  se  deschar- 
giast  avecques  soing  de  tout  ce  qui  faisoyt  les  soulcys  des  aultres, 
qui,  trop  chargiez  de  bien,  quèrent  le  mal,  il  feut  plus  heureu.x, 
n’ayant  rien  au  monde  que  lorsque  il  avoyt  les  escuz  de  son  père. 


La  dame  de  Caumont  le  feit  venir  en  son  cliasteau. 


Et  pour  ce  qui  est  des  conditions  de  noblesse,  il  estoyt  tousiours 
en  bon  poinct  d’estre  anobly,  pour  ce  que  il  ne  faisoyt  rien  qu’à  sa 
phantaisie,  et  vivoyt  noblement  sans  aulcun  labeur.  Trente  escuz 
ne  l’auroyent  faict  lever  quand  il  estoyt  concilié.  Il  arriva  tousiours 
à  lendemain  comme  les  aultres,  en  menant  ceste  belle  vie,  laquelle 
au  dire  de  messire  Plato,  duquel  ià  l’authorité  feut  invoquée  en 
ces  escripts,  aulcuns  anticques  saiges  ont  menée  iadis.  Finable- 
ment,  le  Vieux-par-chemins  advint  en  l’aage  de  quatre-vingt  et 
deux  années,  n’ayant  iamais  esté  ung  seul  iour  sans  attrapper 
monnoye,  et  avoyt  alors  la  plus  belle  couleur  de  tainct  que 
vous  puissiez  imaginer.  Aussy  cuydoyt-il  que,  s'il  avoyt  persévéré 


Le  \'ieuix-par-L’hcn:i]is  vcn.tyi  entre  les  u-en.>  Je  iusliL'e, 

dedans  la  voye  des  richesses,  il  se  feust  guasté  et  seroyt  lors 
enterré  depuis  ung  long  temps.  Possible  estoyt  qu’il  eust  raison. 

Durant  sa  prime  ieunesse,  le  Vieulx-par-chemins  avoyt  pour 
inclyte  vertu  de  trez-fort  aymer  les  femmes,  et  son  abundance 
d’amour  estoyt,  dict-on,  ung  fruict  de  ses  estudes  avecques  les 


Il  alloyt  partout  où  il  y  avoyt  ioye  et  festins. 


moyneauix  ou  fricquets.  Doncques,  il  estoyt  tousiours  dispos  à 
prester  aux  femmes  son  ayde  pour  compter  les  solives,  et  ceste 
générosité  treuve  sa  raison  physicale  en  ce  que,  ne  faisant  rien,  il 
estoyt  tousiours  prest  à  faire.  Les  buandières  qui  dans  ce  pays 
nommées  lavandières,  disoyent  que  elles  avaient  beau  savonner 
les  dames,  le  Vieulx-par-chemins  s’y  entendoyt  encores  mîeulx. 
Ses  vertus  absconses  engendrèrent,  dict-on,  ceste  faveur  dont  il 
iouyssoyt  en  la  province.  Aulcuns  disent  que  la  dame  de  Gaumont 
le  feit  venir  en  son  chasteau  pour  sçavoir  la  vérité  sur  ces  qua- 
litez  et  le  mussa  durant  une  huictaine,  à  ceste  fin  de  l’empêchier 
de  gueuzer,  ains  le  bonhomme  se  saulva  par  les  hayes  en  grant 
paour  d’estre  riche.  En  advançant  en  aage,  ce  grant  quintessen- 
cier  se  veit  desdaingné,  quoique  ses  notables  facultez  d’aymer 
n’esprouvassent  aulcun  dommaige.  Cet  iniuste  revirement  de  la 
gent  femelle  causa  la  prime  poine  du  Vieulx-par-chemins  et  le 
célèbre  procez  de  Rouen  auquel  il  est  temps  d’arriver. 

En  ceste  quatre-vingt-deuxiesme  année,  le  Vieul.x-par-chemins 

feut  par  force  en  continence  environ  sept  mois,  durant  lesquels  il 
ne  feit  rencontre  d’aulcune  femme  de  bon  vouloir,  et  dit  devant  le 
iuge  que  ce  feut  le  plus  grant  estonnement  de  sa  longue  et  hono¬ 
rable  vie.  En  cet  estât  trez-douloureux,  il  veit  ez  champs,  au  ioly 
moys  de  may,  une  fille,  laquelle,  par  adventure,  estoyt  pucelle  et 
gardoyt  les  vaches.  La  chaleur  tomboyt  si  drue,  que  cette  vachère 
s’estendit  à  l’ura  bre  d’ung  fousteau,  le  visaige  contre  l’herbe,  à  la 
fasson  des  gens  qui  laborent  ez  champs,  pour  faire  ung  somme 
durant  le  temps  que  son  bestial  ruminoyt,  et  se  resveigla  par  le 
faict  du  vieulx,  qui  luy  avoyt  robbé  ce  que  une  paouvre  garse  ne 
peut  donner  que  une  foys.  Se  voyant  defflourée  sans  en  recepvoir 
aulcun  advis  de  plaisir,  elle  cria  si  fort,  que  les  gens  occupez  ez 
champs  vindrent  et  feurent  prins  en  tesmoignaige  par  la  garse,  au 
moment  où  se  voyoyt  en  elle  le  desguast  faict  ez  nuicts  de  nopces 
chez  une  nouvelle  mariée;  elle  plouroyt,  se  plaingnoyt,  disant 
que  ce  vieulx  cinge  intempérant  pouvoyt  aller  violer  sa  mère  à 
elle,  qui  n’auroyt  rien  dict.  Le  vieulx  feit  response  aux  gens  de  la 


Geste  vachère  s'estendit  à  l'umbre  d'ung  fousteau. 

campaigne,  qui  levoyent  ià  leurs  serfouettes  pour  le  meurtrir,  que 
il  avoyt  esté  poulsé  à  se  divertir.  Ces  gens  luy  obiectèrent 
avecques  raison  que  ung  homme  pourroyt  bien  se  divertir  sans 
forcer  une  pucelle,  cas  prevostal  qui  le  menoyt  droict  à  la  po¬ 
tence,  et  feut  conduict  en  grant  rumeur  à  la  geôle  de  Rouen. 

Lci  fille,  interroguée  par  le  prevost,  déclara  que  elle  dormoyt 
pour  faire  quelque  chouse,  et  que  elle  avoyt  creu  songier  de  son 
amant,  avecques  lequel  elle  estoyt  en  dispute,  pour  ce  que  avant 
le  inariaige  il  soubhaitoyt  mesurer  sabesongne,  et  iocquetant  en  ce 
resve,  elle  luy  laissoyt  veoir  si  les  cliouses  estoyent  bien  accoinpa- 
ra'o-écs.  à  cesîe  lin  que  nul  mal  ne  leur  advinst  à  l’ung  ou  à 


Le  prevost  faut  mandé  par  monseigneur  le  duc. 


l’aullre,  et,  inaulgré  sa  deffense,  il  alloyt  plus  loing  que  elle  ne  luy 
bailloyt  licence  d’aller,  et,  y  treuvant  plus  de  mal  que  de  plaisir, 
elle  s’estoyt  êsveiglée  soubz  la  puissance  du  Vieulx-par-chemins, 
qui  se' estoyt  gecté  sur  elle  comme  ung  cordelier  sur  ung  iambon 
au  desiucliier  du  quaresme. 

Ce  poLircliaz  feit  si  grant  bruit  en  la  ville  de  Rouen,  que  le  pre¬ 
vost  l'eut  mandé  par  monseigneur  le  duc  en  qui  vint  ung  véhément 
dezir  de  sçavoir  si  le  faict  estoyt  véritable.  Sur  l’affirmation  du 
prevost,  il  commanda  que  le  Vieulx-par-chemins  feust  conduict  en 
son  palais,  à  ceste  fin  d’ouyr  quelle  deffense  il  pouvoyt  faire.  Le 
paouvre  bonhomme  comparut  devant  le  prince  et  luy  desbagoula 
na'ifvcment  le  inaulvais  heur  qui  luy  advenoyt  par  la  force  et  le 

vœu  de  la  nature,  disant  que  il  estoyt  comme  ung  vray  iouvencel 
poulsé  par  ses  dezirs  trez-impérieux;  que  iusques  en  ceste  année  il 


Le  Vieulx  faut  conduict  à  la  geôle  de  Rouen. 


avoyt  eu  des  femmes  à  luy,  ains  que  il  ieusiioyt  depuis  huict 
mois  ;  que  il  estoyt  trop  paouvre  pour  s'adonner  aux  tilles  de  ioie, 
que  les  honnestes  femmes  qui  luy  faisoyent  ceste  aumosne  avoyent 
prins  en  desgoust  ses  cheveulx,  lesquels  avoyent  la  feslonie  de 

'blanchir  maulgré  la  verdeur  de  son  amour,  et  que  il  avoyt  esté  con- 
trainct  à  saisir  la  ioye  où  elle  estoyt  par  la  veue  de  ceste  damnée 
pucelle,  laquelle  en  s'estendant  le  long  du  hestre  avoyt  laissé  veoir 
la  iolye  doubleure  de  sa  robbe  et  deux  hémisphères  blancs  comme 
neige  quiluy  avoyent  tollu  sa  raison  ;  que  la  coulpe  estoyt  à  ceste 
hile,  et  non  à  luy,  pour  ce  que  il  doipt  estre  defFendu  aux  pu- 
celles  d’affriander  lespassans  en  leur  montrant  ce  qui  feit  nommer 
Vénus  callipyge\  hnablement,  le  prince  debvoyt  sçavoir  quelle 
poine  ha  ung  homme  sur  le  coup  de  midy  de  tenir  son  chien  en 
laisse,  pour  ce  que  feut  à  ceste  heure  que  le  roy  David  feut  féru 
par  la  femme  du  sieur  Urie  ;  que  là  où  ung  roy  hébreu  aymé  de 
Dieu  avoyt  failli,  un  paouvre  desnué  de  ioye  et  réduict  à  robbersa 
vie  avait  bien  pu  se  treuver  en  faulte  ;  que  d’ailleurs  il  estoyt  con¬ 
sentant  à  chanter  despsaulmes  le  demourant  de  ses  iours  sur  ung 
luth  en  manière  de  pénitence,  à  l’imitation  dudict  roy,  lequel 
avoyt  eu  le  tort  grief  d’occire  ung  mary,  là  où  luy  avoyt  tant  soit 
peu  endommaigié  une  fille  de  campaigne.  Le  duc  gousta  les  rai¬ 
sons  du  Vieulx-par-chemins,  et'dit  que  ce  estoyt  ung  homme  de 

bonne  c .  Puis  il  rendit  ce  mémorable  arrest,  que  si,  comme  le 

disoyt  cettuy  mendiant,  il  avoyt  si  grant  besoing  de  follieuses  à 
son  aage,  il  luy  bailloyt  licence  de  le  démonstrer  au  rez  de 
l’eschelle  où  il  monteroyt  pour  estre  pendu,  ce  à  quoy  l’avoyt  sim¬ 
plement  condamné  le  prevost  ;  si,  la  chorde  au  col,  entre  le  prebstre 
et  le  bourrel,  pareille  phantaisie  le  picquoyt,  il  auroyt  sa  graace. 

Cet  arrest  cogneu,  il  y  eut  ung  monde  fol  pour  veoir  conduire 
le  bonhomme  à  la  potence.  Ce  feut  une  haye  comme  à  une  entrée 
ducale,  et  cy  voyoyt-on  plus  de  bonnets  que  de  chapeaulx.  Le 
VieuLx-par-chemins  feut  saulvé  par  une  dame  curieuse  de  veoir 
comment  fineroyt  cettuy  violeur  trez-prétieux,  laquelle  dit  au  duc 
que  la  religion  commandoyt  de  faire  beau  ieu  au  bonhomme,  et  se 
para  comme  pour  une  feste  à  baller;  elle  mit  en  évidence  et  avec- 
ques  intention  deux  ballottes  de  chair  vifve  si  blanches,  que  le 
plus  fin  lin  de  la  gorgerette  y  paslissoyt;  de  faict,  ces  beaulx 
fruicts  d’amour  se  produisoyent  sans  plys  au-dessus  de  son  corse¬ 
let,  comme  deux  grosses  pommes,  et  faisoyent  venir  l’eaue  en 
la  bouche,  tant  mignons  üs  estoyent.  Ceste  noble  dame,  qui  estoyt 

de  celles  qui  font  que  unq-  cnascim  se  sent  masle  à  les  veoir,  se 
plaça  sur  les  lèvres  ung  soubriz  pour  le  bonhomme.  Le  Vieuix- 
par-chemins,  vestu  d’ung  sayon  de  grosse  toile,  plus  seur  d’estre 
en  posteure  de  viol  après  la  pendaison  que  paravant,  venoyt  entre 
les  gens  de  iustice,  trez-tristifié,  gectant  l’œil  de  cy,  de  là,  sans 
veoir  aultre  chouse  que  des  coëffes;  et  auroyt,  disoyt-il,  donné 
cent  escuz  d’une  fille  troussée  comme  estoyt  la  vachière  de  laquelle 
il  se  remembroyt  les  bonnes  grosses  blanches  columnes  de  Vénus 


Elle  se  para  comme  pour  une  leste 
à  baller. 


qui  l’avoyent  perdu,  et  pouvoyent  encores  le  saulver;  mais,  comme 
il  estoyt  vieulx,  la  remembrance  n’estoyt  point  fresche  assez. 
Ores,  quand  au  rez  de  l’eschelle  il  veit  les  deux  mignotises  de  la 
dame  et  le  ioly  delta  que  produisoyent  leurs  confluentes  rondeurs, 
son  maistre  lean  Chouart  feut  en  ung  tel  estât  de  raige,  que  le 
sayon  parla  trez-apertement  par  ung  soublevement  maieur. 

—  Et  doneques,  vérifiez  tost,  feit-il  aux  gens  de  iustice,  i’ai 
gaigné  ma  graace,  ainsi  ie  ne  responds  point  du  drolle. 

La  dame  feut  trez-aise  de  cet  hommaige,  que  elle  dit  estre  plus 
fort  que  le  viol.  Les  sergens  qui  avoyent  charge  de  soublever 
l’estofte  CLiydèrent  cettuy  vieulx  estre  le  diable,  pour  ce  que 
oneques  en  leurs  escriptures  ne  s'estoyt  rencontré  ung  I  autant 

droict  que  se  treuvoyt  le  dressoir  du  bonhomme.  Aussy  feut-il 
pourmeiié  iriumphalement  par  la  ville  iusques  en  l’hostel  du  duc, 
auquel  les  sergens  et  aultres  tesmoingnèrent  du  faict.  En  cettuy 
temps  d’ignorance,  ceste  instrumentation  indiciaire  feut  prinse  en 
si  grant  honneur,  que  la  ville  vota  l’érection  d  ung  pilier  en  1  en- 
droict  où  le  bonhomme  avoyt  gaigné  sa  graace,  et  il  y  feut  pour- 
traict  en  pierre  comme  il  estoyt  à  la  veue  de  ceste  honneste  et 
vertueuse  dame.  La  statue  se  voyoyt  encores  au  temps  où  la  cite 


Le  mariage  dü  Vieulx-par-chemins. 


de  Rouen  feut  prinse  par  les  Angloys,  et  les  autheurs  du  temps 
escripvirent  tous  ceste  histoire  parmi  leschouses  notables  du  règne. 
Sur  ce  que  il  feut  offert  par  la  ville  de  fournir  des  garses  au 
bon  homme,  de  veigler  à  son  vivre,  vestement  et  couvert,  le  bon 
duc  y  mit  ordre  en  baillant  à  la  despucellée  ung  millier  d’escuz 
et  la  mariant  au  bonhomme,  lequel  y  perdit  son  nom  de  Vieulx- 

par-chemins.  Il  feut  nommé  par  le  duc  sieur  de  Bonne-C .  Sa 

femme  accoucha  après  neuf  mois  d’ung  masle  parfaictement  faict 
bien  vivant,  lequel  nacquit  avecques  deux  dents.  De  ce  mariaige  vint 

la  maison  de  Bonne-C . ,  laquelle,  par  pudeur  et  bien  à  tort, 

requit  de  nostre  bien-aymé  roy  Loys  le  unziesme  lettres  patentes 
pour  muter  son  nom  en  celuy  de  Bonne-Chouse.  Le  bon  roy  Loys 

remonstra  lors  au  sieur  de  Bonne-C . .  que  il  y  avoyt  en  l’Estat 

de  Messieurs  de  Venise  une  inclyte  famille  des  Coglioni,  lesquels 

portoyent  trois  c .  au  naturel  en  leur  blazon.  Mesdicts  sieurs 

de  Bonne-C . e  obiectèrent  au  Roy  que  leurs  femmes  avoyent 

%rant  honte  d'estre  ainsy  nommées  ez  salles  de  compaignie;  le 
^voy  repartit  que  elles  y  perdroyent  moult,  pour  ce  que  avecques 
les  noms  s’en  alloyent  les  chouses.  Ce  néantmoins  octroya  les 
lettres.  Depuis  ce  temps,  ceste  gent  feut  cogneue  soubz  ce  nom,  et 
se  respandit  en  plusieurs  provinces.  Le  premier  sieur  de  Bonne- 

C . vesquit  encores  vingt-sept  années  et  eut  ung  aultre  fils  et 

deux  filles.  Ains  il  se  douloyt  de  finer  riche  et  de  ne  plus  quester 
sa  vie  par  les  chemins. 

De  cecy  vous  tirerez  ung  des  plus  beaulx  enseignemens  et  plus 
espaisses  moralitez  de  tous  les  contes  que  vous  lirez  en  vostre  vie, 
horsmis  bien  seur  ces  dicts  cent  glorieux  Contes  drolatiques. 
Assavoir  que  iamais  adventure  de  cet  acabit  ne  seroyt  escheue  aux 
natures  molles  et  flatries  des  gueux  de  Court,  gens  riches  et  aultres 
qui  creusent  leur  tumbe  avecques  leurs  dents  en  mangiant  oultre 
mesure  et  beuvant  force  vins  qui  guastent  les  outils  à  faire  la  ioye, 
lesquels  gens  trez-pansus  belutent  sur  de  cousteuses  merceries  et 
licts  de  plumes,  tandis  que  le  sieur  de  Bonne-Chouse  couchioyt 
sur  la  dure.  En  semblable  occurrence,  s’ils  avoyent  mangié  des 
choux,  moult  eussent  chié  pourrées.  Cecy  peut  inciter  plusieurs 
de  ceulx  qui  liront  cettuy  Conte  à  changer  de  vie,  à  ceste  fin  d'imi¬ 
ter  le  Vieulx-par-chemins  en  son  aage. 


de  'Crois  pèlerins 

Alors  que  le  pape  laissa  sa  bonne  ville  d'Avignon  pour  demou- 
rer  en  Rome,  aulcuns  pèlerins  feurent  guabelez,  qui  se  estoyent 
arroutez  pour  le  Comtat  et  deurent  passer  les  haultes  Alpes,  à 
ceste  fin  de  gaigner  ceste  dicte  ville  de  Rome  où  ils  alloyent  qué¬ 
rir  le  remittimus  de  péchez  bigearres.  Lors  voyoyt-on,  par  les 
chemins  et  hostelleries,  ceulx  qui  portoyent  le  collier  de  l’ordre 
des  frères  Caïn,  aultrement  la  fleur  des  repentirs,  tous  maulvais 
garsons  enchargiez  d'aames  lépreuses  qui  avoyent  soif  de  se 
baingner  en  la  piscine  papale  et  portoyent  or  ou  chouses  pré- 
tieuses  pour  rachepter  leurs  maulvaisetez,  payer  les  bulles  et 

guerdonner  les  saincts.  Comptez  que  ceulx  qui  beuvoyent  de 
l'eaue  à  l'aller,  au  retourner,  si  les  hosteliers  leur  bailloyent  eaue, 
vouloyent  eaue  benoiste  de  cave. 

En  cettuy  temps,  trois  pèlerins  vindrent  en  ceste  dicte  ville 
d’Avignon  à  leur  dam,  veu  que  elle  estoyt  veufve  du  pape.  Alors 
que  ils  devallèrent  le  Rhodane  pour  gaigner  la  coste  Mediterrane, 
des  trois  pèlerins,  ung,  qui  menoyt  en  laisse  son  fils  en  l’aage  de 
dix  ans  au  plus,  leur  faulsa  compaignie  ;  puis,  devers  la  ville  de 
îililan,  ce  compaignon  se  remonstra  soubdain  sans  garson.  Adonc- 
ques,  à  la  vesprée  et  au  souper,  ils  banquetèrent  à  ceste  fin  de 
t'ester  le  retourner  du  pèlerin  que  ils  cuydoyent  avoir  esté  mis  en 
desgoust  de  pénitence,  faulte  de  pape  en  Avignon.  De  ces  trois 
Romipètes,  ung  estoyt  venu  de  la  cité  de  Paris,  l’aultre  advenoyt 
d'Allemaigne,  et  le  tiers,  qui  sans  doubte  aulcun  vouloyt  enseigner 
son  fils  par  cettuy  voyaige,  estoyt  devallé  de  la  duchié  de  Bour- 
gongne,  en  laquelle  il  tenoyt  aulcuns  fiefs  et  estoyt  ung  cadet  de 
la  maison  de  Villers-la-Faye  {Villa  in  Fago),  ayant  nom  de  la 
Vaugrenand.  Le  baron  allemand  avoyt  faict  rencontre  du  bour- 
geoys  de  Paris  en  deçà  Lyon;  puis  tous  deux  avoyent  accosté  le 
sire  de  la  Vaugrenand  en  veue  d’Avignon. 

Adoncques,  en  ceste  hostellerie,  les  trois  pèlerins  deslièrent 
prou  leurs  langues  et  convindrent  gaigner  Rome  de  conserve,  à 
ceste  fin  de  se  bender  contre  les  destrousseurs  de  gens,  oyseaulx 
de  nuict  et  aultres  pistolandiers  qui  faisoyent  estât  de  deschargier 
lesdicts  pèlerins  de  ce  qui  leur  poisoyt  sur  le  corps  paravant  que 
le  pape  leur  ostat  ce  qui  leur  poisoyt  sur  la  conscience.  Après 
boire,  les  trois  compaignons  devisèrent,  veu  que  le  pot  est  la  clef 
du  discours,  et  tous  feirent  cet  adveu  que  la  cause  de  leur  départie 
estoyt  ung  cas  de  femme.  La  servante,  qui  les  resguardoyt  boire, 
leur  dit  que,  sur  ung  cent  de  pèlerins  qui  s’arrestoyent  en  ceste 
locande,  nonante-neuf  estoyent  en  route  pour  ce  faict.  Ces  trois 
saiges  considérèrent  lors  combien  la  femme  estoyt  pernicieuse  à 
1  homme. 

Le  baron  monstra  la  poisante  chaisne  d’or  que  il  avoyt  en  son 
haubert  pour  guerdonner  monsieur  sainct  Pierre,  et  dit  que  son 
cas  estoyt  tel,  que  il  ne  s’acquitteroyt  point  avecques  la  valeur  de 

dix  pareilles  chaisnes.  Le  Parisien  dcffeit  son  guant  et  mit  en 
lumière  ung  annel  à  diamant  blanc,  disant  que  il  portoyt  au  pape 
cent  fois  autant.  Le  Bourguignon  deffcit  son  bonnet,  exhiba  deux 
perles  mirifîcques,  qui  estoyent  beaulx  pendans  d'aureilles  pour 
Nostre-Dame-de-Lorette,  et  feit  cet  advcu  que  il  aymeroyt  mieulx 
les  laisser  au  col  de  sa  femme. 

Là-dessus,  la  servante  dit  que  leurs  péchez  debvoyent  avoir  este 
gros  comme  ceulx  des  Visconti. 

Lors,  les  pèlerins  respondirent  que  ils  estoyent  tels,  que  ils 
avoyent  chascun  en  leur  aame  faict  vœu  de  ne  plus  oncques  mar- 
gauder  pour  le  demourant  de  leurs  iours,  tant  belles  seroyent  les 


Après  boire,  les  trois  compaignons  devisèrent. 


femmes,  et  ce  en  oultre  de  la  pénitence  qui  leur  seroyt  imposée 
par  le  pape. 

Lors,  la  servante  s’estomira  que  tous  eussent  taict  mesme  vœu. 
Le  Bourguignon  adiouxta  que  cettuy  vœu  avoyt  esté  cause  de  son 
attardement  depuis  leur  entrée  en  Avignon,  pour  ce  que  il  avo5t  eu 
en  paour  extresme  que  son  heu,  maulgre  son  aage,  ne  margaudast, 
et  que  il  avoyt  faict  serment  d'empeschicr  bestes  et  gens  de  mar- 
gauder  dans  sa  maison  et  sur  ses  domaines.  Le  baron  s  estant 
cnquis  de  l’adventure,  le  sire  leur  dit  la  chouse  ainsy  ; 

—  Vous  sçavez  que  la  bonne  comtesse  Jeanne  dA\ignon  feit 
iadis  une  ordonnance  pour  les  putes,  que  elle  contraingnit  à 

demourer  en  un  faulxbourg,  ez  maisons  bordellières,  à  volets 
paincts  en  rouge  et  fermez.  Ores,  passant  en  vostre  compaignie 
par  cettuy  damné  faulxbourg,  mon  gars  feit  remarque  desdictes 
maisons  à  volets  fermez  et  paincts  en  rouge,  et  sa  curiosité  se 
estant  esveiglée,  comme  vous  sçavez  que  ces  diables  de  dix  ans 
ont  l’œil  à  tout,  il  me  tira  par  la  manche,  et  ne  fina  de  me  tirer 
iusques  à  ce  que  il  est  sceu  de  moy  quelles  estoyent  ces  dictes 
maisons.  Lors,  pour  finer,  ie  luy  dis  que  les  ieunes  garsons 
n’avoyent  que  faire  en  ces  lieux  et  ne  debvoyent  y  entrer  soubz 
poine  de  la  vie,  pour  ce  que  estoyt  l’endroict  où  se  fabricquoyent 
les  hommes  et  les  femmes,  et  que  le  dangier  estoyt  tel  pour  cil 
qui  ne  sçavoyt  cettuy  mestier,  que,  si  ung  ignare  y  entroyt,  il  luy 
saultoyt  au  visaige  des  cancres  volants  et  aultres  bêtes  saul- 
vaiges.  La  paour  saisit  le  gars,  qui  lors  me  suyvit  en  l’hostellerie 
en  grant  esmoy  et  n’osoyt  gecter  la  veue  sur  lesdicts  bordeaulx. 
Pendant  que  ie  estoys  en  l’escuyerie  pour  veoir  à  l’establissement 
des  chevaulx,  mon  gars  détalla  comme  ung  maraudeur,  et  la  ser¬ 
vante  ne  put  me  dire  où  il  estoyt.  Lors  ie  feus  en  grant  paour  des 
putes,  ains  eus  fiance  aux  ordonnances  qui  deflFendent  d’y  laisser 
y  venir  tels  enfans.  Au  souper,  le  drolle  me  revint,  pas  plus  hon¬ 
teux  que  nostre  divin  Saulveur  au  temple  emmy  les  docteurs, 

—  D’où  viens-tu?  lui  feis-je. 

—  Des  maisons  à  volets  rouges,  feit-il 

—  Petit  liffreloffe,  feis-je,  ie  te  baille  le  fouet. 

Lors  se  mit  à  geindre  et  plourer.  le  luy  dis  que,  s’il  advouoyt 
ce  qui  luy  estoyt  advenu,  il  auroyt  graace  des  coups. 

—  Ha  !  feit-il,  i’ay  eu  cure  de  ne  point  entrer,  à  cause  des  can¬ 
cres  volans  et  bestes  saulvaiges,  et  me  suis  tenu  aux  grilles  des 
croisées,  à  ceste  hn  de  veoir  comment  se  fabricquoyent  les 
hommes. 

—  Et  que  has-tu  veu?  feis-je. 

—  Ay  veu,  dit-il,  une  belle  femme  en  train  d’estre  achevée, 
pour  ce  que  il  luy  falloyt  une  seule  cheville  que  ung  ieune  fabric- 
quant  luy  boutoyt  en  grant  ardeur.  Aussitost  faicte,  elle  ha  viré, 
parlé  et  baisé  son  manucfacturier. 

---  Soupez,  feis-je. 

Puis,  durant  la  nuict, 
ie  retournay  en  Bour- 
gongne  et  le  laissay  à 
sa  mère,  engrant  paour 
que  à  la  prime  ville  il 
ne  voulust  bouter  sa 
cheville  en  quelque  fille. 

—  Ces  dicts  enfans 
font  souvent  telles  re¬ 
parties,  feit  le  Parisien. 

Celluy  de  mon  voisin 
descouvrit  le  cocquaige 
de  son  père  par  ung 
mot  que  vécy.  Ung  soir, 
ie  luy  dis,  pour  sçavoir 
s’il  estoyt  bien  apprins 
en  l’eschole  ez  chouses  de  la  religion  :  «  Que  est-ce  que  l'Espé¬ 
rance?  —  Ung  gros  arbalestrier  du  Roy,  qui  entre  céans  quand 
mon  pere  en  sort,  »  feit-il.  De  faict,  le  sergent  des  arbalestriers 
du  Roy  estoyt  ainsy  surnommé  en  sa  compaignie.  Le  voisin  feui 
quinauld  d’ouyr  ce  mot,  et,  encores  que  par  contenance  il  se 
contemplast  au  mirouère,  il  ne  put  y  veoir  ses  cornes. 

Le  baron  feit  ceste  remarque  que  le  dire  de  cett.iy  gars  estoyt 
bel  en  cecy  :  que,  de  faict,  l’Espérance  est  une  garse  qui  vient 
couchier  avecques  nous,  alors  que  les  réalitez  de  la  vie  font 
deffault. 

—  Ung  cocqu  est-il  faict  à  l’imaige  de  Dieu?  dit  le  Bourgui¬ 
gnon. 

—  Non,  feit  le  Parisien,  pour  ce  que  Dieu  feut  saige  en  cecy 
que  il  ne  ha  point  prins  femme;  aussi  est-il  heureux  durant 
l’éternité. 

—  Ains,  dit  la  servante,  les  cocqus  sont  faicts  à  l’imaige  de 
Dieu  paravant  d’estre  encornez. 

Sur  ce,  les  trois  pèlerins  mauldirent  les  femmes,  en  disant  que 
par  elles  se  faisoyent  tous  maulx  en  ce  monde. 

—  Leurs  caz  sont  creux  comme  heaulmes,  dit  le  Bourguignon. 


7  .N' 

Durant  la  nuict  ie  retournay  en  Bourgogne. 

—  Leur  cuenr  est  droict  comme  serpe,  feit  le  Parisien. 

—  Pourquoy  veoit-on  tant  de  pèlerins  et  si  peu  de  pèlerines? 
teit  le  baron  allemand. 

—  Leurs  damnez  cas  ne  pèchent  point,  respondit  le  Parisien. 
Le  cas  ne  cognoist  ni  père  ni  mère,  ni  les  commandemens  de 
Dieu  ni  ceux  de  l’Ecclise,  ni  lois  divines,  ni  lois  humaines;  le  cas 


Ung:  gros  arbalestrier  du  Ro\%  qui  entre  céans 
quand  mon  père  en  sort. 


ne  sçayt  aulcune  doctrine,  n 'entend  point  les  hérésies,  ne  sçauroit 
estre  reprouché  ;  il  est  innocent  de  tout  et  rit  tousiours,  son  enten¬ 
dement  est  nul,  et  pour  ce  l'ai-ie  en  horreur  et  détestation  pro- 
funde. 

—  Aussy  moy,  feit  le  Bourguignon,  et  ie  commence  à  concep- 
voir  la  variante  faicte  par  un  sçavant  ez  versets  de  la  Bible,  en 
lesquels  il  est  rendu  compte  de  la  Création.  En  ce  commentaire, 
que  nous  nommons  ung  Noël  en  nostre  pays,  gist  la  raison  de 
l’imperfection  du  cas  des  femmes,  duquel,  au  rebours  des  autres 
femelles,  aulcun  homme  ne  sçauroit  estanchier  la  soif,  tant  s’y 
rencontre  ardeur  diabolicque.  En  ce  Noël,  il  est  dict  que  le  seigneur 
Dieu  ayant  torné  la  teste  pour  resguarder  ung  asne,  lequel  brayoyt 


l 

—  Lequel  des  deux  est  Adam  >  leict  Franeii\  s. 

pour  la  prime  foys  en  son  paradiz,  durant  que  il  fabricquoyt  Eve, 
le  diable  print  ce  temps  pour  bouter  son  doigt  en  ceste  trop  par- 
faicte  créature  et  feit  une  chaulde  blessure  que  le  Seigneur  eut 
cure  de  bouchier  par  ung  poinct  •  d’où  les  pucelles.  Au  moyen  de 
ceste  bride,  la  femme  debvoyt  demourer  close  et  les  enfans  se 


L'hostellière  devalla  en  la  chambre  oü  couchioyent  le  sire 
de  la  Vaugrenand  et  le  baron  allemand. 


fabricquer  à  la  manière  dont  le  Seigneur  avoyt  faict  les  anges, 
par  ung  plaisir  autant  au-dessus  du  charnel  que  le  ciel  estoyt  au- 
dessus  de  la  terre.  Advisant  ceste  closture,  le  diable,  marry  d’estre 
quinauld,  tira  par  la  peau  le  sieur  Adam,  qui  dormoyt,  et  l’estendit 
en  imitation  de  sa  queue  diabolicque;  ains,  pour  ce  que  le  père 
des  hommes  estoyt  sur  le  dos,  cet  appendice  se  trouva  devant. 
Par  ainsy,  ces  deux  diableries  eurent  la  passion  de  soy  réunir  par 
la  loi  des  similaires  que  Dieu  avoyt  faicte  pour  le  train  de  ses 
mondes.  De  là  vint  le  prime  péché  et  les  douleurs  du  genre 
humain,  pour  ce  que  Dieu,  voyant  l’ouvraige  du  diable,  se  com¬ 
plut  à  sçavoir  ce  qui  en  adviendroyt. 

La  servante  dit  lors  que  ils  avoyent  moult  raison  en  leurs  dires. 

pour  ce  que  la  femme  estoyt  ung  maulvais  bestail,  et  que  elle  en 
cognoissoyt  que  elle  aymeroyt  mieulx  en  terre  qu’en  prez.  Les 
pèlerins,  voyant  lors  que  ceste  fille  estoyt  belle,  eurent  paour  de 
faillir  à  leurs  vœux,  et  s’allèrent  couchier.  La  fille  vint  dire  à  sa 
maistresse  que  elle  logioyt  des  mescréans  et  luy  raconta  leurs 
dires  en  l’endroict  des  femmes. 

—  Hé  !  feit  l’hostellière,  peu  me  chault  des  pensiers  que  les 


La  maistresse  avoyt  la  chaisiie  d'or  au  col. 


chalands  ont  en  leurs  cervelles,  pourveu  que  leurs  bougettes 
soyent  moult  guarnies. 

Ains,  lorsque  la  servante  eut  parlé  des  ioyaulx  : 

—  Vécy  qui  resguarde  toutes  les  femmes,  dit-elle  trez-esmeue. 
Allons  les  arraisonner;  ie  prends  les  nobles  et  ie  te  baille  le 
bourgeoys. 

L’hostellière,  qui  estoyt  la  plus  pute  bourgeoyse  de  la  duchié 
de  Milan,  devalla  en  la  chambre  où  couchioyent  le  sire  de  la  Vau 
grenand  et  le  baron  allemand,  et  les  congratula  sur  leurs  vœux,  en 
leur  disant  que  les  femmes  n’y  perdroyent  pas  grant  chouse;  ains 
que,  pour  accomplir  ces  dicts  vœux,  besoing  estoyt  de  sçavoir 
s’ils  résisteroyent  à  la  plus  miesvre  des  tentations.  Lors,  elle 
s’offrit  à  couchier  près  d’eulx,  tant  elle  estoyt  curieuse  de  vérifier 
si  elle  ne  seroyt  point  chevaulchiée,  ce  qui  ne  luy  estoyt  advenu 
dedans  aulcun  lict  où  elle  avoyt  au  compaignie  d'homme. 

Lendemaul,  au  desieunier,  la  servante  avoyt  rannel  au  doigt  ;  la 
maistresse  avoyt  la  chaisne  d’or  au  col  et  les  perles  aux  aureillef 
Les  trois  pèlerins  demourèrent  en  ceste  dicte  ville  environ  ung 
mois,  y  despendirent  l’argent  que  ils  portoyent  en  leurs  bougettes, 
et  convindrent  que,  s’ils  avoyent  faict  telles  mauldissons  sur  les 
femmes,  ce  estoyt  pour  ce  que  ils  ne  avoyent  point  gousté  aux 
Milanaises. 

A  son  retourner  en  Allemaigne,  le  baron  feit  ceste  observation 
que  il  ne  estoyt  coulpable  que  d’ung  péché,  ce  estoyt  d’estre  en 
son  chastel.  Le  bourgeoys  de  Paris  revint  avecques  forces  coc- 
quilles  et  treuva  sa  bourgeoyse  avecques  l'Espérance.  Le  sire 
Bourguignon  veit  la  dame  de  la  ’Vaugrenand  tant  marrie,  que  il 
faillit  crever  des  consolations  qu’il  luy  bailla,  nonobstant  ses 
dires. 

Cecy  prouve  que  nous  debvons  nous  taire  ez  hostelleries. 


JNfaifvctc 


Par  la  double  rouge  creste  de  mon  cocq,  et  par  la  doubleure 
rose  de  la  pantophle  noire  de  ma  mye  !  par  toutes  les  cornes  des 
bien-aymez  cocqus  et  par  la  vertu  de  leurs  sacrosainctes  femmes  ! 
la  plus  belle  œuvre  que  font  les  hommes  n’est  ni  les  poëmes,  ni 
les  toiles  pamctes,  ni  les  musicques,  ni  les  chasteaulx,  ni  les  sta¬ 
tues,  tant  bien  sculptées  soyent-elles,  ni  les  galleres  à  voiles  ou  à 
rames,  ains  les  enfans.  Entendez  les  eufans  iusques  en  l’aage  de 
dix  années,  pour  ce  que  après  ils  deviennent  hommes  ou  femmes, 
et,  prenant  de  la  raison,  ne  valent  pas  ce  que  ils  ont  cousté  ;  les 
pires  sont  les  meilleurs.  Considérez-les  louant  avecques  tout  naïf- 
vement,  avecques  soliers,  surtout  les  fenestrez,  avecques  les  outils 

de  mesnaige,  laissant  ce  qui  leur  desplaist,  criant  après  ce  qui  leur 
plaist,  hallebotant  les  doulceurs  et  confictureries  en  la  maison, 
grignottant  les  réserves,  et  tousiours  riant,  alors  que  les  dents 
sont  poulsées  hors,  vous  serez  de  cet  advis  que  ils  sont  délicieux 


Le  tableau  leut  mis  en  la  chambre  du  paouvre  Roy. 


de  tout  poinct,  oultre  que  ils  sont  fleur  et  fruict,  fruict  d’amour  et 
fleur  de  vie.  Doncques,  tant  que  leur  entendement  n’est  point 
desvoyé  par  les  remue-mesnaiges  de  la  vie,  il  n’est  rien  en  ce 
monde  de  plus  sainct  ne  de  plus  plaisant  que  leurs  dires,  lesquels 
tiennent  le  liault  bout  en  naïfveté.  Cecy  est  vray  comme  la  double 
fressure  d’ung  bœuf.  Oncques  n’ouyrez  ung  homme  estre  naïf  à  la 
méthode  des  enfans,  veu  que  il  se  rencontre  on  ne  sçayt  quel 
ingrédient  de  raison  en  la  naïfveté  d’ung  homme,  tandis  que  la 
naïfveté  des  enfans  est  candide,  immaculée,  et  sent  la  finesse  de 
la  mère,  ce  qui  esclatte  en  cettuy  Conte. 

La  Royne  Catherine  estoyt  en  cettuy  temps  Dauphine,  et  pour 
se  faire  bien  venir  du  Roy  son  beau-père,  lequel  alloyt  alors  piè¬ 
trement,  le  guerdonnoyt,  de  temps  à  aultre,  de  tableaux  italians, 
saichant  que  il  les  aymoyt  moult,  estant  amy  du  sieur  Raphaël 
d’Urbin,  des  sieurs  Primatice  et  Leonardo  da  Vinci,  auxquels  il 
envoyoyt  de  notables  sommes.  Adoncques,  elle  obtint  de  sa 
famille,  laquelle  avoyt  la  fleur  de  ces  travaulx,  pour  ce  que  le  duc 
Medici  gouvernoyt  lors  la  Tosquanc,  ung  prétieux  quadre  painct 

par  ung  Vénitien  ayant  nom  Titian,  painctre  de  l’empereur  Charles 
et  trez  en  faveur,  où  il  avoyt  pourtraict  Adam  et  Eve  au  moment 
où  Dieu  les  laissoyt  deviser  dedans  le  paradis  terrestre,  et  estoyent 
de  grandeur  naturelle  dans  le  costume  de  leur  temps,  sur  lequel  il 
est  difficile  d’errer,  veu  que  ils  estoyent  vestus  de  leur  ignorance 
et  caparassonnez  de  la  graace  divine  qui  les  enveloppoyt,  chouses 
ardues  à  paindre  à  cause  de  la  couleur  et  ce  en  quoy  avoyt  excellé 
moi>  dict  sieur  Titian.  Le  tableau  feut  mis  en  la  chambre  du 
paouvre  Roy,  qui  lors  souffroyt  moult  du  mal  dont  il  mourut. 
Geste  paincture  eut  un  grant  succez  à  la  Court  de  France,  où 
chascun  souloyt  la  veoir;  ains  aulcun  n’eut  ceste  licence  avant  la 
mort  du  Roy,  veu  que,  sur  son  dezir,  ce  dict  quadre  feut  laissé 
dedans  sa  chambre  autant  que  il  vesquit. 

Ung  iour  madame  Catherine  mena  chez  le  Roy  son  fils  Fran- 
çoys  et  la  petite  Margot,  lesquels  commençoyent  à  parler  à  tort  et 
à  travers,  comme  font  tous  enfans.  Ores  cy,  ores  l'i,  ces  dicis  en- 


£iaiieootani  les  douiceurs  et  conlicturciies  de  Iti  m.iiiOn. 


fans  avoyent  entendu  causer  de  ce  pourtraict  d  Adam  et  d  Eve,  et 
avoyent  tormenté  leur  mère  à  ceste  fin  que  elles  les  y  menast. 
Veu  que  ces  deux  petits  csgayoient  parlû3's  le  viculx  Roy,  m. 
dame  la  Daulphine  les  y  conduisit. 

— -  Vous  avez  voulu  veoir  Adam  et  Eve,  qui  sont  nos  premiers 
parents;  les  vécy,  feit-elle. 

Adoncques,  elle  les  laissa  en  grant  estomirement  devant  le 
tableau  du  sieur  Titian,  et  s’assit  au  chevet  du  Roy,  lequel  print 
plaisir  à  resguarder  les  enfaus. 

—  Lequel  des  deux  est  Adam?  feit  Françoys  en  poussant  le 
coude  à  sa  sœur  Marguerite. 

—  Ignare,  repartit  la  fille,  pour  le  sçavoir  tauldroyt  que  ils 
tussent  vestus. 

Geste  response,  qui  ravit  le  paouvre  Roy  et  la  mère,  feut  consi¬ 
gnée  en  une  lettre  escripte  à  Florence  par  la  royne  Catherine. 

Nul  escripvain  ne  l’ayant  mise  en  lumière,  elle  demourera 
comme  fleur  en  ung  coin  de  ces  dicts  Contes,  encore  que  elle  ne 
soit  nullement  drolatique,  et  que  il  n’y  ayt  aultre  enseignement  à 
en  tirer  que,  pour  ouyr  de  ces  iolys  mots  d’enfance,  besoing  est  de 
faire  des  enfins. 


COMMENT  SE  PRINT  MADAME  IMPERIA 
DANS  LES  FILETS  QUE  ELLE  AVOYT  ACCOUSTUMÉ  TENDRE 
A  SES  PIGEONS  DAMOUR 


La  belle  madame  Impéria,  laquelle  ouvre  glorieusement  ces 
dicts  Contes,  pour  ce  que  elle  a  esté  la  gloire  de  son  temps,  feut 

contraincte  à  venir  en  la  ville  de  Rome,  après  la  tenue  du  Con¬ 
cile,  veu  que  le  cardinal  de  Raguse  l’aymoyt  à  en  perdre  sa  bar¬ 
rette  et  voulut  la  guarder  près  de  luy.  Ce  braguard  estoyt  tant 
magnificque,  que  il  la  guerdonna  du  beau  palais  que  elle  eut  en. 


Un"  illustre  de  l'Eschole  de  Salerne  escripvit 
à  ce  proupos  un"  livre. 


ccste  dicte  ville  de  Rome.  Vers  ce  temps  elle  éprouva  le  malheur 
d'estre  engrossée  par  cettuy  cardinal.  Comme  ung  chascun  sçayt, 
ceste  grossesse  fina  par  une  belle  lille  de  laquelle  le  Pape  dit,  en 
gaussant,  que  besoing  estoyt  la  nommer  Théodore,  comme  si 
vous  disiez  Guerdon  de  Dieu.  La  fille  feut  nommée  ainsy  et  feut 
belle  par  admiration. 

Le  cardinal  laissa  son  héritaige  à  madame  Théodore,  que  la 
belle  Impéria  establit  en  son  hostel,  veu  que  elle  s’enfuit  de  ceste 
ville  de  Rome  comme  d’ung  endroict  pernicieux  où  se  faisoyent 
enfans,  où  elle  avoyt  failly  guaster  sa  taille  amoureuse  et  ses 
inclytes  perfections,  lignes  de  corps,  courbure  du  dos,  plans  déli¬ 
cieux,  mignonneries  serpentines,  qui  la  boutoyent  au-dessus  des 
aultres  femmes  de  la  chrestienté  autant  que  le  sainct  Père  est  au- 
dessus  des  aultres  chrestiens.  Ains  tous  ses  amans  sceurent  que 
par  l’ayde  de  onze  docteurs  de  Padoue,  de  sept  maistres  myres 
de  Pavie  et  de  cinq  chirurgians  venus  de  toutes  parts,  qui  l’assis¬ 
tèrent  en  ses  couches,  elle  feut  saulvée  de  tout  dommaige.  Aulcuns- 
dirent  que  elle  y  avayt  gaingné  en  superfinesse  et  blancheur  da¬ 
ta  inet. 


LA  BELLE  LMPERIA  MARIEE 

Ung  illustre  de  l’Eschole  de  Saleriie  escripvit  à  ce  proupos  img 
livre,  pour  déraonstrer  l’opportunité  d’une  couche  pour  la  irescheur, 
santé,  conservation  et  beaulté  des  dames.  En  ce  livre  trez-doctc, 
il  feut  clair  pour  les  lecteurs  que  ce  qui  estoyt  plus  bel  à  veoir  en 
madame  Impéria  estoyt  ce  que  il  n’estoyt  licite  qu’à  ses  amans 
resguarder;  cas  rare,  veu  que  elle  ne  se  dépouilloyt  point  pour  les 
petits  princes  d’Allemaigne,  que  elle  appeloyt  ses  margraves,  bur- 
graves,  électeurs  et  ducs,  comme  ung  capitaine  faict  de  ses  souldards. 

Ung  chascun  sçayt  encores  que,  advenue  en  l’aage  de  dix-huit 
ans,  la  belle  Théodore,  pour  rachepter  la  folle  vie  de  sa  mère, 
voulut  soy  mettre  en  religion  en  laissant  tous  ses  biens  au  cou¬ 
vent  des  Clairistes.  En  ceste  visée,  s’adonna  à  ung  cardinal  qui  la 
disposoyt  à  faire  ses  dévotions.  Ce  maulvais  bergier  trouva  son 
ouaille  si  magnificquement  belle,  que  il  tenta  la  forcer.  La  Théo- 


La  Théodore  se  tua  lors  d’ungr  coup  de  stylet. 


dore  se  tua  lors  d’ung  coup  de  stylet,  pour  ne  point  estre  conta¬ 
minée  par  ce  dessus  dict  prebstre.  Ceste  adventure,  consignée  ez 
histoires  du  temps,  effraya  moult  ladicte  ville  de  Rome  et  feut  ung 
deuil  pour  tous,  tant  estoyt  aymée  la  fille  de  madame  Impéria. 

Alors,  ceste  noble  courtizane  affligée  retourna  en  ceste  ville  de 
Rome  pour  y  plourer  sa  paouvre  fille;  elle  devalloyt  en  la  trente- 
neufviesme  année  de  son  aage,  qui  feut,  suyvant  les  autheurs,  la 
saison  la  plus  verde  de  sa  magnificque  beaulté,  pour  ce  que  tout 
en  elle  se  treuvoyt  lors  en  poinct  de  perfection,  comme  en  ung 


fruict  meur.  La  douleur  la  feit  trez-auguste  et  trez-aspre  pour 
ceulx  qui  luy  parloyent  d’amour  à  ceste  fin  de  seichier  ses  larmes. 
Le  Pape  luy-mesme  vint  en  son  palais  luy  bailler  aulcunes  paroles 
d’admonition.  Ains  elle  demoura  dedans  le  deuil,  disant  que  elle 
s’adonneroyt  à  Dieu,  veu  que  elle  n’avoyt  oncques  esté  satisfaicte 
d’aulcun  homme,  encores  que  elle  en  eust  veu  moult,  pour  ce  que 
tous,  voire  ung  petit  presbtre  que  elle  avoyt  adoré  comme  chaasse, 


Onze  docteurs  de  Paduue.  sept  maislres  m>  re,-'  de  l‘a\ie  rassislcrent. 

Tavoyent  truphée,  tandis  que  Dieu  ne  la  trupheroyt  point.  Geste  ré¬ 
solution  feit  trembler  ung  chascun,  car  elle  estoyt  la  ioye  d’un 
nombre  infiny  de  seigneurs.  Aussy  s'abordoyt-on  dedans  les  rues 
de  Rome,  se  disant  :  «  Où  en  est  madame  Impéria?  va-t-elle  des- 
nuer  le  monde  d’amour?  »  Aulcuns  ambassadeurs  en  escripvirent  à 
leurs  maistres.  L’empereur  des  Romains  feut  moult  marry,  pour 
ce  que  il  avoyt  beaudouiné,  comme  ung  fol,  durant  unze  semaines, 
avecques  madame  Impéria,  ne  l’avoyt  laissée  que  pour  aller  en 
guerre,  et  l’aymoyt  encores  comme  son  plus  prétieux  membre, 
qui,  pour  hiy,  maulgré  l’advis  de  ses  courtizans,  estoyt  l’œil, 
pour  ce  que,  suyvant  son  dire,  il  estreingnoyt  toute  sa  chiere 
Impéria. 

En  ceste  extrémité,  le  Pape  feit  venir  ung  médicin  hespaignol 
et  le  conduisit  à  la  belle  Impéria,  lequel  prouva  fort  habilement, 
par  raisons  déduictes  et  aornées  de  citations  grecques  et  latines, 
que  labeaulté  s’amoindrissoyt  par  tels  pleurs  et  marrisson,  et  que 
par  la  porte  des  chagrins  se  glissoyent  les  rides.  Cette  propo¬ 
sition,  confirmée  par  les  docteurs  en  controverse  du  Sacré  Col¬ 
lège,  eut  pour  eflfect  de  faire  ouvrir  le  palais  dès  la  vesprée  de  ce 
iour.  Les  ieunes  cardinaulx,  les  envoyez  des  pays  estranges,  ceulx 
qui  avoyent  de  grans  biens,  et  les  principaulx  de  ceste  dicte  ville 
de  Rome  vindrent,  encombrèrent  les  salles  et  menèrent  une  mais- 
tresse  teste;  le  menu  populaire  alluma  feu  de  ioye;  par  ainsy,  tout 
célébra  le  retourner  de  la  Royne  des  plaisirs  à  son  ouvraige, 
car  elle  estoyt  en  cettuy  temps  la  souveraine  des  amours.  Les  ma- 
noLivriers  en  tout  art  l’aymoyent  moult,  pour  ce  que  elle  despen- 
doyt  de  notables  sommes  pour  édifier  une  ecclise  en  ladicte  ville, 
où  se  voyoyt  le  lumbeau  de  la  Théodore,  lequel  feut  destruict  au 
sac  de  Rome,  lorsque  mourut  le  traistre  connestable  de  Bourbon, 
pour  ce  que  ceste  saincte  fille  y  feut  mise  en  ung  cercueil  d’argent 
massif  et  doré,  que  voulurent  avoir  les  damnez  souldards.  Ceste 
basilicque  cousta,  dict-on,  plus  que  la  pyramide  bastie  iadis  par  la 
dame  Rhodepa,  courtizane  ægyptiacque,  dix-huict  cents  ans  avant 
la  venue  de  nostre  divin  Saulveur,  laquelle  tesmoingne  de  l’an- 
ticquité  de  ce  plaisant  mestier,  combien  chier  payoyent  la  ioye  les 
saiges  Ægyptiacques,  et  combien  tout  s'en  va  diminuant,  veu  que 

pour  ung  teston  vous  avez  une  chemisée  de  chair  blanche  en  la 
rue  du  Petit-Heuleu  à  Paris.  Est-ce  pas  une  abomination? 

Oncques  ne  apparut  si  belle  madame  Impéria  que  durant  ceste 
prime  feste  après  son  deuil,  lousies  princes,  cardinaulx  et  aultres 
disoyent  que  elle  estoyt  digne  des  hommaiges  de  la  terre  entière 
laquelle  se  treuvoyt  représentée  auprès  d’elle  par  ung  seigneur  dé 


La  dame  Rhodepa  courtizane  ægj  pliacque. 


chascun  des  pays  cogneus,  et,  par  ainsy,  feust  amplement  dé- 
monstré  que  la  beaulté  estoyt  en  tous  lieux  la  royne  de  toutes 
chouses.  L’envoyé  du  roy  de  France,  lequel  estoyt  ung  cadet  de 
la  maison  de  l’Isle-Adam,  vint  sur  le  tard,  encores  que  il  n’eust 
oncques  veu  madame  Impéria,  et  l'eust  trez-curieux  de  la  veoir.  Ce 
estoyt  ung  ioli  ieune  chevalier  qui  avoyt  plu  moult  au  roy  de 
France,  en  la  Court  duquel  il  avoyt  une  mye  qu’il  aymoyt  avecques 
une  tendresse  infinie,  laquelle  estoyt  une  fille  de  monsieur  de 
Montmorency,  seigneur  de  qui  les  domaines  avoisinoyent  ceulx  de- 

Ja  maison  de  l’Isle-Adam.  A  cettuy  cadet  desnué  de  tout  poinct  le 
Roy  avoyt  baillé  aulcunes  missions  en  la  duchié  de  Milan,  des¬ 
quelles  il  s’estoyt  tant  prudemment  acquitté,  que  pour  ce  vcnoyt 
d’estre  envoyé  à  Rome  à  ceste  fin  d’advancer  les  négociations 
maieures  dont  les  historiens  ont  amplement  escript  en  leurs  livres. 
Ores,  s’il  n’avoyt  rien  à  luy,  le  paouvre  mignon  l’Isle-Adam  se  fipyt 
sur  ung  si  bon  commencement.  Il  estoyt  miesvre  de  taille,  ains 
torné  droict  comme  une  columne,  brun  avecques  des  yeulx  noirs 


Aussy  s'abordoyt-on  dans  les  rues  de  Rome. 


qui  soleilloyent  et  une  vraye  barbe  de  vieulx  légat  à  qui  l’on  ne 
pouvoyt  rien  vendre,  ains,  par-dessus  sa  finesse,  il  avoyt  ung  air 
d’enfant  naïf  qui  le  faisoyt  aymable  et  gentil  comme  petite  fille 
rieuse.  Dès  que  cettuy  gentilhomme  se  pourmena  chez  elle,  et 
qu’elle  le  veit,  madame  Impéria  se  sentit  mordue  par  une  phan- 
taisie  supérieure  qui  lui  pinça  véhémentement  son  luth,  et  y  feit 
rendre  ung  son  qu’elle  n’avoyt  point  entendu  de  longtemps.  Aussy 
feut-elle  tant  enivrée  d’amour  vraye  à  la  veue  de  ceste  frescheur  de 
ieunesse,  que,  n’estoyt  son  impériale  maiesté,  elle  eust  esté 
baiser  ces  bonnes  ioues  qui  reluisoyent  comme  petites  pommes. 
Ores,  saichcz  cecy  :  que  les  femmes  dictes  preudes  et  dames  à 

cottes  armoriées  ignorent  de  tout  poinct  la  nature  de  l’homme, 
pour  ce  que  elles  se  tiennent  à  ung  seul,  comme  la  royne  de 
France,  qui  cuydoyt  tous  les  hommes  estres  punays,  le  Roy  Tes¬ 
tant;  ains  une  haulte  courtizane  comme  estoyt  madame  Impéria 
cognoissoyt  l’homme  à  fund,  pour  ce  que  elle  en  avoyt  manié  ung 
grant  numbre.  En  son  réduict,  ung  chascun  n’estoytpas  plus  hon¬ 
teux  que  ung  chien  qui  roussecaille  sa  mère,  et  se  montroyt  comme 
il  estoyt,  se  disant  que  il  ne  la  verroyt  point  ung  long  temps. 
Ayant  souvent  déplouré  ceste  subiection,  par  aulcunes  foys,  elle 
disoyt  que  elle  estoyt  plus  tostung  soufFre-plaisir  que  ung  souffre- 
douleur.  Là  estoyt  Tenvers  de  sa  vie.  Faictes  estât  que  besoing 
estoyt  souvent  à  ung  amoureux  de  la  charge  d’ung  mulet  en  escuz 
pour  s’annuicter  en  son  lict,  encores  que  le  braguard  teust  réduict 
à  se  couper  la  gorge  pour  ung  reffuz.  Doncques,  pour  elle,  la  feste 
feut  d’esprouver  phantaisie  de  ieunesse  pareille  à  celle  que  elle 
eut  pour  ce  petit  prebstre,  dont  le  Conte  est  en  teste  de  ces- 
Dixains;  mais,  pour  ce  que  son  aage  estoyt  plus  advancé  que  dans 
ce  ioly  temps,  Tamour  feut  aussy  plus  asprement  estably  en  elle, 
et  veit  bien  que  il  estoyt  de  la  nature  du  feu,  veu  que  il  ne  tarda 
poinct  à  se  faire  sentir;  de  faict,  elle  souffiit  en  sa  peau  comme 
chat  qu’on  escorche,  et  tant,  que  elle  eut  envie  de  saulterà  ce  gen¬ 
tilhomme  et  l’emporter  en  son  lict  comme  faict  ung  milan  d’une 
proye  ;  ains  se  contint  en  ses  iuppes,  et  à  grant  poine.  Alors  que 
il  vint  la  saluer,  elle  s’acresta,  se  harnacha  de  sa  maiesté  la  plus 
escarlatîe,  comme  font  celles  qui  ont  un  engouage  d’amour  au 
cueur.  Ceste  gravité  à  l’encontre  de  ce  ieune  ambassadeur  estoyt- 
tant  griefve,  que  aulcuns  cuydèrent  que  elle  avoyt  une  occupation 
pourluy  :  equivocquant  sur  ce  mot,  suyvant  la  fasson  de  ce  temps. 
L’Iisle-Adam,  se  saichant  bien-aymé  de  sa  mye,  se  soulcyoit  peu 
dë  madame  Impéria  grave  ou  fallotte,  et  se  rigola  comme  chievre 
desliée.  La  courtizane,  de  hault  despit  de  ce,  muta  ses  flustes  ;  de- 
maussade,  se  feit  sade  et  sadinette;  vint  à  luy,  agresla  sa  voix, 
aguiza  son  resguard,  dodelina  de  la  teste,  le  frosla  de  sa  manche, 
luy  dit  «  Monseigneur  »,  Testreingnit  de  paroles  byssines,  ioua 
des  doigts  en  sa  main  et  lina  par  lui  soubrire  trez-accortement. 
Luy,  ne  songiant  point  que  si  petit  compaignon  luy  allast,  veu  que 

il  estoyt  desnué  de  deniers  et  ne  sçavoyt  point  que  sa  beaulté 
valoyt  pour  elle  tous  les  threzors  du  monde,  ne  donna  point  dans 
ces  filets  et  demoura  sur  ses  ergots,  le  poing  en  la  hanche. 

Geste  mescognoissance  de  sa  phantaisie  irrita  le  cueur  de  Madame, 
qui  par  ceste  estincelle  feut  mis  en  feu.  Si  vous  doubtez  de  cecy, 
•ce  est  pour  ce  que  vous  ne  sçavez  ce  que  estoyt  du  mestier  de 
madame  Impéria,  laquelle,  par  force  de  le  faire,  pouvoyt  lors 
estre  accomparée  à  une  cheminée  en  laquelle  il  se  estoyt  allumé 
numbre  infiny  de  feux  ioyeulx  qui  l’avoyent  encombrée  de  suyes; 


en  cet  estât,  une  allumette  suffict  à  tout  brusler  là  où  cent  fagots 
ont  fumé  à  l'aise. 

Doncques,  elle  flamboyt  en  elle-mesme  du  hault  en  bas  d'une  ma¬ 
nière  horrible,  et  ne  pouvoyt  estre  estaincte  que  par  l’eaue  de 
l’amour.  Le  cadet  de  l’Isle-Adam  yssit  sans  rien  veoir  de  ceste 
ardeur.  Madame,  désespérée  de  sa  départie,  perdit  le  sens,  de  la 
teste  aux  talons,  et  si  bien,  que  elle  l’envoya  quérir  par  les  galle- 
ries,  en  le  conviant  à  coucher  avecques  elle.  Comptez  que  en  aul- 
cun  temps  de  sa  vie  elle  ne  avoyt  eu  ceste  couardise,  ne  pour  roy, 
ne  pour  pape,  ne  pour  empereur,  veu  que  le  hault  prix  de  son  corps 
venoyt  du  servaige  où  elle  tenoyt  l’homme,  que  tant  plus  elle 
abaissoyt,  tant  plus  elle  s’élevoyt.  Il  feut  lors  dict  à  ce  desdain- 
■gneux  par  la  prime  meschine,  qui  estoyt  finaude,  que  vérisimile- 

ment  il  auroyt  une  belle  entrée  de  lict,  car  sans  doubte  aulcun 
Madame  le  resgalleroyt  de  ses  plus  mignonnes  inventions  d’amour, 
L’isle-Adam  retourna  dedans  les  salles,  trez-heureux  de  ce  cas 
fortuit.  Alors  que  l’envoyé  de  France  se  remonstra,  comme  ung 


Dès  sa  prime  sortie,  madame  Impéria  dict  aux  dames  de  Rome. 

chascun  avoyt  vu  blesmir  Madame  de  sa  départie,  ce  fut  ung  train 
de  ioye  œcumenicque,  pour  ce  que  ung  chascun  feut  aise  de  luy 
veoir  reprendre  sa  belle  vie  d’amour.  Ung  cardinal  angloys,  qui 
avoyt  humé  plus  d’ung  pot  ventru  et  vouloyt  taster  de  la  belle  Im¬ 
peria,  vint  à  risle-Adam,  et  luy  dit  à  l’aureille  : 

—  Quenouillez-la  dru,  à  ceste  fin  que  oncques  elle  ne  vous 
eschappe. 

L’histoire  de  ceste  nuictée  feut  dicte  au  Pape  à  son  lever,  lequel 
respondit  : 

—  Lætamini,  gentes,  quoniam  surrcxit  Dominus. 

Citation  que  les  vieulx  cardinaux  abominèrent  comme  profana¬ 
tion  des  textes  sacrez.  Ce  que  voyant,  le  Pape  les  rabbroua  moult 
et  print  occasion  de  les  semondre  en  leur  disant  que,  s’ils  estoyent 
bons  chrestiens,  ils  estoyent  maulvais  politicques.  De  faict,  il 
comptoyt  sur  la  belle  Impéria  pour  apprivoiser  l’Empereur,  et 
dans  ceste  vizée,  il  la  seringuoyt  de  flatteries. 

Le  palais  estainct,  les  flaccons  d’or  à  terre,  les  gens  yvres  som¬ 
meillant  au  rez  des  tapis.  Madame  rentra  dedans  la  salle,  où  elle 
couchioyt,  en  tenant  par  la  main  son  chier  amy  esleu,  bien  aise  et 
advouant  du  depuis  que  elle  eut  phantaisie  si  roide,  que  elle  avoyt 
failly  se  couchier  à  terre  comme  beste  de  somme,  en  luy  disant  de 
l’escraser,  si  faire  se  pouvoyt.  L’IsIe-Adam  deffeit  ses  vêtemens  et 
se  concilia  comme  chez  luy;  ce  que  voyant.  Madame  saulta  l’es- 


Son  numbre  de  gens  qui  déplourèrent  les  nuictée 
de  bons  rires. 


trade  en  piaffant  sur  ses  iuppes  à  peine  deffaictes,  et  vint  au 
déduict  avecques  une  brutalité  de  laquelle  s’estomirèrent  ses 
femmes,  qui  la  sçavoyent  autant  preude  femme  au  lict  que  pas  une. 
Cet  estonnement  gaigna  tout  le  pays,  veu  que  les  deux  amans 

deniourèrent  dedans  celict  durant 
neuf  iours,  beuvant,  mangiant  et 
faisant  cricquon  cricquette  d’une 
fasson  magistrale  et  surperlatifve. 
Madame  disoyt  à  ses  femmes  avoir 
mis  la  main  sur  ung  phenice 
d’amour,  veu  que  il  renaissoyt  à 
tous  coups.  Une  feut  bruit  dedans 
Rome  et  l’Italie  que  de  ceste  vic¬ 
toire  remportée  sur  Impéria,  qui 
se  iactoyt  de  ne  le  céder  à  aulcun 
homme,  et  crachioyt  sur  tous,  voire 
sur  les  ducs  :  car  pour  ce  qui  est 
des  dessus  dicts  burgraves  et  mar¬ 
graves,  elle  leur  bailloyt  la  queue 
de  sa  robbe  à  tenir,  et  disoyt  que, 
si  elle  ne  marcliioyt  sur  eulx,  ils  marcheroyent  sur  elle.  Madame 
advouoyt  à  ses  meschines  que,  au  rebours  des  aultres  hommes 
que  elle  avoyt  supportez,  tant  plus  elle  mignottoyt  cettuy  enfant 
d’amour,  tant  plus  elle  souloyt  le  mignotter,  et  ne  sçauroyt 
oncques  se  passer  de  luy,  ne  de  ses  beaulx  yeulx  qui  l’aveugloyent, 
ne  de  sa  branche  de  corail  de  laquelle  avoyt  tousiours  faim  et 
soif.  Elle  dit  encores  que,  s’il  avoyt  tel  dezir,  elle  luy  lairroyt 
sugcer  son  sang,  mangier  ses  tettins,  qui  estoyent  les  plus  beaulx 
du  monde,  et  couper  ses  cheveulx,  desquels  elle  n’avoyt  donné 
que  ung  seul  à  son  bon  Empereur  des  Romains,  qui  le  gardoyt  en 
son  col  comme  prétieuse  relicque;  finablement,  elle  advoua  que 
de  ceste  nuictée  seulement  commençoyt  sa  vraye  vie,  pour  ce  que  ce 
Villiers  de  l’Isle-Adam  la  faisoyt  esmeue  au  déduict  et  luy  mou- 
voyt  le  sang  par  trois  voltes  au  cueur  durant  une  frostée  de 
mouches.  Ces  dires  estant  cogneus  feirent  ung  chascun  moult 
marry.  Dès  sa  prime  sortie,  madame  Impéria  dit  aux  dames  de 
Rome  que  elle  mourroyt  de  male  mort,  si  elle  estoyt  laissée  par 
cettuy  gentilhomme,  et  se  fairoyt  picquer  comme  la  royne  Cléopas- 
tra  par  ung  scorpion  ou  aspic;  en  hn  de  tout,  elle  déclaira  trez-aper- 
tement  que  elle  disoyt  ung  éterne  adieu  à  ses  folles  imaginations  et 


Le  sire  de  l'Isle-Adam, 

monstreroyt  au  monde  entier  ce  que  estoyt  de  la  vertu,  en  aban¬ 
donnant  son  bel  empire  pour  cettuy  Villiers  de  l’Isle-Adam,  duquel 
elle  aymoyt  mieulx  estre  la  servante  que  régner  sur  la  chrestienté. 
Le  cardinal  angloys  remonstra  au  Pape  que  ce  estoyt  uneinfaame 
dépravation  que  ceste  amour  vraye  pour  ung  seul  au  cueur  d'une 
femme  qui  estoyt  la  ioye  de  tous,  et  que  il  debvoyt  frapper  de 


Elle-mesme  alla  se  gecter  au  rez  des  pieds  du  Pape, 


quatre  nullitez  par  ung  bref  in  partibus  ce  mariaige  qui  mulctoyr 
le  beau  monde.  Ains  l’amour  de  ceste  paouvre  fille,  qui  lors  con- 
fessoyt  les  misères  de  sa  vie,  estoyt  chouse  si  iolie  et  remuoyttant 
la  fressure  au  plus  maulvais  garson,  que  elle  feit  taire  tous  les 
dires,  et  ung  chascun  luy  pardonna  son  heur.  Ung  iour  de  qua- 
resme,  la  bonne  Impéria  feit  ieusner  ses  gens,  leur  commanda  de 
soy  confesser  et  revenir  à  Dieu;  puis  elle-mesme  alla  se  gecter  au 
rez  des  pieds  du  Pape,  et  y  feit  tel  repentir  d’amour,  que  elle 
obtint  de  luy  remission  de  tous  ses  péchez,  cuydant  que  l’absolu¬ 
tion  de  mon  dict  Pape  communicqueroyt  à  son  aame  le  pucelaige 

que  elle  se  doubtoyt  de  ne  pouvoir  offrir  à  son  amy.  Besoing  est 
de  croire  que  la  piscine  ecclesiasticque  eut  aulcune  vertu,  veu  que 
le  paouvre  cadet  feut  enveloppé  de  retz  si  bien  engluez,  que  il  se 
cuydoyt  ez  cieulx,  et  laissa  les  négociations  du  roy  de  France, 
laissa  son  amour  pour  la  danioiselle  de  Montmorency,  linablement 
laissa  tout  pour  marier  madame  Impéria,  à  ceste  fin  de  vivre  et 
mourir  avecques  elle.  Voilà  quel  feutl’effect  des  savantes  manières 
de  ceste  grant  dame  de  plaisir,  une  foys  que  sa  science  torna  au 
prouffîct  d’ung  amour  de  bon  aloy.  Madame  Impéria  feit  ses 
adieux  à  ses  mignons  et  pigeons  par  une  feste  royale  donnée,  pour 
ses  nopces,  qui  feurent  merveilleuses  et  auxquelles  vindrent  les 
princes  italians.  Elle  avoyt,  ce  dict-on,  ung  million  d’escuz  d’or. 
Veu  l’énormité  de  ceste  somme,  ung  chascun,  loing  de  blasmer 
risle-Adam,  luy  feit  force  complimens,  pour  ce  que  il  feut  aperte- 


Ses  nopces  feurent  meiveilleuses. 


ment  demonstré  que  ne  madame  Impéria,  ne  son  ieune  espoux,  ne 
songioyent  ne  l’ung  ne  l’aultre  à  ces  grans  biens,  tant  la  chou- 
sette  estoyt  leur  unicque  pensier.  Le  Pape  bénit  leur  mariaige  et 
dit  que  ce  estoyt  bel  à  veoir  ceste  fin  d’une  vierge  folle,  laquelle 
faisoyt  retour  à  Dieu  par  voye  de  mariaige.  Ains,  pendant  ceste 
extresme  nuict  où  il  feut  licite  à  tous  veoir  la  royne  de  beaulté  qui 


J£0  les  contes  droeatiques 

alloyt  devenir  simple  chastelaine  au  pays  de  France,  il  y  eut  bon 
numbre  de  gens  qui  déplourèrent  les  nuictées  de  bons  rires,  les 
médianoclies,  lestes  masquées,  iolys  tours,  et  ces  heures  molles 
où  chascun  luy  vuydoyt  son  cueur;  enfin,  eurent  regret  de  toutes 
les  aises  qui  se  trouvoyent  chez  ceste  superfine  créature,  laquelle 
parut  plus  alleschante  qu’en  aulcun  printemps  de  sa  vie,  veu  que 
son  extresme  ardeur  chordiale  la  faisoyt  reluire  comme  soleil. 
Moult  se  lamentoyent  sur  ce  quelle  avoyt  la  tristifîante  phantaisie 
de  huer  honnestement  :  à  ceulx-ci  madame  de  l'Isle-Adam  disoyt 
en  iocquetant  que,  après  vingt-quatre  années  employées  à  faire  le 
bien  public,  elle  avoyt  bien  gaingné  de  soy  reposer;  aulcuns  luy 
remonstrerent  que,  pour  loing  que  feust  le  soleil,  ung  chascun  s’y 
chauffoyt,  tandis  que  elle  ne  se  monstreroyt  plus  à  eulx  :  à  ceulx-là 
elle  respondit  que  elle  auroyt  encore  des  soubrires  pour  les  sei¬ 
gneurs  qui  viendroyent  veoir  comment  elle  ioueroyt  le  roole  de 
femme  de  bien.  A  ce,  l’envoyé  angloys  dit  que  elle  estoyt  capable 
de  tout,  mesmes  de  poulser  la  vertu  au  poinct  supresme.  Elle 


Elle  laissa  de  noUbles  sommes  aux  paouvres  de  Rome. 


laissa  ung  présent  à  ung  chascun  de  ses  amys,  de  notables  som¬ 
mes  aux  paouvres  et  souffreteux  de  Rome;  puis  feit  abandon  au 
couvent  où  debvoyt  estre  sa  fille  et  à  l’ecclise  que  elle  bastissoyt 
des  deniers  que  elle  avoyt  héritez  de  la  Théodora  et  qui  venoyent 
dudict  cardinal  de  Raguse. 

Alors  que  les  deux  espoux  s’arroutèrent,  ils  feurent  accompai- 
gnez  iusques  à  ung  grant  bout  de  chemin  par  des  chevaliers  en 
deuil  et  voire  par  le  peuple,  qui  leur  feit  mille  soubhaits  de  bon 
heur,  pour  ce  que  madame  Impéria  n  avoyt  de  rigueur  que  pour 
les  grans  et  se  monstroyt  universellement  doulce  aux  paouvres. 


Geste  belle  royne  des  amours  feut  testée  ainsy  sur  son  passaige 
en  toutes  les  villes  d’Italie  où  le  bruit  de  sa  conversion  se  estoyt 
respandu,  et  où  ung  chascun  estoyt  curieux  de  veoir  ces  deux 
espoux  si  amans,  cas  rare.  Plusieurs  princes  receurent  à  leur 
Court  ce  ioly  couple,  disant  que  besoing  estoyt  de  faire  honneur 
à  ceste  femme,  qui  avoyt  le  couraige  de  renoncer  à  son  empire 
sur  tous  pour  devenir  femme  de  bien.  Ains  il  y  eut  ung  maulvais 
garson,  qui  estoyt  monseigneur  le  duc  de  Ferrare,  lequel  dit  au 
cadet  de  l’Isle-Adam  que  sa  grant  fortune  ne  luy  coustoyt  pas 
chier.  A  ceste  prime  offense,  madame  Impéria  monstra  combien 
elle  avoyt  le  cueur  hault,  veu  que  elle  abandonna  tous  les  escuz 
venant  de  ses  pigeons  d’amour  pour  l’aornement  du  duome  de 

Sancta-Maria  del  Fiore  en  la  ville  de  Florence,  ce  qui  feit  rire  aux 
despens  du  sire  d’Este,  lequel  se  iactoyt  de  bastir  une  ecclise 
maulgré  la  miesvrerie  de  ses  revenus;  et  comptez  que  il  feut 
moult  blasmé  de  ce  mot  par  son  frère  le  cardinal.  La  belle  Impéria 
ne  conserva  que  ses  biens  à  elle  et  ceulx  que  l’Empereur  lui  avoyt 
accordez  par  pure  amitié  depuis  sa  départie,  lesquels  estoyent 
considérables.  Le  cadet  de  l'Isle-Adam  eut  une  rencontre  avec- 
ques  ce  duc,  en  laquelle  il  le  blessa.  Par  ainsi,  madame  de  l’Isle- 
.4dam  ne  son  mary  ne  purent  estre  reprouchez  en  aulcune  manière. 
Ce  traict  de  chevallerie  la  feit  glorieusement  accueillir  par  tous 
les  lieux  de  son  passaige,  et  surtout  en  Piedmont,  où  les  festes 
feurent  trez-guallantes.  Les  vers,  comme  sonnets,  épithalames 
et  odes,  que  composèrent  lors  les  poètes,  ont  esté  mis  en  aulcuns 
recueils;  ains  toute  poésie  estoyt  pietre  auprès  d’elle,  qui,  suyvant 
ung  mot  de  messer  Boccacio,  estoyt  la  poésie  mesme. 

Le  prix  en  ce  tournoy  de  festes  et  guallanteries  feut  au  bon 
Empereur  des  Romains,  lequel,  saichant  la  sottie  du  duc  de  Fer- 
rare,  despescha  ung  envoyé  à  sa  mye,  enchargié  de  lettres  manu- 
scriptes  latines,  en  lesquelles  il  lui  disoyt  l’aymer  tant  pour  elle- 
mesme,  que  il  estoyt  tout  ioyeulx  de  la  sçavoir  heureuse,  ains 
triste  que  tout  son  heur  ne  vinst  pas  de  luy;  que  il  perdoyt  le 
droict  de  la  guerdonner,  ains  que,  si  le  roi  de  France  lui  faisoyt 
fresche  mine,  il  tiendroyt  à  honneur  d’acquérir  un  Villiers  au 
sainct  Empire,  et  lui  donneroyt  telles  principautez  que  il  vou- 
droyt  choisir  en  ses  domaines.  La  belle  Impéria  feit  response  que 
elle  sçavoyt  l’Empereur  trez-grant,  ains  que,  deust-elle  souffrir  en 
France  mille  affronts,  elle  délibéroyt  y  finir  ses  iours. 


Le  cadet  de  l'Isle-Adam  eut  une  rencontre  avecques  le  duc. 


II 

COMMENT  FINA  CETTUY  MARIAIGE 

Dans  le  double  d’estre  ou  non  accueillie,  point  ne  voulut  aller  à 
la  Court  la  dame  de  l'Isle-Adam,  ains  vesquit  ez  champs,  où  son 
dict  sieur  espoux  luy  feit  ung  bel  establissement  en  acheptant  la 
seigneurie  de  Beaumont-le-Vicomte,  ce  qui  donna  lieu  à  l’équi- 
vocque  sur  ce  nom  relatée  par  nostre  bien-aymé  Rabelais  dans  son 
trez-magnificque  livre.  Le  cadet  acquit  encores  la  seigneurie  de 
Nointel,  la  forest  de  Carenelle,  Sainct-.Martin  et  aultres  lieux 
voisins  de  l’Isle-Adam,  où  demouroyt  son  frère  Villiers.  Ces  dicts 
acquests  le  feirent  le  plus  puissant  seigneur  en  l’Isle-de-France  et 
vicomté  de  Paris.  Il  eut  cure  de  bastir  ung  merveilleux  chastel  lez 
Beaumont,  qui  feut  ruyné  pieçà  par  l’Angloys,  et  l’aorna  des 
meubles,  bobans,  tapis  estranges,  bahuts,  tableaulx,  statues  et 
curiositez  de  sa  femme,  laquelle  estoyt  bonne  cognoissetise,  ce 
qui  accomparaigea  cettuy  manoir  aux  plus  magnificques  chas- 
teaulx  cogneus.  Les  deux  espoux  menèrent  une  vie  tant  enviée  de 
tous,  que  il  n’estoyt  bruit  en  la  ville  de  Paris  et  en  la  Court  que 
de  cettuy  mariaige,  de  l’heur  du  sire  de  Beautn^nt  et  pardessus 

tout  de  la  parfaicte,  léale,  gracieuse  et  religieuse  vie  de  sa  femme, 
que,  par  coustume  prinse,  aulcuns  nommoyent  tousiours  madame 
Impéria-,  laquelle  ne  estoyt  plus  ne  fière  ne  trenchante  comme 
acier,  ains  avoyt  les  vertus  et  qualitez  d’une  femme  de  bien,  à  en 
remonstrer  à  une  royne.  Elle  estoyt  bien-aymée  de  l’Ecclise  pour 
sa  grant  religion,  veu  que  elle  n’avoyt  oncques  oublié  Dieu,-  ayant, 
comme  elle  disoyt  iadis,  moult  margaudé  avecques  les  gens 
d’Ecclise,  abbez,  évesques,  cardinaulx,  lesquels  luy  bailloyent  eaue 
benoiste  en  sa  cocquille,  et  entre  deux  courtines  luy  ramente- 
voyent  son  salut  éternel.  Les  louanges  faictes  de  ceste  dame 
eurent  tel  elîect,  que  le  Roy  vint  en  Beauvoisis  pour  avoir  subiect 
de  veoir  ceste  merveille,  et  feit  au  sire  la  graace  de  couchier  à 
Beaumont,  y  demoura  trois  iours  et  y  mena  une  chasse  royale 
avecques  la  Royne  et  toute  la  Court.  Comptez  qu’il  feut  esmer- 
veiglé,  comme  aussy  la  Royne,  les  dames  et  la  Court,  des  fassons 
de  ceste  belle,  qui  feut  proclamée  dame  de  courtoisie  et  de 
beaulté.  Le  Roy  en  prime  abord,  puis  la  Royne,  et  ung  chascun 
soula  complimenter  l’Isle-Adam  d’avoir  esleu  pareille  femme.  La 
modestie  de  la  chastelaine  feit  plus  que  n’eust  faict  la  fierté,  veu 
que  elle  feut  conviée  à  aller  en  la  Court  et  partout,  tant  estoyt 
impérieux  son  grant  cueur,  tant  estoyt  tyrannique  son  violent  amour 
pour  son  espoux!  Comptez  que  ses  appas,  mussez  soubz  les  dra¬ 
peaux  de  la  vertu,  n’en  feurent  que  plus  gentils.  Le  Roy  bailla  la 
charge  vacquante  de  sa  lieutenance  en  l’Isle-de-Erance  et  prevosté 
de  Paris  à  son  ancien  envoyé,  luy  donnant  le  titre  de  vicomte  de 
Beaumont,  ce  qui  l’establit  gouverneur  de  toute  la  province,  et  le 
mit  sur  ung  grant  pied  à  la  Court.  Ains  de  ce  séiour  vint  une  playe 
au  cueur  de  madame  de  Beaumont,  pour  ce  que  ung  maulvais 
ialoux  de  cet  heur  sans  meslange  luy  demanda  en  manière  de  ieu 
si  Beaumont  luy  avoyt  parlé  de  ses  primes  amours  avecques  la 
damoiselle  de  Montmorency,  laquelle  avoyt  alors  vingt-deux  -ans, 
veu  que  elle  en  avoyt  seize  lors  du  mariaige  faict  à  Rome,  laquelle 
damoiselle  l’aymoyt  tant,  que  elle  demouroyt  pucelle,  n’entendoyt 
à  aulctin  mariaige  et  se  mourroyt  de  desespoir  en  ses  cottes,  ne 
pouvant  perdre  souvenir  de  son  amant  emblé,  et  vouloyt  soy 
rrettre  au  convent  de  Chelles.  Madame  Impéria,  depuis  six  années 


LA  BELLE 
que  duroyt  son  heur,  n’avoyt 
oncques  ouy  ce  nom,  et  re- 
cogneut  à  ce  que  elle  estoyt 
bien  aymée.  Faictes  estât 
que  cettuy  temps  avoyt  esté 
consumé  comme  ung  seul 
iour,  que  tous  deux  se  cuy- 
doyent  mariez  de  la  veille, 
que  chascune  des  nuicts 
estoyt  une  nuict  de  nopces, 
et  que  si,  pour  aller  veoir  à 
ung  soing  dehors,  le  vicomte 
s’esloingnoyt  de  sa  femme, 
il  estoyt  mélancholicque,  ne 
pouvant  la  perdre  de  veue, 
ne  elle  non  plus  luy.  Le 
Roy,  qui  aymoyt  moult  le 
vicomte,  luy  dit  aussy  ung 
mot  qui  luy  demoura  comme 
espine  au  cueur,  en  luy 
disant  ;  «  Tu  ne  has  point 
d'enfans?  »  A  quoy  Beau¬ 
mont  respondit  en  homme 
sur  la  playe  duquel  on  bou- 
toyt  le  doigt  :  «  Monsei¬ 
gneur,  mon  frère  en  ha  ; 
par  ainsy,  nostre  lignaige 
est  aflermy.  »  Ores,  il  advint 
que  les  deux  enfans  de  son 
frère  moururent  de  male 
mort,  l’ung  à  ung  tournoy 
par  chute  de  cheval,  et 
l’aultre  de  maladie.  M.  de 
risle-Adam  conceut  telle 
douleur  de  ces  deux  morts, 
que  il  périt  de  ce,  tant  il 

Il  eut  cure  de  baslir  uny  merveilleuv  cha>tel. 

aymoyt  ses  deux  fils.  Par  ainsy,  la  vicomté  de  Beaumont,  les 
acquests  de  Carenelle,  de  Sainct-Martin,  de  Nointel  et  les  domaines 
à  l’entour  furent  réunis  à  la  seigneurie  de  l’Isle-Adam,  aux  forests 
voisines,  et  le  cadet  devint  chief  de  maison.  En  cettuy  temps.  Madame 
comptoyt  quarante-cinq  ans  d’aage,  et  estoyt  tousiours  idoyne  à 
faire  enfans,  tant  bonne  estoyt  sa  membreure  ;  ains  elle  ne  con- 


Le  sire  de  l’Isle-Adam  estoyt  songeur. 


cepvoyt  point.  Alors  que  elle  veit  le  lignaige  de  l’Isle-Adam  finé, 
elle  se  iacta  de  produire  une  lignée.  Ores,  comme  depuis  sept 
années  escheues  elle  n’avoyt  oncques  eu  le  plus  légier  soupçon 
d’enfantement,  elle  cuyda,  d’après  l’advis  d’ung  sage  physician  que 
elle  manda  de  Paris  et  feit  venir  capiettement,  que  ceste  non- 
fccundation  provenoyt  de  ce  que  tous  deux,  elle  et  son  espoux, 
tousiours  plus  amans  que  espoux,  prenoyent  tant  de  ioye  au 
dcduict,  que  l’engendreure  en  estoyt  empeschiée.  Adoncques, 
durant  ung  temps,  elle  s’appliqua,  la  bonne  femme,  à  demourer 

calme  comme  une  galline  sous  le  cocq,  pour  ce  que  le  physician 
luy  avoyt  remonstré  que,  dans  l’estât  de  nature,  oncques  ne  fail- 
loyent  les  bestes  à  produire,  veu  que  les  femelles  ne  usoyent 
d  aulcuns  artifices,  ne  mignotteries,  ne  lesbinaiges  et  mille  fassons 
avecques  lesquelles  les  femmes  accommodoyent  les  olives  de 
Poissy;  et  pour  ce,  feit-elle,  estoyent  à  bon  titre  dictes  testes-,  ains 
elle  feit  la  promesse  de  ne  plus  iouer  avecques  sa  chiere  branche 
Goralline,  et  mettre  en  oubly  toutes  les  confictureries  que  elle 
avoyt  enginiées.  Las!  encores  que  elle  se  tinst  saigement  estendue 
comme  ceste  Allemande,  laquelle  feut  cause  par  sa  coitte  alleure 
que  son  espoux  la  chevaulchia  morte  et  alla,  le  paouvre  baron, 
demander  l’absolution  de  ce  cas  au  Pape,  qui  rendit  son  célèbre 
bref  où  il  prioyt  les  dames  de  Franconie  de  se  légièrement  mou¬ 
voir  au  déduict,  pour  que  ce  péché  n’advinst  plus,  madame  de 
risle-Adam  ne  conceut  point,  et  cheut  en  grant  mélancholie.  Puis 
elle  commença  ià  d’observer  combien  estoyt  songeur  par  momens 
risle-Adam,  que  elle  espia  lorsque  il  cuydoyt  n’estre  point  veu  et 
qui  plouroyt  de  ne  avoir  aulcun  fruict  de  son  amour.  Bientost  les 
deux  espoux  meslèrent  leurs  pleurs,  veu  que  tout  estoyt  commun 
en  ce  beau  mariaige,  et  que,  ne  se  laissant  point,  force  estoyt  que 
le  pensier  de  l’ung  feust  le  pensier  de  l’aultre.  Quand  Madame 
voyoyt  l’enfant  d’ung  paouvre,  elle  se  mouroyt  de  douleur  et  en 
avoyt  pour  ung  iour  à  se  reconforter.  Voyant  ceste  grant  poine, 
risle-Adam  ordonna  que  tous  enfans  se  tinssent  esloingnez  de  sa 
femme,  et  luy  dit  les  plus  doulces  paroles,  comme  que  les  enfans 
souvent  tournoyent  à  mal;  à  quoy  elle  respondit  que  ung  enfant 
faict  par  eulx,  qui  s’aymoyent  tant,  seroyt  le  plus  bel  enfant  du 
monde;  il  dit  que  leurs  fieulx  pouvoyent  périr  comme  ceulx  à  son 
paouvre  frère,  à  quoy  elle  respondit  que  elle  ne  les  lairroyt  point 
s’esloingner  de  sa  iuppe  plus  qu’une  galline  faict  de  ses  poussins, 
tousiours  à  la  ronde  de  son  œil;  enfin  avoyt  response  à  tout. 
Madame  feit  venir  une  femme  soupçonnée  de  magie  et  qui  passoyt 
pour  avoir  observé  ces  mystères,  laquelle  luy  dit  que  elle  avoyt 
veu  souvent  femmes  qui  ne  concepvoyent  point,  maulgré  leurs 
estudes  à  faire  la  ioye,  concepvoir  en  la  manière  des  bestes, 
laquelle  estoyt  la  plus  simple.  Lors  Madame  se  mit  en  debvoi  der 

faire  à  1  imitation  du  bestial,  et  de  ce  n'obtint  aulcune  enfleure  de 
ventre,  lequel  demouroyt  ferme  et  blanc  comme  marbre.  Elle 
revint  à  la  science  physicale  des  maistres  docteurs  de  Paris  et 


Madame  de  llsle  Adam  cheut 
en  grant  mélancliolie. 


envoya  quérir  ung  célèbre  médecin  arabe,  lequel  estoyt  venu  lors 
en  France  y  produire  une  nouvelle  science.  Adoncques,  cettuy 
médecin,  élevé  en  l’eschole  d’un  sieur  Averroès,  luy  dit  ceste 
cruelle  sentence  :  que,  pour  avoir  receu  trop  d’hommes  en  sa 
nauf,  et  s’estre  adonnée  à  leurs  phantaisies  comme  elle  avoyt 
coustume  en  faisant  le  ioly  mestier  d’amour,  elle  avoyt  à  tout 
iamays  ruyné  certaines  grappes  où  dame  Nature  avoyt  accroché 
aulcuns  œufs,  lesquels,  fécundez  par  les  masles,  estoyent  couvez 
à  couvert  et  desquels  esclosoyent  en  l’accouchement  les  petits  de 
toute  femelle  portant  mamelles,  ce  qui  estoyt  prouvé  par  la  coëfiFe 
traisnée  par  aulcuns  enfans. 

Ceste  argumentation  parut  si  mamallement  sotte,  beste,  niaise, 
à  contre-sens  de  Livres  saincts,  où  est  establie  la  maiesté  de 

l'homme  faict  à  l’imaige  de  Dieu,  et  tout  au  rebours  des  mystères 
suyvis,  de  la  saine  raison  et  bonne  doctrine,  que  les  docteurs  de 
Paris  en  feirent  mille  bourdes.  Le  médecin  arabe  laissa  l’Eschole, 
où  oncques  ne  feut  question  du  sieur  Averroës,  son  maistre.  Les 
mvres  dirent  à  Madame,  qui  estoyt  venue  souricquoisement  à 


Un  saige  physician  qu'elle  manda  de  Paris. 


Paris,  que  elle  allast  son  train,  veu  que  elle  avoyt  eu,  durant  sa 
vie  d’amour,  la  belle  Théodora,  du  cardinal  de  Raguse;  que  le 
droict  de  faire  enfans  demouroyt  aux  femmes  tant  que  duroyt 
la  marée  du  sang,  et  que  elle  eust  cure  de  multiplier  les  cas  d’en¬ 
fantement.  Cet  advis  luy  parut  tant  saige,  que  elle  multiplia  ses 
victoires,  ains  ce  feut  multiplier  ses  defl’aictes,  veu  que  elle 
n'obtint  que  fleurs  sans  fruict.  La  paouvre  affligée  escripvit  lors 
au  Pape,  qui  l’aymoyt  moult,  et  luy  manda  ses  douloirs.  Le  bon 
Pape  luy  respondit,  par  une  gracieuse  homélie  escripte  de  sa  main, 
que  là  où  la  science  humaine  et  les  chouses  terrestres  faisoyent 
defl’ault,  besoing  estoyt  de  soy  tourner  vers  le  Ciel  et  implourer 
la  graace  de  Dieu.  Lors  feut  conclud  par  elle  d’aller  pieds  nuds, 
en  compaignie  de  son  espoux,  devers  Nostre-Dame  de  Liesse, 
célébré  par  son  intervention  en  pareil  cas,  et  feit  vœu  d’y  bastir 
une  magnificque  cathédrale  en  merciement  d’ung  enfant.  Ains  elle 

se  meurdrit  et  guasta  ses  iolys  pieds,  puis  ne  conceut  aultre 
chouse  que  le  plus  violent  chagrin,  et  qui  feut  tel,  que  aulcuns  de 
ses  beaulx  cheveulx  tombèrent  et  aulcuns  blanchirent.  Finable- 
ment,  les  facullez  de  faire  enfans  luy  feurent  retirées,  d'où  vindrent 
aulcunes  espaisses  vapeurs  yssues  des  hypocondres,  lesquelles  luy 
iaunirent  le  tainct.  Elle  comptoyt  lors  quarante-neuf  années,  et 
habitoyt  son  chastel  de  l’Isle-Adam,  où  elle  maigrissoyt  comme 
lépreux  en  l’Hostel-Dieu.  La  paouvrettre  se  désespéroyt  d'autant 
plus  que  risle-Adam  estoyt  tousiours  amoureux  et  bon  comme 
pain  pour  elle,  qui  falloyt  ià  son  debvoir  pour  avoir  iadis  esté 
trop  congnée  parles  hommes,  et  ne  estoyt  plus,  suyvant  son  des- 
daingneux  dire,  que  ung  chauldron  à  cuire  andouilles. 

—  Ha!  feit-elle  par  une  vesprée  où  ces  pcnsicrs  lui  tourmen- 


Les  docteurs  de  Paris  en  feirent  mille  bourdes. 


toyent  le  cueur,  maulgré  l'Ecclise,  maulgré  le  Roy,  maulgré  tout, 
madame  de  l’Isle-Adam  est  tousiours  la  maulvaise  Imperia. 

De  faict,  elle  tomboyt  en  males  raiges  quand  elle  voyoyt  ce  flo¬ 
rissant  gentilhomme  avoir  tout  à  soubhait,  grans  biens,  laveur 

royale,  amour  sans  pair,  femme  sans  secunde,  plaisir  comme  aul- 
ciine  n’en  donnoyt,  et  faillir  par  le  poinct  le  plus  chier  à  ung 
chief  de  haulte  maison,  à  sçavoir,  la  lignée.  En  ce  pensier,  elle 
soubhaitoyt  mourir  en  songiant  combien  il  avoyt  esté  noble  et 
grant  à  l’encontre  d’elle  et  combien  elle  manquoyt  à  son  debvoir 
en  ne  luy  baillant  point  enfans,  et  ne  pouvant  désormais  luy  en 
bailler.  Elle  mussa  sa  douleur  au  plus  profund  de  son  cueur,  et 
conceut  une  dévotion  digne  de  son  grant  amour.  Pour  mettre  à  fin 
ceste  héroïque  visée,  elle  se  feit  encore  plus  amoureuse,  print  des 
soins  extresmes  de  ses  beaultez,  et  usa  de  préceptes  savants 


Elle  print  des  soins  extresmes  de  ses  beaultez. 


pour  maintenir  en  estât  sa  corporence,  qui  gectoyt  ung  esclatincrc- 
dible. 

Vers  ce  temps  le  sieur  de  Montmorency  vainquit  la  répulsion  de 
sa  fille  pour  le  mariaige,  et  il  feut  moult  parlé  de  son  alliance 
avecques  ung  sieur  de  Chastillon.  Madame  Impéria,  laquelle  estoyt 
voisine  de  trois  lieues  de  Montmorency,  envoya  ungiourson  mary 
chasser  en  forest,  et  se  déporta  vers  le  chastel  où  demouroyt  lors 
la  damoiselle  de  Montmorency.  Venue  au  plessis,  elle  s’y  pour- 
mena,  disant  à  ung  serviteur  d’informer  la  damoiselle  que  une  dame 
avoyt  ung  advis  trez-pressant  pour  elle,  et  que  elle  vinst  luy 
bailler  audience.  Trez-obturbée,  par  le  discours  qui  luy  feut  faict 
des  beaultez,  courtoisie  et  suite  de  la  dame  incogneue,  la  damoi- 

selle  de  Montmorency  alla  en  grant  erre  ez  iardins,  et  feit  la  ren¬ 
contre  de  sa  rivale,  que  elle  ne  cognoissoyt  point. 

—  Ma  mye,  feit  la  paouvre  femme  plourant  de  voir  la  damoiselle 
autant  belle  que  elle  estoyt,  ie  sçays  que  l’on  vous  contrainct  à 
marier  monsieur  de  Chastillon,  encores  que  vous  aymiez  monsieur 


Ma  mye,  feit  la  paouvre  femme  plourant. 


de  risle-Adam;  ayez  fiance  en  la  prophétie  que  ie  vous  fais  icy, 
que  celluy  que  vous  avez  aymé  et  qui  ne  vous  ha  faillyque  par  des 
embusches  en  lesquelles  ung  ange  seroyt  tombé,  sera  délivré  de  sa 
vieille  femme  paravant  que  les  feuilles  soyent  cheues.  Par  ainsy, 
votre  constante  amour  aura  sa  couronne  de  fleurs.  Doncques,  ayez 
le  cueur  de  vous  reffuser  au  dict  mariaige  qui  se  moyenne,  et 
vous  iouyrez  de  vostre  bien-aymé.  Donnez-moi  vostre  foy  de  bien 
aymer  bile-Adam,  qui  est  le  plus  gracieux  des  hommes,  de  ne 

ianiais  luy  faire  poine,  et  luy  dire  de  vous  descouvrir  tous  les  se¬ 
crets  d'arnour  inventez  par  madame  Impéria,  veu  que,  en  les  pra- 
ticquant,  vous  ieune,  il  vous  sera  facile  d'oblitérer  la  remembrance 
d’icelle  en  son  esperit. 

La  damoiselle  de  Montmorency  cheut  en  ung  tel  estonnement, 
que  elle  ne  sceut  faire  aulcune  response,  et  laissa  ceste  royne 
de  beaultez  s’esloingner,  et  la  print  pour  une  phée,  iusques  à  ce 
que  ung  manouvrier  luy  dit  que  ceste  phée  estoyt  madame  de  l’Isle- 
Adam.  Encore  que  ceste  adventure  feust  inexplicable,  ceste  damoi¬ 
selle  de  Montmorency  dit  à  son  père  que  elle  ne  respondroyt  sur 
l’alliance  prouposée  qu’après  l’automne,  tant  il  est  de  la  nature  de 
l’Amour  de  se  marier  à  l'Espérance,  maulgré  les  absurdes  happe- 
lourdes  que  luy  baille  à  gobber  comme  gasteaulx  de  miel  ceste  fal¬ 
lacieuse  et  gracieuse  compaigne.  Durant  le  mois  où  se  cueillent 
les  vignes,  madame  Impéria  ne  voulut  point  que  l’Isle-Adam  la 
laissast  et  usa  de  ses  plus  flambantes  ioyes,  en  telle  sorte  que 
vous  eussiez  cuydé  que  elle  le  vouloyt  ruyner,  veu  que,  à  part  luy, 
risle-Adam  crut  que  il  avoyt  affaire  à  une  femme  neufve  par 
chaque  nuictée.  Au  resveigler,  la  bonne  femme  le  requestoyt  de 
guarder  mémoire  de  ceste  amour  faicte  en  toute  perfection.  Puis, 
pour  sçavoir  le  vray  du  cueur  de  son  amy,  luy  disoyt  : 

—  Paouvre  l’Isle-Adam,  nous  ne  avons  pas  faict  saige  de  marier 
ung  iouvencel  comme  toy,  qui  prenoys  vingt-trois  ans,  avecques 
une  vieille  qui  couroyt  sus  à  quarante. 

Luy  respondoyt  que  son  heur  estoyt  tel  que  il  faisoyt  mille 
envieux,  que  à  son  aage  elle  ne  avoyt  point  sa  pareille  parmy  les 
damoiselles,  et  que,  si  iamais  elle  vieillissoyt,  il  aimeroyt  ses 
rides,  cuydant  que  dans  la  tumbe  elle  seroyt  iolie  et  son  squelette 
aymable. 

A  telles  responses  qui  luy  faisoyent  venir  l’eaue  ez  yeulx,  elle 
respondit  malicieusement,  ung  matin,  que  la  damoiselle  de  Mont¬ 
morency  estoyt  bien  belle  et  trez-fidelle.  Ce  mot  feit  dire  à  l’Isle- 
Adam  que  elle  le  mettoyt  à  mal,  en  luy  recordant  le  seul  tort  que 
il  avoyt  eu  en  sa  vie,  en  faulsant  la  parole  donnée  à  sa  première 
mye,  de  laquelle  elle  avoyt  estainct  l’amour  en  son  cueur.  Ceste 
candide  parole  feit  que  elle  le  saisit  et  le  serra  trez-estroictement, 

esmeue  de  ceste  leaulté  de  discours,  là  où  plusieurs  auroyent 

blezé. 

—  Chier  amy,  feit-elle,  vécy  plusieurs  iours  que  ie  suis  affectée 
d'une  rétraction  au  cueur,  de  laquelle  ie  feus  dès  le  ieune  aage 
menassée  de  mourir,  arrest  que  ha  confirmé  le  physician  arabe.  Si 
ie  meurs,  ie  veulx  que  tu  fasses  le  plus  liant  serment  de  chevalier 
de  prendre  la  damoiselle  de  Montmorency  pour  femme.  l’ay  telles 
seuretez  de  mourir,  que  ie  laisse  mes  biens  à  ta  maison  soubz  la 
condition  de  cettuy  mariaige. 

En  entendant  cecy,  l’Isle-Adam  blesmit  et  se  sentit  foible  au 
seul  pensier  d’une  séparation  éterne  avecques  sa  bonne  femme. 

—  Oui,  chier  threzor  d’amour,  feit-elle,  ie  suis  punie  par  Dieu 
là  où  se  feirent  mes  péchez,  pour  ce  que  les  grans  plaisirs  que  ie 
esprouve  me  dilatent  le  cueur  et  ont,  suyvant  le  myre  arabe, 
amoindry  les  vaisseaux,  qui,  par  ung  temps  de  Sénégal,  crèveront; 
ains,  i’ay  tousiours  prié  Dieu  de  m’oster  ainsy  la  vie  en  l’aage  où 
ie  suis,  pour  ce  que  ie  ne  veulx  point  veoir  mes  beaultez  ruynées 
par  le  temps. 

Ceste  grant  et  noble  femme  veit  lors  combien  elle  estoyt  aymée. 
Vécy  comment  elle  obtint  le  plus  grant  sacrifice  d’amour  qui 
onrques  eust  esté  faict  sur  ceste  terre.  Elle  seule  sçavoyt  quels 
attraicts  estoyent  dans  les  beaudouineries,  balanogaudisseries  et 
pourlesr.heries  du  lict  contugal,  qui  estoyent  telles,  que  le 
paouvre  l’Isle-Adam  auroyt  mieulx  aymé  mourir  que  de  se  laisser 
sevrer  des  friandises  amoureuses  que  elle  y  confisoyt.  A  cet 
arJveu  faict  par  elle  que  dans  une  raige  d’amour  son  cueur  se  bri- 
seroyt,  le  chevalier  se  gecta  à  ses  genoilz,  et  luy  dit  que,  pour  la 
conserver,  il  ne  la  requerroyt  iamais  d’amour,  que  il  vivroyt  heu¬ 
reux  de  la  veoir  et  la  sentir  à  ses  costez,  se  contenteroyt  de 
baiser  sescoëlfes  et  de  se  froster  à  ses  iuppes.  Lors  elle  respondit, 
en  fondant  en  eaue,  que  elle  préféroyt  mourir  plus  tost  que  perdre 
ung  seul  bouton  de  son  buisson  d’esglantines,  que  elle  periroyt 
comme  elle  avoyt  vescu,  veu  que  pour  son  heur  elle  sçavoyt  com¬ 
ment  faire  à  ceste  fin  que  ung  homme  la  chevaulchiast  quand  tel 
estoyt  son  vouloir,  sans  que  besoing  luy  feust  de  dire  ung  mot. 

Cy  est  urgent  de  faire  sçavoir  que  elle  avoyt  eu  du  dessus  dict 

cardinal  de  Raguse  ung  prétieux  guerdon,  que  ce  braguard  nom- 
moyt  bref  in  articulo  morhs.  Pardonnez  ces  trois  mots  latins  qui 
proviennent  du  cardinal.  Ce  estoyt  ung  flaccon  de  verre  mince, 
faict  à  Venise,  gros  comme  une  febve,  contenant  poison  si  subtil, 
qu’en  le  brisant  entre  ses  dents  la  mort  advenoyt  soubdain  sans 
nulle  douleur,  et  il  avoyt  eu  ce  dict  bouccon  de  la  Signora 
Tophana,  la  bonne  faiseuse  de  poisons  en  la  ville  de  Rome.  Ores, 
cettuy  verre  estoyt  soubz  ung  chaston  de  bague  préserve  de  tout 
obiect  contundant  par  aulcunes  placques  d’or.  La  paouvre  Im- 
péria  mit  aulcunes  foys 
le  verre  en  sa  bouche, 
sans  se  résouldre  à  y 
mordre, tant  elle  prenoyt 
plaisir  à  la  venue  que 
elle  cuydoyt  estre  la 
darrenière.  Lors  elle  se 
plut  à  repasser  toutes 
ses  fassons  de  chouser 
paravant  de  mordre  au 
verre,  puis  elle  se  dit 
que,  alors  que  elle  sen- 
tiroyt  la  plus  parfaicte 
de  toutes  les  ioyes,  elle 
creveroyt  le  bouccon. 

La  paouvre  créature  laissa  la  vie  en  la  nuict  du  prime  iour 
d’octobre.  Lors  feut  entendue  grant  clameur  ez  forests  et  nuées, 
comme  si  les  Amours  eussent  crié  :  Le  grand  Noc  est  mort  !  à 
l’imitation  des  dieux  payens,  lesquels  à  l’advénement  du  Saulveur 
des  hommes  s'enfuirent  ez  deux,  disant  :  Le  grand  Pan  est  crevé! 
Parole  qui  feut  ouye  par  aulcuns  naviguant  en  la  mer  Eubéenne,  et 
conservée  par  ung  Père  de  l’Ecclise. 

Madame  Impéria  décéda  sans  estre  guastée,  tant  Dieu  avoyt  eu 
cure  de  faire  ung  modèle  irréprouchable  de  femme.  Elle  avoyt, 
dict-on,  une  magnificque  couloration  de  tainct  causée  par  le  voisi- 
naige  des  aësles  flambantes  du  Plaisir  qui  plouroyt  et  gizoyt  près 
d’elle.  Son  espoux  mena  ung  deuil  incomparable,  ne  se  doubtant 


En  le  brisant  entre  ses  dents  la  mort 
advenoyt  soubdain. 

point  que  elle  estoyt  morte  pour  le  libérer  d’une  femme  brehaigne, 
veu  que  le  myre  qui  l’embaulma  ne  dit  mot  sur  la  cause  de  ceste 
mort.  Ceste  belle  oeuvre  se  descouvrit  six  années  après  le  mariaige 
du  sire  avecques  la  damoiselle  de  Montmorency,  pour  ce  que 
ceste  nice  luy  raconta  la  visite  de  madame  Impéria.  Le  paouvre 
gentilhomme  traisna  dès  lors  des  iours  mélancholieux  et  fina 
par  mourir,  ne  pouvant  forbannir  la  remembrance  des  ioyes 
d’amour  que  il  n’estoyt  au  pouvoir  d’une  nigaulde  luy  restituer  : 
par  ainsy,  donna  la  preuve  d’une  vérité  qui  se  disoyt  en  ce  temps, 


Son  espoux  mena  ung  deuil  incomparable. 


que  ceste  femme  ne  mouroyt  iamais  dans  ung  cueur  où  elle  avoyt 
régné. 

Cecy  nous  apprend  que  la  vertu  n’est  bien  cogneue  que  par 
celles  qui  ont  praticqué  le  vice,  pour  ce  que,  parmi  les  plus 
preudes  femmes,  peu  eussent  ainsy  laissé  la  vie,  en  quelque  hault 
bout  de  religion  que  vous  les  boutiez. 


Ha!  folle  mignonne,  toy  qui  es  enchargiée  d’esgayer  la  maison, 
tu  has  esté,  maulgré  mille  defFenses  iteratifves,  te  veautrer  dedans 
ce  bourbier  de  mélancholie,  où  tu  has  ià  pesché  Berthe,  et  reviens, 
cheveulx  desnouez,  comme  fille  que  ha  forcé  ungparty  de  lansque¬ 
nets!  Où  sont  tes  ioliesesguilles  d’or  à  grelots,  tes  fleurs  filigranées 
en  phantaisies  arabesques?  où  has-tu  laissé  ta  marotte  incarnadine, 
aornée  de  bobans  prétieux,  qui  couste  ung  minot  de  perles?  Pour- 
qvoy  guaster  par  des  larmes  pernicieuses  tes  yeulx  noirs,  si 

plaisans  quand  y  pétillé  le  sel  d’ung  conte,  que  les  papes  te  par¬ 
donnent  tes  dires  à  Tumbre  de  tes  rires,  sentent  leur  aame  prinse 
entre  Tivoire  de  tes  dents,  ont  le  cueur  tiré  par  la  fine  rose  que 
darde  ta  langue,  et  trocqueroyent  leur  pantophle  contre  ung  cent 
des  soubrires  qui  broyent  sur  tes  lèvres  le  vermillon  du  bon  sang? 
Garse  rieuse,  si  tu  veux  demeurer  tousiours  fresche  et  ieune,  ne 
ploure  iamais  plus.  Songe  à  chevaulchier  les  mousches  sans  brides, 

à  brider  avecques  de  belles 
nuées  tes  chimères  camé- 
léonesques,  à  métamorpho¬ 
ser  les  réalitez  vifves  en 
figures  vestues  d’iris,  capa- 
rassonnées  des  resves  cra- 
moisys,  emmanchiées 
d’aësles  pers  à  yeulx  de 
perdrix.  Par  le  Corps  et  le 
Sang,  par  l’Encensoir  et 
le  Sceau,  par  le  Livre  et 
l’Espée,  par  la  Guenille  et 
l’Or,  par  le  Son  et  la  Couleur,  si  tu  retournes  en  ce  bouge  d’élégies 
où  les  eunuques  raccollent  des  laiderons  pour  des  sultans  imbé¬ 
ciles,  ie  te  mauldis,  ie  te  trente  mille,  ie  te  fais  ieusner  de  mies- 
vreries  et  d’amour,  ie  te... 

Brouf!  La  vécy  à  cheval  sur  un  rays  de  soleil  en  compaignie 
d’ung  Dixain  qui  s’esclaffe  en  météores  aëriformes!  Elle  se  ioue 
dedans  leurs  prismes,  en  courant  si  dru,  si  hault,  si  hardy,  si  à 
contre-sens,  à  contre-fil,  à  contre-tout,  que  besoing  est  de  la 
cognoistre  de  longues  plumes  pour  suyvre  sa  queue  de  syrène  aux 
facettes  d’argent,  laquelle  frétille  emmy  les  artifices  de  ces  rires 
nouveaulx.  Vray-Dieu!  elle  s’y  est  ruée  comme  ung  cent  d’escho- 
liers  dans  une  haye  pleine  de  murons,  au  desbotter  des  Vespres. 
Au  diable  le  magister!  le  Dixain  est  parachevé.  Poing  du  travail!  à 
moy,  compaignons! 


Pourquoy  guaster  tes  yeulx  noirs  par  des 
larmes  pernicieuses. 

